ng Tabak ng Dios
ng Tabak ng Dios
Mga Nilalaman Bukas Na Liham: Bakit ako itiniwalag? ... 1-5 Kapitulo 1 Pagkakaisa sa Pagboto: Kalapastanganang aral ni Jacob! ... 6-37 Bago mag-Snap Election: 6-7 Pagkatapos ng Snap Election: 7 Bago maganap ang Plebesito: 7-8 Mga batayan sa Biblia tungkol sa Pagkakaisa sa Pagboto: May bahagi ang Dios kahit sa ating pagboto. 8-9 Hindi tayo dapat magkaroon ng pagkabahabahagi kundi isa lamang sa paghatol. 9-10 Ang unang Iglesia ni Cristo ay nagkaisa noon at pinarusahan ang hindi nakipagkaisa. 11-12 Totoo ba na ibinabalita nila sa atin ang mga nakasulat sa Biblia? Nang sila'y pumili ng ipapalit kay Judas. 12 Nang pinili nila ang pitong kapatid na maglilingkod sa mga dulang 13-14 Nang sila'y humirang ng makakasama nina Pablo at Bernabe. 14-15 Lahat ba ng mga kapatid ay nakipagkaisa? 15-16 Tinakot ba ang mga kapatid na parurusahan ang hindi makikipagkaisa? 16-18 Makatuwiran bang gawing halimbawa sina Ananias at Safira ng pinarusahan dahil sa hindi pakikipagkaisa? 18-19 Masama ang pagkakaroon ng pagkakampikampi 19-22 o pagpapalalo. Ayon sa Filipos 2:1, kailan dapat gawin ang pagkakaisa? 22-23 i
ii Mga Nilalaman Nakikipagkaisa tayo sa Dios sa ating pagboto? 23-24 Ang Pagkakaisa sa Pagboto ay nakaluluwalhati sa Dios. 24-25 Mapapalad tayo kapag inalimura sa pangalan ni Cristo. 25-26 Ang mga tanong na ikinagulat ni Ka Romulo Campania. 26 Ang Kalapastanganang Aral ni Jacob! 26-29 Ano ang bagong bagay na nilikha ng Dios na naging dahilan ng kataksilan ni Jacob sa Kaniya? 29-30 Mga makatuwirang dahilan bakit nagpapahiwatig na ang iglesia ay inangkin na ng mga Manalo: 30-34 Nariyan pa ba ang Dios sa sangbahayan ni Jacob o sa mga Manalo? 34-35 Bakit dapat na itawag ko sa iglesiang 'yan ay Iglesia ni Manalo? 35-36 Ang mga dahilan bakit ang binanggit sa Isaias 48:1-8 ay hindi maaaring ang patriyarkang si Jacob: 36-37 Kapitulo 2 Ministrong naghamon: Natakot sa debate! ... 38-65 Lumabas sa bibig mismo ni Brad Julie na ang halimbawa ng pinarusahan ay pandaya lang ni Satanas! 39-40 Ang palusot ni Brad Julie kung bakit walang pinarusahan sa mga hindi nakipag-kaisa kay Apostol Pablo. 40-41 Papaano parurusahan ang mga wala roon sila'y magkaisa? 41-42 Ang pagkakaisa ng mga taga Filipos ay iba sa ginawa nina Ananias at Safira. 42-43 Ang pagkakaisang nakasulat sa Filipos 4:15-16 ay hindi kautusang pangkalahatan. 43-45 Bakit wala na tayong mababasa tungkol sa pagbebenta ng pag-aari pagkatapos maparusahan sina Ananias at Safira? 45 Binato ako ni Brad Julie ng kaniyang boomerang na katibayan pero siya rin ang tinamaan. 45-46 Bakit ang mga tagapamahala lang ang pumipili ng mga kandidato? 46-47
Mga Nilalaman Sa mga salita ni Brad Julie nagpahiwatig na sila ay talagang tumatanggap ng suhol. 47 Ang pagpapatupad sa pagkakaisa ay hindi sapilitan. 48 Ang pagtitiwalag ay pantakot lang. 49-50 Kahit sa pagkain at pag-inom, dapat tayong magkaisa. 50-51 Ginagamit lamang nila ang kasinungalingang aral na 'yan para sa kanilang kahambugan at sariling kapakinabangan. 51-52 Para sa ikatitibay, hindi sa ikagigiba ang ginagawa ng mga tagapamahala. 52-53 Dapat bang magpasakop sa tagapamahala kahit ano ang ipagawa sa atin? 53-54 Umiwas si Brad Julie nang patutunayan ko sa kaniya na ang aral ng Pagkakaisa sa Pagboto ay sa diosdiosan. 54-55 Ang Dios din ang naglalagay at nag-aalis sa matataas na kapangyarihan kahit sa labas? 55-56 Sapagka't si Pilato ang nagpadakip kay Cristo, hindi ba ang Dios ang naglagay sa kaniya sa kapangyarihan? 56-57 Pangbitag na mga tanong na magpapatunay na ang Pagkakaisa sa Pagboto ay pandayang aral. 58 Totoo bang hindi nila itinuturo na sa Pagkakaisa sa Pagboto ay nakikipagkaisa tayo sa Dios? 58-59 Ang katunayang ang aral nila ay talagang mali, si Brad Julie ay natakot sa debate. 59-60 Bumaba si Satanas at pumasok kay Brad Julie. 60-61 Bakit natakot si Brad Julie sa debate? 61-62 Ang sagot ng tagapamahala ay pahiwatig na ang aral ng Pagkakaisa sa Pagboto ay inimbento lamang nila. 62-63 Pagkakaisa sa Pagboto: Magandang balatkayo ng kasamaan. 63-64 Mga kasamaang nakatago sa likod ng magandang pangalang Pagkakaisa sa Pagboto: 64-65 iii
iv Mga Nilalaman Kapitulo 3 Aral na Huling Sugo: Nakakahiya at insulto sa sarili! ... 66-78 Ang kanilang wala sa lohikang dahilan bakit si Ka Felix Manalo ang huling sugo. 67 Bakit si Jacob ay hindi itinakuwil? 67-68 Ang batayang may kaunting lohika bakit nila itinuro na si Jacob ang huling sugo. 68 Bakit ang aral na Huling Sugo ay nakakahiya at insulto sa sariling mga ministro ni Ka Felix Manalo? 68-69 Ano ba ang kahulugan ng salitang Sugo? 69 Totoo ba na si Ka Felix Manalo ang anghel na tinutukoy sa Apocalipsis 7:2-3? 69-71 Kapag ang sugo ay namatay, ang kaniyang kahalili ay maaari din bang tawaging sugo? 71-72 Kung si Ka Felix Manalo ang huling sugo, ang mga kasama niya sa pagtatatak ay may karapatan bang ipagpatuloy ang kaniyang gawain? 72-73 Ano pa ang silbi na manatili sa iglesiang 'yan na wala nang sugo ng Dios? 74-75 Maaari bang ang mga mensahero ng Dios ay magkamali? 75-76 Iba pang mga sugo na nakagawa ng pagkakamali. 76-77 Maaari bang iwasang maganap ang hula sa Biblia? 77-78 Meron bang lihim sa hiwaga ng Dios na nakatago sa Kaniyang mga mensahero? 78 Kapitulo 4 Mga katibayang meron pang ibang mga Mensahero ng Dios... 79-125 Paraan ng Dios sa paglalagay ng mga pinuno ng Kaniyang bayan. 79-81 Ang Dios ay nagpadala rin ng Kaniyang lingkod na babawi sa iglesiang inangkin na ni Jacob. 81-82
Mga Nilalaman Ang paraan ng Dios sa pagbawi sa iglesia na inangkin ni Jacob? 82-83 Susuguin ng Dios ang tabak na saktan ang pastor. 83-84 Ang maliwanag na katibayang ang Dios ay magpapadala pa ng ibang mensahero. 84-86 Sino ang tabak ng Dios? 86-90 Saan sa Pilipinas magmumula ang tabak ng Dios? 91-93 Ang takdang panahon na dadalhin uli mula sa pagkabihag ang bayan ng Dios. 93-96 Ang sugo ay matuwid, nguni't kung siya'y uurong, hindi kalulugdan ng kaluluwa ng Dios. 96-97 Ang aklat ay nabigay sa hindi marunong. 97 Ang pangako ng Dios kay Jacob ay gayon din kay Israel na tabak. 98-100 Ang tabak ng Dios na mag-aalis ng atang ay may liwanag na parang umaga at katanghaliang tapat. 100-101 Si Israel na tabak ang gigiik sa mga bundok ni Jacob. 101-104 Si Israel na tabak ay ang Manunubos ni Jacob. 104-106 Hindi lang ang tabak ang tutubos kay Jacob kundi maraming mga tao. 107 Si Israel na tabak ang sinugo upang dalhin ang mga anak ng Dios mula sa wakas ng lupa. 108 Maglalabas ang Dios ng lahi mula sa Jacob at mula sa Juda. 109-111 Ang tabak ay tatawaging tagapaghusay ng sira at taga-pagsauli ng mga landas na matatahanan. 111-112 Ang bukal ng Jacob, ay tutuntong sa matataas na dako ng kaniyang mga kaaway. 112-114 Ang karapatan ng tabak na ipagpatuloy ang gawaing sinimulan ni Jacob. 114 Si Israel at si Juda ay lalakad na magkakasama. 114 Ang walang hanggang pakikipagtipan ng Dios sa sangbahayan ni Israel. 115-117 v
vi Mga Nilalaman Ang mga salita ng Dios ay hindi na hihiwalay sa bibig ni Israel na tabak. 117-118 Mga pangyayari noon: Mga Palatandaang inihanda ako ng Dios para ngayon. Natuklasan ko ang talatang sinadya nilang itago sa atin. 118-119 Nabasa ko ang nakakatakot na hula sa sangbahayan ni Jacob. 119-120 Natuklasan ko ang tungkol sa kanilang Pandayang Pagkakaisa. 120-121 Kalooban ng Dios na matuto ako sa paggamit ng computer. 122-123 Pagkakaiba ng dalawang Israel na mga mensahero ng Dios. 123-124 Ang mga mensahero ng Dios sa huling araw. 124-125 Sino ang dapat tawaging huling mensahero? 125 Kapitulo 5 Bakit hindi raw ako maaaring maging Mensahero ng Dios? ... 126-141 Mataas daw ang aking ambisyon. 126-127 Maaari bang maging sugo ng Dios dahil lang sa ambisyon o sariling kagustuhan? 127-128 Wala raw mababasa sa Biblia na ang naunang sugo ay kinontra ng sumunod na sugo. 128-130 Marami na raw ang tumuligsa sa sugo, pero walang nagawa. 130 Walang mga mensahero ng Dios na naglaban at napabagsak ang isa. 131-132 Bakit itinakda ng Dios na patay na si Jacob nang suguin Niya si Israel na tabak? 132 Bakit kung kailan pa natiwalag, doon pa naging sugo? 132-133 Alam ba ng lahat ng mga mensahero ng Dios na sila'y sugo? 133-135 Wala na raw ang Espiritu ng Dios sa mga natiwalag. 135-137
Mga Nilalaman Ang palusot ni Ka Avanilla sa aking mga Katibayan. 137 Mga palatandaang malapit na ang katapusan: Darating muna ang pagtaliwakas 137-139 Mahahayag na ang anak ng kapahamakan. 139 Ang mga ministro ng Iglesia ni Manalo ang mga bulaang propeta na ililigaw pati ang mga hirang. 139-141 Kapitulo 6 Ang mga parusa ng Dios kay Jacob! ... 142-156 Ang mga kasamaang ginawa ni Jacob at ng kaniyang mga ministro: Napopoot sila sa mabuti at umiibig sa kasamaan. 142-143 Binabaluktot nila ang matuwid. 143-144 Pinabayaan nila ang mga tupa ng Dios 144-145 Pinagpunoan ng may kahigpitan at kabagsikan. 145-146 Itinatayo nila ang iglesia sa pamamagitan ng dugo at kasamaan. 146-147 Totoong tumatanggap sila ng suhol mula sa kandidato. 147-148 Ang mga parusa ng Dios kay Jacob (Ka Felix Manalo): Sisirain ng Dios ang mga bayan ni Jacob. 148 Gagawing sumpa ang Jacob. 148-149 Kukunin na ng Dios ang Kaniyang mga tupa. 149 Babagsak sila sa kapangyarihan. 149-150 Magigiba ang mga bundok ni Jacob o ang Iglesia ni Manalo. 150-151 Ang mga kaaway ng Iglesia ay mangatutuwa sa kanilang pagbagsak. 151-152 Sa pagtubos kay Ka Felix Manalo, kasama ba si Ka Erdy? 152-154 Si Jacob (Ka Felix Manalo) lamang ang matutubos. 154-156 Bakit parang naganap na ang pagkakasulat ng mga hula 156 sa Bibliya kahit hindi pa nangyayari? vii
viii Mga Nilalaman Kapitulo 7 Aral na si Cristo ay tao pa rin sa langit: Kataksilan sa Dios at kay Cristo! ... 157-182 Mga batayan sa Biblia na ginagamit ng mga naniniwalang si Cristo ay Dios: Kasama na siya ng Dios bago simulan ang paglalang. 157-160 Pantay si Cristo at ang Dios pero hinubad lang niya ang kaniyang pagka-Dios. 160-161 Si Cristo ay Dios na nagkatawang-tao. 161-162 Ang katawan lang ni Cristo ang tao, pero Dios ang nasa loob nito. 162-163 Kapag Dios daw ang Ama, Dios din ang Anak? 163-164 Bakit kinailangan na si Cristo ay ipanganak sa laman? 164-166 Makatuwirang mga dahilan bakit hindi Dios si Cristo nang ipinadala sa lupa: Siya'y ipinanganak tulad ng karaniwang bata. 166-167 Lubhang namanglaw ang kaluluwa niya dahil sa nalalapit na kamatayan. 167-168 Dahil sa hirap at sakit na kaniyang naranasan, naghinanakit siya sa Dios. 168 Wala siyang sariling kapangyarihan ng pagka-Dios. 168 Siya'y ginawang mababa ng kaunti kay sa mga anghel. 168-169 Nang bumalik sa langit, tao pa rin ba si Cristo? 169-170 Bakit si Cristo ay hindi na tao nang siya ay nasa langit na? 170-171 Noon: Itinuro ng Iglesia ni Manalo na si Cristo ay Dios na may Dios. 171 Mga katibayang si Cristo ay naging Dios na: Si Jesucristo ay Panginoon sa ikaluluwalhati ng Dios Ama. 171-173 Si Jesus ay ginawa ng Dios na Panginoon at Cristo. 173 Si Cristo ay ipinanganak muli ng Dios, ipinasamba sa mga anghel at tinawag na Dios. 173-175
Mga Nilalaman Si Cristo ang dakilang Dios at Tagapagligtas. 175-176 Si Cristo ang Dios na hahatol sa kapisanan ng Dios. 176-177 Si Cristo ang Dios na hahatol sa Araw ng Paghuhukom. 177-178 Bakit si Cristo ay hindi raw maaaring maging Dios? 178 Sapagka't ginawa nang Dios si Cristo, dalawa na ba ang Dios natin ngayon? 178-180 Dahil ginawa lang na Dios si Cristo, hindi ba siya tunay na Dios? 180-181 Ang aral na si Cristo ay tao kahit nasa langit na ay isa pang kataksilang aral ni Ka Felix Manalo. 181-182 Kapitulo 7 Alin ang tunay na Iglesia: Iglesia ni Cristo o Iglesia ng Dios? ... 183-205 Mga makatuwirang dahilan bakit hindi ang Iglesia ng Dios ni Ka Eli Soriano ang tunay na Iglesia: Walang espiritu ng hula mula sa nagsimula. 183-184 Walang pagpapatuloy mula sa nagsimula. 184-185 Hindi lumapat kay Ka Soriano ang hula tungkol sa dukhang pantas. 185 Hindi totoo na walang makapanaig sa kaniya. 185-186 Itinuro niya na si Cristo ang uod na Jacob. 186-187 Ginagamit ni Ka Soriano ang Isaias 58:1 gayong hindi ito lumapat sa kaniya. 187 Ginagamit din niya ang Isaias 29:12 sa kasinungalingan. 187-189 Mga dahilan ni Ka Soriano kung bakit hindi ang Iglesia ni Cristo ang tunay na iglesia: Walang mababasa mula sa Biblia na Iglesia ni Cristo. 189-190 Mababasa ba sa Biblia ang mga pangalan ng iglesia ni Soriano? 190-191 ix
x Mga Nilalaman Lalong naging mali ang pangalan ng iglesia ni Soriano dahil sa salitang Mga Kaanib na idinagdag niya. 191-192 Si Soriano ay manlolokong tindero ng pekeng produkto! 193 Iglesia ng Dios ang pangalan ng tunay na iglesia. 193-195 Ang Dios Ama pa rin ang may-ari ng iglesia. 195-196 Ang Dios at si Cristo ay ginawang sinungaling ni Soriano. 196-197 Ang iglesia ay tinatawag sa pangalan ng Dios. 198-199 Hindi totoo na ang Iglesia ni Cristo lang ang maliligtas. 199-200 Sinalangsang ni Ka Soriano ang mga aral ng kaligtasan! 200-201 Ang mga tunay na Iglesia ni Cristo lamang ang maliligtas 201-202 Paano ang mga taong nasa labas ng Iglesia ni Cristo, hindi ba sila maliligtas? 202-203 Hindi Iglesia ni Cristo ang tunay na iglesia dahil si Ka Felix Manalo ay nagturo ng mga maling aral. 203-205 Kapitulo 8 Sino ang mga tunay na Iglesia ni Cristo? ... 206-225 Ang nakatanan sa sangbahayan ni Jacob ang tiyak na manunumbalik sa Dios. 207 Ang nakatanan sa mga bansa ang makakalapit sa Dios. 207-209 Bakit sa Isaias 10:21, ang nalabi sa Jacob ang manunumbalik sa makapangyarihang Dios? 209-210 Hindi lang ang mga tatanan ang manunumbalik sa Dios, kundi ang mga natisod, iniligaw at itiniwalag. 210-212 Ang mananatili sa sangbahayan ni Jacob ang lilipulin. 212-213 Ano ang dapat gawin upang huwag mapasama sa isusumpang pangalan? 213
Mga Nilalaman Saan sasamba ang mga nakatanan? 213-215 Diringgin ba ng Dios ang panalangin ng mga nakatanan? 215 Si Israel na tabak ang ilalagay ng Dios na pastor ng mga tupang tatanan sa sangbahayan ni Jacob. 215-217 Hindi tunay na kalaban ang turing ko kay Ka Felix Manalo. 217-219 Ang dapat gawin ng mga naliwanagan: Bigyan ninyo ng kopya ng eBook ang mga ministro sa inyong lokal. 219 Magsilapit na magkakasama ang mga nakatanan. 219-220 Bakit mauunang mapipisan ang nasa kalunuran o ibang bansa kay sa Pilipinas? 220-222 Padalhan ninyo ng kopya ng eBook ang mga kapatid sa Pilipinas at sa mga malayong bansa. 222 Padalhan ninyo ako ng email. 223 Kapag meron nang ministrong naliwanagan at sumama na sa atin, tiyakin na ito'y totoo. 223 Panawagan sa mga kapatid. 223-225 xi
Bukas Na Liham: Bakit ako itiniwalag? Kapatid, Ako'y tinawag ng Dios mula sa bahay-bata. Ibig sabihin: Iglesia ni Cristo na ako kahit nasa tiyan pa lang ng nanay ko dahil kaanib na siya noon. Kaya ako'y nabuhay sa pananampalataya na ito nga ang tunay na iglesia. Halos lahat ng doktrina ay boong linaw na naipaliliwanag ng mga ministro sa pamamagitan ng Biblia. Pero may isang nakapag- aalinlangan: ang Aral ng Pagkakaisa sa Pagboto; Hindi lamang ako ang nalabuan dito, kundi pati ang aking mga kapatid at kahit ang aming ina na nagpalaki sa amin sa pananampalatayang ito. Gayon pa man, sumusunod na lamang kami dahil sa isa lang naman ang malabo. Kaya itinatanggi na lamang namin ang aming sarili--kung nagkakataong hindi namin gusto ang kandidatong pinili nila. Ito ang paniniwala ko noon. Pero nalaman kong meron pang ibang mga maling aral na naituro is Ka Felix Manalo. Hindi ko na sana papansinin kung totoo man o hindi ang aral na 'yan. Nasanay na kaming bumoto nang hindi ayon sa aming kalooban. Pero ang mga pagbabagong naganap sa loob ng iglesia, bago mag- snap election (1986), ang naging dahilan upang pag-aralan ko ang Biblia at matuklasan ko ang katotohanan. Sa aking pananaliksik, natuklasan kong hindi talaga matitibay ang mga batayang itinuturo nila sa atin tungkol sa aral ng Pagkakaisa. Dahil naniwala naman akong magaling sa akin ang mga ministro tungkol sa Biblia, tinanong ko si Ka Romulo Campania--ministrong destinado noon sa aming lugar dito sa Davao City. Nagbakasakali akong meron pa rin silang maisasagot kahit napakatibay ng aking mga katibayang ang aral na 'yan ay hindi mula sa Dios. 1
2 Ang Tunay na Iglesia Hindi nakasagot si Ka Campania at parang umiwas siya sa aking mga tanong. Nagkaharap kami bago magplebesito--panahon ni Presidente Cory Aquino. Sa halip na ako'y sagutin, kinagalitan niya ako. Bakit nagalit agad siya gayong nagtanong lang ako? Dahil sa kaniyang ginawa, lalong tumibay ang aking paniniwala na ang aral na 'yan ay hindi nga totoong mula sa Dios. Hindi na sana ako makikipagkaisa noong Plebesito. Ang gagawin ko sana ay ang tunay na paraan ng pakikipagkaisa sa Dios. "Bahala na ang Dios" sana ang isusulat ko sa balota. Ginawa itong minsan noon ng iglesia sa panahon ni Pangulong Marcos. Dahil hindi pa nga nila ako nasagot, nagpasakop na lang muna ako dahil nagkataong gusto ko rin naman ang Yes. Noong bago dumating ang Senatorial at Congressional Elections (panahon pa rin ni Cory), sinubukan ko uli ang pagtatanong. Sa panahong 'yon ay sa tagapamahala na si Ka Joaquin Esquivel. Nagpadala ako ng voice tape sa kaniya. Iniwasan ko kasi na siya naman ang magalit sa akin--tulad ni Ka Campania. Kaya tape na lang ang ginamit ko para huwag kaming magka-usap nang harapan. Pero mas masama ang nangyari. Pinagawa agad ako ng salaysay gayong hindi pa nila nasasagot ang aking mga tanong. Sapagka't hindi naman nilinaw sa akin kung para saan 'yong salaysay, inisip kong ako'y ititiwalag na. Noong mga panahong 'yon ay tiyak ko nang hindi katotohanan ang aral na 'yan. Sa aking pag-aaral sa Biblia ay Dios pala ang nagturo sa akin at ako pala ay itinalaga na Niya sa isang misyon, kahit ako'y nasa bahay-bata pa lang ng aking ina. Kaya ako'y hindi natakot. Gumawa agad ako ng salaysay. Nang dalawin ng mga diakono ang isa kong kapatid, tinanong ko sila, "Bakit agad akong itiniwalag samantalang nagtanong lang naman ako? Hindi ko pa nga ginawa, tiwalag agad?" Itiniwalag kasi nila ako bago mag-eleksyon. Ito ang sagot ng Pangulong Diakono: "Paano Iglesia ni Manalo kasi ang isinulat mo sa salaysay. Dapat sana'y ganito: Ka Esquivel, nalalabuan po ako sa aral ng pagkakaisa." Bakit kailangang gawin ko pa 'yon samantalang sinabi ko na
Bakit ako itiniwalag? 'yon sa tape? Kahit na sinabi kong hindi na ako naniniwala sa aral ng pagkakaisa, hindi naman 'yon nangangahulugang hindi na talaga ako susunod? Kung masasagot nila ako, magpapasakop pa rin naman ako sa kanila. Ang katotohanan: Itiniwalag nila ako dahil hindi nila kayang sagutin ang aking mga tanong. Hindi nila kayang ibagsak ang aking mga katibayang hindi utos ng Dios ang aral ng Pagkakaisa sa Pagboto. Bakit Iglesia ni Manalo ang isinulat ko sa salaysay? Hindi ko maaaring talikuran si Cristo. Wala silang karapatang itiwalag ako sa pagiging Iglesia ni Cristo. Hindi ako nakagawa ng kasalanang makapaghihiwalay sa akin kay Cristo. Kasamaan ba ang magtanong? O ang hindi na maniwala sa isang kasinungalingang aral? Dahil sa ang aral na 'yan ay kay Manalo lang, at dahil ako'y hindi na sumunod sa kanila, may karapatan silang palayasin ako sa sa Iglesia ni Manalo, pero hindi sa Iglesia ni Cristo. Ito ang dapat mahayag: Ang doktrina ng Pagkakaisa sa Pagboto ay kalapastanganan! Blasphemous Doctrine 'yan. Lumalabas na mas mataas pa si Manalo sa Dios. Bakit? Ang mga kaanib na naki-apid --Dios ang sinuway--hindi agad itinitiwalag. Binibigyan muna ng pakakataong magbagong buhay at makapagsisi ng kasalanan. Pero kapag hindi nakipagkaisa--si Manalo lang ang sinuway--tiwalag agad. Dahil sa pagtuturo ni Jacob (Ka Felix Manalo) ng aral na 'yan, inangkin na niya ang iglesia. Kunwari na lang ang pangalang Iglesia ni Cristo dahil ang katotohanan: Iglesia ni Manalo 'yan! Kaya ako'y lumabas lamang sa Iglesia ni Manalo upang maging tunay na Iglesia ni Cristo, na ang sinusunod ay utos lamang ng Dios at ni Cristo. Hindi sumusunod sa utos lamang ng tao. Natanto ko rin na ang kanilang doktrina na si Cristo ang ulo ng iglesia ay pandaya lang. Ang totoo, ang ulo ay si Manalo. Dahil sa kasalanang ginawa ni Ka Felix Manalo (Isaias 48:1-8), ito ang misyong ipinagagawa sa akin ng Dios: Ibalik sa Kaniya ang Jacob o ang iglesiang inangkin na ni Ka Felix Manalo (Isaias 49:1-6); 3
4 Ang Tunay na Iglesia At ihiwalay ang Jacob ng kalikuan o ang mga kaanib na patuloy pa ring susunod sa mali niyang aral (Roma 11:27). Hindi ako magtatayo ng ibang iglesia at mga bahay-sambahan. Iyan mismong mga sambahang inangkin na ng mga Manalo ang ibabalik ko sa Dios. Hindi sana tayo nagbigay ng abuloy at pasalamat sa pagpapagawa ng malalaking sambahan kung hayagan nilang sinabi na Iglesia ni Manalo 'yan. Nadaya lang ang mga kaanib dahil ginamit nila ang pangalan ni Cristo diyan. Sumulat ako ng aklat at nagpa-imprinta ng dalawang daang kopya. Ipinadala ko sa mga ministrong tagapamahala ng iglesia sa iba't-ibang lugar dito sa Pilipinas. Iisa lang ang sumagot, pero umatras dahil naduwag na manindigan sa katotohanan. Nagtago siya sa pangalang Cirilo A. Hizon. Ito ang kaniyang liham na may petsang Mayo 16, 2000: Rey, "Nakatanggap ako ng kopya ng iyong aklat. Nabasa ko ang lahat ng nilalaman nito. May ilang bahagi ito na hindi ko sinasang-ayunan. Gayunman, ang mas importanteng isyu na iyong tinalakay--pagkakaisa sa eleksyon--ay nagkataong pareho tayo ng pananaw. Katulad mo ay nakahanda rin akong manindigan sa panig ng katotohanan. Malaki ang maitutulong ko para sa iyong pinaninindiganan. Kung talagang kinakailangan ay kaya kung iwanan ang kasalukuyan kong kalagayan para sa ating prinsipyo. Ang sabi ng Biblia: 'Sa nakakaalam ng paggawa ng mabuti at hindi ito ginagawa ito'y kasalanan sa kaniya.' "Gayunman, hindi gayun kadali ang lahat brod. Maraming dapat isaalang-alang--katulad halimbawa ng pamilya. Gusto kong pag-usapan natin ito ng personal upang buuin ang mga dapat nating isagawa. Sa ngayon ay hindi pa ako makakapunta diyan sa Davao dahil nasa 'puwesto' pa ako. (Puwede bang itago ko muna ang identity ko?) Mag-usap tayo sa anumang available na communication (telephone, internet, etc.) o kung magagawa mong pumunta dito sa Maynila ay lalong mabuti. Sulatan mo ako sa ganitong address para
Bakit ako itiniwalag? Pagkakaisa sa Pagboto: Kalapastanganang aral ni Jacob! malaman ko kung ano ang pasiya mo: CIRILO A. HIZON c/o... "Hindi Cirilo Hizon ang tunay kong pangalan at hindi rin ito ang tunay kong address, gayunman, ay tiyak na matatanggap ko ang sulat mo. "Hihintayin ko ang iyong katugunan." CIRILO Sinadya kong huwag nang isulat ang address dito. Ayaw kung mahanap kung sino siya, kung may ministrong makabasa nito. Alam ko namang naduwag na siyang ipaglaban ang tama dahil hindi na niya sinagot ang sulat ko. Mas pinili niya ang kapakanan ng pamilya at ipagpatuloy ang pagtuturo ng kasinungalingan. Gumamit pa siya ng nakasulat sa Biblia, pero hindi niya ginawa ang mabuti kahit alam niyang kasalanan ito. Ito rin ang dahilan kung bakit ipinagpapatuloy ko ngayon ang aking misyon dahil ito'y mabuti. Ito na ang tamang panahon para ipaabot at gisingin ang maraming kaanib ng iglesia sa buong mundo. lahat ng nilalaman ng aklat na ito, upang mapag-aralan ninyong mabuti ang mga katotohanang makakapagpamulat sa inyo, makakapagpalaya at makakapagpanumbalik sa inyo sa Dios na nagkukubli ng Kaniyang mukha ngayon sa sangbahayan ni Jacob (Isaias 8:17 at Mikas 3:4). Kaya gumising na kayo kapatid. Ito ang pagsubok sa inyo kung papaano kayo magiging dalisay tulad sa pilak at ginto o magiging tunay na Iglesia ni Cristo (Zacarias 13:9). Subukin ninyong basahin ang Pagkatapos ninyong mabasa ang lahat, nasa inyo na ang pagpa- pasiya. Ang tunay na Iglesia ni Cristo, Reynaldo Liwanag 5
6 Ang Tunay na Iglesia Kapitulo 1 Pagkakaisa sa Pagboto: Kalapastanganang aral ni Jacob! a Mateo 10:26, sinabi ng Panginoong Jesus, "Huwag nga ninyo silang katakutan: sapagka't walang bagay na natatakpan, na hindi mahahayag; at natatago na hindi malalaman." Ito na ang panahon upang mahayag ang natatakpan at malaman ang natatago. Pero bago ko patunayan na ang Pagkakaisa sa Pagboto ay hindi utos ng Dios, balikan muna natin ang mga naganap noon na naging daan upang matuklasan ko ang katotohanan. S Bago mag-Snap Election: 1. Samantalang nangangaral sa loob ng sambahan, ang mga ministro ay nagsalita tungkol sa black propaganda ni Marcos laban kay Cory--siya raw ay komunista--gayong hindi nila ginawa noon. Bumuboto lang tayo sa mga kandidato pero hindi tayo tumutulong sa pagsira sa kanilang mga kalaban. 2. Noon: Ipinagbabawal ang pangangampanya. Pero ang iglesia ay tumulong sa pagkampanya kay Marcos nang ipalabas sa TV ang kasaysayan ng mga kapatid na inusig sa Hacienda Luisita. Sila ay inapi ng mga kasama nilang manggagawa dahil ayaw nilang sumapi sa Labor Union. Iyon ay naganap noong 1964 (Youtube: Ang Pag-uusig sa Hacienda Luisita). Pero ipinalabas noong 1986 sa panahon ng kampanyahan ng mga kandidato. Alam ng karamihan na ang may-ari ng Hacienda Luisita ay ang mga Aquino at mga Cojuangco. Kaya malinaw ang motibo: Sirain si
Pagkakaisa sa Pagboto: Kalapastanganang aral ni Jacob! Cory upang makatulong kay Marcos. 3. Inutusan pa kami dito sa Davao City na ikampanya sina Marcos at Tolentino sa mga kamag-anak, kaibigan at mga kapitbahay na hindi kaanib ng iglesia. Ang palusot ng ministrong si Romulo Campania: "Hindi 'yon pangangampanya." Siguro, sinabi niya 'yon dahil ang utos ay mamigay lang ng leaflets. Itong leaflet ay isang campaign material. Kapag tayo ay namimigay nito, kahit hindi pa tayo magsalita, pangangampanya pa rin 'yon dahil ang nakasulat ay "Vote Marcos-Tolentino!" 4. Ang pinakamasama sa lahat: Nanalangin pa sila para kay Marcos? Para bang si Marcos lang ang pag-asa ng mga Iglesia ni Cristo? Sabi nila noon: "Wala tayong pakialam kahit ang ating kandidato ay manalo man o matalo. Ang mahalaga ay matupad ang pagkakaisa." Bakit nanalangin pa sila para si Marcos ay manalo? Pagkatapos ng Snap Election: Sabi nila noon: "Pagkatapos ng eleksyon, hindi na natin dapat pag-usapan ang mga kandidato--kahit sila man ay nanalo o natalo." Pero noong nanalo si Cory, halos malapit nang mag-isang taon pagkatapos ng eleksyon, patuloy pa rin sila sa pagtuligsa sa pamahalaan niya sa loob ng sambahan samantalang nangangaral. Ako'y handog sa Iglesia ni Cristo. Hindi ko sila narinig noon na tumuligsa sa mga punongbayan--lalo na sa Presidente ng Pilipinas. Ang nakasanayan ko lang na tinutuligsa nila ay ang mga pari at mga pastor ng ibang relihiyon. Bago maganap ang Plebesito: May isang ministro ng Iglesia ni Cristo na nanalangin doon sa Meting de Avance ng Yes na ginanap sa Luneta. Narinig 'yon ng nanay ko sa radyo. Dahil doon, nagbalik sa aking alaala ang nakaraang lokal na eleksyon dito sa Davao City. Isang kaanib sa iglesia na nagngangalang Aqui ay itiniwalag hindi dahil sa pagsuway 7
8 Ang Tunay na Iglesia sa utos ng pagkakaisa. Nagpunta at nanalangin siya sa intablado ng pinagkaisahang mga kandidato: ang KBL (Kapisnan ng Bagong Lipunan) partidong politikal ng dating Pangulong Marcos. Itiniwalag siguro siya dahil sa pangangampanya. Ako man ay nainis sa ginawa niya. Pero nang marinig ko sa nanay ko na may isang ministro na nanalangin sa Yes Rally, naawa ako kay Kapatid na Aqui. Ibig bang sabihin na kapag ministro ang gagawa nito ay hindi masama? Pero kapag kaanib lang ang gagawa, masama na? Hindi ito patas! Nasaan ang katuwiran ng aral na 'yan? Mga batayan sa Biblia tungkol sa Pagkakaisa sa Pagboto: 1. May bahagi ang Dios kahit sa ating pagboto. Colosas 3:17: "At anoman ang inyong ginagawa, sa salita o sa gawa, gawin ninyong lahat sa pangalan ng Panginoong Jesus, na nagpapasalamat kayo sa Dios sa pamamagitan niya." Ito ay hindi matibay na katibayang ang Dios ay may bahagi kahit sa ating pagboto. Bakit? Kung literal ang pag-unawa sa "anoman ang inyong ginagawa, sa salita o sa gawa, gawin ninyong lahat sa Pangalan ng Panginoong Jesus," ang pagboto ay puwedeng kasali. Pero hindi naman nangyayari at imposibleng mangyari. Ang paninigarilyo ay isang gawa. Marami akong nakitang mga ministro na naninigarilyo. Hindi ba masagwa para sa mga ministro na may bisyo? Kung literal 'yan, ipinag-utos sana noon ni Ka Felix Manalo sa mga kapatid na naninigarilyo: "Sa inyong paninigarilyo, gawin ninyong lahat sa pangalan ng Panginoong Jesus: Isang brand lamang ng sigarilyo ang inyong hihithitin!" Hindi rin sana tayo nagkakabahabahagi sa kahit anomang bagay: sa damit na isinusuot, artistang hinahangaan, sa pagkain, hilig sa laro at iba pa. Ano ang mga salita o gawa na ating gagawin sa pangalan ng Panginoong Jesus?
Pagkakaisa sa Pagboto: Kalapastanganang aral ni Jacob! Kung babasahin ninyo ang Colosas 3:1-25, malalaman ninyo ang kahulugan ng lahat sa Colosas 3:17. Kahit Colosas 3:2 lang, alam na ninyo kung ano ang mga ito: "Ilagak ninyo ang inyong pag-iisip sa mga bagay na nangasa itaas, huwag sa mga bagay na nasa ibabaw ng lupa." Ang mga bagay na nangasa itaas ay pangkabanalan. Sa makatuwid, ang salitang lahat na tinutukoy sa Colosas 3:17 ay tungkol sa lahat ng mga gawa o salita na makakabanal ng ating mga kaluluwa. Sapagka't ang pagboto ay panlupang bagay lamang, hindi na kailangang gawin 'yan sa pangalan ng Panginoon. 2. Hindi tayo dapat magkaroon ng pagkabahabahagi kundi isa lamang sa paghatol. 1 Corinto 1:10: "Ngayo'y ipinamamanhik ko sa inyo, mga kapatid, sa pama- magitan ng pangalan ng Panginoong Jesukristo, na kayong lahat ay mangagsalita sa isa lamang bagay, at huwag mangagkaroon ng pagkabahabahagi, kundi kayo'y mangalubos sa isa lamang pag-iisip at isa lamang paghatol." Ayon sa kanila, ang kahulugan ng paghatol ay pagboto. Sinu- suportahan nila mula sa diksyonaryo--vote is an expression of judgment. Pero kung itutuloy ninyo ang pagbasa pababa hanggang talatang15, napakalinaw namang ang tiyak na kahulugan ng paghatol ay hindi pagpili o pagboto? Pakibasa ang mga talatang 11-15: "Sapagka't ipinatalastas sa akin tungkol sa inyo, mga kapatid ko, ng mga kasambahay ni Cloe, na sa inyo'y may pagtatalotalo. "Ibig ko ngang sabihin ito, na ang bawa't isa sa inyo ay nagsasabi, Ako'y kay Pablo, ako'y kay Apolos, ako'y kay Cefas; at ako'y kay Cristo. "Nabahagi baga si Cristo? Ipinako baga si Pablo dahil sa inyo? o 9
10 Ang Tunay na Iglesia binautismuhan ba kayo sa pangalan ni Pablo? "Nagpapasalamat ako sa Dios na hindi ko binautismuhan ang sinoman sa inyo, maliban si Crispo at si Gayo; "Baka masabi ninoman na kayo'y binautismuhan sa pangalan ko." Ang mga kapatid ay hindi naman pumipili noong sinasabi nilang sila'y kay Pablo, kay Apolos, kay Cefas at kay Cristo? Sila'y nagkabahabahagi sa kanilang pananampalataya. Yaong nagsabi na sila'y kay Cristo ang nakaunawa sa aral ng mga apostol, samantalang ang iba ay hindi. Kaya nga tinanong sila ni Pablo: "Nabahagi baga si Cristo? Ipinako baga si Pablo dahil sa inyo? O binautismuhan ba kayo sa pangalan ni Pablo?" Dahil si Cristo ang ipinangaral nilang ipinako sa krus at sila'y binautismuhan sa pangalan ni Cristo. Kaya itinuwid sila ni Pablo sa 1 Corinto 3:4-5 "Sapagka't kung sinabi ng isa, Ako'y kay Pablo; at ng iba, Ako'y kay Apolos, hindi baga kayo mga tao? "Ano nga si Apolos? at ano si Pablo? Mga ministro na sa pamamagitan nila ay nagsisampalataya kayo; at sa bawa't isa ayon sa ipinagkaloob ng Panginoon sa kaniya." Ito ang tiyak na kahulugan ng paghatol na hindi kinuha sa diksyonaryo. Efeso 4:13: "Hanggang sa abutin nating lahat ang pagkakaisa ng pana- nampalataya. At ang pagkakilala sa anak ng Dios, hanggang sa lubos na paglaki ng tao, hanggang sa sukat ng pangangatawan ng kapuspusan ni Cristo." Dahil sa talagang imposible sa atin na hindi magkabahabahagi sa ibang bagay, ang sinabi ni Pablo, hindi tayo dapat magkaroon ng pagkabahabahagi: ay sa pagkakaisa ng pananampalataya at sa pagkakilala sa anak ng Dios--hindi Pagkakaisa sa Pagboto. Binaluktot nila ang kahulugan ng paghatol upang dayain tayo ng kanilang maling aral!
Pagkakaisa sa Pagboto: Kalapastanganang aral ni Jacob! 3. Ang unang Iglesia ni Cristo ay nagkaisa noon at pina- rusahan ang hindi nakipagkaisa. Ang mga batayan nila ay nang ang mga kapatid ay umayon na ipagbili ang kanilang mga lupa o bahay (Gawa 4:31-35); at nang sina Ananias at Safira ay pinarusahan ng Dios (Gawa 5:1-10). Suriin nating mabuti ang pagkakaisang ginawa ng unang iglesia at ihambing sa ginagawa ngayon. Noon: Sino ba ang kasali sa pag-uusap kapag sila'y may pag- kakaisahan? Gawa 4:31-32: "At nang sila'y nagsipanalangin na, ay nayanig ang dakong pinagkakatipunan nila; at nangapuspos silang lahat ng Espiritu Santo, at kanilang sinalita na may katapangan ang salita ng Dios. "At ang karamihan ng nagsisampalataya ay nangagkaisa ang puso at kaluluwa, sinoma'y walang nagsabing kaniyang sarili ang anoman sa mga bagay na kaniyang inaari; kundi lahat nitong pag- aari ay sa kalahatan." Sila'y nagkakatipon nang magkaisa. Sapagka't ang karamihan ng mga nagsisampalataya ang nangagkaisa ang puso at kaluluwa, sila'y kasali sa pag-uusap. Ang karamihan ang nagpasiya. Ngayon: Sino ang nag-uusap at nagpapasiya? Ang paraan daw ng pakikipagkaisa sa Dios ay ang 1 Juan 1:3: "Yaong aming nakita at narinig ay siya rin naming ibinabalita sa inyo, upang kayo naman ay magkaroon ng pakikisama sa amin; oo, at tayo ay may pakikisama sa Ama, at sa kaniyang Anak na si Jesukristo." Kailangang makipagkaisa raw tayo sa kanila upang magkaroon ng pakikisama sa Ama at sa Anak. Kaya ang mga tagapamahala lamang ang pumipili ng mga kandidato at nagpapasiya para sa atin. Hindi na tayo kasali sa pag-uusap. 11
12 Ang Tunay na Iglesia Itong nakasulat sa 1 Juan 1:3 na "Yaong aming nakita at narinig" ay hindi na literal ang kahulugan kapag ginamit ng mga ministro ngayon. Wala pa sila noon kaya hindi nila nakita at narinig kung ano ang mga nangyari. Literal lang ito sa mga apostol na nabuhay sa panahong 'yon. Sa makatuwid, ang ibig sabihin ng "nakita at narinig," ay ang mga nakasulat sa Biblia. Totoo ba na ibinabalita nila sa atin ang mga nakasulat sa Biblia? Noon: Nang sila'y pumili ng ipapalit kay Judas: Gawa 1:15: "At nang mga araw na ito'y nagtindig si Pedro sa gitna ng mga kapatid, at nagsabi (at nagkakatipon ang karamihang mga tao, na may isang daa't dalawang pu)." Maliwanag na ang mga kapatid ay kasali sa pag-uusap sapagka't nagtindig si Pedro sa gitna nila, ng karamihang mga tao. Sa Gawa 1:23-26: "At kanilang ibinukod ang dalawa, si Jose na tinatawag na Barsabas, na pinamagatang Justo, at si Matias. "At sila'y nagsipanalangin, at nagsipagsabi, Ikaw Panginoon ang nakakataho ng mga puso ng lahat ng mga tao, ipakilala mo kung alin sa dalawang ito ang Iyong hinirang. "Upang tanggapin ang katungkulan sa ministeriong ito at pagkaapostol na kinahulugan ni Judas, upang siya'y makaparoon sa kaniyang sariling kalalagyan. "At sila'y pinagsapalaran nila, at nagkapalad si Matias, at ibinilang sa labing isang apostol." Dalawang pagpipilian ang iniharap: si Jose at si Matias; Ang paraan nila ng pagpili ay sa pamamagitan ng loterya at pinalad si Matias. (Hindi malinaw ang pinagsapalaran. Sa Bibliang Ingles ay "lot" ang nakasulat.) Ang pinaniwalaan nilang humirang ay ang Panginoon. Hindi ang tagapamahala ang nagpasiya.
Pagkakaisa sa Pagboto: Kalapastanganang aral ni Jacob! Ngayon: Mga tagapamahala lang ang nagpapasiya. Sila'y mga sinungaling! Hindi totoo na ibinabalita nila sa atin ang mga nakasulat sa Biblia. Noon: Nang pinili nila ang pitong kapatid na maglilingkod sa mga dulang. Gawa 6:2-5: "At tinawag ng labing dalawa ang karamihan ng mga alagad, at sinabi, Hindi marapat na aming pabayaan ang salita ng Dios, at mangaglingkod sa mga dulang. "Magsihanap nga kayo, mga kapatid, sa inyo ng pitong lalake na may mabuting katunayan, puspos ng Espiritu at karunungan, na ating mailalagay sa gawaing ito. "Datapuwa't magsipanatili kaming matibay sa pananampalataya at sa ministerio ng salita. "At minagaling ng boong karamihan ang pananalitang ito at kanilang inihalal si Esteban, taong puspos ng pananampalataya at Espiritu Santo, at si Felipe, at si Procoro, at si Nicanor, at si Timon, at si Parmenas, at si Nicolas na taga Antioquia na naging Judio." Ang boong karamihan ang naghalal ng mga taong maglilingkod sa mga dulang. Ang mga kapatid ay kasali sa pag-uusap at sila ang nagpasiya at pumili. Pansinin ang Gawa 6:3: "Magsihanap nga kayo, mga kapatid, sa inyo." Maari bang hindi nangyari na hindi sila nagkabahagi sa pagpili gayong sila mismo ang pumili? Kung yaong mga kapatid sa Corinto na dinoktrinahan bago binautismuhan, nagkabahabahagi sa paniniwala, lalo na 'yong mga kapatid na ora mismo sila ang pinapili at pinahanap ng pitong kapatid mula sa kanila? Dahil ang karamihan ng mga alagad ay naroon, maasahang hindi lahat ay magkakilala. Kahit ipagpalagay nang lahat magkakilala, ang pagkabahabahagi ay maaari pa ring maganap. Puwede mo bang ilagay ang kilala mo nga pero hindi naman nagtataglay ng katangiang kinakailangan para sa tungkulin? Natural, ang ino-nominate mo lang 13
14 Ang Tunay na Iglesia ay 'yong kilala mong kuwalipikado sa tungkulin. Posible ring sumobra sa pito ang na-nominate dahil nang sila'y pumili ng ipapalit kay Judas ay dalawa ang pinagpilian. Nakasulat sa talatang 5: "At minagaling ng boong karamihan ang pananalitang ito; at kanilang inihalal..." ang pitong alagad. Kung gayon, kahit noong panahon nila, naghalalan na sila. Ang karamihan ng mga kapatid ang nagpasiya sa pagpili o paghalal ng kanilang mga kasama. Bakit hindi nila ito itinuro sa atin? Ang kanilang sistema ay salungat sa Biblia. Noon: Nang sila'y humirang ng makakasama nina Pablo at Bernabe. Gawa 15:22: "Nang magkagayo'y minagaling ng mga apostol at ng matatanda, pati ng boong iglesia, na magsihirang ng mga tao sa kanilang makakasama, at suguin sa Antioquia na kasama ni Pablo at ni Bernabe; si Judas na tinatawag na Barsabas at si Silas na mga nangungulo sa mga kapatid." Ang boong iglesia ay kasali sa pag-uusap. Hindi ang tagapamahala ang nagpasiya sa piniling mga lalake na makakasama nina Pablo at Bernabe kundi ang boong iglesia. Ngayon: Bakit hindi na tayo kasali sa pagpili ng mga tao? Maaari naman tayong magdaos ng mock election nationwide; Isa o dalawang linggo bago maganap ang itinakdang araw ng halalan upang malaman natin ang pulso o ang gusto ng buong iglesia? Bakit ang mga tagapamahala lang ang pumipili at nagpapasiya para sa atin? Kung tayo ang magpapasiya, wala nang mga pulitiko na lalapit sa kanila; Wala na rin ang ipinagmamayabang nilang kapangyarihan sa pulitika. Ang totoo: tinatakpan nila kung ano ang tamang paraan ng pagpili mula sa Biblia upang sumunod tayo sa kanila--anoman ang idikta nila sa atin. May bahagi raw ang Dios kahit sa ating
Pagkakaisa sa Pagboto: Kalapastanganang aral ni Jacob! pagboto gayong silang mga tagapamahala lang ang may bahagi rito. Ginagamit lang nila ang pangalan ng Dios sa kanilang pandaraya! Noon: Lahat ba ng mga kapatid ay nakipagkaisa? Gawa 4:32: "At ang karamihan ng nagsisampalataya ay nagkaisa ang puso at kaluluwa; at sinoma'y walang nagsabing kaniya ang anoman sa mga bagay na kaniyang inaari; kundi lahat nilang pag-aari ay sa kalahatan." Maliwanag na hindi lahat ng mga kapatid ang nakipagkaisa kundi ang karamihan ng nagsisampalataya. Roma 14:1-2: "Datapuwa't ang mahina sa pananampalataya ay tanggapin ninyo, hindi upang pagtalunan ang kaniyang pag-aalinlangan. "May mga tao na may pananampalataya na makakain ang lahat ng mga bagay: nguni't ang mahina'y kumakain ng mga gulay." Ang pagkaing binanggit dito ay hindi literal. Itinuturo nila sa atin na ang mga salita ng Dios ay pagkain ng ating mga kaluluwa. Ang sumasampalataya na makakain ang lahat ng bagay, ang kahulugan: matatanggap niya anomang bagay kahit hanggang sa ipagbili ang kaniyang mga ari-arian. Maaari bang tanggapin ng mahina na ipagbili ang kaniyang mga pag-aari at ipamigay ang pinagbilhan sa mga apostol? Tiyak na hindi. Kaya kailangang pakainin muna siya ng gulay o ng mga salita ng Dios upang siya'y lumakas sa pananampalataya. At kung siya'y malakas nang mananampalataya, maaari na niyang tanggapin ang lahat ng mga bagay. Kaya ito ang nakasulat sa Roma15:1, 2 at 7: "Tayo ngang malalakas ay nararapat na mangagbata ng kahinaan ng mahihina, at huwag tayong magbigay lugod sa ating sarili. "Bawa't isa sa atin ay magbigay lugod sa kaniyang kapuwa, sa kaniyang ikabubuti, sa ikatitibay. 15
16 Ang Tunay na Iglesia "Sa ganito'y mangagtanggapan kayo, gaya naman ni Cristo na tinanggap kayo sa kaluwalhatian ng Dios." Tinatanggap din ng mga apostol ang mga mahihina. Kaya tiyak na hindi lahat ng mga kapatid ang nakipagkaisa dahil hindi lahat ay malalakas ang pananampalataya--ang iba'y mahihina. Narito pa ang matibay na katibayang hindi lahat ang nakipagkaisa, kahit pa ang malalakas na mananampalataya. Filipos 4:15-16: "At kayo mga taga Filipos, nalalaman naman ninyo, na nang pasimulan ang evangelio, nang ako'y umalis sa Macedonia, alin mang iglesia ay walang nakipagkaisa sa akin sa pagkakaloob at pagtanggap kundi kayo lamang. "Sapagka't sa Tesalonica ay nagpadala kayong minsan at muli para sa aking kailangan." Dahil sa ang nakasulat ay alin mang iglesia ay walang naki- pagkaisa kay Apostol Pablo, kundi ang mga taga Filipos lamang, masasabi ba nating hindi sumasampalataya ang mga kapatid sa Corinto, Macedonia, Tesalonica, Efeso at iba pa? Napakatibay ng batayang ito na hindi nga lahat ay nakikipagkaisa kahit pa ang mga sumasampalataya. Kaya sa Gawa 4:32: "karamihan ng nagsisampalataya ay nangagkaisa ang puso at kaluluwa." Hindi lahat ng sumasampalataya ang nakipagkaisa. Ngayon: Kahit ang mahina ay obligadong makipagkaisa dahil ang mga tututol ay ititiwalag. Talagang hindi totoo na kanilang ibinabalita sa atin ang mga nakasulat sa Biblia. Ang 1 Juan 1:3 na boong yabang na ipinakita sa akin ni Ka Campania na dapat daw akong sumunod sa kanila. Ang kanilang sistema ng pagkakaisa ay salungat sa Biblia at ang kanilang mga batayan ay ginagamit sa maling paraan. Noon: Tinakot ba ang mga kapatid na parurusahan kapag hindi makikipagkaisa?
Pagkakaisa sa Pagboto: Kalapastanganang aral ni Jacob! Wala tayong mababasa na binalaan sila ni Apostol Pedro tungkol sa parusa. Tiyak na hindi sila pinilit o tinakot. Ang ginawa nila ay nasa tunay na diwa ng Pagkakaisa. May pagtatagpo ng isipan, pagsang-ayon at talagang ginawa ng ayon sa puso at kaluluwa. Ngayon: Pinipilit at tinatakot ang mga kapatid na parurusahan kapag hindi makikipagkaisa. Dahil sa parusang pagtitiwalag at binabalaan tayo na parurusahan ng Dios kapag hindi susunod, ito'y ipinatutupad na may sapilitan at pananakot. Ito bang pagpupuno na sapilitan ay ayon ba sa turo ng mga apostol? 1 Pedro 5:1-3: "Sa matatanda nga sa inyo ay umaaral ako, akong matandang kasamahan ninyo, at isang saksi sa mga hirap ni Cristo, na may bahagi naman sa kaluwalhatiang ihahayag. "Pangalagaan ninyo ang kawan ng Dios na nasa inyo, na magsigamit kayo ng pagpupuno, na hindi sapilitan, kundi may kasayahan, na ayon sa kalooban ng Dios; ni dahil sa mahalay na kapakinabangan, kundi sa handang pag-iisip; "Ni hindi din naman ng gaya ng kayo'y may pagkapanginoon sa pinangangasiwaang ipinagtagubilin sa inyo kundi kayo'y maging uliran ng kawan." Sinalungat na naman nila ang nakasulat. Ang pagpupuno na ginagamit nila ay sapilitan at may pagkapanginoon dahil itinitiwalag nila ang mga hindi sumusunod; At dahil sa mahalay na kapakinabangan: ang lakas nila sa pulitika! Hindi ito dapat tawaging pagkakaisa. Hindi naman tayo kasali sa pag-uusap. Mas bagay pa itong tawaging diktadorya. Paano matatawag na pagkakaisa 'yan gayong ang paraang ipinatutupad ay diktahan? Walang pagtatagpo ng isipan, pagkakasundo. Ang gusto ng Dios ay may kasayahan at handang pag-iisip. Oo naman, merong ibang sumusunod na masaya, kung nagkata- ong ang mga kandidatong idinikta sa atin ay gusto rin nila. Nguni't 17
18 Ang Tunay na Iglesia ang iba'y sumunod na mabigat sa dibdib. Makatuwiran bang gawing halimbawa ng pinarusahan sina Ananias at Safira? Batay sa Biblia: Hindi lahat ng mga kapatid ang nakipagkaisa; Ang pagpupuno ay hindi sapilitan; At walang mga taong pinarusahan dahil sa hindi nakipagkaisa. Halimbawa: yaong mga kapatid na hindi nagkaisa sa paniniwala kay Cristo (1Corinto 1:11-15) at ang mga hindi nakipagkaisa sa pagbibigay ng pangangailangan ni Pablo (Filipos 4:15-16). Sa makatuwid, si Ananaias at Safira ay hindi dapat gamiting batayan ng pagtitiwalag ngayon. Ibang kaso na 'yon. Alam natin ang ibig ng Dios na pagsunod: ayon sa gusto ng ating mga puso. Kaya ganito ang isinulat ni Apostol Pablo sa 2 Corinto 9:7: "Magbigay ang bawa't isa ng ayon sa ipinasiya ng puso: huwag mabigat sa loob, o dahil sa kailangan: sapagka't iniibig ng Dios ang nagbibigay na masaya." Maaari bang tanggapin kung bahagi lang ng pag-aari ang ipamigay sa mga dukha? Ito ang katotohanan--Lucas 9:8-9: "At si Zaqueo ay nagtindig, at sinabi sa Panginoon, Narito, Panginoon, ang kalahati ng aking pag-aari ay ibinibigay ko sa mga dukha, at kung nakasingil akong may daya sa kanino mang tao, ay isasauli ko ng makaapat. "At sinabi sa kaniya ni Jesus, Dumating sa bahay na ito ang pagkaligtas, sapagka't siya'y anak din ni Abraham." Sa Lucas 18:22, kahit na sinabi ni Cristo sa mayamang tao, "Ipagbili mo ang lahat ng iyong tinatangkilik," hindi 'yon nangangahulugang lahat talaga.Puwede ring tanggapin kahit kalahati, ikatlong bahagi o kung ano ang gusto ng puso--tulad ni Zaqueo na kalahati lang ang ibinigay.
Pagkakaisa sa Pagboto: Kalapastanganang aral ni Jacob! Noong nag-uusap pa lang: Kung nagsabi sina Ananias at Safira na ang ibibigay nila ay bahagi lamang ng pagbibilhan ng kanilang ari-arian, bakit sila parurusahan ng Dios? Iyon lang ang ipinasiya ng kanilang mga puso? Ang nakasama sa kanilang ginawa: Sumang-ayon sila sa simula na lahat ng pagbibilhan ng kanilang ari-arian ay ibibigay nila sa mga apostol. Pero nang maipagbili na, sinubok nila ang Dios at nagsinungaling sa Kaniya sa paglilingid ng isang bahagi ng pinagbilhan. Isa pa: Pareho 'yon sa abuloy, samantalang ang ginagawa ninyo ngayon ay pagpili o paghalal ng mga tao? Napakalabo at napakalayo? Ang dahilan nito, wala kasi silang makitang basehan sa Biblia na may mga kapatid na pinarusahan nang sila'y pumili ng mga tao. Kaya sina Ananias at Safira na lang ang ginamit kahit malabo at malayong halimbawa. 4. Masama ang pagkakaroon ng pagkakampi-kampi o pagpapalalo. Filipos 2:1-3 "Kaya nga kung mayroong anomang kasiglahan kay Cristo, kung mayroong anomang kaaliwan ng pag-ibig, kung mayroong anomang pakikisama sa Espiritu, kung mayroong anomang mahinahong awa at habag, lubusin ninyo ang aking katuwaan, upang kayo'y mangagkaisa ng pag-iisip, mangagtaglay ng isa ring pag-ibig, na mangagkaisa ng akala, at isa lamang pag-iisip; "Ay "Na huwag ninyong gawin ang anoman sa pamamagitan ng pagkakampi-kampi o sa pamamagitan ng pagpapalalo, kundi sa kababaan ng pag-iisip, na ipalagay ng bawa't isa ang iba na lalong mabuti kay sa kaniyang sarili." Hindi nila naintindihan ang nakasulat? Sa talatang 2, ang tinutukoy ay pagkakaisa. Sa talatang 3: "Na huwag ninyong gawin ang anoman sa pamamagitan ng pagkakampi-kampi at pagpapalalo." 19
20 Ang Tunay na Iglesia Bakit ginagamit nila? Nagkaisa sa pagkampi sa mga kandidato gayong hindi naman dapat gawin? Ano pa? Ginagamit pa ang pagkakaisa sa pamamagitan ng pagpapalalo. Ang mga tagapamahala na lamang ang pumipili at nagpapasiya para sa atin. Hindi na tayo kasali sa pag-uusap: sapagka't ipinapalagay nilang sila ang mas mabuti kay sa atin. Kapalaluan! Talagang kinumpleto ang pagsalungat sa nakasulat. Ito ang dahilan nila bakit masama raw ang pagkakaroon ng pagkakampi-kampi. Santiago 3:14 at 16: "Nguni't kung kayo'y mayroong mapapait na panibugho at pagkakampi-kampi sa inyong puso, ay huwag ninyong ipagmapuri at huwag magsisinungaling sa katotohanan. "Sapagka't kung saan mayroong paninibugho at pagkakam- pikampi sa inyong puso ay doon may kaguluhan at gawang masama." Kung ang pagkampi natin ay sa pamamagitan lamang ng balota --hindi tayo sasama sa masamang gawa ng mga kandidato, hindi tayo makikisali sa pagtatalo at pakikipag-away para sa kanila--anong gulo ang mangyayari? Pero kahit itong isinulat ni Santiago, sinalungat din nila. Ito ang katunayan: Sa webpage ng Philippine Center for Investigative Journalism, 29-30 April 2002, Iglesia ni Cristo: Church at the Crossroads: "Hours before the rampage, Arroyo had appealed to INC leaders, who ordered their members to pull out of Edsa and return home. Many stayed, anyway. When the melee was over, four protesters were killed, three of them members of the INC; 113 were injured, including many church members." Noon: Mahigpit na ipinagbawal ang hayagang pagsali sa panga- ngampanya kahit pa sa pinagka-isahang kandidato. Tiwalag agad kapag sumuway. Pero noong 1986 EDSA Revolution, may nangyayari nang kaguluhan sa pagkakampi-kampi sa mga kandidato, bakit
Pagkakaisa sa Pagboto: Kalapastanganang aral ni Jacob! hinayaan ni Ka Erdy na may mga kapatid na pumunta doon sa inagurasyon ni Marcos sa Malacañang? Iyon ang simula na ang iglesia ay nangampanya sa isang kandidato (kay Marcos) at sumali sa pagkakampi-kampi na may dulot na kaguluhan. Ang pagkakamaling 'yon ay maaaring pagpaumanhinan dahil wala namang naiulat na nasaktang mga kapatid, nang sumalakay na ang pangkat ng mga maka-Cory. Siguro, sila ay nakaalis na at nakauwi sa kanilang tahanan nang dumating na ang mga nag-aaklas sa Malacañang. Itinanggi ng mga ministro na kanilang inutusan ang mga kapatid na pumunta sa rally ng mga maka-Estrada? Sinisi pa na matitigas daw ang mga ulo nila dahil hindi nakinig nang sila'y pauwiin na. Pero kahit aminin man nila o hindi, si Ka Erdy ang may pananagutan sa trahedyang 'yon. Kung hindi niya pinabayaan ang mga kapatid na sumali sa ganoong pagkampi sa EDSA 1, hindi na sana nasundan sa EDSA 3. Isaalang-alang din na walang ulat o kasaysayan, (hindi pa naganap ang EDSA 1) na ang mga kaanib ng iglesia ay nasangkot sa anomang uri ng kilos-protesta. Sa katunayan, kahit ang pagsali sa Labor Union ay mahigpit na ipinagbabawal. Sa Daniel 2:21, nakasulat na ang Dios ang nag-aalis at naglalagay ng mga Hari (Presidente sa ating panahon); At Siya ang nagpupuno sa kaharian ng mga tao at nagbibigay niyaon sa kaninomang ibigin Niya (Daniel 4:25). Kaya ang Dios ang naglagay kina Marcos at Estrada sa kapangyarihan dahil sila'y naging mga Presidente; Nguni't Dios din ang nag-alis sa kanila sa pamamagitan ng People Power sa EDSA 1 at EDSA 2. Kahit si Ka Erdy at ang kaniyang mga ministro ay ayaw kay Cory, bilang kahalili ng minamahal nilang si Marcos, inakala kong sa kalaunan ay natanggap naman nila ito. Dahil (hindi ko alam kong tama ito) walang kilos-protesta na naiulat laban kay Cory na may kasangkot na mga kaanib ng iglesia. Pero kay Erap, ipinakita nila na sila ay salungat sa kalooban ng Dios. Bakit? Kahit na siya ay inalis na ng Dios sa kapangyarihan, gusto nilang ibalik ito nang itulot na sumali ang mga kapatid sa protesta ng mga maka-Estrada. 21
22 Ang Tunay na Iglesia Ang mga kapatid, kilalang mga mapagmahal-sa-kapayapaan na mga tao na kahit sa Unyon ng Paggawa ay ayaw pasalihin, biglang lumahok sa kaguluhan at may nagbubo pa ng kanilang dugo dahil lamang sa pagkampi kay Erap? Ang pahamak na doktrinang 'yan at ang kapabayaan ni Ka Erdy ang naging sanhi ng kamatayan at kapinsalaan ng mga kapatid. Iyon ay kasuklam-suklam at kahihiyan sa iglesia at kay Cristo! Karapatdapat ba silang tawaging Iglesia ni Cristo? Gayong binigyan nila ng kahihiyan ang malinis na pangalan ni Cristo? Dapat bang madawit ang pangalan ni Cristo sa masasamang gawa ni Manalo at ng kaniyang mga tagasunod? Kaya bagay lang na sila'y tawaging Iglesia ni Manalo dahil tiyak na hindi naman sila aangkinin ni Cristo dahil sa kanilang kalikuan. Ayon sa Filipos 2:1, kailan dapat gawin ang pagkakaisa? 1. Kung mayroong kasiglahan kay Cristo. Paano kaya tayo sisigla kay Cristo nitong pagboto? Malabo? 2. Kung mayroong kaaliwan ng pag-ibig. Umiibig ba tayo sa kandidatong ating binutohan? Pero kung umiibig tayo sa kanila, bakit sinasabi nila na wala tayong pakialam manalo man o matalo ang ating mga kandidato? Malabo uli? Dapat sana, gusto nating sila'y manalo kung iniibig natin sila? Ang kanilang mga salita ay nagsasalungatan dahil talagang mahal ni Ka Erdy at ng kaniyang mga ministro sina Marcos at Estrada--parehong kilalang-kilala sa kanilang masamang reputasyon. 3. Kung mayroong pakikisama sa Ama. Mayroon nga kayang pakikisama sa Ama kapag tayo ay bumuboto? Maliliwanagan din kayo dito. 4. Kung mayroong anomang mahinahong awa at habag. Naaawa ba tayo sa mga kandidato kaya tayo nagkakaisa para sa kanila? Pero kung iisipin lang: ang mga kandidatong binubotohan natin ay hindi naman mga kapatid. Wala namang kaanib sa iglesia na
Pagkakaisa sa Pagboto: Kalapastanganang aral ni Jacob! kumakandidato. (Meron ba kayong alam?) Mas naaawa pa sila sa mga kandidatong hindi kaanib ng iglesia kay sa mga kaanib. Itinitiwalag nila ang mga hindi sumusunod. Ito ay pagpapakita rin na mas iniibig pa nila ang mga taga labas kay sa mga taga loob! Kaya ang aral na 'yan ay hindi sa katotohanan at wala sa katuwiran. Ang pagkakaisa na ginawa noon ay para sa kapakanan ng mga taga loob. Ngayon, ang taga labas ang nakikinabang? Hindi ko maisip kung ano at papaano magiging makatuwiran ang aral na 'yan? Kaya sinabi ko doon sa voice tape na ipinadala ko sa tagapamahala, "Kayo na lang ang mag-isip sapagka't ako'y naguguluhan dito." Mas nalito siya kay sa akin. Saan sila maghahagilap sa Biblia ng isasagot sa aking mga tanong? At dahil hindi nila kayang pasinungalingan ang matitibay kong katibayan na itinuro sa akin ng Dios, inutusan na lang akong sumulat ng salaysay. Pantakot 'yon upang itigil ko na ang aking pagtatanong. 5. Nakikipagkaisa tayo sa Dios sa ating pagboto. Totoo ba ito? Bago ito masagot, kailangang malaman muna ninyo kung sino ang humihirang sa matataas na kapangyarihan? Roma 13:1: "Ang bawa't kaluluwa ay pasakop sa matataas na kapangyarihan: sapagka't walang kapangyarihan na hindi mula sa Dios; at ang kapangyarihang yao'y hinirang ng Dios." Maliwanag na ang Dios ang humihirang sa matataas na kapangyarihan. Ito pa, sa Daniel 2:21: "At kaniyang binabago ang mga panahon at kapanahunan, siya ang nagaalis ng mga hari at naglalagay ng mga hari..." Ang Dios talaga ang pumipili sa matataas na kapangyarihan. Siya ang naglalagay at nag-aalis ng mga hari. Ngayon: Ang mga Presidente 23
24 Ang Tunay na Iglesia at mga punong-bayan ng pamahalaan. Bilang halimbawa nito ay ang makasaysayang Snap Election. Kahit ano pang ginawang maniobra ni Marcos para lamang makapanatili sa kapangyarihan, wala siyang nagawa. Inalis na siya ng Dios at inilagay ang Kaniyang hinirang na si Cory--sa pamamagitan ng People Power. Kung talagang nakikipagkaisa tayo sa Dios sa ating pagboto, bakit hindi lahat ng ating binubotohan ay nananalo o nalalagay sa kapangyarihan? Bakit ang iba ay natatalo? Sinong dios 'yong ating pinakikipagkaisahan? Sa mga tanong na ito magugulo ang isipan ng mga sinungaling na ministrong 'yan. Ito ang magbubunyag at maglilitaw sa kanilang pandaraya! 6. Ang Pagkakaisa sa Pagboto ay nakaluluwalhati sa Dios. Pagalit na sinabi ni Ka Campania, "Basta't magpasakop ka! Sapagka't sa ating pagkakaisa, nakaluluwalhati tayo sa Dios!" "Dahil sa aral na 'yan, ang malinis na pangalan ni Cristo ay nakakabitan ng maruruming pangalan ng mga tiwali at masasamang pulitiko sa tuwing may halalan. Alam ng marami na ang ibinoto ng Iglesia ni Cristo ay si Marcos. Kaya nakakabit ang pangalan niya sa malinis na pangalan ni Cristo. Nang siya'y naalis sa kapangyarihan, parang si Cristo rin ang natalo. Iyan ba ang pagbibigay ng kaluwalhatian sa Dios at kay Cristo? Na binigyan natin ng kahihiyan ang malinis na pangalang Cristo?" Nang sinabi ko ito sa kaniya, tumahimik siya. Naniniwala ba kayong naluwalhati ang Dios sa trahedyang 'yon ng EDSA 3 dahil sa pagkampi kay Erap? Isang tao na kilalang mapaki-apid at nahatulan sa salang pandarambong? Karapatdapat bang mamatay para sa kaniya? Ang mga kaluluwa ni Ka Erdy at ng mga namatay para kay Erap ay gagantimpalaan ba pagdating ng Araw ng Paghuhukom? Tanungin natin ang Dios kung totoo ba na ang aral na 'yan ay nakaluluwalhati sa Kaniya? Ito ang Kaniyang sagot sa Isaias 58:5-6:
Pagkakaisa sa Pagboto: Kalapastanganang aral ni Jacob! "Iyan ba ang ayuno na aking pinili? ang araw na dadalamhatiin ng tao ang kaniyang kaluluwa? Ang iyuko ang kaniyang ulo na parang yantok, at maglatag ng magaspang na kayo at abo sa ilalim niya? iyo bang tatawagin ito na kalugodlugod na araw ng Panginoon? "Hindi baga ito ang ayuno na aking pinili: na kalagin ang tali ng kasamaan, na pagaanin ang pasan papaging layain ang napipighati, at iyong alisin ang lahat na atang?" Sa Pagkakaisa sa Pagboto, para rin tayong nag-aayuno. Itinatanggi na lang natin ang ating mga sarili. Hindi lamang pinagdadalamhati ang ating mga kaluluwa, kundi pati na ang ating mga puso--lalo na kung hindi natin gusto ang idinidikta nila sa atin. Iniyuyuko na lamang natin ang ating mga ulo na parang yantok dahil wala tayong magagawa. Kung hindi tayo makikipagkaisa sa kanila, ititiwalag tayo. Ang sabi ng Dios, ang ayuno na Kaniyang pinili: "pagaanin ang pasan, papaging layain ang napipighati, at iyong alisin ang lahat na atang." Pero ano ang ginawa nila? Sa halip na alisin ang atang, nilagyan nila tayo ng mabigat na atang na ating pinapasan sa tuwing may eleksyon at plebesito. Dapat sana, wala nang mabigat na pasanin at atang ngayon. Kahit noong panahon ng mga apostol, inalis na nila ang mabigat na pasan (Gawa 15:28-29). Ngayon, nilagyan na naman tayo ng atang--ang mabigat na pasan. Iyan ba ang paraaan ng pagluwalhati sa Dios gayong sinasalungat nila ang mga nakasulat? 7. Mapapalad tayo kapag inalimura dahil sa pangalan ni Cristo. Bakit tayo inaalimura at tinutuligsa ng mga tao sa tuwing may eleksyon? Hindi naman dahil sa pangalan ni Cristo, kundi kay Manalo at sa mga kandidatong ating binutohan. Katunayan nito, ang ibang manunuligsa ay hindi maatim na banggitin si Cristo kapag tinutuligsa nila tayo at ang maling aral na 'yan. Sa halip, tinatawag na lang tayong Iglesia ni Manalo upang 25
26 Ang Tunay na Iglesia iwasang makaladkad ang pangalan ni Cristo. Ang iba ay tinatawag tayong Iglesia ni Cristo ni Manalo na ibig sabihin: hindi tayo totoong kay Cristo kundi kay Manalo. Kung gayon, inaalimura tayo, hindi dahil sa pangalang Cristo, kundi sa pangalang Manalo! Ang mga tanong na ikinagulat ni Ka Romulo Campania: "Brad: Ang pakiki-apid ay nakasulat nang maraming beses sa Biblia na malaking kasalanan sa Dios sapagka't mahigpit na ipinagbabawal Niya. Bakit ang mga mapaki-apid ay hindi agad na itinitiwalag? Sila'y binibigyan muna ng pagkakataong magbagong buhay at makapagsisi ng kasalanan. Pero 'yang hindi nakikipagkaisa--na hindi naman malinaw na nakasulat sa Biblia--bakit sila'y agad na itinitiwalag? Kapag ang Dios ang sinuway, hindi agad itinitiwalag? Pero kapag kayo (mga ministro) ang sinuway, tiwalag agad?" Pagalit niyang sinabi: "Bakit mo isasali 'yan?!" Bakit ayaw niyang isali ko ang tanong na 'yon? Wala silang mahanap na sagot mula sa Biblia. Hindi nila kayang bigyan ng makatuwirang dahilan ang kasinungalingang aral na 'yan! Ang kalapastanganang aral ni Jacob! Nang itinuro ni Ka Felix Manalo ang aral na 'yan, hindi niya alam na itinaas niya ang sarili kay sa Dios dahil sa nabanggit na mga tanong na ayaw ipasali ni Ka Campania. Ang hula sa kaniya ay nakasulat sa Isaias 48:1-8. Simulan muna natin sa talatang 1 hanggang 2: "Iyong dinggin ito, Oh sangbahayan ni Jacob na tinatawag sa pangalan ng Israel, at nagsilabas sa bukal ng Juda; na nagsisumpa sa pangalan ng Panginoon, at nagsibanggit ng Dios ng Israel, nguni't hindi sa katotohanan, o sa katuwiran man. "(Sapagka't sila'y tinatawag ayon sa bayang banal, at nagsitiwala sa Dios ng Israel; ang Panginoon ng mga hukbo ang kaniyang pangalan):"
Pagkakaisa sa Pagboto: Kalapastanganang aral ni Jacob! Sa talatang 1, tinawag ng Dios ang sangbahayan ni Jacob na pakinggan Siya. Dahil sa inangkin ni Ka Felix Manalo na siya ang Jacob, siya at ang kaniyang mga ministro ang tinutukoy dito. Sumusumpa sila na ang aral na 'yan ay utos ng Dios at tinatakot din tayo na parurusahan ng Dios kapag hindi makikipagkaisa sa kanila. Ang hula ay natupad. Ito ang dahilan kaya hindi nila kayang bigyan ng makatuwirang sagot ang aking mga tanong: Ang doktrinang 'yan ay hindi sa katotohanan o sa katuwiran man. Ituloy natin ang mga talatang 3-5: "Aking ipinahayag ang mga dating bagay mula nang una; oo, yao'y lumabas sa aking bibig, at aking ipinakilala: biglang ginawa ko at nangyari. "Sapagka't nakilala ko na ikaw ay mapagmatigas, at ang iyong leeg ay parang litid na bakal, at ang iyong noo ay parang tanso. "Kaya't aking ipinahayag sa iyo mula ng una; bago nangyari at ipinakilala ko sa iyo: baka iyong sabihin, Mga ginawa ng aking diosdiosan at larawang inanyuan, at ang aking larawang binubo, nag-utos sa kanila." Mula pa nang una, mahigpit na ipinagbawal ng Dios ang paggawa ng mga larawang inanyuan at larawang binubo. Ipinahayag Niya ito kay Jacob upang wala siyang maidahilan. Nguni't kahit wala tayong nililok na larawan sa ating sambahan, si Jacob ay humulma nito sa ating isipan sa pamamagitan ng pagtuturo na nakikipagkaisa tayo sa Dios sa ating pagboto. Pero dahil hindi lahat ng ating ibinoto ay nanalo o nalagay sa kapangyarihan, hindi totoo na nakipagkaisa tayo sa Dios sa ating pagboto. Nalaman ko na pati ang paggawa ng nililok na larawan ay sinalungat din pala nila. Natupad uli ang nakasulat: "ikaw ay mapagmatigas, at ang iyong leeg ay parang litid na bakal, at ang iyong noo ay parang tanso," dahil nagpagawa sila ng rebultong tanso ni Ka Felix Manalo! Ang hindi ko pa alam ay kung sinong matigas ang ulo na mananalangsang ang nag-utos sa pagpagawa ng rebulto: Si Ka Felix ba mismo noong buhay pa siya, o ang anak na si Ka Erdy 27
28 Ang Tunay na Iglesia nang namatay na ang ama niya? May babala pa sa ibaba ng rebulto: "Ang kahalalan ng sugo ay lagi nating alalahanin nguni't ang larawan at siya kailanman huwag nating sasambahin." Pero hindi natin alam na sinamba na rin natin siya sa pag-aakalang nakikipagkaisa tayo sa Dios sa ating pagboto. Ang paalala ng mga ministro bago bumoto: "Sa inyong pagsulat sa balota, walang ibang makakakita liban sa Dios na nasa langit. Parurusahan Niya kayo kapag kayo'y sumuway sa pagkakaisa!" Kaya natakot naman ako at sumunod kahit minsan ay ayaw ko sana sa mga kandidatong idinikta nila sa akin. Ang nakatagong katotohanan: Ang dios na aking kinatakutan at sinunod ay ang mga huwad na dios ng pandaraya--Sina Ka Felix Manalo, Ka Erdy at ang mga tagapamahala na aking pinagkaisahan sa pagboto. Bakit kasama si Ka Felix gayong hindi pa ako nakaboto noong buhay pa siya? Sapagka't ang doktrinang 'yan ay hindi utos ng Dios kundi kay Ka Felix Manalo lang, siya ang pekeng dios na aking kinatakutan at sinunod. Sa mga talatang 6-8: "Iyong narinig, tingnan mong lahat ito: at kayo, hindi ba ninyo ipahahayag? Ako'y nagpakita sa iyo ng mga bagong bagay mula sa panahong ito, sa makatuwid baga'y mga kubling bagay na hindi mo naalaman. "Mga nalikha ngayon, at hindi mula ng una; at bago dumating ang araw na ito ay hindi mo narinig; baka iyong sabihin, Narito, aking nangaalaman. "Oo, hindi mo narinig, oo, hindi mo naalaman; oo, mula nang una ay hindi nabuksan ang iyong pakinig: sapagka't talastas kong ikaw ay gumawa ng totoong may kataksilan, at tinawag na mananalangsang mula sa bahay-bata." Dahil sa aral na 'yan, si Jacob (Ka Felix Manalo) ay hindi sinasadyang nakagawa ng kataksilan sa Dios at tinawag na mananalangsang mula sa bahay-bata. Hindi niya nalaman at ng kaniyang mga ministro na itinaas na pala nila ang kanilang mga
Pagkakaisa sa Pagboto: Kalapastanganang aral ni Jacob! sarili bilang mga dios. Kahit hindi nila itinuturo na sila'y mga dios, nakitulad sila sa Dios na humihirang sa matataas na kapangyarihan. Pero dahil sa sila'y mga diosdiosan lang, hindi lahat ng pinili nilang mga kandidato ay nanalo o nalagay sa kapangyarihan. Ang pagsalangsang ni Jacob ay naganap nang ang Dios ay gumawa ng bagong bagay sa panahong ito, hindi mula ng una. Ano ang bagong bagay na nilikha ng Dios na naging dahi- lan ng kataksilan ni Jacob sa Kaniya? Sa aklat na "Philippine Constitution and Government" na isinulat ni Antonio Orendain, Ph. D., Dean of Graduate Studies and Professor of Political Science, Far Eastern University, pahina 131 ay ganito ang nakasulat: "Suffrage was then limited to male citizens, at least 23 years of age, and who owned real property. The Jones Law of 1916 liberalized somewhat the voting qualifications by reducing the age requirement to 21 years, but still restricting the privilege to male citizens who owned real property valued at no less than Five Hundred Pesos (P500.00), or who annually paid Thirty Pesos (P30.00) or more in real estate taxes. In the evolution of suffrage, this is described as limited manhood stage. "Suffrage was still a monopoly of the male when Commonwealth Act No. 233, approved on Sept. 15, 1937, abolished the property qualification in favor of the literacy requirement. The law also required residence of at least one year in the Philippines, at this point in time, was in the universal manhood stage because more male citizens were permitted to vote in account of the abolition of property requirement. "The Filipino women won the right to vote in 1937, thus putting the Philippines much ahead of other countries in reaching the universal stage in the development of suffrage." Ang karapatang bumoto noon ay para lamang sa mga kalalakehan na nagmamay-ari ng real property na nagkakahalaga ng Limang 29
30 Ang Tunay na Iglesia Daang Peso (P500.00), at ang mga makakabayad ng taonang Real Estate Taxes na Trenta Pesos (P30.00) pataas. Ang nabanggit na halaga ay napakalaki na nang panahong 'yon. Kaya masasabi nating mayayaman lang ang nakaboto noon. Ang Iglesia ni Cristo ay naitatatag sa Pilipinas noong 1914. Mula 1914 hanggang 1937, ang mga kapatid ay hindi pa nakaboto dahil puro pa mahihirap ang mga kaanib noon. Kung meron mang mayaman, iilan lang ang nakaboto. Ayon sa kasaysayan, ang eleksyon para sa Philippine National Assembly noong Commonwealth Government ay ginanap sa taong 1938. Iyon ang panahon na ang mga mahihirap na kaanib ng iglesia ay nakaboto na dahil sa ang property requirement ay inalis na. Tinanong ko ang nanay kung naalala pa niya na may pagkakaisa na ba noong 1938. Katorse anyos na siya noon at kaanib na ng iglesia. Ang sinabi niya, wala siyang natandaan tungkol sa aral na 'yan. Ang naalala niya ay noong panahon na ni Quirino. Ayon sa List of President of the Philippines ng Wikipedia, si Elpidio Quirino ay naglingkod bilang Presidente mula noong April 17, 1948 hanggang December 30, 1953. Ang isa sa mga bagong bagay na ginawa ng Dios ay ang Election Law. Kahit may mababasa tayo mula sa Biblia na ang mga kapatid ay naghalal ng pito mula sa kanila na maglilingkod sa mga dulang (Gawa 6:2-5), noong una, ang mga hari ay hindi pa ibinuboto. Sa makatuwid, ang tunay na Iglesia ni Cristo ay noong panahong hindi pa itinuturo ni Jacob (Ka Felix Manalo) ang kalapastanganang aral na 'yan. Nang ipinangaral na niya 'yan, hindi niya sinadyang naitanyag pala niyang siya'y tulad sa Dios. At hindi niya nalaman, hanggang sa kaniyang pagpanaw, na inangkin niya ang iglesia. Mga makatuwirang dahilan bakit nagpapahiwatig na ang iglesia ay inangkin na ng mga Manalo: 1. Ang sistema ng paghalili ng pamamahala. Ginawa nila itong tulad sa family corporation dahil ang mga kahalili, lahat ay Manalo.
Pagkakaisa sa Pagboto: Kalapastanganang aral ni Jacob! 2. Hindi nila isinabuhay ang halimbawa ni Cristo. Kahit Anak ng Dios at Hari ng mga Hari, siya'y nagpakababa sa sarili na nabuhay na mahirap na tao. Nguni't ang mga Manalo ay nagpasasa at marangyang nagbuhay-hari sa pamamagitan ng mga abuloy mula sa pagod at pawis ng mga mga kapatid. 3. Ang kanilang pandayang pagkakaisa ay para sa kanilang pan- sariling pakinabang at para sa mga taga labas. Dinaya nila tayo para makipagkaisa sa kanila upang magkaroon ng kapangyarihan sa pulitika na kanilang ipinagyayabang. Ang nakikinabang ay mga kandidatong taga labas o hindi kaanib ng iglesia. 4. Mas iniibig nila ang mga taga labas kay sa mga taga loob. Dahil lang sa hindi pagboto sa mga kandidatong taga labas, itinitiwalag nila ang mga taga loob? Ang Lingap sa Mamamayan Medical Mission ay upang makaakit ng mga kaanib? May libreng kunsultasyon at mga gamot. Ang mga mapagpaimbabaw ay lumilingap lang kapag hindi pa kaanib; Pero kapag kaanib na, wala na silang pakialam-- kahit magkasakit o mamatay pa! 5. Labis ang paggasta nila sa pera ng iglesia. Ito ay nakikita sa kamaharlikaan ng mga ginawang bahay sambahan. Ang kanilang inuuna ay ang kanilang kahambogan--ang kagilagilalas na templo. Patuloy sila sa pagpapagawa ng mararangyang sambahan. Namumuhay silang sagana tulad sa mga hari, samantalang ang ibang mga kapatid ay gutom at nagtitiis sa matinding kahirapan. 6. Sila'y maramot at sakim sa salapi. Kahit napakayaman na ng iglesia ngayon, naghahangad pa sila ng mas maraming pera. Si Ka Erdy ay kilalang Bilyonaryong Mangangaral. Pero saan niya inilagay at ginasta ang milyun-milyong salapi? Iyon ba ay para lang sa pagpapagawa ng mga bahay-sambahan? Meron ba silang proyekto para sa mahihirap na kapatid? Kung meron man, kaunti lang ang nakikinabang. Wala silang awa! Sa halip na tumulong, gusto pa nilang kumulekta ng pera sa mahihirap na mga kaanib. 31
32 Ang Tunay na Iglesia Naaatim pa ng kanilang mga ministro na ipaalala: "Huwag kalimutan ang abuloy at ang paglalagak para sa pasalamat." Dapat sana mas maraming proyektong makakapagpagaan sa kalagayan ng mahihirap na kaanib--tulad ng Barrio Maligaya? Ang una para kay Cristo ay ang kapakanan ng mga mahihirap na kapatid--hindi ang paggawa ng bahay-sambahan? Kaya inutos niya noon sa mga mayayamang mananampalataya na ipagbili ang kanilang mga pag-aari at ipamigay sa mga dukha. Pero ang mga Manalo ay mga walang konsiyensiya. Gusto lang nilang humingi pero ayaw nilang magbigay--kahit sila'y napakayaman na. 7. Nagtangi sila ng mahihirap na kapatid. Ipinagbawal nila noon na magsuot ng T-shirt na walang kuwelyo sa pagpasok sa sambahan. Yaon ay ginawa noong panahon ni Ka Erdy. Hindi ko alam kung'yon ay kautusang pangbuong bansa o patuloy pa ring ipinatutupad ngayon. Noon: Kaunti pa lang ang mga kaanib ng iglesia--halos lahat kami ay mahihirap. Ang aming kapilya sa Surigao ay hamak na bahay: Ang mga dingding at atip ay gawa sa pawid at kawayan ang sahig. Ang ibang mga kapatid, ang suot ay butas o punit na T-shirt, sira-sirang sapatos o tsinelas at nakapaa pa nang sila'y sumamba. Dahil sa mga abuloy ng mahihirap, malalaki at kahanga- hangang sambahan ang naipatayo. Nang ang iglesia ay nagkaroon na ng napakaraming mga kaanib--pati ng mga mayayaman at kilalang mga tao--ang kaawaawang naunang mga kaanib ay itinangi sa pagpasok sa sambahan. Bakit? Anong nangyari? Ang kanilang kayamanan ang bumago sa kanilang ugali. 8. Nagtayo si Ka Erdy ng Christian Era Broadcasting Service, New Era University at iba pang mga negosyo. Kung ang Iglesiang 'yan ay talagang kay Cristo, bakit ang pangalan ay kinuha kay ERAño Manalo? Bakit hindi Iglesia ni Cristo Broadcasting Service at Iglesia ni Cristo University? Hindi katakataka ang magtayo ng broadcasting network dahil nakakatulong ito sa pagpapalaganap ng ebanghelyo.
Pagkakaisa sa Pagboto: Kalapastanganang aral ni Jacob! Pero ang kanilang unibersidad ay talagang nangangahulugang negosyo. Walang libreng scholarship kahit na sa mga nag-aaral sa pagka ministro; Kailangang magbayad sila ng tuition fees. Kung hindi nila kaya, kailangang maghanap sila ng sponsor para sa kanilang pag-aaral. Nalaman ko ito sa isang kaanib ng iglesia na nag-aral sa pagka-ministro doon. Hindi siya nakahanap ng sponsor, kaya umuwi na lang siya at lumipat sa Edukasyon. Ngayon, siya ay isa nang guro. Ang ambisyon niyang maging ministro ay hindi natupad dahil sa kakulangan ng salapi. Kung talagang kay Cristo ang unibersidad na 'yan, kapanipaniwala bang siya ay sakim sa salapi? Sa aking pananaliksik, nabasa ko ito sa webpage ng Philippine Center of Investigative Journalism, 29-30 April 2002, Iglesia ni Cristo 'A Powerful Union:' "Over the years, the INC's business interests have grown. A search at the Securities and Exchange Commission showed that INC leaders are incorporators and board directors in companies engaged in education (New Era University Inc.; Global Foundation for the New Era); medical care (New Era General Hospital; Felix Manalo Puericulture and Maternity Clinic), mass media (Scan Society of Communicators; Association of Christians in IT); manufacturing (Hi Mill Corporation); construction (Ramdustrial Corp.); and legal service (Christian Lawyers Association Foundation)." Siguro, kaya hindi na lang ginamit ang pangalan ni Cristo sa mga nabanggit na mga kompaniya, kahit papaano, iginalang naman nila ang Panginoon; Alam nilang masagwa at hindi kapanipaniwalang si Cristo ay interesado sa pansalaping pakinabang. Ito bang mga mangangaral na sakim sa salapi at nagpapayaman sa kanilang sarili ng mga kayamanang panlupa, totoo bang mga tao ng Dios? Ang sagot ay nasa Mga Awit 73:12: "Narito, ito ang mga masama; at palibhasa'y laging tiwasay nagsisilago sa kayamanan." Sinalungat din nila ang Colosas 3:2: "Ilagak ninyo 33
34 Ang Tunay na Iglesia ang inyong pag-iisip sa mga bagay na nangasa itaas, huwag sa mga bagay na nasa ibabaw ng lupa." Ang mga nabanggit ay mga katunayan na talagang sa mga Manalo na ang iglesiang 'yan. Bagama't hindi nila sinasabi at inaamin, hindi nila ito maikakaila, sapagka't ang kanilang mga ginagawa ay nagpapahayag nang mas malakas pa kay sa salita! Pero hindi ninyo nakikita at nahahalata itong kanilang mga ginagawa. Dahil nabulag at nabingi kayo sa labis na pagsampalataya sa mga Manalo. Kaya ito ang ipinag-utos sa akin ng Dios, nakasulat sa Isaias 43:8 at Isaias 42:19: "Iyong ilabas ang bulag na bayan na may mga mata, at mga bingi na may mga tainga." "Sino ang bulag kundi ang aking lingkod? o ang bingi, na gaya ng aking sugo na aking sinusugo? sino ang bulag na gaya niya na nasa kapayapaan sa akin, at bulag na gaya ng lingkod ng Panginoon?" Alam kong galit kayo sa akin sa ginagawa ko ngayon. Nguni't kailangang sundin ko rin itong nakasulat sa Isaias 58:1 "Humiyaw ka ng malakas, huwag kang magpigil, ilakas mo ang iyong tinig na parang pakakak, at iyong ipahayag sa aking bayan ang kanilang pagsalangsang at sa sangbahayan ni Jacob ang kanilang mga kasalanan." Dahil sa ang Iglesia ni Cristo ang bayan ng Dios, kayo ang bulag na bayan na may mga mata, at mga bingi na may mga tainga na lingkod ng Panginoon. Kailangang ilabas ko mula sa sangbahayan ni Jacob. Kailangang ipakita ko rin sa inyo ang inyong pagsalangsang at sa sangbahayan ni Jacob ang kanilang mga kasalanan. Pagsalangsang sa Dios ang paniniwala sa Pagkakaisa sa Pagboto sapagka't aral 'yan ng diosdiosan! Nariyan pa ba ang Dios sa sangbahayan ni Jacob o sa mga Manalo? Isaias 8:17:
Pagkakaisa sa Pagboto: Kalapastanganang aral ni Jacob! "At aking hihintayin ang Panginoon na nagkukubli ng kaniyang mukha sa sangbahayan ni Jacob, at aking hahanapin siya." Mikas 3:1 at 4: "At aking sinabi, Isinasamo ko sa inyo, na inyong dinggin, ninyong mga pangulo ng Jacob, at mga pinuno ng sangbahayan ni Israel: hindi baga sa inyo ang pagalam ng katuwiran. "Kung magkagayo'y magsisidaing sila sa Panginoon, nguni't hindi niya sasagutin sila; oo, kaniyang ikukubli ang kaniyang mukha sa kanila sa panahong yaon, ayon sa kanilang ginawang kasamaan sa kanilang mga gawa." Ang tinutukoy na mga pangulo ng Jacob ay ang mga taga- pamahala at mga ministro ng iglesia. Ang sangbahayan ni Israel ay sangbahayan din ni Jacob dahil siya ay tinawag ding Israel (Isaias 48:1). Sa makatuwid, talagang wala na nga ang Dios sa mga Manalo. Hindi na Niya sasagutin ang kanilang mga daing o dasal. Ikinubli na ng Dios ang kaniyang mukha sa kanila dahil sa kanilang kasamaan at sa kanilang mga gawa. Bakit dapat na itawag ko sa iglesiang 'yan ay Iglesia ni Manalo? Isaias 43:28: "Kaya't aking dudumhan ang mga pangulo ng santuario, at gagawin kong sumpa ang Jacob, at isang kadustaan ang Israel." Noon, ako man ay naiinis din kapag tinatawag na Iglesia ni Manalo. Masakit pakinggan. Pero ngayon, naintindihan ko na kung bakit ang mga kumakalaban sa iglesia ay binabatikos tayo sa pangalan ni Manalo. Hindi nila gustong idawit ang pangalan ni Cristo kapag tinutuligsa nila tayo: sapagka't iginagalang nila ang malinis at banal niyang pangalan. Pero ang iba ay talagang binabatikos tayo sa pangalan ni Cristo. Dahil sa kanilang kasinungalingang aral, nalalapastangan si Cristo. Walang kalikuan kay Cristo. Ang pangalan niya ay hindi 35
36 Ang Tunay na Iglesia dapat masangkot sa mga manggagawa ng kasamaan. Mas mabuti pang lapastanganin si Manalo kay sa si Cristo. Kaya tama lamang na tawagin kong Iglesia ni Manalo 'yan sapagka't ang parusa ng Dios kay Jacob: gagawin Niyang sumpa at kahiyahiya! Babala: Posibleng itanggi ng mga ministro na hindi si Ka Felix Manalo ang Jacob na tinutukoy sa Isaias 48:1-8. Baka sabihin nilang ibang Jacob 'yon, o si Jacob 'yon sa panahon ng mga magulang para kayo'y patuloy na madaya nila. Ang mga dahilan bakit ang binanggit sa Isaias 48:1-8 ay hindi maaaring ang patriyarkang si Jacob: 1. Dinaya niya ang kaniyang amang si Isaac--nagbalatkayo siyang siya si Esau (ang panganay na kapatid)--upang siya'y basbasan at maging pangulo ng sangbahayan (Genesis 27:1-35); 2. Bagama't kasalanan din 'yon, hindi naman matatawag na kataksilan sa Dios ang kaniyang ginawa, kundi kay Esau lang; 3. Hindi naman siya sumumpa sa pangalan ng Panginoon nang magsinungaling siya kay Isaac na siya si Esau; 4. Wala tayong mababasa sa Genesis na siya'y mapagmatigas, ang kaniyang leeg ay parang litid na bakal at ang noo ay parang tanso; 5. Ang nakasulat sa Isaias 48:6-7 ay nagpakita ang Dios ng mga bagong bagay, mga kubling bagay na hindi naalaman ni Jacob, mga nalikha ngayon at hindi mula ng una. Kaya hindi maaaring ang patriyarkang si Jacob 'yon dahil siya'y nabuhay at namatay mula nang una--nauna pa nga siya kay Moises; 6. Kung ating susuriing mabuti ang nakasulat sa Isaias 48:1-8: ang Jacob doon ay nakagawa ng pagsalangsang sa Dios na hindi
Pagkakaisa sa Pagboto: Kalapastanganang aral ni Jacob! niya naalaman, nang ang Dios ay gumawa ng bagong bagay; Samantalang ang patriyarkang Jacob ay alam niya na nakagawa siya ng kasalanan kay Esau, alam din niyang ang panganay ang binabasbasan at hindi bagong bagay sa kanilang panahon 'yon. Sa makatuwid, ang Jacob na hinawakan ng Dios mula sa mga wakas ng lupa (Isaias 43:8-9), siya rin ang Jacob na taksil at mananalangsang mula sa bahay-bata (Isaias 48:1-8). Ang hula ay natupad kay Ka Felix Manalo. 37
38 Ang Tunay na Iglesia Kapitulo 2 Ministrong naghamon: Natakot sa debate! oong Enero 16, 1988 (bandang alas 2:00 ng hapon), ay nagtaka ako nang makita kong may tatlong lalaking dumating at tumawag sa aming tarangkahan. Ang nakita ko ay si Ka Julie dela Cruz. Mas kilala na Brad Julie dito sa Davao City. Sa English: Kahit pinaikling bro. ay binibigkas pa ring brother; Walang salitang brod at ang brad ay maliit na pako. Sa palagay ko, mga Filipino lang ang bumibigkas sa bro. ng brad. Kaya hayaan ninyong gamitin ko ang Filipino spelling--Brad. Kahit matagal ko nang kilala si Brad Julie--siya ang nagdoktrina sa akin--hindi ko tiyak ang tunay niyang pangalan; Baka Julio dahil ang Julie ay pangalang babae. Ang kaniyang mga kasama ay dalawang diakono. Hindi ko inasahang dadalaw pa sila sa akin dahil itiniwalag na ako noon. Tinanong ako ni Brad Julie kung saan nakatira ang nanay ko. Mula kasi ng siya'y magtanong sa tagapamahalang si Ka Ricardo Avanilla (pumalit kay Ka Esquivel), hindi na siya sumamba at ang lahat kong mga kapatid sa Davao City. Ang tagapamahala ay hindi nakasagot na makatuwiran mula sa Biblia. Sa sagot niya ay lalo lamang napatunayan na ang aral na 'yan ay talagang hindi sa Dios, kundi inimbento lang. Ito ay mahahayag sa inyo sa angkop na pahina ng eBook na ito. Ang mga diakono at diakonesa ay kumumbinsi na sila'y pabalikin sa pagsamba. Sinabi ng nanay ko sa kanila, babalik lang sila kung masasagot ng ministro ang kanilang mga tanong tungkol sa Pagkakaisa N
Ministrong naghamon: Natakot sa debate! sa Pagboto. Hindi lang basta sagot, kundi 'yong makatuwiran na mula sa Biblia. Sapagka't ang sagot ng tagapamahala ay hindi katanggap- tanggap, ang gusto ng nanay ko ay ibang ministro na lang. Isang kilala niya at mas mabuti kung hindi magagalitin. Sapagka't nabanggit ng nanay ko sa mga kapatid na dumalaw sa kanila, na si Brad Julie sana ang gusto niyang sumagot sa mga tanong tungkol sa aral na 'yan, may nakapagsabi siguro sa kaniya. Kaya 'yun na; Hinanap niya sa akin saan nakatira ng nanay ko kaya dinala ko sila doon. Lumabas sa bibig ni Brad Julie na ang halimbawa ng pinarusahan ay pandaya lang ni Satanas! Samantalang pinagtatalunan namin ang aral na 'yan, hinamon niya ako ng debate sa publiko. Dahil sa ako'y wala pang karanasang makipagdebate sa intablado, inakala niyang hindi ko tatanggapin ang hamon niya. Gusto niya akong papirmahin sa isang pormal na debate. Ang gusto niyang tema ay patunayan ko na ako'y sugo. Sinabi ko sa kaniya: "Pagkakaisa sa Pagboto muna ang unahin natin. Saka na 'yang sugo." Pero si Brad Julie ay tumanggi. Hindi pa ako nagtaka. Bakit ang gusto niya ay Sugo gayong ang paksa na aming pinagtatalunan nang oras na 'yon ay tungkol sa pagkakaisa? Para umiwas sa kasunduan ng debate, iniba niya ang usapan. Sabi pa niya, "Kaya nga dapat sa inyo, iyong sinabi mong nakiki- apid, mas mabuti pa iyon kaysa inyo!" Ang katunayan na mas masama pa raw ang hindi makipagkaisa kaysa maki-apid ay itong dahilan niya: "Noong sina Ananias at Safira sumuway, pinatay!" Pero si Haring David na naki-apid hindi naman pinatay ng Dios, kundi ang anak lang niya sa pagkakasala (2 Samuel 12:19), samantalang sina Ananias at Safira ay patay agad. Ang nanay ko at isa kong kapatid ay sumali sa pagtatalo: "Hindi naman 'yon pagboto, kundi abuloy naman 'yon. Napakalayo naman ng inyong halimbawa? Pagkakaisa sa Pagboto, tapos ang halimbawa ng pinarusahan: Ananias at Safira gayong bagay lang 'yon sa abuloy 39
40 Ang Tunay na Iglesia o pasalamat?" Ito ang sagot niya: "Diyan lang kayo dinaya ni Satanas!" Ipinagkanulo si Brad Julie ng kaniyang sariling bibig. Siya'y nahuli. Siya ang nagbunyag sa kanilang malayong halimbawa na pandaya lamang--upang takutin tayo at sumunod sa kanila. Minsan, talagang totoo na ang mga gumagawa ng kasamaan ay nahuhuli sa kanilang sariling bibig. Ipinahamak ni Brad Julie ang sarili sa pagsasabing, "Diyan lang kayo dinaya ni Satanas!" Oo naman, naintindihan namin ang ibig niyang palabasin: na kami ang dinaya sapagka't hindi na kami naniniwala sa aral nila. Pero bakit hindi nila masagot na makatuwiran mula sa Biblia? Sa halip na madepensahan ang aral nila, ang sagot niya ay lalong nagpatunay na 'yan ay pandaya lamang ni Satanas! Ang palusot ni Brad Julie kung bakit walang pinarusahan sa mga hindi nakipagkaisa kay Apostol Pablo: Tinanong ko siya: "Bakit ginagamit ninyo sina Ananias at Safira? Meron namang mababasa na hindi nakipagkaisa, pero hindi pinarusahan, ah?" Bilang katunayan ay binasa ko ang Filipos 4:15-16: "At kayo mga taga Filipos, nalalaman naman ninyo, na nang pasimulan ang evangelio, nang ako'y umalis sa Macedonia, alin mang iglesia ay walang nakipagkaisa sa akin sa pagkakaloob at pagtanggap kundi kayo lamang. "Sapagka't sa Tesalonica ay nagpadala kayong minsan at muli para sa aking kailangan." Dahil sa malinaw ang nakasulat na ang taga Filipos lamang ang nakipagkaisa kay Apostol Pablo, tinanong ko siya kung meron bang mga kapatid na pinarusahan sa mga taga Tesalonica, Corinto at iba pa? Ayon sa kaniya, 'yong pagkakaisang ginawa ng mga taga Filipos ay iba. Iyon ay hindi kautusang dapat ipatupad sa lahat. Pagkakaloob at pagtanggap lang daw 'yon kay Pablo bilang bisita. Nagbigay pa
Ministrong naghamon: Natakot sa debate! siya ng halimbawa kung bakit yaong hindi nakipagkaisa kay Apostol Pablo ay hindi pinarusahan. Nagtanong siya sa akin: "Katulad mo, ako, narito ako. Nandito ako ngayon. Ang iyong mga kapatid, nandito ba?" "Nandiyan," sagot ko. "Kayong lahat, nandito?!" tanong uli niya. Sumagot ako: "Ang iba, wala," "O, 'yan ang ibig sabihin ni Pablo! Parusahan 'yon sila? na hindi naman ako nagbilin sa inyo na kayong lahat ay magkaisang tanggapin ako ninyo. Iyong binanggit ni Pablo diyan: hindi pagkakaisa dapat ipasunod sa lahat, kundi 'yong pagpunta ni Pablo bilang bisita na dapat siyang salubungin," depensa niya. Nangatuwiran sana ako na 'yong ginawang pagkakaisa na magbenta sila ng ari-arian ay kaloob din sa ibang mga kapatid. Pero sumingit agad siya. "Hindi, iba 'yan! Para malaman mo Brad, sa Filipos--kahit dito, tingnan mo ha, para makita mo ang kaibahan niyan: Kaya dito sa 17, ito ang sabi niya, 'Hindi sa ako'y naghahanap ng kaloob...' Kaloob 'yon e!" Makatuwiran kaya ang dahilan niya? Suriin natin ang kaniyang mga punto. 1. Papaano parurusahan ang mga wala roon nang sila'y magkaisa? Ang dahilan niya ay napakalabo, mali, wala sa lohika at lumalabas na hindi niya naiintindihan ang nakasulat sa Filipos 4:15-16. Bakit? Pakibasang muli ang nakasulat: "At kayo mga taga Filipos, nalalaman naman ninyo, na nang pasimulan ang evangelio, nang ako'y umalis sa Macedonia, alin mang iglesia ay walang nakipagkaisa sa akin sa pagkakaloob at pagtanggap kundi kayo lamang. "Sapagka't sa Tesalonica ay nagpadala kayong minsan at muli para sa aking kailangan." Ang dahilan ni Brad Julie ay salungat at kamangmangan. Napakalinaw na ang mga wala roon ang nakipagkaisa sa pagpapadala 41
42 Ang Tunay na Iglesia ng tulong kay Pablo. Nang siya'y umalis sa Macedonia, alin mang iglesia ay walang nakipagkaisa sa kaniya sa pagkakaloob at pagtanggap kundi ang mga taga Filipos lamang. Kahit ang mga taga Macedonia mismo, na malapit sa kaniya, hindi nakipagkaisa sa kanya. Papaalis na siya sa Macedonia nang matanggap niya ang tulong ng mga taga Filipos. At nang siya'y nasa Tesalonica, ang mga kapatid na malapit sa kaniya ay hindi nagbigay. Sa halip, ang mga nasa malayo--taga Filipos--ang nagpadala ng dalawang beses para sa kaniyang pangangailangan. Paano papasa ang sagot niya? "Parusahan 'yon sila?" Ang ibig niyang sabihin, ang mga kapatid ko na wala doon nang pumunta siya sa bahay ng nanay ko. Ang nangyari ay baliktad o salungat sa punto niya? Ang mga nasa malayo ang nakipagkaisa kay Pablo! Natupad nga ang nakasulat sa Isaias 29:13-14: "At sinabi ng Panginoon, Yamang ang bayang ito ay lumapit sa akin, at pinapupurihan ako ng kanilang mga labi, nguni't inilayo ang puso sa akin, at ang kanilang takot ay utos ng mga tao na itinuro sa kanila. "Dahil dito narito, pasisimulan kong gawin ang isang kagi- lagilalas na gawa sa gitna ng bayang ito, isang kagilagilalas at kamanghamangha: At ang karunungan ng kanilang mga pantas ay mapapawi at ang unawa ng kanilang mga mabait ay malilingid." Kaya hindi tayo dapat magtaka kung bakit hindi na makaunawa si Brad Julie. Dahil sa pagtuturo ng aral na utos lang ng tao, ang karunungan niya'y napawi na. 2. Ang pagkakaisa ng mga taga Filipos ay iba sa ginawa nina Ananias at Safira. Ang mga taga Filipos ay nagkaisa sa pagbibigay ng tulong kay Apostol Pablo. Ang nagbenta ng kanilang pag-aari ay nagkaisa rin sa pagbibigay ng pinagbilhan sa mga apostol (Gawa 4:31-35). Yaon ay parehong gawa ng pagbibigay. Ano ang kaibahan doon? Ang mga nagbigay sa pangangailangan ni Pablo ay nagsagawa ng magaang
Ministrong naghamon: Natakot sa debate! pagkakaisa. Pero ang nagbigay ng pinagbilhan ng kanilang pag-aari ay nagsagawa ng mabigat na pagkakaisa. Isipin na lang: Ipagbibili mo ang iyong bahay at lupa at ang pinagbilhan ay ipamamahagi sa mga kapatid. Kahit ikaw ang may- ari ng mga ari-arian, ikaw ay bibigyan lamang ng sapat sa iyong pangangailangan. Kung yaong hindi nakipagkaisa kay Apostol Pablo ay hindi pinarusahan, yaong mga hindi nakipagkaisa na ipagbili ang kanilang pag-aari ay lalong hindi dapat parusahan. Iyon ay napakabigat na sakripisyo! Dahil sa pagdepensa sa kanilang baluktot na doktrina, nabaluktot na rin ang utak ni Brad Julie. Hindi na niya alam ang lohika. 3. Ang pagkakaisang nakasulat sa Filipos 4:15-16 ay hindi kautusang pangkalahatan. Si Brad Julie ay gumamit ng salitang pan-general. Ibig sabihin: Ipapatupad sa lahat. Ang pagkakaisang ginawa ng mga taga Filipos ay hindi raw kautusang pan-general. Kaya walang pinarusahan, kusa raw 'yon. Nasa iyo kung magbibigay ka o hindi. O kung magkano lang ang gusto mong ibigay. Pero kapag kautusang pangkalahatan, kailangang magkaloob ka. Kailangang ipagbili mo lahat ng iyong pag-aari, sa ayaw mo at sa gusto. Dahil sa sina Ananias at Safira ang batayan nila ng pinarusahan, ipinahihiwatig niya na kailangang ibigay mo ang lahat mong pag- aari. Totoo ba na ang ipagbili ang mga pag-aari ay Kautusang Pang- kalahatan noon? Sa Lucas 18:22 ay ganito ang sinabi ni Cristo sa isang ma- yaman: "At nang marinig ito ni Jesus, ay sinabi niya sa kaniya, Isang bagay pa ang kulang sa iyo: Ipagbili mo ang lahat mong tinatangkilik at ipamahagi mo sa mga dukha, at magkakaroon ka ng kayamanan sa 43
44 Ang Tunay na Iglesia langit; at pumarito ka, sumunod ka sa akin." Maliwanag na nakasulat. Kaya hindi ako tutol na 'yon ay ipinag-utos ni Cristo. Pero tumututol akong 'yon ay Kautusang Pangkalahatan. Saan naganap ang pagkakaisa na ipagbili ang kanilang pag-aari? Sa Gawa 5:1-10 ay nakasulat kung anong nangyari kina Ananias at Safira nang inilingid ang isang bahagi ng pinagbilhan ng kanilang pag-aari: Magkahiwalay silang hinarap ni Apostol Pedro; Pagkatapos marinig ang mga salita ni Pedro, bumagsak si Ananias at biglang namatay; At nang dumating si Safira, ang nangyari sa kaniyang asawa ay gayon din sa kaniya. Sa Gawa 5:11-12: "At sinidlan ng malaking takot ang boong iglesia, at ang lahat ng nangakarinig ng mga bagay na ito. "At sa pamamagitan ng mga kamay ng mga apostol ay ginawa ang maraming tanda at kababalaghan sa gitna ng mga tao: at nangaroon silang lahat sa portiko ni Salomon." Saang lugar nakatayo ang Portiko ni Salomon? Juan 10:22-23: "At niyao'y kapistahan ng pagtatalaga sa Jerusalem: "Noo'y tagginaw, at naglalakad si Cristo sa Portiko ni Salo- mon." Ang pagkakaisa na ipagbili ang pag-aari ay ginawa sa Jerusalem. Noong panahon na ng mga apostol kumalat ang iglesia. Sa lahat ng mga apostol, si Pablo ang nakarating at nakapaglakbay sa maraming mga lugar. Meron ba tayong mababasa sa kaniyang mga aklat: tulad sa Roma, Corinto, Efeso, Filipos, Tesalonica, Colosas at iba pa? Wala tayong mababasa. Papaano niya mapapatunayang ang pagkakaisang 'yon ay Pang- kalahatang Kautusan? Walang batayan sa Biblia na ginawa rin 'yon sa lahat ng lugar kung saan kumalat ang iglesia? Sa Jerusalem lang ginawa, tinawag na niyang pan-general? Ito'y nagpapakita lamang
Ministrong naghamon: Natakot sa debate! na napawi na nga ang kaniyang karunungan. Hindi na niya alam kung ano ang kahulugan ng Pangkalahatang Kautusan dahil wala siyang basehan sa Biblia. Mandaraya talaga siya! Bakit wala na tayong mababasa tungkol sa pagbebenta ng pag-aari pagkatapos maparusahan sina Ananias at Safira? Gawa 15:28-29: "Sapagka't minagaling ng Espiritu Santo, at namin, na huwag kayong atangan ng lalong mabigat na pasanin maliban sa mga bagay na ito na kinakailangan: "Na kayo'y magsiilag sa mga bagay na inihain sa diosdiosan, at sa dugo at sa pakiki-apid, kung kayo'y magsiilag sa mga bagay na ito, ikabubuti ninyo. Paalam na sa inyo." Ito ang sinabi ni Apostol Santiago nang pawalan nila ng kabuluhan ang aral ng pagtutuli. Baka sabihin naman ninyo na ang aral ng pagtutuli lang naman ang pinawalang kabuluhan. Ang ipagbili ang pag-aari ay hindi naman kasali. Sagutin ninyo ang mga tanong na katanggap-tanggap sa inyong konsiyensiya. Kung kayo'y babae, ipalagay lang muna ninyong kayo'y lalake--kahit sandali lang. Alin ba ang lalong mabigat na pasanin: Ang magpatuli? O ang ipagbili ang bahay o lupa at ipamigay sa mga dukha? Kaya ang aral na 'yan ay talagang wala sa katotohanan at wala sa katuwiran. Sa unang iglesia ay inalis na nila ang mabigat na atang. Samantalang ngayon, nilagyan na naman nila kayo ng mabigat na pasan? Sinasalungat nila ang Biblia. Binato ako ni Brad Julie ng kaniyang boomerang na ka- tibayan pero siya rin ang tinamaan. Pinabasa niya sa akin ang Filipos 2:1-3 na katunayan daw ng pagkakaisa. Samantalang binabasa ko ang mga salita sa talatang uno at dos, panay ang sabi niya ng, "Okay...Okay...Okay..." Pinaulit pa niya sa akin ang pagbasa sa talatang dos na ang tinutukoy ay ang pagkakaisa, at nagmalaki pang sinabi: "Tingnan mo!" Para bang 'yon 45
46 Ang Tunay na Iglesia ay matibay na katibayang tama siya. Nang basahin ko na ang talatang 3, panay naman ang sabi niya ng, "Yan!... Yan!...at Yan!" Ganito ang nakasulat sa Filipos 2:3: "Na huwag ninyong gawin ang anoman sa pamamagitan ng pagkakampi-kampi o sa pamamagitan ng pagpapalalo, kundi sa kababaan ng pag-iisip, na ipalagay ng bawa't isa ang iba na lalong mabuti kaysa kaniyang sarili." Pagkatapos kong basahin, may pagmamalaking nagtanong siya, na para bang ang pinabasa niya sa akin ang nakakasilaw na isang daang puntos na tama siya. "O, ano na ang isip mo ngayon?! A-ano na ang isip mo ngayon?!" Sumagot ako: "Ang nakalagay dito, ang pagkakaisa hindi dapat gawin sa pamamagitan ng pagkakampi-kampi; Bakit nagkaisa sa pagkampi sa mga kandidato?!" Ang kaniyang Okay, okay, okay at 'yan, 'yan, 'yan ay naging "Hin...!" Hindi niya natapos ang kaniyang sasabihin. Kaya siguro siya napahinto, tinamaan na siya ng boomerang na ipinukol niya sa akin. Ay mali! Akala niya 100 points--Zero pala. Sinabi ko pa sa kaniya: "At saka ang nakalagay dito, hindi dapat gamitin sa pagpapalalo? Bakit ginamitan ng kapalaluan? Sila lang ang pumipili sapagka't sila lang ang mabuti. Tingnan ninyo! Sinalungat!" sabay tingin sa dalawa niyang kasama. Bakit ang mga tagapamahala lang ang pumipili ng mga kandidato? Ito ang kaniyang halimbawa: "No'ng humingi ako sa kaniya (itinuro ang isang diakono), binigyan ako. Nang ikaw ang humingi, hindi ka binigyan. Anong masasabi mo? Maganda? Pareho tayong iglesia. Sisigaw ako ng mabuti, Sisigaw ka ng masama?!" Sumabat 'yong isang diakono na para bang malaking punto 'yon ni Brad Julie, "Nasaan ang kapatid ngayon?" Sa sinabi niya, nagpapakita na kahit pa nakagawa ng masama sa
Ministrong naghamon: Natakot sa debate! atin ang kandidato, basta't nakagawa naman ng mabuti sa kanila, kailangang iboto pa rin natin ang kandidatong iyon. Sa halip na mabigyan ng katuwiran na tama ang kanilang sistema, ang kaniyang halimbawa ay lalo lamang nagpatunay na ito ay kapalaluan! Muling tumama ang boomerang sa kaniya. Ito'y kapalaluan sapagka't sila lang mga tagapamahala ang may karapatang pumili. Ipinapalagay nilang mas mabuti sila kay sa atin. Sinasaktan pa nila ang damdamin ng mga kapatid. Kahit ang mga kandidato ay nakagawa ng kasamaan sa atin, ididikta pa rin sa atin na iboto sila? Napakasakit sa dibdib na gawin 'yan. Kaya hindi natin masisisi ang ibang mga kapatid na pinili pang matiwalag kay sa bumoto sa kandidatong pinili nila. Tapos sinasabi pa na na wala tayong kandidato? Ano pala 'yong pinili nila? Talagang ginawa tayong mga tanga ng mga manlolokong ministrong 'yan! Sa mga salita ni Brad Julie nagpahiwatig na sila ay talagang tumatanggap ng suhol. "Pero ito ipakita ko na pagtatalo: 'Yong sinabi ko sa iyo kanina, na sisigaw ka sa kaniya ng masama, ako: mabuti. Binigyan ako, e! Ikaw hindi, e!" Nabitag siyang muli at ipinahamak ng sariling bibig. Talagang tumatanggap sila ng suhol mula sa mga kandidato. Kahit halimbawa lang 'yong sinabi niya, naniniwala akong totoo ito. Meron akong katibayan sa Biblia. Saka na ninyo malalaman sa tamang pahina. Sa salita niya, lumabas na hindi lamang kapalaluan: ang mga tagapamahala lang ang pumipili ng mga kandidato; Kasadistahan: sinasaktan nila ang kalooban ng mga kapatid na pabotohin sa kandidatong ayaw sana nila; Kundi pagkamakasarili pa ang pinaiiral nila sa sistemang 'yan. Ito'y hayag din na ang kanilang sariling pakinabang ang inuuna. Kahit na tayo o ang ibang kamag-anak natin ay naging biktima ng karahasan ng isang kandidato, wala silang pakialam! Ang mahalaga sa kanila, binigyan sila ng kandidatong 'yon! 47
48 Ang Tunay na Iglesia Ang pagpapatupad sa pagkakaisa ay hindi sapilitan. Sinabi ko sa kaniya: "Mabuti sana kung ang napiling kandidato ay pinagkasunduan ng lahat." Nagtanong ang isang diakono, "Paano magkakasundo?" "Pilitan naman 'yan, a?" sabi ko. Ito ang isinagot ni Brad Julie, "Ang katunayang hindi ka pinilit, pinapaalis ka!" Gano'n ba 'yon? Katunayan ba 'yon na hindi pinipilit? O katunayang talagang pinipilit? Ang kaniyang mga dahilan ay talagang baluktot. Sa salita niya mismo nahuli na nabibigyan sila ng mga kandidato at sapilitan ang ginagamit nila dahil pinapaalis o itinitiwalag ang hindi susunod. A-ano na ang ang nangyari sa isip ni Brad Julie? Analisahing mabuti ang kaniyang pangungusap kung ang pagpapatupad ng pagkakaisa ay hindi ba sapilitan? Ang totoong hindi pinipilit ay kung walang parusa kahit hindi ka sumunod. Pero kapag may parusa, sapilitan na 'yan. Ang sagot naman doon sa diakonong nagtanong na "Paano magkakasundo?" Halimbawa: kung nagdaraos sana tayo ng mock election. Pero wala namang katiyakan na mananalo lahat ng kandi- datong ating pagkakaisahan--partikular sa Barangay Elections dahil napakarami ng mga hindi kilalang mga kandidatong pinapipilian. Ang baluktot na doktrina ay hindi maaaring itama. Ang tanging paraan upang itama ang mali, ito'y lubusang wasakin! Ito ang kalooban ng Dios na nakasulat sa Isaias 59:4: "Hindi baga ito ang ayuno na aking pinili: na kalagin ang mga tali ng kasamaan, na pagaanin ang mga pasan at papaging layain ang napipighati, at iyong alisin ang lahat na atang?" Sa makatuwid, dahil sa ang doktrinang 'yan ay baluktot, mabigat na pasan, namimighati, sapagka't para kayong mga bihag na nakatali sa kasinungalungang aral na 'yan, dapat ay lumaya na kayo. Kalagin ang tali ng kasamaan. Ang atang na 'yan ay dapat nang wasakin!
Ministrong naghamon: Natakot sa debate! Ang pagtitiwalag ay pantakot lang. May ibang mga kapatid na talagang natitiwalag. Bumabasa sila ng sirkular tungkol dito. Pero ang totoo: Hindi lahat ng hindi sumusunod sa kanilang masamang doktrina ay napaparusahan. May isang kaanib ng iglesia, isang Electronics Engineer na aking naka-usap tungkol sa pagkakaisa. Siya man ay duda sa aral na 'yan. Ayon sa kaniya, prangkahan niyang sinabi sa tagapamahala noon na si Ka Esquivel, na hindi siya makikipagkaisa sa Plebesito para sa Ratipikasyon ng Konstitusyon (Pebrero 1987). Mas pabor siya sa No. Wala siyang pakialam kahit itiwalag pa siya. Pero hindi naman ito ginawa sa kaniya ni Ka Esquivel. Nang sinabi niya 'yon, nagduda akong maniwala sa kaniya. Noon: Akala ko ang parusa ay mahigpit na ipinatutupad sa mga hindi sumusunod. Ako mismo ang halimbawa: Hindi ko pa nga ginawa, itiniwalag agad ako. Isang araw, may isang diakonesang napadaan sa tapat ng bahay namin. Tinanong ng asawa ko kung itiniwalag na rin ba sila--ang aking asawa, ina at mga kapatid. Sa araw na 'yon mahigit nang dalawang taon silang hindi sumamba at dalawang eleksyon na hindi nakipagkaisa sa pagboto. Medyo natuwa pa raw ang diakonesa dahil ang akala'y magbabalik-loob sila. Ang sagot niya, "Hindi pa naman kayo itiniwalag." Kaya naniniwala na ako sa sinabi ng kapatid na 'yon. Pantakot lang pala ang pagtitiwalag sa kayang takutin. Kapag hindi ka natakot na sumuway--lalo na kung marami kayo sa pamilya, edukado o propesyonal at lalo na kung mayaman na makakapagbigay ng malaking halaga sa Pasalamat--hindi kayo ititiwalag. Ang katunayan ay ang aking asawa, ina at mga kapatid na hindi na sumunod sa kanilang maling aral mula nang ako'y itiniwalag. Tumigil sila sa pagsamba noon kaya hindi na nila narinig ang sirkular tungkol sa aking pagkatiwalag. Isang kaanib ng iglesia (kapitbahay ng nanay ko) ang nagsabi sa kapatid kong babae na narinig niya ang sirkular na ako'y itiniwalag dahil sa pagsuway sa pagkakaisa. 49
50 Ang Tunay na Iglesia Ang aking pagkatiwalag ay isang kalokohang paghatol ng tagapamahalang si Ka Joaquin Esquivel. Bakit niya ako pinarusahan sa pagsuway na hindi ko pa ginawa? Wala pang eleksyon nang ipadala ko ang sulat sa kaniya? Iyon ay kusang pagputol sa pagiging kaanib sapagka't nakasulat na ako'y aalis na sa Iglesia ni Manalo. Kahit hindi na ako sumunod sa pandaya nilang aral, may karapatan pa ba silang ako'y parusahan gayong hindi na ako kaanib ng kanilang iglesia? Kaya 'yong sirkular ay para lang makaganti sa akin--upang sirain ang aking reputasyon sa mga kapatid. Kahit sa pagkain at pag-inom, dapat tayong magkaisa. Binasa ni Brad Julie ang 1 Corinto 10:31: "Kaya kung kayo'y nagsisikain man, o nagsisiinom man o anoman ang inyong ginagawa, gawin ninyo ang lahat sa ikaluluwalhati ng Dios." Pagkatapos ay sinabi niya, "Baka pati sa pagkain, magagalit ka sa akin kapag sabihin kong: Huwag kang kumain ng mais--palay lang. Dito ang ating pinupunterya, ang ilagay sa isip ninyo na ating ginagawa, hindi para sa tao." Sa sinabi ni Brad Julie, pinalalabas niyang literal ang kahulugan na kung ano ang kinakain at iniinom ng isa ay gayon din ang dapat kainin at inumin ng iba. Kung literal ito, bakit hindi naman tayo nagkakaisa sa pagkain at pag-inom. Bakit puwede naman tayong kumain ng mais o bigas ng ayon sa gusto natin? Palay kay Brad Julie? Paano natin maluluwalhati ang Dios sa pagkain at pag-inom? 1 Corinto 11:20-22: "Kung kayo nga ay nangagkakatipon, ay hindi kayo maaaring magsikain ng hapunan ng Panginoon; "Sapagka't sa inyong pagkain, ang bawa't isa'y kumukuha ng kanikaniyang sariling hapunan na nagpapauna sa iba; at ang isa ay
Ministrong naghamon: Natakot sa debate! gutom, at ang iba'y lasing. "Ano, wala baga kayong mga bahay na inyong makakanan at maiinuman? o niwawalang halaga ninyo ang iglesia ng Dios, at hinihiya ninyo ang mga wala ng anoman? Ano ang aking sasabihin sa inyo? Kayo baga'y aking pupurihin? Sa bagay na ito ay hindi ko kayo pinupuri." Kaya ganito ang payo sa kanila ni Apostol Pablo sa 1 Corinto 11:33-34: "Dahil dito, mga kapatid ko, kung kayo'y mangagsasalosalo sa pagkain, ay mangaghintayan kayo. "Kung ang sinoman ay magutom, kumain siya sa bahay; upang ang inyong pagsasalosalo ay huwag maging sa paghatol. At ang iba ay aking aayusin pagpariyan ko." Ito ang paraan kung paano maluluwalhati ang Dios sa ating pagkain at pag-inom; Hindi 'yong paraan ni Brad Julie na hindi tayo dapat kumain ng mais, bigas lang." Alam niyang hindi literal ang kahulugan niyon. Ang katunayan nito, maaari naman tayong kumain kung ano ang gusto natin; Maliban na lamang sa mga pagkaing inihain sa diosdiosan, mga hayop na binigti at sa dugo (Gawa 15:29). Ginagamit lang nila ang kasinungalingang aral na 'yan sa kanilang kahambugan at sariling kapakinabangan. Sa pangulong tudling ng "Pasugo" na may pamagat na "Inggit lang ang Dahilan," na nalathala noong Hunyo 1965, ay ganito ang mababasa sa pahina 2: "Dahil sa katakatakang lakas na ito sa pulitika ng Iglesia ni Cristo, hindi nahihiyang ito'y suyuin o ligawan ng dalawang pangkatin sa pulitika sa nakaraang eleksiyon. At sa taon-taon kapag dumarating daw ang kaarawan ng Tagapamahala ng Iglesia ni Cristo, ay makikita ang mahabang pila ng mga pulitiko na nagbibigay-galang dito. Ito ang tunay na dahilan kung bakit minamasama ng mga Katoliko 51
52 Ang Tunay na Iglesia ang pagkakaisa ng Iglesia ni Cristo. Kinaiingitan nila ito! Gayong nasa minorya lamang ay makapangyarihan sa pulitika at sinusuyo ng malalaking pulitiko. Samantalang silang nakararami ay walang kapangyarihan at ayaw suyuin ng mga kandidato. Wala kaming magagawa. Ito ang kapalaran namin. Salamat sa Dios na siyang tunay na may gawa nito." Ginamit pa ang pangalan ng Dios para sa kanilang ipinagyayabang na kapangyarihan sa pulitika. Totoo ba na ang Dios ang may gawa nito? Ito ang sagot ng Dios sa Isaias 45:19: "Ako'y hindi nagsalita ng lihim, sa dako ng lupain ng kadiliman; Hindi ako nagsabi sa lahi ni Jacob, hanapin ninyo ako ng walang kabuluhan, hanapin ninyo ako ng walang katuwiran: akong Panginoon ay nagsasalita ng katuwiran, ako' nagpapahayag ng mga bagay na matuwid." Hindi Siya nagsabi sa lahi ni Jacob ng aral na 'yan. Kaya talagang hindi ang Dios ang nag-utos niyan, sapagka't Siya'y nagsasalita sa katuwiran at nagpapahayag ng mga bagay na matuwid. Dahil lang sa mga kandidatong hindi naman mga kaanib ng iglesia, natitiwalag ang mga kaanib? Hindi lang wala sa katuwiran ang pagkakaisang 'yan, wala pang kabuluhan sa Dios. May kabuluhan lang ang doktrinang 'yan sa mga ministrong pumipili ng mga kandidato. Malaki ang pakinabang nila diyan. Ayon kay Brad Julie, "Binigyan ako, e! Ikaw hindi, e!" Para sa ikatitibay, hindi sa ikagigiba ang ginagawa ng mga tagapamahala. Ang binasa ni Brad Julie ay ang paghatol ni Apostol Santiago nang pawalan nila ng kabuluhan ang aral ng pagtutuli (Gawa 15:19) at inalis ang mabigat na pasan at atang (Gawa 15:28). Hindi naman niya dapat gamiting batayan ang mga talatang 'yon? Lalo lamang mapapatunayang talagang mali sila. Bakit? Sinunod ba
Ministrong naghamon: Natakot sa debate! nila si Santiago? Inalis rin ba nila ang kasinungalingan at walang kabuluhang aral ng Pagkakaisa sa Pagboto? Tinanggal ba rin nila ang atang, mabigat na pasan? Ang ginagawa nila ay salungat sa Biblia. Tapos ginamit pa niya si Santiago gayong hindi naman nila sinunod? Talagang napawi na nga ang karunungan niya. Ang kaniyang pangangatuwiran ay puro baluktot. Sa halip na magamit ang kaniyang mga basehan para mapatunayang tama sila, 'yon ang nagpatunay na talagang mali sila. Ang ginagawa nila ay kontra sa kaniyang mga katibayan. Dapat bang magpasakop sa tagapamahala kahit ano ang ipagawa sa atin? Utos ba ng Dios ang magpasakop sa tagapamahala? 1 Pedro 2:13-14: "Kayo'y pasakop sa bawa't palatuntunan ng tao alang-alang sa Panginoon: maging sa hari na katastaasan; "O sa gobernador, na sinugo niya sa paghihiganti sa nagsisigawa ng masama at kapurihan sa nagsisigawa ng mabuti." Kahit ang hari at gobernador lang ang binanggit, ang tagapa- mahala ay maaring isama basta ang kaniyang palatuntunan ay alang- alang sa Panginoon. Kaya hindi ako tutol dito. Pero kahit ba ano ang ipagawa sa atin ng tagapamahala, dapat pa rin nating sundin? Sa Daniel 3:13-18 at 28 ay nakasulat na hindi sumunod sina Sadrach, Mesach at Abednego sa utos ni Haring Nabucodonosor na pasambahin sila sa ipinagawa niyang larawang ginto. Kaya sila'y inihagis sa gitna ng hurnong nagniningas. Nguni't sila'y iniligtas ng Dios sa parusa ng hari. Sa makatuwid, kahit inutusan pa tayo ng Dios na magpasakop sa hari, gobernador, maging sa tagapamahala, kapag ang iuutos ay para na sa ibang dios o diosdiosan, hindi na tayo dapat sumunod--kahit parusahan pa tayo. Kaya nararapat na huwag na kayong sumunod sa Pagkakaisa sa 53
54 Ang Tunay na Iglesia Pagboto. Hindi 'yan alang-alang sa Panginoon kundi para lang sa kanilang kahambogan at pansariling kapakinabangan. Ang totoo: Nakikipagkaisa lang kayo sa diosdiosan--ang mga tagapamahala na nakitulad sa Dios na pumipipili sa matataas na kapangyarihan! Dahil sa sila'y diosdiosan lang, hindi lahat ng kanilang pinili ay nalagay sa kapangyarihan. Umiwas si Brad Julie nang patutunayan ko sa kaniya na ang Pagkakaisa sa Pagboto ay aral ng diosdiosan. Tinanong ko siya, "Di ba ang Dios ang pumipili sa matataas na kapangyarihan?" Sumagot siya ng patuyang tanong, "Siya ang susulat sa balota?!" Ipinaliwanag ko sa kaniya: "Tayo, kasangkapan lang naman na sumulat (sa balota), pero sa kalooban ng Dios kung sino ang pananalunin niya diyan (sa eleksyon), di ba? Siya ang naglalagay at nag-aalis ng mga hari, nakasulat sa Daniel 2:21." "Yon sa mga tao (bayan) Niya." sagot niya. "Ngayon pala hindi na ang kalooban ng Dios ang nasusunod?" tanong ko uli. "Ang ibig mong sabihin, 'yang nasa labas, sa Kaniya pa 'yan?!" Sa sinabi ni Brad Julie pinalalabas niyang hindi ang Dios ang naglalagay ng hari sa hindi Niya bayan o sa labas. Kaya tinanong ko siya, "Iyang paglalagay ng hari diyan, hindi na ang Dios ang naglalagay?" "Sa kalooban Niya 'yan, pero hindi nangangahulugan na kagustuhan Niya kung anoman, kundi merong pamahalaan o paraan sa batas na ating sinusunod ngayon," ang malabong paliwanag ni Brad Julie. Para kasing inamin niyang kalooban ng Dios ang nasusunod, pero para ring hindi. Analisahin ninyo ang kaniyang sagot. Sapagka't malabo ang sagot niya, inulit ko ang tanong. "Di ba kasangkapan lang tayo sa pagboto, pero ang Dios talaga ang naglalagay?" "Maaari. Maaari," sagot niya. Dahil sa siguradong- sigurado na ang Dios talaga ang naglalagay sa matataas na kapangyarihan, sapagka't maraming mababasang batayan sa Biblia, tinanong ko siya: "Bakit naman maaari?" Ito ang palusot niya: "Si Satanas meron ding hari. Wala ka bang
Ministrong naghamon: Natakot sa debate! paniniwala na si Satanas meron ding hari? Sino ba ang nagpahuli kay Cristo? Di ba hari? Ibig sabihin, iyong hari, Dios ang naglagay para si Cristo ipadakip?" "Kalooban din 'yan ng Dios dahil ganito: Tingnan mo: Di ba si Nabucodonosor masamang hari? Di ba may nakasulat na lingkod din ng Dios si Nabucodonosor?" Mga tanong din ang isinagot ko. "Maaaring sa isang bahagi," sagot niya. "Kaya nga. Sa makatuwid, kalooban talaga ng Dios kung sino ang Kaniyang ilalagay. Kaya Siya rin ang nagpabagsak kay Nabucodonosor," sabi ko. Ayaw na niyang sumagot, iniba na niya ang usapan. Nang ibinalik ko uli sa paksang 'yon, kung anu-ano na lang ang sinabi niya para makaiwas sa pagsagot ng oo. Para huwag ko nang ibalik sa paksang 'yon, pinatigil na niya ako sa pagsasalita at ayaw na niyang makinig kapag 'yon uli ang itinanong ko. Marahil ay alam na niya ang kasunod na tanong kung sumagot siya ng "oo." Sa kasunod na mga tanong kasi lilitaw na hindi totoong sa Dios tayo nakikipagkaisa, kundi sa mga diosdiosang mga tagapamahalang pumipili ng mga kandidato! Kaya pinagsikapan niyang umiwas talaga dahil natakot siyang marinig ng mga kasamang diakono at baka pati sila ay maniwalang kasinungalingan nga ang aral na 'yan. Ang Dios din ba ang naglalagay at nag-aalis sa matataas na kapangyarihan kahit sa labas? Dahil si Brad Julie ay sumubok na palitawing hindi ang Dios ang naglalagay ng hari sa labas o hindi Niya bayan, narito ang katunayang mali na naman siya: Daniel 4:25: "...ang kataastasan ay nagpupuno sa kaharian ng tao, at nagbi- bigay niyaon sa kaninomang ibigin niya." Malinaw na Dios ang nagpupuno sa kaharian ng tao at nagbibigay niyaon sa kaninomang ibigin niya. Kaya nga Siya ang naglalagay at nag-aalis ng mga hari (Daniel 2:21). Ano naman ang katunayang kahit sa labas ang kalooban ng Dios 55
56 Ang Tunay na Iglesia ang nangingibabaw sa paglalagay at pag-aalis ng mga hari? Jeremias 25:9: "Narito, ako'y magsusugo at kukunin ko ang lahat ng angkan sa hilagaan, sabi ng Panginoon, at ako'y magsusugo kay Nabucodonosor na hari sa Babilonia, na aking lingkod..." Alam natin na ang Babilonia ay sa labas o hindi bayan ng Dios, pero mababasang sinugo at lingkod ng Dios ang hari ng Babilonia na si Nabucodonosor. Kahit na siya'y masamang hari ay inilagay pa rin siya ng Dios; Pero ang Dios din ang nag-alis sa kaniya. Jeremias 25:11-12: "At ang lupaing ito ay magiging sira, at katigilan; at ang mga bayang ito ay maglilingkod sa hari sa Babilonia na pitong pung taon. "At mangyari, pagkaganap ng pitong pung taon, na aking parurusahan ang hari ng Babilonia, at ang bansang yaon, sabi ng Panginoon, dahil sa kaniyang kasamaan..." Ang mga ministro ay nagtuturo sa atin na tayong mga Iglesia ni Cristo ang bayan ng Dios. Ang nasa ibang relihiyon ay nasa labas o hindi bayan ng Dios. Balikan natin ang sinabi ni Brad Julie: "Ang ibig mong sabihin, 'yang nasa labas, sa Kaniya pa 'yan?!" Kung hindi ang Dios ang naglalagay ng mga hari sa labas, bakit pa tayo magkakaisa sa pagboto sa taga labas? Lumalabas na hindi totoong nakikipagkaisa tayo sa Dios sa ating pagboto dahil mga taga labas ang ating ibinuboto! Talagang pandaya lang ang aral na 'yan! Kaya kahit saang angulo pa tingnan: na Dios ang naglalagay ng hari kahit sa labas at sa puntong hindi Siya ang naglalagay sa labas, mali pa rin ang aral nila. Sapagka't si Pilato ang nagpadakip kay Cristo, hindi ba ang Dios ang naglagay sa kaniya sa kapangyarihan? Juan 19:10-12: "Sinabi nga sa kaniya ni Pilato, Sa akin ay hindi ka nagsasalita?
Ministrong naghamon: Natakot sa debate! Hindi mo baga nalalaman na ako'y may kapangyarihang sa iyo'y magpawala, at may kapangyarihan sa iyo'y magpapako sa krus? "Sumagot si Jesus, Anomang kapangyarihan ay hindi ka magkakaroon sa akin malibang ito'y ibigay sa iyo mula sa itaas: Kaya ang nagpadala sa iyo sa akin ay may lalong malaking kasalanan. "Dahil dito'y pinagsikapan ni Pilato na siya'y pawalan..." Kung ang kalooban ni Pilato lang ang nangibabaw, gusto niyang pawalan si Cristo. Kahit na sinabi niyang siya'y may kapangyarihang magpawala, hindi ang kalooban niya ang nangyari. Sa sagot naman ni Cristo ay maliwanag na Dios talaga ang nagbibigay ng kapangyarihan. Nguni't may limitasyon ang kapangyarihang ibinibigay Niya sa mga may matataas na kapangyarihan--tulad ni Pilato. Ang kapangyarihang pawalan si Cristo ay hindi ibinigay ng Dios sa kaniya. Bakit kailangang madakip at mapako sa krus si Cristo? Mateo 26:54- 56: "Kung gayo'y paano bagang mangatutupad ang mga kasulatan, na ganyan ang nauukol na mangyari? "Datapuwa't nangyari ang lahat ng ito, upang mangatupad ang mga kasulatan ng mga propeta..." Sa nakasulat ay maliwanag na kalooban ng Dios ang nangibabaw upang matupad ang hula. Bagsak na naman ang sinabi niyang hari ni satanas. Hindi ako naniniwalang hindi ito alam ni Brad Julie. Ang mga dahilan niya ay para lang umiwas sa pagsagot ng oo sa aking mga tanong. Siguro, bago siya pumunta doon sa bahay ng nanay ko, nabasa na niya ang polyetong ipinadala ko sa kanila. Kaya alam na niya ang kasunod na itatanong ko kung sumang-ayon siya. Mabibitag siya na ang aral na 'yan ay kasinungalingan. Ang kanilang tinatakpan ay mahahayag at mabubunyag ang kanilang itinatago. 57
58 Ang Tunay na Iglesia Pangbitag na mga tanong na magbubunyag na ang Pag- kakaisa sa Pagboto ay pantakot na aral lamang. Si Ka Rudy Cabahug, ministro, ay dumalaw din sa bahay ng nanay ko noon. Itinanong ko rin sa kaniya ang itinanong ko kay Brad Julie. Binasa ko sa kaniya ang mga katibayan sa Biblia (Roma 13:1 at Daniel 2:21) na ang Dios talaga ang naglalagay sa mga matataas na kapangyarihan. Tumango naman si Ka Cabahug bilang pagsang- ayon. Isinunod ko na ang mga tanong na ito: "Di ba itinuturo ninyo na sa ating Pagkakaisa sa Pagboto ay nakikipagkaisa tayo sa Dios? Sapagka't Dios ang humihirang sa matataas na kapangyarihan, lahat sana ng ating binubotohan ay nananalo? Bakit ang iba'y natatalo o hindi nalagay sa kapangyarihan? Sinong dios ang ating pinakikipagkaisahan?" Ang mga tanong na 'yon ay mabisang bitag na panghuli sa kanila. Hindi na sila makakatakas pa, na sila'y nagkasala ng pagtuturo ng kasinungalingang aral. Dinadaya lamang nila tayo na nakikipagka- isa tayo sa Dios sa ating pagboto gayong hindi naman totoo. Hindi Pagkakaisa sa Pagboto ang dapat na itawag diyan, kundi Pang-iisa sa Pagboto dahil niloloko lang nila kayo sa tuwing may eleksyon. Tinatakot nila tayo na parurusahan ng Dios ang susuway, pero ang mga diosdiosang mga tagapamahala lang pala ang nagpaparusa. Nguni't katulad ng ibang mga kriminal, kahit na napatunayan nang nagkasala at nahatulan na ng hukuman, hindi pa rin umaamin sa kasalanan. Si Ka Cabahug ay nagmatigas pa ring tumayo sa kaniyang kasinungalingan. Itinanggi niya ang kaniyang kasalanan sa pamamagitan ng tanong na ito: "Sino ba ang nagsabi sa iyo na sa ating pagkakaisa ay nakikipagkaisa tayo sa Dios? Totoo bang hindi nila itinuturo na sa Pagkakaisa sa Pagboto ay nakikipagkaisa tayo sa Dios? Sa sipi ng "Pasugo" na nalathala noong Nobyembre 1967, na
Ministrong naghamon: Natakot sa debate! isinulat ni Kapatid na Inocencio Santiago, na pinamagatang "Hindi Pakikialam sa Pulitika Ang Pagkakaisa ng Iglesia ni Cristo," pahina 9 ay ganito ang nakasulat: "Papaano malulubos ang pagkakaisa ng Iglesia ni Cristo? Dapat makipagkaisa sa Dios at kay Cristo. Ito ang lubos na pagkakaisa ng Iglesia ni Cristo--ang pakikipagkaisa sa Dios at pakikipagkaisa kay Cristo. Paano nagagawa ng Iglesia ni Cristo ang pakikipagkaisa sa Dios at kay Cristo? 'Yaong aming nakita at narinig ay siya rin naming ibinabalita sa inyo, upang kayo naman ay may pakikisama sa amin; oo, at tayo'y may pakikisama sa Ama, at sa Kaniyang anak na si Jesucristo.' (1 Juan 1:3) "Nagagawa ng Iglesia ni Cristo ang pagkakaisa sa Dios at kay Cristo sa pamamagitan ng pakikisama o pakikipagkaisa sa Tagapamahala o sa pamamahala ng Iglesia." Maliwanag na itinuturo nila na sa ating Pagkakaisa sa Pagboto ay nakikipakaisa tayo sa Dios at kay Cristo. Bakit itinanggi ito ni Ka Cabahug? Dahil hindi na niya kayang depensahan na kasinungalingan nga ang aral nila. Nagsinungaling siyang muli na hindi nila itinuturo na nakikipagkaisa tayo sa Dios sa ating pagboto. Talagang pinanindigan niya ang kaniyang pagkasinungaling! Kaya nahayag nang ginagamit lang nila ang 1 Juan 1:3 para ipandaya sa atin. Hindi totoong nakikipagkaisa tayo sa Dios sa ating pagboto, sapagka't hindi lahat ng ating binubotohan ay nananalo-- merong natatalo. Ang katunayang talagang mali ang aral nila, si Brad Julie ay natakot sa debate. Tumanggi siya sa temang Pagkakaisa sa Pagboto gayong 'yon naman ang pinagtatalunan namin nang mga oras na 'yon. Ang gusto niya ay patunayan ko na ako ay sugo. "Hindi! Ang unahin natin, Pagkakaisa sa Pagboto muna. Pagkatapos niyan, 'yon nang sa sugo," sabi ko. 59
60 Ang Tunay na Iglesia Sumabat na ang nanay ko at isang kapatid na babae. "Yong pagkakaisa lang. Maliwanag naman ang ibang aral ng iglesia." Nang panahong 'yon, hindi pa sila lubusang naniniwala na hindi utos ng Dios ang aral na 'yan. Kahit mabibigat ang aking mga katibayan, umaasa pa rin silang may maisasagot ang mga ministro doon. Kaya nasabi nilang maliwanag naman ang ibang aral ng iglesia, hindi pa nila alam na mali rin ang aral na Huling Sugo. "Pagkakaisa sa Pagboto ang unahin natin!" sabi ko. "Hindi! Kahit iyo itong bahay Brad!" galit na tumanggi si Brad Julie. Dahil sa matigas na pagtanggi niya sa temang Pagkakaisa sa Pagboto, nahalata na siya ng nanay ko. Naliwanagan na siyang mali nga ang aral na 'yan. May tunong paghahamon na tinanong niya si Brad Julie, "Akala ko ba magpirmahan kayo?" Sapagka't wala pa naman akong karanasang makipagdebate sa publiko, hindi ko rin alam kung ano ang isusulat sa pormal na debate, siya sana ang dapat sumulat dahil siya naman ang naghamon sa akin. Kaya pinahanap ko ang isa kong kapatid na babae ng bond paper upang sulatan ni Brad Julie. Nagmatigas siyang tumanggi. Kaya nahalata ko na siya. Bakit ayaw niya sa Pagkakaisa sa Pagboto gayong iyon naman ang paksa ng aming pagtatalo? Alam niyang wala talaga siyang laban. Nahalata ko na siya na ang kaniyang paghamon ay para lang gulatin ako. Akala niya matatakot akong humarap sa kaniya dahil wala pa akong karanasan. Kaya ginamitan niya ako ng psychological warfare. Para mapatunayan ko rin sa iba na naroon--nanay ko, mga kapatid ko at mga kasama ni Brad Julie--na mali nga ang aral nila, sinabi ko sa kanila: "Kasinungalingan 'yan! Tingnan n'yo: Ayaw lumaban!" Pagkatapos ay ako naman ang humamon kay Brad Julie, "Laban! Laban! Pagkakaisa sa Pagboto!" "Aaaaa! Anong klaseng ayaw lumaban?! Anong klaseng ayaw lumaban?!" galit na sigaw ni Brad Julie. Bumaba si Satanas at pumasok kay Brad Julie. Iba na ang gustong mangyari ni Brad Julie--suntukan na. Nang
Ministrong naghamon: Natakot sa debate! papalabas na sila ng ikalawang diakono, dahil 'yong isa ay nauna na at naghihintay na lang sa kanila, hinila ako ni Brad Julie. "Sa labas tayo brad!" nanginginig sa galit na hamon ni Brad Julie. Noong bagong dating pa sina Brad Julie at hindi pa kami nagsisimulang magtalo, sinabi niya sa amin na kaya niyang sagutin ang lahat ng tanong. Kahit si Satanas, kaya raw niyang pababain. Natupad nga ang kaniyang sinabi. Bumaba nga si Satanas at pumasok sa kaniya. Iyan ba ang halimbawa ng isang ministro ni Cristo? Kung hindi kayang makipagtalo ay idadaan na lang sa away? Anong klaseng ministro ba ang ganyan? Dapat sa kaniya, nagboksingero na lang sana siya. Mahilig pala siyang maghamon ng suntukan? Dahil sa hindi naman aangkinin ni Cristo ang mga sinungaling na ministrong ganyan, ang aangkin sa kaniya ay si Satanas na--ang ama ng mga sinungaling. Paano ang bukambibig ay palaging si Satanas: Kayang pababain si Satanas, diyan lang kayo dinaya ni Satanas, hari ni Satanas; Kaya hayun tuloy, napababa nga niya si Satanas at pumasok sa kaniya. Mabuti pa 'yong isang diakonong kasama niya, dahil 'yon ang umawat sa kaniya. Pero siya, ministro pa mandin, siya pa ang unang gagawa ng gulo. Bakit natakot si Brad Julie sa Debate? Natakot siya na ang mga kapatid na makakapakinig ay baka maliwanagan din na ang kanilang aral ay pandaya lang ni Satanas. Sa pormal na debate, may oras ako--sampo o labing-limang minuto?--na mailatag ang aking mga katibayan na walang patid. Hindi katulad noong sa bahay ng nanay ko: ginawa niyang lahat niyang galing sa pagbara, pagsabat at guluhin ang sana ay aking sasabihin para pahintuin ako sa pagsasalita. Sinadya niya 'yon dahil ang mga kasama niyang dalawang diakono ay baka magduda na rin sa kanilang aral kung nabigyan ako ng pagkakataong mapatunayan ang aking mga punto. Pero natitiyak ko, na 'yon ay naitatak sa kanilang isipan: Bakit si Brad Julie ay tumangging lumaban sa debate? Siya pa 61
62 Ang Tunay na Iglesia naman ang naghamon? Ang mga kapatid ay naniwala na walang ministro ng iglesia na umaatras sa debate. Hindi malilimutan ng dalawang diakono ang pagtatalong 'yon. Maaring hanggang ngayon, nagtataka pa rin sila: Bakit umatras si Brad Julie? Kung pinagbigyan ko siya na ang tungkol sa Sugo ang pagdebatehan namin, lalo lamang siyang magiging kahiya-hiya at lalabas na mangmang, sinungaling at katuya-tuya pa. Malalaman ninyo kung bakit kapag nabasa na ninyo ang Kapitulo 3. Ang sagot ng tagapamahala ay pahiwatig na ang aral ng Pagkakaisa sa Pagboto ay inimbento lamang nila. Pumunta ang nanay ko--kasama ang isa kong kapatid na lalake at asawa niya--sa bahay ng tagapamahalang si Ka Ricardo Avanilla. Itinanong ng nanay ko kung bakit ang ginagamit nila ay malayong halimbawa ng pinarusahan: Ananias at Safira. Ipinaalala niya sa nanay ko dahil tumanda na siya sa iglesia at maaring nalimutan lang niya. Ito ang kuwento: Noon: May mga kapatid sa iglesia na mga kawani ng "7-up" (soft drink); Sila ay tinanggal sa trabaho nang walang kaukulang dahilan. Para makisimpatiya sa kanila, lahat ng mga Iglesia ni Cristo ay pinakiusapan na huwag nang iinom ng "7-up." Dahil sumunod naman ang mga kapatid, kahit papaano, naapektuhan ang benta ng 7-up sa buong Pilipinas. Kaya pinabalik na lang sa trabaho ang pinaalis na mga kapatid. Sa halip na sagutin kung bakit malayo, ang isinagot ay malayo din--7-up? Naintindihan naman namin ang punto ng kaniyang kuwento. Ang ibig niyang sabihin, ang pagkakaisang 'yon ay nakatulong sa mga kapatid upang maibalik sa kanilang trabaho. Sa pag-analisa sa kaniyang sagot, ito'y nagpahiwatig na inimbento lang nila ang aral na 'yan. Nang matanto nila ang mabuting bunga ng pagkakaisang 'yon
Ministrong naghamon: Natakot sa debate! para sa mga kapatid na nagtrabaho sa 7-up, inimbento nila ang aral ng Pagkakaisa sa Pagboto. Naghanap sila ng mga batayan sa Biblia na maaari nilang gamitin: Itinuro nilang utos ito ng Dios; Ginamit ang 1 Juan 1:3 upang tayo'y makisama sa kanila; At sapagka't wala silang makita na may pinarusahan sa hindi nakipagkaisa, ginamit ang malayong halimbawa (Ananais at Safira) upang matakot at sumunod tayo sa kanilang inimbentong aral. Kahit na merong ibang mabuting resulta ang pagkakaisa, masama pa rin ang kanilang ginagawa. Ginagamit nila ang pangalan ng Dios sa kasinungalingan. Kaya ang mga salita ni Brad Julie, na dapat sana'y depensa sa aral nila ay naging opensa sa kanilang sarili. Ipinagkanulo siya ng kaniyang sariling bibig sa pagsasabing, "Diyan lang kayo dinaya ni satanas!" Katulad ni Brad Julie, ipinahamak din si Ka Avanilla ng kaniyang bibig. Ang kuwento niya ang nagbigay ng pahiwatig na ang Pagkakaisa sa Pagboto ay hindi utos ng Dios, kundi inimbento lang nilang aral! Pagkakaisa sa Pagboto: Magandang balatkayo ng kasamaan. Pagkakaisa: Napakagandang pakinggan ng salitang ito. Kapag may kaguluhan, "Magka-isa tayo!" Ibig sabihin, mag-unawaan, maging mahinahon, huwag pairalin ang galit at huwag gumamit ng dahas upang manatili ang kapayapaan. Kapag may dapat na damayan-- tulad ng mga biktima ng lindol, pagputok ng bulkan, baha at iba pang kalamidad--"Magka-isa tayo!" Ibig sabihin: dapat ay makidalamhati at tumulong tayo para sa kanilang pangangailangan. Nguni't ang tiyak na kahulugan nito ay imposibleng makamit. Hindi lahat ng tao ay maaaring maging isa lamang sa pag-iisip. Bawa't tao ay may kaniya-kaniyang paniniwala at prinsipyo sa buhay. Iba ang paniniwala ng mga Kristiyano sa mga Muslim. Kahit na ang naniniwalang sila'y Kristiyano ay hindi nagkakaisa sa kanilang paniniwala--may Katoliko, Protestante at iba pa. Gayon pa man, kahit na hindi lahat ng mga tao ang kasali sa isinagawa, basta ang nagsagawa ay ang karamihan, maaari na itong 63
64 Ang Tunay na Iglesia tawaging Pagkakaisa. Ang salitang ito ay magiging maganda lamang kapag ang gagawin ay sa kapakinabangan ng nakararami, para sa kabutihan at makatuwirang layunin. Pero itong Pagkakaisa sa Pagboto, para ba ito sa kapakinabangan ng nakararaming mga kapatid ng iglesia? Para ba ito sa kabutihan at katuwiran? Pagkakaisa sa Pagboto: Maganda ring pakingggan pero kung huhukayin ang kailaliman, ito pala'y balatkayo lamang ng kasamaan. Mga kasamaang nakatago sa likod ng magandang pa- ngalang Pagkakaisa sa Pagboto: 1. Diktadorya ang pina-iiral. Sila lamang mga tagapamahala ng iglesia ang may karapatang pumili ng kandidato. Kung sino ang kanilang napili ay idinidikta nilang ipaboto sa atin--kahit ayaw natin sa napili nila. Kaya mas bagay na itawag sa kanila ay mga Diktador. . 2. Hindi sa kapakinabangan ng nakararami. Ang mga Diktador lang ang nakikinabang dahil ang mga pulitiko ay nagbibigay sa kanila ng suhol. Maaaring nakinabang din ang ibang kapatid dito, pero ang iba'y nahihirapan sa buhay dahil sa ikatlong dahilan. 3. May nawawalan ng trabaho, ang iba'y natitiwalag at may napapahamak. Ang ibang nga kapatid na sumusunod sa kasinungalingang aral na 'yan ay handang isakripisyo ang trabaho nila--lalo na kung nagkataong kandidato ang pinagtatrabahoan nila, pero hindi napasali ang pangalan sa listahan ng ibuboto ng iglesia. Nagagawa nila ito dahil sa paniniwalang utos ng Dios ang aral na 'yan. Ang ibang kapatid naman ay natitiwalag tuloy. Pahamak din ang doktrinang 'yan dahil may tatlong kapatid na namatay sa EDSA 3. 4. Wala sa katuwiran. Katunayan nito, hindi nila mapasinungalingan ang aking mga katibayang ang aral na 'yan ay malaking kasinungalingan. Dahil lang sa hindi pagboto sa taga labas o
Ministrong naghamon: Natakot sa debate! hindi Iglesia ni Cristo, ang taga loob ay natitiwalag? Anong klaseng aral 'yan? Wala na sa katuwiran, wala pang kabuluhan sa Dios sapagka't ang pagboto at hindi naman makakabanal ng ating mga kaluluwa. 5. May parusa sa mga hindi sumusunod. Ito ang katunayang ang aral na 'yan ay balatkayo lamang. Pinaganda lang ng salitang pagkakaisa. Hindi dapat tawaging pagkakaisa 'yan dahil sapilitan at pananakot ang pagpapatupad sapagka't may parusa. Maaaring totoo sa mga sumusunod na masaya. Pero paano naman doon sa mga sumunod dahil sa takot na matiwalag? Parang katulad nila ang mga tsuper na nakikisama na lang sa "Transport Strike" dahil sa takot na sirain ang kanilang sasakyan, o kaya ay bugbugin sila ng mga kasamahang tsuper na namumuno ng welga. Maganda pa rin bang pakinggan o dapat pa bang tawaging pagkakaisa ang ganyan na may pananakot sa mga hindi susunod? 6. Ginagamit nila ang pangalan ng Dios sa kasamaan. Ito ang pinakamasama sa lahat. Ang mga sinungaling na mga ministrong 'yan ay hindi man lang nangilabot na gamitin ang pangalan ng Dios sa kanilang pandayang aral? Ginamit ang 1 Juan 1:3 upang makipagkaisa tayo sa kanila; At itinuro na sa ating pagkakaisa ay nakikipagkaisa tayo sa Dios. Pero dahil sa hindi lahat ng ating ibinuboto ay nananalo, merong natatalo, lumalabas na hindi pala totoong nakikipagkaisa tayo sa Dios--kundi sa diosdiosang mga tagapamahala na pumipili ng mga kandidato. 65
66 Ang Tunay na Iglesia Kapitulo 3 Aral na Huling Sugo: Nakakahiya at insulto sa sarili! ahil tinalakay ko sa polyeto (pamphlet) na ipina-imprinta ko "Ang mga Katibayang Meron pang Ibang mga sugo ng Dios," ang tagapamahalang si Ka Ricardo Avanilla at ministrong si Ka Rudy Cabahug ay sumagot sa pamamagitan ng kanilang palatuntunan sa radyo (DXED), "Ang Dalan sa Kinabuhi" (Ang Daan ng Buhay). Pero sa halip na pasinungalingan ang aking mga katibayan, sa pamamagitan ng kontra-katibayang sila ang tama, inubos lang ang oras sa pagtuligsa sa akin. Isang talata lang sa Biblia ang kanilang binasa--wala pa sa lohikang katuwiran--kung bakit si Ka Felix Manalo ang huling sugo. Kahit noong ako'y bata pa, palagi na akong nagbabasa ng Pasugo. Ako'y hangang-hanga sa kanila na mga ministro noon dahil halos lahat ng tanong ay nasasagot nila sa pamamagitan ng Biblia. Lahat ng mga batayang mula sa Biblia ng mga maling aral na itinuturo ng mga pari at pastor ng ibang iglesia ay tinatalakay nila sa Pasugo; Pero nagagawa nilang ibagsak ang mga katibayang iyon sa pamamagitan ng kontra-katibayang nakasulat din sa Biblia. Nuni't hindi nila tinalakay kahit isa man lang sa marami kung katibayan na hindi si Jacob (Ka Felix Manalo) ang huling sugo. Tinakpan nila o hindi binasa ang aking mga katibayan. Hindi nila tinalakay ng isyu por isyu at punto por punto sapagka't napakatibay at napakaliwanag ng mga iyon. Kaya lumayo sila sa mga isyu at punto. D
Aral na Huling Sugo: Nakakahiya at insulto sa sarili! Ang kanilang wala sa lohikang dahilan bakit si Ka Felix Manalo ang huling sugo. Isaias 41:9: "Ikaw na aking hinawakan mula sa mga wakas ng lupa, at tinawag kita sa mga sulok niyaon, at pinagsabihan kita, ikaw ay aking lingkod, aking pimli ka at hindi kita itinakuwil." "Magiging kasinungalingan ang pangako ng Dios kung meron pang ibang sugo," ayon kay Ka Cabahug. Dahil ba nakasulat na hindi kita itinakuwil ay wala nang ibang sugo? Nasaan ang lohika ng pangangatuwirang ito? Sa taong may lohikal na pag-iisip, pagkatapos na mabasa ang nakasulat na "hindi kita itinakuwil," ang kasunod na papasok sa isipan ay ang katanungang bakit hindi itinakuwil? Hindi 'yong wala nang ibang sugo dahil hindi itinakuwil. Bakit si Jacob ay hindi itinakuwil? Isaias 43:1: "Nguni't ganito ang sabi ng Panginoon na lumalang sa iyo, oh Jacob, at nag-anyo sa iyo, oh Israel, ikaw ay huwag matakot, sapagka't tinubos kita, tinawag kita sa iyong pangalan, ikaw ay akin." Si Jacob ay hindi itinakuwil dahil tinubos siya ng Dios. Matapos malamang hindi itinakuwil si Jacob dahil tinubos siya, ang kasunod ba ay ang konklusyong wala nang ibang sugo? Hindi pa rin kundi ang kongklusyong nakagawa si Jacob ng kasalanan sa Dios, pero hindi itinakuwil sapagka't tinubos siya. Nguni't posibleng ikaila ng mga ministro na hindi si Jacob ang binanggit na taksil sa Dios at mananalangsang mula sa bahay-bata sa Isaias 48:8. Pag-aralan ninyo kung ang kanilang pagtanggi ay puwede bang makalusot. Isaias 48:9: "Dahil sa aking pangalan ay aking iuurong ang aking galit, 67
68 Ang Tunay na Iglesia at dahil sa kapurihan ko ay aking ititigil, upang huwag kitang ihiwalay." Kaya ang Jacob na hindi itinakuwil na tinukoy ni Ka Avanilla at Ka Cabahug sa Isaias 41:9 ay 'yon ding Jacob na hindi ihiniwalay ng Dios sa Isaias 48:1-9. Dahil si Jacob ay hindi itinakuwil o hindi ihiniwalay sa kabila ng kaniyang kataksilan sa Dios, ang kasunod ba ay wala nang ibang sugo? Hindi pa rin. Ang kasunod na lohikal na tanong ay hindi na ba siya parurusahan ng Dios? Masasagot 'yan sa ibang kapitulo ng eBook na ito. Itong tungkol sa huling sugo lang muna ang tapusin natin. Ang batayang may kaunting lohika bakit nila itinuro na si Jacob ang huling sugo. Marahil, nalimutan nila ito kaya 'yong wala sa lohikang dahilan nila ang ginamit. Isaias 41:4 "Sinong yumari, na tumatawag ng sali'tsaling lahi mula ng una? Akong Panginoon, ang una at kasama ng huli." Ito ay maaaring mangahulugan na kasama ng Dios ang naunang sugo at sasamahan hanggang ang huli. Kaya medyo may lohika ng konti ay dahil may binanggit na huli. Hindi katulad sa wala sa lohikang katuwiran: Wala nang ibang sugo dahil si Jacob ay hindi itinakuwil. Pero hindi ito matibay na katibayang si Jacob ang tinutukoy dito na huli. Kahit na totoong si Jacob ay hinawakan ng Dios sa mga wakas ng lupa, hindi maaaring siya ang huling sugo. Ito ay malalaman ninyo pagkatapos ninyong mabasa ang mga sagot sa kasunod na mga tanong. Bakit ang aral na Huling Sugo ay nakakahiya at insulto sa sariling mga ministro ni Ka Felix Manalo? Iyan ay hindi lamang maling-mali, wala sa katuwiran, katuya-
Aral na Huling Sugo: Nakakahiya at insulto sa sarili! tuya kundi kamangmangang aral pa. Bagay sa kanila na tawagin ng oxymoron; Ito ay expression sa English ng dalawang mga salita na magkakontrang mga kahulugan at ginagamit na magkasama para sa espesyal na epekto, tulad ng "matalinong mangmang." Sa makatuwid, lahat ng mga ministrong nagtuturo na si Ka Felix Manalo ang huling sugo ay mga "matalinong mangmang." Kapag nalaman na ninyo, hindi lamang kayo ang maniniwalang nakakahiya at insulto sa sarili nila ang aral na 'yan, kundi sila mismong mga ministro. Sa Isaias 43:28: "Kaya't aking dudumhan ang mga pangulo ng santuario, at gagawin kong sumpa ang Jacob, at isang kadustaan ang Israel." Ang katotohanang nakasulat sa eBook na ito ang paraan ng Dios upang dumhan ang mga pangulo ng santuario--mga tagapamahala at mga ministro--at magiging sumpa ang Jacob at malalagay sa kahihiyan ang Iglesia ni Manalo. Ano ba ang kahulugan ng salitang Sugo? Narito ang katuya-tuyang paliwanag ng isang ministro: Sa sipi ng Pasugo na lumabas noong Nobyembre 1973, sa sinulat ni Ka Teofilo C. Ramos, Sr. na pinamagatang "Ang Anghel o Sugo sa Apoc. 7:2-3," pahina 23. Ganito ang nakasulat doon: "Angel sa literal ay Sugo: (1) Isang nasa kalagayang maluwalhati, isang utusan ng Dios, Gen. 24:7: Dan. 3:28; Gawa 12:8; (2) Isang ministro o pastor ng isang iglesia, Apoc. 2:1." O, ano? Nakita at nakuha na ba ninyo kung bakit katuya-tuya 'yon? Kung hindi pa ay ipagpatuloy lang muna ninyo ang pagbasa. Malalaman din ninyo. Totoo ba na si Ka Felix ang anghel sa Apocalipsis 7:2-3? "At nakita ko ang ibang anghel na umaakyat mula sa sikatan ng 69
70 Ang Tunay na Iglesia araw, na taglay ang tatak ng Dios na buhay: at siya'y sumigaw ng tinig na malakas sa apat na anghel na pinagkaloobang maipahamak ang lupa at ang dagat, "Na nagsasabi, Huwag ninyong ipahamak ang lupa, kahit ang dagat, kahit ang mga punong kahoy, hanggang sa aming matatakan sa kanilang mga noo ang mga alipin ng ating Dios." Pero kung itutuloy ninyo ang pagbasa sa karugtong, talatang 4 hanggang 8, hindi maaaring siya ang anghel na umakyat mula sa sikatan ng araw. Pakibasa ito: "At narinig ko ang bilang ng mga natatakan, na isang daan at apat na pu't apat na libo, na natatakan, sa bawa't angkan ng mga anak ni Israel:" "Sa angkan ni Juda ay labingdalawang libo ang tinatakan; Sa angkan ni Ruben ay labingdalawang libo; Sa angkan ni Gad ay labingdalawang libo; "Sa angkan ni Aser ay labingdalawang libo; Sa angkan ni Neftali ay labingdalawang libo; Sa angkan ni Manases ay labingdalawang libo; "Sa angkan ni Simeon ay labingdalawang libo; Sa angkan ni Levi ay labingdalawang libo; Sa angkan ni Isacar ay labingdalawang libo; "Sa angkan ni Zabulon ay labingdalawang libo; Sa angkan ni Jose ay labingdalawang libo; Sa angkan ni Benjamin ay labingdalawang libo ang tinatakan." Isa na naman itong pagkakamali sa pagtuturo ni Ka Felix Manalo. Inangkin niya ang nakasulat na hindi naman maaaring maging para sa kaniya. Katulad ito sa batayan nila sa 1 Corinto 1:10 na ang kahulugan ng paghatol ay pagboto raw. Pero kung itutuloy ang pagbasa hanggang 15, mali pala ang pakahulugan nila. Maaari bang mangyari na siya ang anghel na umakyat sa sikatan ng araw gayong ang natatakan ay taga Israel na nasa Gitnang Silangan? Hindi 'yon ang bagong Israel (Pilipinas) dahil ang mga
Aral na Huling Sugo: Nakakahiya at insulto sa sarili! natatakan ay ang mga ninuno ni Cristo. Kapag ang sugo ay namatay, ang kaniyang kahalili ay maaari din bang tawaging sugo? Sino ang humalili kay Moises nang siya'y mamatay? Si Josue ang humalili kay Moises at siya'y inihalal ng Dios kahit noong buhay pa si Moises ( Josue 1:1-2 at Blg. 27:15-18). Pero si Josue ba ay matatawag ding sugo ng Dios? Josue 1:9: "Hindi ba kita inutusan? Ikaw ay magpalakas at magpakatapang na mabuti; huwag kang matakot, ni manglupaypay; sapagka't ang Panginoon mong Dios ay sumasaiyo saan ka man magpunta." Dahil sa si Josue ay inutusan ng Panginoon, maaari siyang tawaging sugo ng Dios. Bago umakyat sa langit, sino ang sinugo ni Cristo? Ang mga apostol ang isinugo ni Cristo upang ipagpatuloy ang gawaing sinimulan niya ( Juan 20:21). Pero dapat nating malaman kung ang mga apostol matatawag din ba na mga sugo? 2 Corinto 5:20: "Kami nga'y mga sugo sa pangalan ni Cristo, na waring nama- manhikan ang Dios sa pamamagitan namin; kayo'y pinamaman- hikan namin sa pangalan ni Cristo na kayo'y makipagkasundo sa Dios." Maliwanag ang sinabi ni Apostol Pablo: "Kami nga'y mga sugo." Hindi niya sinabing siya lang ang sugo, kundi pati ang mga kasama niyang nangaral ng ebanghelyo. Ang ibang mga utusan o sugo ng Dios ay tinatawag na hari o gobernador at kahit na ano pang tawag sa kanila basta't sila'y naglingkod sa Dios para sa ibang pakay. Nguni't ang salitang mensahero ng Dios ay para lamang para doon sa mga nangangaral ng ebanghelyo. 71
72 Ang Tunay na Iglesia Nang mamatay si Ka Felix Manalo, sino ang humalili sa kaniya? Sa sipi ng Pasugo na lumabas noong Agusto 1971, na isinulat ni Ka Inocenco Santiago, na pinamagatang "Ang Karapatan ng Namamahalang Kapalit ng Sugong Nagsimula ng Organisasyon," pahina 36, ganito ang nakasulat: "Sino ang magpapatuloy sa gawaing pagtatatak na sinimulan ng Kapatid na Felix Manalo na siyang sugo sa huling araw? Ang kaniyang kasama sa pagtatatak. Dapat nating malaman na ang sugo sa huling araw ay hindi nag-iisa sa pagtatatak kundi siya'y may mga kasama." Ang sumulat ay nagpaliwanag kung ano ang kahulugan ng pagtatatak: Ito ay pangangaral ng ebanghelyo (Efeso 1:13); At ito ay gagawin hanggang sa katapusan ng sanglibutan (Mateo 13:39). Ayon sa kaniya, kahit ang sugo na nagsimula sa gawaing pagtatatak ay namatay na, merong magpapatuloy sa gawaing iniwan niya--ang kaniyang mga kasama sa pagtatatak. Kung si Ka Felix Manalo ang huling sugo, ang mga kasama niya sa pagtatatak ay may karapatan bang ipagpatuloy ang kaniyang gawain? Ang pasagutin natin dito ay ang isang kasama niya sa pagtatatak o pangangaral ng ebanghelyo: Si Ka Teofilo C. Ramos, Sr., sa pamamagitan ng isinulat niya sa Pasugo na nalathala noong Disyembre 1973, "Ang hindi mapaparisang Katangian ng Tunay na Iglesia ni Cristo," pahina 20: "Maipangangaral ba ang tunay na ebanghelyo ng mga hindi tunay na sugo ng Dios? "Sa Roma 10:15 ay ganito ang sabi ng Santong Sulat: 'At paano sila magsisipangaral, kung hindi sila sinugo?' "Kung sa bagay, ang talatang ito'y tanong. Hinahanap ang dahilan kung bakit sila nangangaral ay hindi sila sinugo ng Dios.
Aral na Huling Sugo: Nakakahiya at insulto sa sarili! Nakakapangaral ba sila? Ang totoo'y nakakapangaral, nguni't hindi mga salita ng Dios o hindi tunay na ebanghelyo ang naituturo." Kung natanto na nila kung bakit dapat silang tawaging mga "matalinong mangmang," samantalang binabasa nila ito, maninindig ang kanilang mga balahibo dahil sa magkahalong damdamin. Katatakutan nila ang Dios, sakit sa kanilang mga puso at pagkahiya sa sarili. Pagkatapos, itatanong nila sa kanilang sarili: Kung si Ka Felix Manalo lang ang sugo, bakit ako nangangaral? Paano ako makakapangaral kung hindi ako sinugo ng Dios? Ito ang dahilan kung bakit ang aral na 'yan ay maling-mali at katuya-tuya sapagka't ito'y nakakainsulto sa kanilang sarili. Hindi nila nalaman na ang aral na 'yan ay nakakasakit sa kanila? Kahit na sila'y kasama ng sugo, sila'y hindi mga sugo ng Dios? Ang isang kahulugan ng "Anghel o Sugo" ay isang ministro o pastor ng isang iglesia. Bakit hindi sila mga sugo gayong sila'y mga ministo ng iglesia? Ang kinaawaan ko ay si Ka Teofilo C. Ramos, Sr. Kasama ng sugo ng Dios sa pangangaral ng ebanghelyo; Sumulat ng kahulugan ng "Anghel o Sugo;" At nagtanong kung "Paano sila magsisipangaral kung hindi sila sinugo?" Pero siya mismo na sumulat ay hindi niya nakita at naiisip na ang tanong na kaniyang sinagot ay nakakasakit sa kaniyang sarili. Napakasakit sa kaniyang panig na isiping kasama siya sa pagtatatak ng sugo, tumanda sa pangangaral at namatay noong Nobyembre 27, 2005, wala naman palang karapatang mangaral dahil si Ka Felix Manalo lang ang sugo? Wala nang iba dahil sabi nila siya ang huli. Ayon kay Ka Santiago: Ang gawaing pagtatatak o pangangaral ng ebanghelyo ay hanggang sa katapusan ng sanglibutan (Mateo 13:39). Isinulat naman ni Ka Ramos na 'yong mga hindi totoong sugo ng Dios ay hindi tunay na ebanghelyo ang naituturo. Kaya hindi tayo dapat mawalan ng mga sugo ng Dios hanggang sa katapusan ng sanglibutan sapagka't sila lang ang may karapatang mangaral ng ebanghelyo. 73
74 Ang Tunay na Iglesia Ano pa ang silbi na manatili sa iglesiang 'yan na wala nang sugo ng Dios? Ang pagtuturong si Ka Felix Manalo ang huling sugo ay talagang mali. 1 Pedro 2:13-14: "Kayo'y pasakop sa bawa't palatuntunan ng tao alang-alang sa Panginoon: maging sa hari na katastaasan; "O sa gobernador, na sinugo niya sa paghihiganti sa nagsisigawa ng masama at kapurihan sa nagsisigawa ng mabuti." Ang mga hari at gobernador ay tinatawag ding mga sugo ng Dios. Sa makatuwid, hindi mawawalan ng mga sugo hanggang sa katapusan ng sanglibutan at kahit pagkatapos pa ng Paghuhukom dahil ang mga anghel ay sugo rin ng Dios. Maaaring mangatuwiran sila at sabihing ibang sugo ang tinutukoy nila: ang nangangaral ng ebanghelyo. Sa Bibliyang Ingles, messenger of God ang tawag sa mga tagapangaral ng ebanghelyo. Ang salitang sugo ay hindi naman nangangahulugang tagapangaral kundi lingkod ng Dios, utusan ng Dios o ipinadala ng Dios. Katunayan nga, ang mga hari at gobernador ay tinawag ding mga sugo. Kaya diyan sila nagkamali. Dapat ay hindi lang basta sugo ang ginamit nila kundi mensahero ng Dios. Kung sa bagay, ang nagsalin sa Bibliyang Tagalog ang nagkamali. Ang messenger of God ay sinalin ng sugo lang. Ang tamang salin sana ay mensahero ng Dios. Ipagpalagay nang si Ka Felix Manalo ang huling mensahero, lalabas na mas pabor pa ang Dios sa mga taga labas? Bakit? Sapagka't hindi sila mawawalan ng mga sugong ipapadala ng Dios--gaya ng mga hari at gobernador? Nguni't ang Iglesia ni Cristo, ang bayan ng Dios, wala nang sugong tagapangaral na darating? Ang mga mensahero lamang ng Dios ang may karapatang mangaral ng ebanghelyo at makapagliligtas ng inyong kaluluwa sa Araw ng Paghuhukom. Kung gayon, sila ay mas mahalaga kay sa mga sugong hari o gobernador. Tapos, ang ganoong klase ng sugo pa ang mawawalan? O wala nang darating dahil si Ka Felix Manalo ang
Aral na Huling Sugo: Nakakahiya at insulto sa sarili! huli? Kamangmangan ang aral na 'yan! Dahil patay na ang huling mensahero, ano pa ang silbi na manatili sa iglesiang 'yan gayong wala nang naiwan diyan? Ang mga kasama niya ay makapagliligtas ba sa inyong kaluluwa gayong ang mga hindi totoong sugo ay hindi tunay na ebanghelyo ang naituturo? Iniiwan ko sa inyo ang pagsagot sa mga tanong na ito. Maaari bang magkamali ang mga mensahero ng Dios? Noong magka-usap kami ni Ka Campania, sinabi niya, "Hindi maaaring magkamali si Ka Erdy." Noong sinabi ko kay Brad Julie na kasinungalingan ang aral ng Pagkakaisa sa Pagboto at ito ang katuparan ng nakasulat sa Isaias 48:1-8 na si Jacob ay gumawa ng kataksilan at pagsalangsang sa Dios, sumabat 'yong isang diakono at nagsabi: "Pero sugo siya ng Dios?" Ibig niyang sabihin: hindi maaaring magkamali si Ka Felix dahil sugo siya. Si Ka Campania ay naniwala na si Ka Erdy ay hindi maaaring magkamali gayong siya ay hindi naman sugo, lalo na sa ama--ang sugo. Ang paniniwala niya ay mali. Si Ka Felix Manalo ay nakagawa ng maraming pagkakamali. Kaya sa Isaias 48:8 ay sinabi ng Dios: "sapagka't talastas ko na ikaw ay gumawa na totoong may kataksilan, at tinawag na mananalangsang mula sa bahay-bata." Ang nakakahiyang kamaliang nagawa ni Ka Felix Manalo. Sa aking pananaliksik sa Internet, nabasa ko na noong 1922 na inihayag ang sarili bilang huling sugo ng Dios at inangkin ang hula na para kay Cristo--ang anghel na umaakyat sa sikatan ng araw. Hindi na kailangang banggitin ko ang mga websites dito dahil halos lahat ay mga kumakalaban sa ating pananampalataya. Gayun man, sa pagka-alam na si Jacob ay taksil sa Dios at tinawag na mananalangsang mula sa bahay-bata, naniniwala akong 'yon ay totoo. Sa makatuwid, noong si Ka Felix Manalo ay magsimulang ipangaral ang Iglesia ni Cristo, tama pa ang itinuro niya; mensahero siya ng Dios. Nguni't nang inihayag na niyang siya ang "huli," at 75
76 Ang Tunay na Iglesia inangkin pa niya ang hula na para kay Cristo, nakagawa na naman siya ng pagsalangsang. Ang pagkakamaling 'yon ang maglalagay sa kaniyang sarili, sa kaniyang anak na si Ka Erdy, apong si Ka Eddie at sa kaniyang mga ministro sa kahihiyan! Iba pang mga sugo na nakagawa ng pagkakamali. 1. Si Moises at si Aaron Ito ang ipinag-utos ng Dios sa kanila. Nakasulat sa Mga Bilang 20:8: "Hawakan mo ang tungkod at pisanin mo ang kapisanan, pisanin mo at ni Aaron na iyong kapatid, at magsalita kayo sa bato sa harap ng kanilang mga mata, na ibibigay niyaon ang kaniyang tubig; at paiinumin mo ang kapisanan at ang kanilang mga hayop." Sinunod ba nina Moises at Aaron nang ayon sa ipinag-utos sa kanila ng Dios? Mga Bilang 20:9-11: "At kinuha ni Moises ang tungkod sa harap ng Panginoon, na gaya ng ipinag-utos sa kaniya. "At pinisan ni Moises at ni Aaron ang kapulungan sa harap ng bato, at kaniyang sinabi sa kanila, Makinig kayo ngayon mapanghimagsik. ikukuha ba namin kayo ng tubig sa batong ito? "At itinaas ni Moises ang kaniyang kamay, at pinalong makalawa ang bato ng kaniyang tungkod; at ang tubig ay kumabas na sagana, at ang kapisanan ay uminom at ang kanilang mga hayop." Sa halip na sundin ang ipinag-utos ng Dios, baliktad ang ginawa nila; Nagsalita sa harap ng kapisanan--hindi sa bato--at pinalo pa niya ito ng kaniyang tungkod. Maliban sa pagkakamali sa hindi pagsunod sa tagubilin, dinagdagan pa niya ng isa pang mali sa pagpalo sa bato na hindi iniutos sa kaniya ng Dios. Bilang parusa sa kanila, hindi sila ang nagdala sa lupaing ibinigay ng Dios sa mga anak ni Israel; Natanaw ni Moises ang lupain, nguni't
Aral na Huling Sugo: Nakakahiya at insulto sa sarili! doo'y hindi siya nakapasok (Mga Blg. 20:12 at Deut. 32:51-52). 2. Ang propetang mula sa Juda Sa 1 Hari 13:17: "Sapagka't isinaysay sa akin sa pamamagitan ng mga salita ng Panginoon, Huwag kang kakain ng tinapay o iinom man ng tubig doon, o babalik man na yumaon sa iyong pinanggalingan." Nguni't sinuway niya ang Dios dahil sa isang propetang gaya niya. 1 Hari 13:18-19: "At sinabi niya sa kaniya, ako man ay propeta na gaya mo, at isang anghelay nagsalita sa akin sa pamamagtan ng salita ng Panginoon, na ngasasabi, Ibalik mo siya na kasama sa iyong bahay, upang siya'y makakain ng tinapay at mkaka-inom ng tubig. Nguni't siya'y nagbulaan sa kaniya." "Sa gayo'y bumalik na kasama niya, at kumain ng tinapay sa kaniyang bahay at uminom ng tubig." Ang pinakamalaking pagkakamaling ginawa ng propetang mula sa Juda: mas pinaniwalaan pa niya ang sinabi ng propetang gaya niya kay sa Dios. Dahil doon, ibinigay siya ng Dios sa leon na lumapa at pumatay sa kaniya (1 Hari 13:26). Kaya 'yong sinabi ni Ka Campania na hindi maaaring magkamali si Ka Erdy ay kabulaanan. Kahit ang mga propetang sinugo ng Dios, tulad ni Moises--mas dakila kay sa ama ni Ka Erdy--ay nagkamali. Lalong nagkamali si Ka Erdy dahil hindi naman siya sugo ng Dios. Maaari bang iwasang maganap ang hula sa Biblia? Sapagka't ang hula ng Dios ay talagang natutupad, ang naka- takda ay natutupad kahit alam na ng hinulaan kung ano ang mangyayari. Bilang halimbawa nito ay ang hula ni Cristo kay Pedro: Pinagpaunahan na ni Cristo si Pedro na ikakaila siya nito ng tatlong beses. Kahit sinabi ni Pedro na kahit siya'y mamatay ay hindi niya 77
78 Ang Tunay na Iglesia ikakaila si Cristo, ang hula ay natupad pa rin (Mateo 26:34-35). Tiyak na nabasa na ni Jacob (Ka Felix Manalo) yaong nakasulat sa Isaias 48:1-8, nguni't hindi niya naiwasang huwag gawin ang nakasulat. Dahil siguro sa pangnakaraan (past tense) naman ang nakasulat, inisip niyang 'yong mga ginawa niyang kasalanan ang tinutukoy, noong hindi pa siya tinawag ng Dios; At sapagka't ang nakasulat ay hindi siya itinakuwil o hindi ihiniwalay at tinubos siya ng Dios. Meron bang lihim sa hiwaga ng Dios na nakatago sa Kaniyang mga mensahero? Kahit nakasulat sa Mateo 13:11 na sinabi ni Cristo sa kaniyang mga alagad na sa kanila ipinagkaloob ang hiwaga ng langit, hindi lahat ng mga mensahero ng Dios ay nakakaalam sa mga lihim Niya. Si Daniel ay may hindi naunawaan. Sa Daniel 12:5-7 ay may nakita at narinig siyang pangitain tungkol sa wakas ng kababalaghan. Sa talatang 8-9: "At aking narinig, nguni't hindi ko naunawa: nang magkagayo'y sinabi ko, ano ang magiging wakas ng mga bagay na ito? "At sinabi niya, Yumaon ka ng iyong lakad, Daniel, sapagka't ang mga salita ay nasarhan at natatakan hanggang sa panaahon ng kawakasan." Kahit si Cristo ay hindi nakakaalam tungkol sa oras at araw ng Paghuhukom. Mateo 24:35-36: "Ang langit at ang lupa ay lilipas, datapuwa't ang aking salita ay hindi lilipas. "Nguni't tungkol sa oras at araw niyaon walang nakakaalam, kahit ang mga anghel sa langit, kahit ang anak, kundi ang Ama lamang."
Mga katibayang meron pang ibang mga Mensahero ng Dios. Kapitulo 4 Mga katibayang meron pang ibang mga Mensahero ng Dios. alalaman ninyo kung bakit hindi nila magawang basahin ang mga ito sa loob ng sambahan. Sinadya nilang itago dahil kapag binasa nila, sila mismo ang maghahayag na ang huling sugo ay talagang maling aral. Nagkamali sila nang pagbatayan lamang ng aral na Huling Sugo ay ang salin sa Bibliyang Tagalog. Hindi nila naisip na ang mga hari o presidente sa ating panahon at gobernador o may matataas na kapangyarihan ay matatawag ding mga sugo ng Dios. Kaya kahit ang batayang 1 Pedro 2:13-14 ay sapat na upang ibagsak ang aral nila. Ang sugong nangangaral ay messenger of God sa Bibliyang Ingles. Kaya dapat ay huling mensahero ng Dios ang ginamit nila: kung ang gusto nilang palabasing huli o wala nang ipapadala ang Dios ay 'yong sugo na mangangaral ng evangelio. Kahit ba sa tamang salin tungkol sa mga sugong mangangaral ng evangelio --mensahero ng Dios--makakalusot na ba sila? Wala na ba tayong mababasang mensaherong ipadadala ng Dios? M Ito munang kasunod na paksa ang talakayin natin. Paraan ng Dios sa paglalagay ng mga pinuno ng Kaniyang bayan: Si Saul ang pinili upang maging unang hari (1 Samuel 9:16-17). Inihayag ng Dios sa propetang si Samuel na si Saul ang Kaniyang napiling maging hari ng bayang Israel. Nguni't dahil sa si Saul ay 79
80 Ang Tunay na Iglesia tumalikod sa Dios, hindi niya tinupad ang ipinag-utos sa kaniya (1 Samuel 15:2-11), hinapak sa kaniya ang kaharian ng Israel at ibinigay sa kaniyang kapuwa (1 Samuel 15:28). Ang kaharian ay ibinigay kay David (1 Samuel 16:1, 12-13). Nguni't si David man ay nagkasala sa Dios; Kinuha niya si Bath- sheba at ipinapatay niya ang asawa nitong si Uria (2 Samuel 11:2- 15 at 12:9). Ang parusa sa kaniya ng Dios ay namatay ang anak nila ni Bath-sheba (2 Samuel 12:15-18). Bagama't nakagawa ng gayong kasalanan si David, hindi binawi ng Dios ang kaharian; Ito ay namana ng kaniyang anak nang siya'y mamatay. Si Salomon ang nagmana ng kaharian ni David (1 Hari 2:1-12). Nguni't si Salomon ay gumawa rin ng masama sa paningin ng Panginoon. Nagkaroon siya ng pitong daang asawa, na mga prinsesa, at tatlong daang babae. Iniligaw ng kaniyang mga asawa ang kaniyang puso. Sumamba siya sa diosdiosan (1 Hari 11:1-10). Kaya nagalit sa kaniya ang Dios. Ito ang naging parusa sa kaniya: 1 Hari 11:11-12: "Kaya sinabi ng Panginoon kay Salomon, Yamang ito'y nagawa mo, at hindi mo iningatan ang aking tipan, at ang aking mga palatuntunan aking iniutos sa iyo, walang pagsalang aking aagawin ang kaharian sa iyo, at ibibigay sa iyong lingkod. "Gayonma'y sa iyong mga kaarawan ay hindi ko gagawin alang- alang sa iyong ama, kundi sa kamay ng iyong anak aking aagawin." Nang mamatay si Salomon, si Roboam na kaniyang anak ang humalili sa kaniya at naghari sa Israel (1 Hari 11:43). Pero katulad ng ama niya, si Roboam ay nagkasala rin sa Dios. Si Jeroboam ang sinugo upang bawiin ang kaharian sa kamay ng anak ni Salomon--apo ni David. Nguni't si Jeroboam ay gumawa rin ng diosdiosan. Kaya ang
Mga katibayang meron pang ibang mga Mensahero ng Dios. kaharian ay binawi na naman ng Dios (1 Hari 14:8-10). Sa tuwing ang mga hari ay nakakagawa ng masama sa paningin ng Dios-- ang paggawa ng diosdiosan--binabawi Niya ang kaharian sa pamamagitan ng ibang mga sugo. Ang Dios ay nagpadala rin ng Kaniyang lingkod na babawi sa iglesiang inangkin na ni Jacob. Sapagka't si Jacob man ay gumawa rin ng aral na sa diosdiosan, ang Dios ay nagpadala rin ng sugo upang bawiin ang iglesia. Dahil ito ay hindi naganap sa panahon ng anak ni Jacob (Ka Felix Manalo) na si Ka Erdy, maaaring itinulad ito kay haring David; Ang iglesia ay babawiin sa panahon ng apo ni Jacob--si Ka Eddie. Sa tinalakay na aral na Huling Sugo sa Kapitulo 3, nagawa kong patunayan na mali ang aral na ito kahit ang ginamit ko lang ay ang kanilang sariling mga salita na isinulat sa Pasugo. Kapag inilatag ko na ang marami kong katibayang mula sa Biblia, lalo nang lalabas na hindi si Ka Felix Manalo ang huling sugo. Ipagpalagay na boksing itong pinaglalabanan namin ng mga mnistro. Ang mga talata sa Biblia ang magsisilbing mga suntok namin. Ito ang unang suntok na yayanig sa maling aral na huling mensahero! Isaias 58:1: "Humiyaw ka ng malakas, huwag kang magpigil, ilakas mo ang iyong tinig na parang pakakak, at iyong ipahayag sa aking bayan ang kanilang pagsalangsang at sa sangbahayan ni Jacob ang kanilang mga kasalanan." Meron pang ibang sinusugo ang Dios. Siya ay mensahero din sapagka't inuutusan siya na ipahayag ang mensahe ng Dios: tungkol sa pagsalangsang ng Kaniyang bayan at sa sangbahayan ni Jacob ng kanilang mga kasalanan. Sino ang bayan ng Dios? Mga Iglesia ni Cristo. Sino si Jacob? Si Ka Felix Manalo. Papaanong siya ang huling mensahero gayong may isa pang inuutusan ng Dios sa kaniyang 81
82 Ang Tunay na Iglesia sangbahayan? Idilat na ninyo ang inyong mga mata sa katotohanan. Ano pa ang ipinag-uutos ng Dios sa mensaherong ito? Isaias 43:8: "Iyong ilabas ang bulag na bayan na may mga mata, at mga bingi na may mga tainga." Ito ang ikalawang suntok na magpapabagsak sa aral na 'yan! Isaias 42:19: "Sino ang bulag kundi ang aking lingkod? o ang bingi, na gaya ng aking sugo na aking sinusugo? sino ang bulag na gaya niya na nasa kapayapaan sa akin, at bulag na gaya ng lingkod ng Panginoon?" Sa Bibliyang Ingles, ganito ang nakasulat: "Who is blind, but my servant? or deaf, as my messenger that I sent?" Kung ang bulag at bingi na ministro ay tinawag ng Dios na "messenger that I sent," lalong karapatdapat tawaging mensahero ng Dios 'yong binanggit sa Isaias 58.1. Hindi lang isang mensahero ang ilalabas dahil sinabi ng Dios, "Ilabas mo ang bulag na bayan" (pangmaramihan). Kaya marami ang mga mensahero ng Dios sa huling araw. Tapos na ang laban! Sa dalawang suntok lang, knocked-out na ang doktrinang 'yan. Ito ay hindi na makatatayo. Kung gayon, hindi si Ka Felix Manalo ang huli, hindi rin ako dahil kahit ang mga bulag at binging mga ministro ay mga mensahero din. Sino ang huling mensahero? Malalaman din ninyo ito sa angkop na pahina. Dahil nagamit ko na ang Isaias 58:1 nang dalawang beses, hindi ko na lang isasali sa aking mga katibayan na meron pang ibang mga mensahero ng Dios. 1. Ang paraan ng Dios sa pagbawi sa iglesia na inangkin ni Jacob? Hagai 2:22: "At aking guguluhin ang luklukan ng kaharian, at aking gigibain ang lakas ng kaharian ng mga bansa; at aking guguluhin ang mga
Mga katibayang meron pang ibang mga Mensahero ng Dios. karo, at yaong nagsisisakay sa mga yaon, at ang mga kabayo at ang mga sakay niyaon ay mangahuhulog, ang bawa't isa sa pamamagitan ng tabak ng kaniyang kapatid." Ang binanggit na nasa luklukan ng kaharian, ang mga nagsisisakay sa mga karo at nagsisisakay sa mga kabayo ay ang pamamahala ng iglesia, mga tagapamahala ng iba't ibang lugar o bansa kung saan kumalat ang iglesia. Lahat ng mga ministro at kapangyarihan ng iglesia sa pangkalahatan. Nguni't ang bawa't isa sa kanila ay mangahuhulog o babagsak sa kapangyarihan sa pamamagitan ng tabak ng kaniyang kapatid. Hindi kapatid sa laman kundi kapatid sa pananampalataya--Iglesia ni Cristo rin. 2. Susuguin ng Dios ang tabak na saktan ang pastor. Zacarias 13:7-9: "Gumising ka, Oh tabak, laban sa Pastor ko, at laban sa lalake na aking kasama, sabi ng Panginoon ng mga hukbo: saktan mo ang pastor at ang mga tupa ay mangangalat; at aking ipipihit ang aking kamay laban sa mga maliit. "At mangyayari na sa buong lupain, sabi ng Panginoon, dalawang bahagi ay mahihiwalay at mamatay; nguni't ang ikatlo ay maiiwan. "At aking dadalhin ang ikatlong bahagi sa apoy, at sila'y dadalisayin ko na parang pilak na dalisay, at sila'y susubukin ko na parang pagsubok sa ginto. Sila'y magsisitawag sa aking pangalan, at akin silang diringgin: at aking sasabihin, Siya'y bayan ko; at kanilang sasabihin, Ang Panginoon ay aking Dios." Ano itong dalawang bahagi na mahihiwalay at mamamatay? Gawa 2:39: "Sapagka't sa inyo ang pangako, at sa inyong mga anak, at sa lahat ng nangasa malayo, maging ilan man ang tawagin ng Panginoon nating Dios sa kaniya." Ang tatlong bahagi ng mga tao ay: Una (inyo), mga Judio; ikalawa (mga anak), mga Gentil; At ang ikatlo (nangasa malayo), ay 83
84 Ang Tunay na Iglesia ang mga Iglesia ni Cristo ngayon sa mga wakas ng lupa. Nakasulat ito sa aklat na "Isang Pagbubunyag sa Iglesia ni Cristo," pahina 130. Nahiwalay at namatay ang dalawang bahagi dahil sa natalikod ang iglesia. Nguni't ang ikatlong bahagi ang maiiwan, dadalhin sa apoy dadalisayin gaya ng pilak, susubukin gaya ng ginto. Sa ibang salita, kayo ay susubukin: Paano magiging tunay na Iglesia ni Cristo? Bagama't malinaw na nakasulat sa Mateo 2:31 na si Cristo ang pastor na sinaktan, itong Zacarias 13:7 ay hindi lamang para sa kaniya kundi para rin sa ibang pastor ng Dios. Kahit nakasulat na pang-isahan (singular), ay para rin sa maraming mga pastor. Ang tabak ay inutusan ng Dios upang saktan ang Kaniyang pastor ay tumutukoy sa pangulong pastor ng iglesia ngayon--Ka Eddie. Dahil sa maraming pastor o mga ministro sa ilalim niya, kaya lahat ng mga pastor ay sasaktan ng tabak. Pansinin ninyo ang nakasulat sa Zacarias 13:7: "Gumising ka, Oh tabak, laban sa pastor ko, at laban sa lalake na aking kasama." Kung gayon, ang mga ministro diyan ay dapat ding tawaging mga mensahero ng Dios sapagka't tinawag silang pastor Niya at kasama pa. Pero paano sila magiging mensahero ng Dios gayong itinatanggi nila ito sa pagtuturo ng maling aral na si Ka Felix Manalo ang huling mensahero? Kailangang magamot ang kanilang pagkabulag at pagkabingi. 3. Ang maliwanag na katibayang ang Dios ay magpa- padala pa ng ibang mensahero. Malakias 3:1-3: "Narito, aking sinusugo ang aking sugo, at siya'y maghahanda, ng daan sa harap ko: at ang Panginoon na inyong hinahanap, ay biglang paroroon sa kaniyang templo; at ang sugo ng tipan na inyong kinaliligayahan, narito, siya'y dumarating, sabi ng Panginoon ng mga hukbo. "Nguni't sino ang makatatahan sa araw ng kaniyang pagparito? at sino ang tatayo pagka siya'y pakikita? sapagka't siya'y parang apoy
Mga katibayang meron pang ibang mga Mensahero ng Dios. ng mangdadalisay, at parang sabon ng mga tagapagpaputi: "At siya'y mauupong gaya ng mangingintab at mangdadalisay ng pilak, at kaniyang dadalisayin ang mga anak ni Levi, at kaniyang pakikinising parang ginto at pilak; at sila'y mangaghahandog sa Panginoon ng mga handog sa katuwiran." Ang bersikulo uno ay nagpatunay na talagang mali ang aral na si Ka Felix Manalo ang huling mensahero. Sinabi ng Dios: "Narito, aking sinusugo ang aking sugo... siya'y dumarating..." Sa Bibliyang Ingles: "Behold, I will send my messenger... he shall come." Dumating na nga siya ngayon. Ito rin 'yong mensahero ng Dios na binanggit sa Isaias 58:1. Ang sugong ito ang inutusang susubok at mangdadalisay sa ikatlong bahagi ng bayan ng Dios sa huling araw. Isa rin ito sa kubling bagay na hindi nalaman ni Ka Felix Manalo. Lumaki ako sa iglesia, pero wala akong natandaan na ipinangaral ng mga ministro na siya ang susubok at mangdadalisay sa mga Iglesia ni Cristo sa huling araw. Kung sakali mang inangkin niya ito, hindi naman natupad sa kaniya. Bakit? Patay na siya ngayon. Paano pa niya maisasagawa ang pagsubok at pagdalisay? At hindi rin siya karapatdpat na mangdalisay sapagka't siya'y taksil sa Dios at mananalangsang mula sa bahay-bata. Hindi rin si Cristo ang susubok at mangdadalisay sapagka't hindi na siya mangangaral; Sa kaniyang pagbabalik, Araw na ng Paghuhukom. Ang sugong mangdadalisay ay mensahero ng Dios. Sa makatuwid, mangangaral pa siya. "Nguni't sino ang makatatahan sa araw ng kaniyang pagparito? at sino ang tatayo pagka siya'y pakikita?" Ito ang kinakailangan ng Dios para sa inyo (bilang tupa) at sa ministro (bilang pastor): Kailangang tumahan kayo sa Kaniyang kalooban at tumayo para sa tama upang maging tunay na Iglesia ni Cristo. Ang mensahero ng Dios ay parang apoy na mangdadalisay at parang sabon na magpapaputi. Bakit parang apoy? Jeremias 23:29: 85
86 Ang Tunay na Iglesia "Hindi baga ang aking salita ay parang apoy? sabi ng Panginoon; at parang pamukpok na dumudurog ng bato?" Kayo ay susubukin sa pamamagitan ng mga salita ng Dios. Ito rin ang parang pamukpok na dudurog sa mga maling aral ng Iglesia ni Manalo. Yaong makikinig sa akin ay ang mga matuwid, samantalang ang mananatili sa Iglesia ni Manalo ang mga masama. Hindi literal na anak ni Levi sa panahon ng mga magulang ang dadalisayin. Ang pagdalisay ay gaganapin sa huling araw dahil ang mga dadalisayin ay ang ika'tlong bahagi lamang. Paano pa sila madadalisay gayong sila'y patay na? Si Levi ay anak ng patriarkang si Jacob. Ang mga anak ni Levi ay tinawag na mga Levitas. Sila'y ipinakuha ng Dios kay Moises upang linisin (Mga Bilang 8:6) at inihandog ni Aaron upang maglingkod sa Panginoon (Mga Bilang 8:11). Kung gayon, ang kahulugan ng mga anak ni Levi sa panahon natin: mga ministro na naglilingkod sa Dios. Sila ang mga pastor na dadalisayin ko upang maging mga mensahero rin ng Dios at magkakaroon na ng karapatang mangaral ng evangelio hanggang sa katapusan ng sanglibutan. Sapagka't ang salitang mensahero ay kaugnay na kay Ka Felix Manalo, mas gusto kung tawaging tabak ng Dios. 4. Sino ang tabak ng Dios? Isaias 49:1-6: Talakayin muna natin ang talatang 1: "Kayo'y magsipakinig sa akin, Oh mga pulo; at inyong pakinggan, ninyong mga bayan, sa malayo: tinawag ako ng Panginoon mula sa bahay-bata; mula sa bahay-bata ng aking ina ay binanggit niya ang aking pangalan:" Ito ang isang katunayan na ang Pilipinas nga ang bagong Israel dahil ito'y binubuo ng mga pulo. Hindi katulad ng Israel na nasa Gitnang Silangan. Kaya magsipakinig kayo mga pulo (Pilipinas) at bayan sa malayo--ang mga bansa kung saan kumalat na ang iglesia. Pero hindi ang tunay kong pangalan ang binanggit sa hula tulad
Mga katibayang meron pang ibang mga Mensahero ng Dios. ni Cristo na Emmanuel (Mateo 1:23) at si Ka Felix Manalo naman ay Jacob at tinawag ding Israel (Isaias 41:8 at Isaias 43:22). Ang Dios ay tumawag sa akin mula sa bahay-bata. Ibig sabihin: Ako'y Iglesia ni Cristo na kahit nasa tiyan pa lang ng aking ina dahil kaanib na siya noon. Isa pa, noong ipinagbubuntis daw niya ako, idinalangin niya sa Dios na sana'y maging ministro ako. Kahit ayaw ko--ayoko nga kahit diakono lang--ako'y naging ministro. Hindi ko natanggihan ang Dios nang ako'y tawagin na Niya. Itinakda talaga akong maging ministro Niya kahit nasa tiyan pa lang ng aking ina. Sa talatang 2 at 3: "At kaniyang ginawa ang aking bibig na parang matalas na tabak; sa lilim ng kaniyang kamay ay ikinubli niya ako: at ginawa niya akong makinang na pana; sa kaniyang lalagyan ng pana ay itinago niya ako: "At sinabi niya sa akin, Ikaw ay aking lingkod; Israel, na siyang aking ikaluluwalhati." Ang ibig sabihin ng ginawa ang aking bibig na parang matalas na tabak: Ang salita ng Dios ay inilagay Niya sa aking bibig dahil ito ay matalas kay sa alin mang tabak na may dalawang talim (Mga Hebreo 4:12). Kung gayon, ang kahulugan ng tabak ng Dios ay Tagapagsalita ng Dios; Ang pana naman ay masasakit na salita (Mga Awit 64:3). Kaya hindi literal na tabak ang aking gagamitin upang saktan ang mga pastor. Ang aking gagawing pakikipagdigma ay sa pamamagitan lamang ng mga salita ng Dios; Ang sandata na aking gagamitin upang pabagsakin ang lakas ng kanilang kapangyarihan. Ako ay tinawag Niya sa pangalang Israel na Kaniyang ika- luluwalhati. " Sa Isaias 49:4: "Nguni't aking sinabi, Ako'y gumawang walang kabuluhan, aking ginugol ang aking lakas sa wala, at sa walang kabuluhan; gayon ma'y tunay na ang kahatulan sa akin ay nasa Panginoon, at ang kagantihan sa akin ay nasa aking Dios." 87
88 Ang Tunay na Iglesia Paano ko ginugol ang aking lakas sa walang kabuluhan? Mas pinili ko pa noon ang maglaro ng chess kaysa sumali sa kapisanan ng mga Buklod o maging diakono. Tinawagan nila ako na maging diakono ng dalawang beses. Pero hindi ako pumayag. Ayaw ko nga sa Buklod lang, lalo na sa pagiging diakono. Talagang ayaw ko ng may tungkulin. Kung diakono kasi, maaga kang pupunta sa sambahan, pero huli ka nang uuwi dahil may mga pulong pa. Dadalaw ka pa sa mga bahay ng mga kapatid. Mas magaan kung kaanib lang ako ng iglesia. Sa talatang 5: "At ngayo'y sinasabi ng Panginoon na nag-anyo sa akin mula sa bahay-bata upang maging kaniyang lingkod, upang dalhin uli ang Jacob sa kaniya, at ang Israel ay mapisan sa kaniya: (sapagka't ako'y marangal sa mga mata ng Panginoon, at ang aking Dios ay naging aking kalakasan;)" Kahit na si Jacob (Ka Felix Manalo) ay tinawag na Israel (Isaias 48:1), meron pang isang lingkod ng Dios na tinawag ding Israel. Siya ang tabak ng Dios, mensahero, mangdadalisay na apoy, sabon ng tagapagpaputi, pana at tinawag sa bahay-bata. Samantalang si Jacob ay tinawag na ibong mandaragit, uod at hindi isinilang na Iglesia ni Cristo. Bagama't tinawag din siya mula sa bahay-bata ngunit bilang mananalangsang at taksil sa Dios (Isaias 48:8). Kung si Jacob ang binanggit na Israel sa Isaias 49:3-6, paano pa niya dadalhin ang kaniyang sarili sa Dios gayong patay na siya ngayon? Kaya ang ibig sabihin ng dalhin uli ang Jacob: dalhin uli sa Dios ang iglesiang inangkin ni Jacob o nai-ugnay sa kaniya. Kahit ginugol ko ang aking lakas sa wala, ako'y naging lingkod ng Dios; Ako'y nakaluwalhati sa paningin ng Panginoon sapagka't Siya ang naging aking kalakasan. Paanong ang Dios ay aking naging kalakasan? Nang magkaharap kami ni Ka Campania, sinabi ko sa kaniya na hindi na ako makikipagkaisa sa kanila. Ang balak kong isulat sa balota ay "Bahala na ang Dios" noon sa Plebisito. Ito ang mas
Mga katibayang meron pang ibang mga Mensahero ng Dios. mabuting paraan ng pakikipagkaisa sa Dios dahil hindi natin alam ang kalooban Niya--kung ano o sino ang mananalo sa eleksyon. Sabi niya sa akin, kailangang magpasakop ako kay Ka Erdy. Ang gagawin ko ay mabuti raw kung 'yon ang napagpasiyahan. Ipinahiwatig niyang kailangang sundin ko muna si Ka Erdy kay sa Dios? Napakamangmang na utos ng isang "matalinong mangmang!" Hindi ko natanggap ang kalapastanganang utos niya. Nang kami ay mananalangin na bago sila umalis, naki-usap ako sa kaniya na kung maaaring manalangin din ako. Alam ko na kasi ang sasabihin niya sa kaniyang panalangin, na pagpaliwanagan ako ng Dios sapagka't para sa kanila: ako ang nadidimlan ng isipan. Tumanggi siya sapagka't may dadalawin pa raw silang ibang mga kapatid ng mga kasama niyang diakonesa. Kaya ang ginawa ko: Umuna na ako sa pananalangin sa kaniya: "Ama, kung ako man ay ihihiwalay ng mga taong ito dahil sa pagsunod ko sa Iyo, inilalagak ko na lamang sa Iyo ang aking kaluluwa. Susunod muna ako sa Iyo bago sa tao, sapagka't mas mabuti ang manganlong sa Panginoon kay sa maglagak ng tiwala sa mga tao; Mas mabuti ang manganlong sa Panginoon kay sa maglagak ng tiwala sa mga pangulo." Ginusto ko pang matiwalag kay sa sumunod sa diosdiosan niyang si Ka Erdy! Kaya ang Dios ang aking naging kalakasan. Noon ako'y Kaniyang naging lingkod upang dalhin uli ang Jacob at mapisan ang bayan Niya--ang mga tunay na Iglesia ni Cristo. Sa talatang 6: "Oo, kaniyang sinasabi, Totoong magaan ang bagay na ikaw ay naging aking lingkod upang ibangon ang mga lipi ng Jacob, at isauli ang iningatan ng Israel, ikaw ay aking ibibigay na pinakailaw sa mga Gentil upang ikaw ay maging aking kaligtasan hanggang sa wakas ng lupa." Si Apostol Pablo ay umangkin na siya ang ilaw sa mga Gentil. Mga Gawa 13:47: 89
90 Ang Tunay na Iglesia "Sapagka't ganito ang ipinag-utos sa amin ng Panginoon, na sinasabi, Inilagay kitang isang ilaw ng mga Gentil, Upang ikaw ay maging sa ikaliligtas hanggang sa kahulihulihang hangganan ng lupa." Sa Bibliyang Ingles, ang word of God ay hindi pang-isahan o singular lang. Sa King James Version ay ginamit ng 50 beses kay sa words of God (plural) na ginamit lamang ng 6 na beses. Kahit isang ilaw (singular) ang ginamit, hindi ito nangangahulugang isa lamang ang may karapatang umangkin ng nakasulat sa hula. Hindi lamang si Pablo ang umangkin na siya ang ilaw kundi kasama si Bernabe sapagka't sinabi niya, "ipinag-utos sa amin ng Panginoon." Kahit inangkin ni Pablo na siya ang ilaw sa mga Gentil, hindi naman niya inangkin na siya ang magdadala uli sa Jacob. Imposible ito sa kaniya dahil patay na rin siya. Nauna pa nga siya kay Ka Felix Manalo. Ang inangkin lamang niya ay ang nakasulat sa ibaba ng Isaias 49:6: isang ilaw sa mga Gentil at kaligtasan hanggang sa mga wakas ng lupa. Kahit patay na siya ngayon, ang isinulat niyang mga aklat sa Bagong Tipan ang nagsisilbing kaligtasan hanggang sa katapusan ng sanglibutan. Katunayan nito, ang kaniyang mga aklat ay nakatulong ng malaki upang mapatunayan na ang Pagkakaisa sa Pagboto ay kasinungalingang aral. Hindi lang naman sina Pablo at Bernabe ang maaaring umangkin na ilaw sa mga Gentil o hindi sumasampalataya kundi kahit ang mga kapatid. Filipos 2:15: "Upang kayo'y maging walang sala at walang malay, mga anak ng Dios na walang dungis sa gitna ng isang lahing liko at masama, na sa gitna nila'y lumiliwanag kayong tulad sa mga ilaw sa sanglibutan," Sa makatuwid, ang mga kapatid sa tunay na iglesia ay maaaring umangkin na ilaw sa sanglibutan. Ngunit hindi ang mga kaanib sa maling iglesia--Iglesia ni Manalo!
Mga katibayang meron pang ibang mga Mensahero ng Dios. 5. Saan sa Pilipinas magmumula ang tabak ng Dios? Ezekiel 21:3-4: "At sabihin mo sa lupain ng Israel, Ganito ang sabi ng Panginoon: Narito, ako'y laban sa iyo, at aking bubunutin ang aking tabak sa kaloban, at ihihiwalay ko sa iyo ang matuwid at ang masama. "Yaman nga na aking ihihiwalay sa iyo ang matuwid at ang masama, kaya't aking bubunutin ang aking tabak sa kaloban na laban sa lahat na tao na mula sa timugan hanggang sa hilagaan:" Ang lupain ng Israel na binanggit sa talatang 3 ay ang Pilipinas. Itinuro ito sa atin ni Jacob na ang batayan ay ang Roma 9:6-8: "Datapuwa't hindi sa ang salita ng Dios ay nauwi sa wala. Sapagka't hindi ang lahat ng buhat sa Israel ay mga taga Israel: "Ni sapagka't sila'y binhi ni Abraham, ay mga anak na silang lahat: kundi, Kay Isaac tatawagin ang iyong binhi. "Sa makatuwid, ay hindi mga anak sa laman ang mga anak ng Dios: kundi ang mga anak sa pangako'y siyang ibibilang na isang binhi." Kapag ang lupain ng Israel ay binanggit sa Biblia, hindi ibig sabihin ay ang Israel na nasa Gitnang Silangan sapagka't hindi lahat ng Israel ay galing sa Israel, kundi ang mga anak sa pangako ay ibibilang na isang binhi. Ang paghihiwalay sa matuwid at masama ay magsisimula sa timugan papuntang hilagaan. Kaya ang tabak ay magmumula sa timugan. Kaniyang sasaktan ang mga pastor mula sa timugan hanggang hilagaan upang mangalat ang mga tupa. Sapagka't ang Davao City ay nasa timugan ng Pilipinas, ang hula ay natupad. Nakasulat din sa Isaias 41:25-29 kung saan magmumula ang tabak at kung ano ang kaniyang gagawin. Talakayin muna natin ang talatang 25: "May ibinangon ako mula sa hilagaan, at siya'y dumating; mula sa sikatan ng araw ay tumatawag siya sa aking pangalan: at siya'y paroroon sa mga pinuno na parang cimiento, at para ng magpapalyok 91
92 Ang Tunay na Iglesia na yumuyurak ng putik na malagkit." Ito'y hindi salungat sa Ezekiel 21:4 na ang tabak ay buhat sa timugan. Kahit sinimulan ko ang misyon sa timugan, ako'y galing sa hilagaan--Luzon. Ako'y ipinanganak sa Marinduque. Nanirahan din kami sa Maynila at Daet, Camarines Norte bago napunta sa Mindanao; Sa Surigao, Surigao del Norte muna (Hilagaan ng Mindanao) tapos ay sa Davao City--ang pinakahuling destino ng aking ama na nagtrabaho sa pamahalaan. Kaya natupad pa rin ang hula sa akin. Galing ako sa hilagaan at sa sikatan ng araw--Pilipinas. Sa talatang 26: "Sinong nagpahayag noon mula nang pasimula upang aming maalaman? at nang una, upang aming masabi, Siya'y matuwid? oo, walang magpahayag, oo, walang magpakita, oo, walang duminig ng inyong mga salita." Ang sugo na ibinangon ng Dios ay matuwid nguni't walang magpahayag nito. Noong ako'y kaanib pa sa Iglesia ni Manalo, sabi nila matuwid daw ako. Kaya gusto nila akong maging diakono. Pero dahil sa kinontra ko na ang kanilang mga maling aral, wala nang magpahayag na ako'y matuwid. Natupad uli ang hula. Sa talatang 27: "Ako'y unang magsasabi sa Sion, Narito, narito sila; at ako'y magbibigay sa Jerusalem ng isa na nagdadala ng mga mabuting balita." Sapagka't ang lupaing Israel ay itong Pilipinas, saan naman banda itong Sion at Jerusalem ? Mga Hebreo 12:22: "Datapuwa't nagsilapit kayo sa bundok ng Sion, at sa bayan ng Dios na buhay, ang Jerusalem sa kalangitan, at sa mga di mabilang na hukbo ng mga anghel,"
Mga katibayang meron pang ibang mga Mensahero ng Dios. Ang kahulugan ng bundok ng Sion ay bayan ng Dios, o Jerusalem. Sa makatuwid, Ang Jerusalem ng Pilipinas ay ang Davao City, sapagka't dito sa timugan binunot ang tabak. Maaaring magtaka kayo kung bakit Davao City gayong ang capital ng Israel sa Gitnang Silangan ay Jerusalem? Puwede ninyong isipin na mas lohikal na gawing Maynila ang Jerusalem sapagka't ito ang capital ng Pilipinas. Malalaman din ninyo ang sagot dito. Inilagay ko ito sa angkop na pahina ng aklat na ito. Sa Isaias 41: 28-29: "At pagka ako'y tumitingin, walang tao; sa gitna nila ay walang tagapayo, na makasagot ng isang salita, pagka ako'y tumatanong sa kanila. "Narito, silang lahat, ang kanilang mga gawa ay walang kabuluhan at walang anoman ang kanilang mga larawang binubo ay hangin at kalituhan." Ang dahilan kung bakit walang tagapayo (diakono, ministro at tagapamahala) na makasagot, ang Dios ang nagtanong sa kanila. Ako'y ipinadala lamang ng Dios bilang tagapagsalita ng mga tanong sa kanila. Hindi sila makasagot na makatuwiran dahil ang Pagkakaisa sa Pagboto--sa diosdiosan--ay walang kabuluhan, walang anuman, hangin at kalituhan. Kaya sila'y nangalito. Ang ibig sabihin ng Dios na walang tao sa gitna nila na makasagot ng isang salita kapag Siya'y nagtanong: walang ni isa sa kanila na makasagot ng tama. Kahit sila'y sumagot, ang kanilang depensa ay naging opensiba sa kanilang sarili, nagkanulo at sumira sa kanilang maling aral. 6. Ang takdang panahon na dadalhin uli mula sa pagka- bihag ang bayan ng Dios. Jeremias 31:21-23: "Maglagay ka ng mga patotoo, gumawa ka ng mga haliging tanda: ilagak mo ang iyong puso sa dakong lansangan, sa daan na 93
94 Ang Tunay na Iglesia iyong pinaroonan: ikaw ay magbalik uli, Oh dalaga ng Israel, ikaw ay bumalik uli rito sa mga bayang ito. "Hanggang kailan magpaparoo't parito ka, Oh ikaw na tumatalikod na anak na babae? sapagka't ang Panginoon ay lumikha ng bagong bagay sa lupa, Ang babae ay siyang mananaig sa lalake. "Ganito ang sabi ng Panginoon ng mga hukbo, ng Dios ng Israel, Kanilang gagamitin uli ang pananalitang ito sa lupain ng Juda at sa mga bayan niyaon, pagka aking dadalhin uli mula sa kanilang pagkabihag: Pagpalain ka ng Panginoon. Oh tahanan ng kaganapan, Oh bundok ng kabanalan." Ang binanggit na dalaga ng Israel at tumatalikod na babae ay ang iglesia. Ito ay itinulad sa berhin--ang mapapangasawa o asawa ng cordero (Apoc. 21:9 at Mateo 25:1-12). Kaya tumatalikod dahil ang iglesia ay nagturo ng maling mga aral. Kapag nanaig na ang babae sa lalaki, ito na ang panahon upang dalhin uli ang bayan ng Dios mula sa kanilang pagkabihag. Kayo ay talagang bihag at nakatali sa pandayang pagkakaisang 'yan. Wala kayong kalayaang pumili ng kandidatong gusto ninyo at ititiwalag pa kayo kapag sumuway. Sapagka't sinimulan ko ang misyong ito noong si Cory ay naging Presidente ng Pilipinas (nanaig kay Marcos), natupad ang nakasulat. Iyon ang panahon na tinuruan ako ng Dios ng Kaniyang mga salita at inutusan ako upang palayain ang Kaniyang bayan sa pagkakatali sa kasinungalingang mga aral ng Iglesia ni Manalo. Ako ba ay talagang sinugo ng Dios? Dahil sa walang nangyari sa aklat na ipinadala ko sa mga tagapamahala, nag-alinlangan ako sa misyon. Iisa lamang ang tumugon pero umatras pa. Naduwag na manindigan sa tama. Marahil ay hindi ako ang sugo kaya walang nangyari. Kaya nanahimik na lamang ako ng maraming taon. Sa paglipas ng mga taon, tumanda na ako sa paghihintay kung sino ang aangkin sa misyon. Pero walang dumating; Walang
Mga katibayang meron pang ibang mga Mensahero ng Dios. umangkin. Namatay na si Ka Erdy noong Agosto 31, 2009 nguni't ang bayan ng Dios ay patuloy pa ring nakatali sa kanilang maling aral. Kaya ako'y nagbulaybulay: Kung ako'y hindi ipinadala ng Dios, malalaman ko ba ang lihim ni Jacob sa aking sarili lang? Paano ang mga katibayang mula sa Biblia na magpapabagsak sa kanilang mga maling aral? Napag-aralan ko ba ang mga 'yon sa sarili ko lamang? Hindi ako nag-aral sa pagka-ministro. Ang paraan ko sa paghahanap ng sagot sa aking mga tanong ay sa pananalangin muna sa Dios: "Ama. ituro po ninyo kung saan ko makikita ang sagot?" Pagkatapos ay bubuklatin ko ang Biblia nang sapalaran. Isang buklat lang, makikita ko na agad ang sagot. Pero minsan, dalawa, tatlo o ilang buklatan lamang ng mga pahina. Nang ipadala ng Dios si Moises, walang ibang tao na umangkin ng katulad ng kaniyang misyon; Nang inangkin ni Juan Bautista ang hula para sa kaniya, walang ibang umangkin nito; Nang dumating si Cristo, walang ibang taong umangkin na siya ang Mesiyas; Kahit merong isa na aking narinig sa radyo na umangkin sa hula na inangkin ni Ka Felix Manalo, wala naman siyang kredibilidad dahil hindi siya ang nauna kundi nangopya lang. Sa kasaysayan ng mga lingkod ng Dios na umangkin sa mga nakasulat sa hula para sa kanila, walang pangyayari na merong ikalawang umangkin dahil ang nauna ay nagkamali. Ang tunay na lingkod ng Dios na ipinadala para sa isang misyon ay palaging ang naunang umangkin sa hula. Kaya unti-unting napawi ang aking pag- aalinlangan na ako nga ang ipinadala ng Dios. Ang dahilan kung bakit walang nangyari sa panahon ni Ka Erdy ay sapagka't hindi pa iyon ang tamang panahon. Kaya nagpasiya akong ipagpatuloy ang misyon. Kailangang tuparin ko ang nakatakda sa akin. Noong 2009, naghanap ako ng online jobs sa Internet para kumita ng pera upang magkaroon ako ng sariling website para sa aking misyon. Ngayon, ang Internet ay mas mabisa at hindi magastos na medium of communication kaysa ibang masyadong mahal na 95
96 Ang Tunay na Iglesia media--tulad ng radyo, TV at totoong aklat. Hindi ko kaya ang mga ito dahil ako'y mahirap lang. Samantalang naghahanap ako ng online jobs, natuklasan ko ang tungkol sa eBook (electronic book). Ito'y napakadaling kopyahin at i-download sa inyong computer. Nalaman ko rin ang kalamangan ng Facebook sa paghahanap ng mga kamag-anak at mga kaibigan sa buong mundo. Kaya naka-isip ako ng magandang ideya: Gagamitin ko ang Facebook at eBook bilang mga kasangkapan para sa aking misyon; Hindi ko na kailangan ng pera para sa pagpapa-imprinta ng mahal na aklat dahil sa eBook; Ang pagpapadala nito ay libre sa pamamagitan ng email; At hindi ko na rin kailangang gumasta para gumawa ng sariling website--libre rin ang Facebook. Ang eBook ay kakalat sa buong mundo. Ngayon, gagalaw na ang aking misyon. Naniniwala akong imposibleng walang matuwid na mga tupa at pastor sa iglesiang 'yan. Meron nang mga kapatid na maliliwanagan sa buong mundo. 7. Ang sugo ay matuwid, nguni't kung siya'y uurong, hindi kalulugdan ng kaluluwa ng Dios. Mga Hebreo 10:37-39: "Sapagka't sa madaling panahon, Siyang pumaparito ay darating, at hindi magluluwat. "Nguni't ang aking lingkod na matuwid ay mabubuhay sa pananampalataya: At kung siya ay umurong, ay hindi kalulugdan ng aking kaluluwa. "Nguni't tayo'y hindi doon sa mga nagsisibalik sa kapahamakan; kundi doon sa mga may pananampalataya sa ikaliligtas ng kaluluwa." Siyang pumaparito na matuwid ay mabubuhay sa pananampala- taya. Nguni't hindi siya katulad ni Cristo na napakalakas bilang Anak ng Dios. Itong lingkod ng Dios ay karaniwang tao lamang.
Mga katibayang meron pang ibang mga Mensahero ng Dios. Kahit siya'y matuwid, maaari siyang umurong. Itong talatang 38 ang laging nagpapaalala sa akin: Kailangang ipagpatuloy ko ang aking misyon hanggang sa katapusan. Kapag ako'y umurong, hindi ako kalulugdan ng kaluluwa ng Dios. Kahit ang aking sarili ay baka hindi ko mailigtas. 8. Ang aklat ay nabigay sa hindi marunong. Isaias 29:11-12: "At ang lahat ng pangitain ay naging sa inyo'y gaya ng mga salita ng aklat na natatatakan, na ibinibigay ng mga tao sa isang marunong bumasa, na sinasabi, Iyong basahin ito, isinasamo ko sa iyo: at kaniyang sinasabi, Hindi ko mababasa, sapagka't natatatakan; "At ang aklat ay nabigay sa kaniya na hindi marunong, na sinasabi, Iyong basahin ito, isinasamo ko sa iyo: at kaniyang sinasabi, Ako'y hindi marunong bumasa." Kahit sila'y marurunong bumasa o nag-aral sa pagka ministro, hindi nila mabasa ang ibang mga nakasulat sa Biblia. Ang mga 'yon ay natatatakan o nakatago sa kanila. Kaya ang aklat ay nabigay sa hindi nag-aral sa pagka-ministro. Mali ang pagkakasalin sa Tagalog dahil paano ko mababasa kung hindi ako marunong bumasa? Sa Bibliyang Ingles, not learned ang nakasulat. Ibig sabihin, hindi nag- aral, hindi maalam o matalino at hindi magaling sa Biblia. Pero ginawa akong ministro ng Dios upang hiyain ang mga nag-aral na tulad nila. Sila sana ang marurunong dahil nag-aral sila. Pero sila'y naging mga mangmang sa pagtuturo ng kamangmangang mga aral. Sila'y talagang nababagay na tawaging mga "matalinong mangmang!" Minaliit pa ako ni Brad Julie na kakaunti lang ang kaalaman ko sa Biblia.Tinatanggap ko naman. Mas magaling sila sa akin. Pero bakit natakot siyang makipagdebate? Ang maliit na kaalaman ko ay mapanganib para sa kanila! Ito ang magpapabagsak sa kanilang mga kasinungalingang aral! 97
98 Ang Tunay na Iglesia 9. Ang pangako ng Dios kay Jacob ay gayon din kay Israel na tabak. Suriin itong nakasulat sa Isaias 41:8-13: "Nguni't ikaw, Israel, lingkod ko, Jacob na siyang aking pinili, na binhi ni Abraham na aking kaibigan; "Ikaw na aking hinawakan mula sa mga wakas ng lupa, at tinawag kita mula sa mga sulok niyaon, at pinagsabihan kita, Ikaw ay aking lingkod, aking pinili ka at hindi kita itinakuwil; "Huwag kang matakot, sapagka't ako'y sumasaiyo; huwag kang manglupaypay, sapagka't ako'y iyong Dios; aking palalakasin ka; oo, aking tutulungan ka; oo, aking aalalayan ka ng kanang kamay ng aking katuwiran. "Narito, silang lahat na nangagagalit sa iyo ay mangapapahiya at mangalilito: silang nangakikipaglaban sa iyo ay papanaw at mangapapahamak. "Iyong hahanapin sila, at hindi mo mangasusumpungan, sa makatuwid baga'y silang nangakikipaglaban sa iyo: silang nakikipagdigma laban sa iyo ay papanaw, at gaya ng bagay ng wala. "Sapagka't akong Panginoon mong Dios, ay hahawak ng iyong kanang kamay, na magsasabi sa iyo, Huwag kang matakot; aking tutulungan ka." Kung ano ang ipinangako ng Dios kay Jacob sa talatang 8 hangggang 13 ay ganoon din kay Israel na tabak. Nguni't sa talatang 9, ang "hindi kita itinakuwil" ay para lang kay Jacob. Siya lamang ang nakagawa ng pagsalangsang at kataksilan sa Dios. Samantalang si Israel na tabak ang siyang magiging Manunubos ni Jacob. Isaias 41:14: "Huwag kang matakot, ikaw na uod na Jacob, at kayong mga tao ng Israel; aking tutulungan ka, sabi ng Panginoon, at ang iyong Manunubos ay ang Banal ng Israel." Kahit ang nakasulat ay pang-isahan (Manunubos, ang Banal ng Israel) maaari itong lumapat sa mga tao ng Dios. Ang mga
Mga katibayang meron pang ibang mga Mensahero ng Dios. Manunubos ay ang Dios, si Israel na tabak at ang bayan ng Dios na lalabas sa iglesia ni Manalo upang bumalik sa Panginoon. Baka isipin ninyong mayabang kong itinataas ang sarili na banal. Sa totoo lang, hindi naman mahirap maging banal. Ang mga Katoliko lang naman ang nagpahirap maging banal. Ang canonization (paggawa ng santo) ay hindi madali kundi magastos na proseso pa at ang mga patay na tao lamang ang ginagawang santo. Sa bayan ng Dios, kahit ang mga buhay pa ay maaaring maging banal o santo. Pero ang mga banal ng Dios ay hindi sinasamba-- hindi tulad sa mga santo ng Katoliko. Napakaraming talata sa Biblia na si Apostol Pablo ay bumati sa mga kapatid ng banal. Ito ang isang halimbawa: Filipos 1:1: "Si Pablo at si Timoteo, na mga alipin ni Cristo Jesus, sa lahat ng mga banal kay Cristo Jesus na nangasa Filipos, pati ng mga obispo at ng mga diakono:" Kapag kayo ay banal, hindi ibig sabihin na hindi na magkakasala sa Dios. Maaari pa ring magkamali, pero maliliit na kasalanan hindi ikapagiging masama sa paningin ngDios. Ang masasamang tao na binanggit sa 1 Corinto 5:11 at 13 at 1 Corinto 6:9-10 ay: mapaki-apid, masakim, mananamba sa diosdiosan, mapagtungayaw, manglalasing, manglulupig, nangbabae, mapaki-apid sa kapuwa lalake at mga magnanakaw. Ibinubukod ng Dios ang banal (Mga Awit 4:2-3). Kapag kayo ay nagsikap na lumayo sa masamang gawa, kayo ay magiging banal; Hindi lamang kayo kahit na ang mga sinungaling na mga ministro ng Iglesia ni Manalo. Sundin lamang ninyo ang pahayag ni Apostol Pablo. Mga Gawa 26:18: "Upang idilat mo ang kanilang mga mata, upang sila'y mangag- balik sa ilaw mula sa kadiliman at mula sa kapangyarihan ni Satanas hanggang sa Dios, upang sila'y magsitanggap ng kapatawaran ng mga kasalanan at ng mga mana sa kasamahan ng mga pinapaging banal sa pamamagitan ng pananampalataya sa akin." 99
100 Ang Tunay na Iglesia Kaya kailangang idilat ninyo ang inyong mga mata. Umalis na kayo sa kadiliman; Sumama na kayo sa ilaw na si Israel na tabak na ibinigay ng Dios sa mga Gentil o hindi pa sumasampalataya at ang kaligtasan hanggang sa katapusan ng sanglibutan (Isaias 49:6); At mula sa kapangyarihan o pandaraya ni Satanas (Pang- iisa sa Pagboto) pabalik sa Dios. Kailangang gawin ninyo ito upang magtamo ng kapatawaran ng kasalanan at magmana ng pinapaging banal sa pamamagitan ng pagsampalataya sa Dios. Dito ko na sasagutin kung bakit pinili ng Dios ang Davao City na Jerusalem. Bakit hindi ang Maynila gayong ito ang capital ng Pilipinas? Ang Central Office ng iglesia ay nasa Diliman, Quezon City, sakop ng Metro Manila. Ang Jerusalem ay bayang banal ng Dios. Kaya hindi lalapat tawaging Maynila ang Jerusalem sapagka't ang mga nakaupo sa Quezon City ay nasa kadiliman! Nagtuturo sila ng mga aral na hindi sa Dios: Pang-iisa sa Pag- boto at Huling Mensahero. Sa National Elections, si Ka Eddie ang pumipili ng mga kandidato at sa local elctions, ang mga tagapama- halang panlokal ang nagpapasiya. Kaya napakaraaming diosdiosan sa Pilipinas. Mas nababagay sa Diliman na tawaging Babilonya ng Pilipinas dahil ito ang sentro ng mga diosdiosang pumipili ng mga kandidato. 10. Ang tabak ng Dios na mag-aalis ng atang ay may liwanag na parang umaga at katanghaliang tapat. Isaias 58:8-10: "Kung magkagayo'y sisikat ang iyong liwanag na parang umaga, at ang iyong kagalingan ay biglang lilitaw; at ang iyong katuwiran ay mangunguna sa iyo; ang kaluwalhatian ng Panginoon ay magiging iyong bantay likod. "Kung magkagayo'y tatawag ka, at ang Panginoon ay sasagot; ikaw ay dadaing, at siya'y magsasabi, Narito ako. Kung iyong alisin sa gitna mo ang atang, ang pagtuturo, at ang pagsasalita ng masama: "At kung magmamagandang-loob ka sa gutom, at iyong sisiyahan ng loob ang nagdadalamhating kaluluwa; kung magkagayo'y sisilang
Mga katibayang meron pang ibang mga Mensahero ng Dios. ang iyong liwanag sa kadiliman, at ang iyong kadiliman ay magiging parang katanghaliang tapat;" Sa talatang 9 ay tiniyak ng Dios na sasagutin Niya ang tawag ko kung aalisin ko ang atang: Iyang atang (Pang-iisa sa Pagboto) na inyong pinapasan tuwing eleksyon; Ang pagtuturo ay simboliko ng sapilitang utos na may pagka-panginoon; Na kailangang gawin ninyo ang gusto nila dahil parurusahan kapag kayo ay tumutol; At ang pagtuturo ng masama at walang kabuluhan na ginagamit pa ang pangalan ng Dios sa kasinungalingan. Dahil sa talagang tatangalin ko ang atang na 'yan, sisilang ang aking liwanag sa kadiliman at ang aking kadiliman ay magiging parang katanghaliang tapat. Ang liwanag ng araw ay napakatindi sa tanghaliang tapat, kaya walang kadiliman sa akin. Ako ay talagang ipinadala ng Dios upang maliwanagan kayo na nabulag at nabingi sa madilim na mga aral ng Iglesia ni Manalo. Nang si Simon ay naging apostol ni Cristo, siya'y tinawag na Pedro at si Saulo ay naging Pablo. Kaya kailangang palitan ko rin ang aking pangalan. Dapat kong gamitin ang apelyido ng nanay ko sapagka't ako ang magsisilbing Liwanag sa dilim. Ang nakasulat sa Isaias 49:6 ay lumapat nga sa akin: "Oo, kaniyang sinasabi, Totoong magaan ang bagay na ikaw ay naging aking lingkod upang ibangon ang mga lipi ng Jacob, at isauli ang iningatan ng Israel, ikaw ay aking ibibigay na pinakailaw sa mga Gentil upang ikaw ay maging aking kaligtasan hanggang sa wakas ng lupa." 11. Si Israel na tabak ang gigiik sa mga bundok ni Jacob. Isaias 41:15-16: "Narito, aking ginawa kang bagong kasangkapang panggiik na matalas na may mga ngipin; iyong gigiikin ang mga bundok, at didikdiking durog, at iyong gagawin ang mga burol na parang ipa. "Iyong pahahanginan, at tatangayin ng hangin, at pangangalatin ng ipoipo: at ikaw ay magagalak sa Panginoon, ikaw ay luwalhati sa Banal ng Israel." 101
102 Ang Tunay na Iglesia Inangkin ni Ka Felix Manalo na siya ang gigiik sa mga bundok. Ito ay nakasulat sa kanilang aklat na "Isang Pagbubunyag sa Iglesia ni Cristo" sa pahina 174. Pero hindi ito natupad sa kaniya. Wala naman siyang giniik o napabagsak na kahit anong iglesia o ibang relihiyon? Hindi rin siya nakaluwalhati sa Dios? Sa halip, binigyan niya ng kahihiyan ang malinis na pangalan ni Cristo. Pangalan ng mga marurumi at tiwaling kandidato ay nadidikit sa pangalang Iglesia ni Cristo sa tuwing may halalan. Ang katibayan na hindi nakaluwalhati sa Dios si Jacob. Isaias 43:22 at 24: "Gayon ma'y hindi ka tumawag sa akin, Oh Jacob; kundi ikaw ay nayamot sa akin, Oh Israel. "Hindi mo ako ibinili ng mabangong kalamo sa halaga ng salapi, o binusog mo man ako ng taba ng iyong mga hain: kundi pinapaglingkod mo ako ng iyong mga kasalanan, iyong niyamot ako ng iyong mga kasamaan." Pansinin ang talatang 22: Tinawag din ng Dios si Jacob ng Israel. Niyamot niya ang Dios ng kaniyang mga kasamaan. Hindi naman literal ang sinabi ng Dios na ibili siya ng mabangong kalamo (sweet cane sa English Bible). Ang gusto Niyang handog ay mabubuting gawa. Nguni't si Jacob ay nagkasala sa pagsumpa sa pangalan ng Panginoon na tayo ay nakikipagkaisa sa Dios sa ating pagboto. Papaano naman niya pinapaglingkod ang Dios sa kaniyang mga kasalanan? Ipinapahayag nila na ang Dios ang talagang may gawa ng kanilang kapangyarihan sa pulitika. Sila'y lapastangan sa pagyayabang na ang Dios ay naglingkod para sa kanilang pandaraya! Hindi lang nayamot ang Dios kay Jacob kundi napoot pa. Kaya siya'y nakatakdang parusahan dahil sa kaniyang mga kasalanan at kasamaan. Sapagka't hindi alam ni Jacob ang ibang mga kubling bagay, inangkin niya na siya ang gigiik sa mga bundok. Hindi niya alam na ang mga bundok na gigiikin ay ang sarili niyang mga bundok--ang
Mga katibayang meron pang ibang mga Mensahero ng Dios. Iglesia ni Manalo sa buong mundo. Ang katibayang mga bundok ni Jacob ang gigiikin: Mikas 1:4-5: "At ang mga bundok ay mangatutunaw sa ilalim niya, at ang mga libis ay mauupos, na parang pagkit ng apoy, parang tubig na bumubuhos mula sa isang bundok. "Dahil sa pagsalangsang ng Jacob ang lahat ng ito, at dahil sa mga kasalanan ng sangbahayan ni Israel. Ano ang pagsalangsang ng Jacob? hindi baga ang Samaria?..." Ano naman ang kaugnayan ng Samaria sa kaniyang pagsalang- sang? Jeremias 23:13: "At nakita ko ang kamangmangan sa mga propeta ng Samaria: sila'y nanganghuhula sa pamamagitan ni Baal, at iniligaw ang aking bayang Israel." Si Baal ay isang diosdiosan (Mga Hukom 2:11-13). Ang pag- salangsang ng Jacob ay tulad ng kamangmangan ng mga propeta ng Samaria. Iniligaw din tayo ni Jacob sa pagtuturo ng kamangmangang mga aral: Pagkakaisa sa Pagboto at Huling Mensahero. Sa makatuwid, ang pagsalangsang na nagawa ni Jacob ay pagtu- turo ng diosdiosan. Ang mga diosdiosan ay sina: Ka Felix Manalo at Ka Erdy, noong sila'y buhay pa, at ang lahat ng mga tagapamahalang pumipili ng mga kandidato. Ginaya nila ang Dios na humihirang sa matataas na kapangyarihan. Nguni't dahil sa sila'y mga diodiosan lamang, hindi lahat ng mga kandidatong pinili nila ay nalagay sa kapangyarihan. Ngayon, panahon ni Ka Eddie: Ayon sa isang kaanib ng iglesia, ang Survey Results ang kanilang basehan kung sino ang bubotohan ng mga kapatid. Pero hindi lahat ng lumalabas sa survey ay nananalo. Bilang katunayan, si Mar Roxas ay hindi nanalo sa pagtakbo niyang Besi-Presidente noong 2010 kahit siya ang laging nangunguna sa mga survey. Sa makatuwid, ang kanilang sistema ay mali pa rin. Ang 103
104 Ang Tunay na Iglesia nagpanukala ng Survey at ang mga tagapamahala na nagdikta sa mga kaanib ang mga pekeng dios na inyong pinakipagkaisahan. Inuulit ko, ang baluktot na aral ay hindi maaaring ituwid. Kaya kailangang ito ay wasakin! 12. Si Israel na tabak ay ang Manunubos ni Jacob. Nakasulat sa Isaias 59:16-20. Talakayin muna natin ang 16-17: "At kaniyang nakita na walang tao, at namangha na walang tagapamagitan: kaya't ang kaniyang sariling bisig ay nagdala ng kaligtasan sa kaniya; at ang kaniyang katuwiran ay umalalay sa kaniya. "At siya'y nagsuot ng katuwiran na wari sapyaw, at ng turbante ng kaligtasan sa kaniyang ulo at siya'y nagsuot ng mga bihisan ng panghihiganti na pinakadamit, at nagbihis ng sikap na wari balabal." Nang pinili ko ang Dios kay sa diosdiosan ni Ka Campania na si Ka Erdy, ang Panginoon ay nalugod sa akin. Sa araw na yaon, ang aking sariling bisig ang nagdala ng kaligtasan sa akin. Ako'y nagsuot ng katuwirang (righteousness) wari sapyaw (breastplate) at turbante (helmet) ng kaligtasan sa aking ulo, at binihisan ako ng damit ng paghihiganti. Ito ay simbolismo na tinuruan ako ng Dios paano ako makikipaglaban sa aking mga kaaway--ang mga ministro ng Iglesia ni Manalo. Ang salita ng Dios ang aking sandata sa aming digmaan ng salita. Hindi ako matatakot kahit gaano karami ang aking mga kalaban sapagka't kakampi ko ang Dios. Sa talatang 18-20: "Ayon sa kanilang mga gawa, ay gayon niya gagantihin, pusok ng loob sa kaniyang mga kaaway, kagantihan sa kaniyang mga kaalit; sa mga pulo ay gaganti siya ng kagantihan. "Sa gayo'y katatakutan nila ang pangalan ng Panginoon mula sa kalunuran, at ang kaniyang kaluwalhatian ay mula sa sikatan ng
Mga katibayang meron pang ibang mga Mensahero ng Dios. araw sapagka't siya'y darating na parang bugso ng tubig na pinayaon ng hinga ng Panginoon. "At isang Manunubos ay paroroon sa Sion, at sa kanila, na nangaghihiwalay sa Jacob ng pagsalangsang, sabi ng Panginoon." Sa mga pulo, gaganti ako sa aking mga kaaway. Binigyan ako ng Dios ng karapatang maghiganti. Sapagka't ako'y itiniwalag nang walang kasalanan, sila ay tinatanggal ko bilang mga ministro ng Iglesia ni Cristo. Pagkatapos nito, ako, bilang Manunubos, ay pupunta sa kanila na nangaghihiwalay sa Jacob ng pagsalangsang. Sa ibang salita, doon sa maninindigan sa tama at lalabas sa Iglesia ni Manalo! Sa talatang 19, 'yong mga matatakot sa pangalan ng Panginoon mula sa kalunuran ay ang mga kapatid mula sa ibang bansa. Sapagka't ang salita ng Dios kahit pang-isahan ay maaaring pangmaramihan, ang nakasulat na "siya'y darating na parang bugso ng tubig" ay hindi lamang tumutukoy sa Manunubos kundi pati na sa sasama sa kaniya. Papaano magiging bugso ng tubig o parang baha ang kaniyang pagdating kung siya lang mag-isa? Dahil marami silang maglalabasan, magiging parang bugso ng tubig ang kanilang pagsama sa akin. Ang Manunubos ay ang Dios, ako at ang mga sasama sa akin. Maaring magtaka kayo kung bakit? Pakiusap, huwag ninyong laktawan ang mga pahina upang malaman ninyo ito. Si Apostol Pablo ay sumulat din tungkol kay Israel na tabak. Roma 11:26: "At sa ganito'y ang buong Israel ay maliligtas: gaya ng nasusulat, Magbubuhat sa Sion ang Tagapagligtas; Siya ang maghihiwalay sa Jacob ng kalikuan:" Ang buong Israel na maliligtas ay hindi nangangahulugang kasama pati ang mga mananatili sa mga Manalo. Ito ay tumutukoy lamang doon sa lahat ng sasama kay Israel na tabak. Ang batayan sa Biblia ni Apostol Pablo ay 'yon ding nakasulat sa Isaias 59:20. 105
106 Ang Tunay na Iglesia Ang salitang ginamit niya sa Manunubos ay Tagapagligtas. Siya ang maghihiwalay ng kalikuan sa Jacob. Ibig sabihin, siya ang mag-aalis o sisira ng mga aral ni Jacob na hindi mula sa Dios. Noon ay nag-alinlangan akong angkinin ang nakasulat na Manunubos sa Isaias 59:20 at Tagapagligtas sa Roma 11:26. Masyado kasing mataas na bagay lamang kay Cristo. Pero tinuruan ako ng Dios na maaari din akong maging Manunubos o Tagapagligtas. 1 Timoteo 4:16: "Magingat ka sa iyong sarili, at sa iyong turo. Manatili ka sa mga bagay na ito; sapagka't sa paggawa nito ay ang iyo ring sarili ang ililigtas mo at pati ng mga nagsisipakinig sa iyo." Ito ang katibayang nagpapatunay na hindi si Cristo lamang ang matatawag na Manunubos o Tagapagligtas. Kahit ang mga apostol o mga mensahero ng Dios ay makapagliligtas din kapag nananatili sa turo. Nguni't Si Cristo lamang ang ating Tagapamagitan sa Dios at mga tao (1 Timoteo 2:5). Ang Manunubos ni Jacob ay mas malakas kay sa kaniya. Jeremias 31:10-11: "Inyong dinggin ang salita ng Panginoon, Oh ninyong mga bansa, at inyong ipahayag sa mga pulo sa malayo; at inyong sabihin, Ang nagpangalat sa Israel, siyang magpipisan sa kaniya, at magiingat sa kaniya, gaya ng ginagawa ng pastor sa kaniyang kawan. "Sapagka't tinubos ng Panginoon ang Jacob, at tinubos niya siya sa kamay ng lalong malakas kay sa kaniya." Talagang ang Pilipinas nga ang bagong Israel sapagka't binanggit na naman ang mga pulo na nasa malayo. Ang tabak ay sinugo ng Dios na saktan ang mga pastor upang mangalat ang mga tupa; Siya rin ang magpipisan sa kanila; At siya ang magiging pastor ng kawan: ang magsisilabas sa sangbahayan ni Jacob. Sa papaanong paraan ang tutubos kay Jacob ay mas malakas kay sa kaniya? Malalaman din ninyo ito sa tamang pahina.
Mga katibayang meron pang ibang mga Mensahero ng Dios. 13. Hindi lang ang tabak ang tutubos kay Jacob kundi maraming mga tao. Palagi rin nila itong binabasa, pero ikinubli sa kanila. Isaias 43:1 at 4: "Nguni't ngayo'y ganito ang sabi ng Panginoon na lumalang sa iyo, Oh Jacob, at nag-anyo sa iyo, Oh Israel, Ikaw ay huwag matakot, sapagka't tinubos kita; tinawag kita sa iyong pangalan, ikaw ay akin." "Yamang ikaw ay naging mahalaga sa aking paningin, at kagalanggalang, at aking inibig ka; kaya't magbibigay ako ng mga tao na pinakatubos sa iyo, at ng mga bayan na pinakatubos sa iyong buhay." Ang ibang mga salitang sinabi ng Dios ay para sa kanilang dalawa--kay Jacob at kay Israel na tabak. Nguni't ang mga salitang: "sapagka't tinubos kita" at "magbibigay ako ng mga tao na pinakatubos sa iyo, at ng mga bayan na pinakatubos sa iyong buhay" ay para lang kay Jacob. Sa Bibliyang English, "will I give men for thee, and people for thy life." Kung gayon, ang ibig sabihin ng bayan ay mga tao pa rin --hindi mga lugar. Kaya ang tamang salin sana, magbibigay ako ng mga lalake at mga tao na pinakatubos sa iyong buhay. Ang kaibahan ng mga lalake sa mga tao: sila'y mga ministro o pastor ng Dios dahil wala namang pastor na babae sa iglesia. Kahit sinabi ng Dios: "sapagka't tinubos kita," hindi ibig sabihin na ang Dios mismo ang gagawa ng pagtubos. Siya ang pinakamataas at makapangyarihang Dios. Kaya maaari Siyang magpadala ng Kaniyang mga lingkod upang tubusin si Jacob. Ang mga lingkod ay si Israel na tabak, mga lalake (mga ministro) at mga tao (maging lalake man o babae). Ang mga sasama sa akin ay mga manunubos din sa kaniyang buhay--isa rin itong kubling salita. Ibibitin ko muna ito. Mahahayag ito sa tamang pahina nitong eBook. 107
108 Ang Tunay na Iglesia 14. Si Israel na tabak ang sinugo upang dalhin ang mga anak ng Dios mula sa wakas ng lupa. Ang hula sa Isaias 43:5 ay para sa kanilang dalawa: kay Jacob at kay Israel na tabak. Nguni't ang talatang 6 ay para lamang kay Israel na tabak: "Huwag kang matakot, sapagka't ako'y sumasaiyo: aking dadalhin ang iyong lahi mula sa silanganan, at pipisanin kita mula sa kalunuran;" "Aking sasabihin sa hilagaan, Bayaan mo, at sa timugan, Huwag mong pigilin; dalhin mo rito ang aking mga anak na lalake na mula sa malayo, at ang aking mga anak na babae na mula sa wakas ng lupa;" Ang utos na dalhin ang mga anak na lalaki at babae sa mga wakas ng lupa ay hindi para kay Jacob. Siya'y taksil sa Dios at mananalangsang mula sa bahay-bata. Paano niya kayo pipisanin at dadalhin sa Dios gayong siya'y patay na? Hindi rin ito maaaring ipasa sa kaniyang mga ministro. Itinatanggi ng kanilang mga sarili na sila'y mga mensahero ng Dios. Wala nga silang karapatang mangaral ng evangelio? Bukod pa rito, ang mga taong pinisan ni Jacob ay hindi pa mga lingkod ng Dios kundi mula sa iba't-ibang relihiyon. Ang utos ngayon ay pisanin ang mga lingkod ng Dios: ang mga bulag at bingi na bayan Dios na tinalakay ko na (Isaias 43:8 at Isaias 42:19). Kaya ito ang panahon ng pagsubok sa inyo upang maging dalisay tulad sa pilak at ginto. Kung kayo ay isang tupa o isang pastor, panahon na upang imulat ang inyong mga mata at buksan ang inyong pakinig. Malapit na ang wakas. Kailangang manindigan na kayo sa katotohanan at katuwiran para sa kaligtasan ng inyong mga kaluluwa. Kailangang tumanan na kayo sa sangbahayan ni Jacob. Magsilabas na kayo sa Iglesia ni Manalo! Sa pagtahan ninyo sa tabak, kayo ay maliligtas at maibibilang din sa mga taong ipinangako ng Dios na tutubos kay Jacob.
Mga katibayang meron pang ibang mga Mensahero ng Dios. 15. Maglalabas ang Dios ng lahi mula sa Jacob at mula sa Juda. Isaias 65:9: "At ako'y maglalabas ng lahi na mula sa Jacob, at mula sa Juda ng isang tagapagmana ng aking mga bundok; at mamanahin ng aking pinili, at tatahanan ng aking mga lingkod." Ang talatang ito ay suporta sa Isaias 43:4 na ang Dios ay magbibigay ng mga tao at mga bayan na pinakatubos kay Jacob. Ang ilalabas ng Dios ay Iglesia ni Cristo rin. Kaya siya ay lahi na mula sa Jacob. Ang hula ay natupad na. Nailabas na ako ng Dios mula sa Jacob. Sino ang mula sa Juda na ilalabas din ng Dios? Jeremias 3:7-11: At aking sinabi pagkatapos na magawa niya ang lahat na bagay na ito, Siya'y babalik sa akin; nguni't hindi siya bumalik: at nakita ng taksil niyang kapatid na Juda. "At aking nakita, nang, dahil dito sa pangangalunya ng tumatalikod na Israel, akin siyang pinalayas at binigyan ko siya ng sulat ng paghihiwalay, gayon ma'y hindi natakot ang taksil niyang kapatid na Juda; kundi siya man ay yumaon at nagpatutot. "At nangyari, sa walang kabuluhan niyang pagsamba sa diosdiosan, na ang lupain ay nadumhan, at siya'y sumamba sa pamamagitan ng mga bato at ng mga kahoy. "At gayon ma'y sa lahat ng ito ay hindi bumalik sa akin ang taksil niyang kapatid na Juda, ng kaniyang buong puso, kundi paimbabaw, sabi ng Panginoon. "At sinabi ng Panginoon sa akin, Ang tumatalikod na Israel ay napakilala na lalong matuwid kay sa taksil na Juda." Ang tumatalikod na Israel sa talatang 8 ay ang iglesiang inangkin ni Jacob. Ito rin ang tumatalikod na babaeng nakasulat sa Jeremias 31:21-23 dahil sa pangangalunya o paggawa ng diosdiosan. 109
110 Ang Tunay na Iglesia Ang sulat ng paghihiwalay ay hindi nangangahulugan na si Jacob ay aalisin ng Dios dahil nakasulat naman na siya ay hindi ihihiwalay (Isaias 48:9). Ang kanyang mga maling doktrina lamang ang dapat putulin upang maibalik ang iglesia sa Dios. Si Juda, isang tagapamahala ng iglesia, ang nakakita o nakaalam tungkol dito. Kaya siya ay inutusan ng Dios upang pigilan si Jacob sa pamamagitan ng pagpapakita ng sulat ng paghihiwalay o mga katibayan mula sa Biblia na ang Pagkakaisa ng Pagboto at Huling Mensahero ay mga maling aral. Ngunit ang taksil na Juda ay hindi natakot. Sa halip na bumalik sa Dios, siya ay sumama sa tumatalikod na Israel o Jacob sa pagtuturo ng mga kasinungalingan at diosdiosan. Ang isang halimbawa ng taksil na tagapamahala na hindi natakot sa Dios ay ang isang nagtago sa pangalang Cirilo A. Hizon. Kahit naniwala siyang ang Pagkakaisa sa Pagboto ay hindi sa Dios, nariyan pa siya at patuloy na nagtuturo ng kasinungalingan aral na 'yan. Talagang wala siyang hiya at walang takot sa Dios! Hindi ako naniniwalang si Cirilo Hizon lang ang nakakaalam na talagang mali ang aral ng Pagkakaisa sa Pagboto. Ang ibang mga taksil na tagapamahala na tulad niya ay nariyan pa rin dahil sila'y mga duwag. Natakot silang magutom ang kanilang pamilya kung maninindigan sila sa katotohanan. Kaya, katulad ni Cirilo, sila'y patuloy pa ring nagtuturo ng mga kasinungalingan. Ito ang katunayan, Mga Panaghoy ni Jeremias 2:2 at 14: "Nilamon ng Panginoon ang lahat na tahanan ng Jacob, at siya'y hindi naawa: Kanyang ibinagsak sa kaniyang poot ang mga katibayan ng anak na babae ng Juda; kaniyang inilugmok ang mga yaon sa lupa: kaniyang ipinahamak ang kaharian at ang mga prinsipe niyaon. "Ang iyong mga propeta ay nakakita para sa iyo ng mga pangitain na walang kabuluhan at kamangmangan; at hindi nila inilitaw ang iyong kasamaan, upang bawiin ang iyong pagkabihag, kundi nakarinig para sa iyo ng mga hulang walang kabuluhan at mga kadahilanan ng pagkatapon."
Mga katibayang meron pang ibang mga Mensahero ng Dios. Ang mga tagapamahala ni Jacob ay nakakita para sa kaniya ng mga bagay na walang kabuluhan at kamangmangan. Ito ay pahiwatig na sila ang nagmungkahi sa kaniya ng pandayang Pagkakaisa na naging dahilan ng pagkatapon o pagkatiwalag ng ibang kapatid. Hindi nila inilitaw ang kaniyang kasamaan upang bawiin sa pagkabihag si Jacob at ang mga kaanib ng iglesia sa maling aral na 'yan. Paano sila makakalaya sa pagkabihag? Juan 8:32: "At inyong makikilala ang katotohanan, at ang katotohana'y magpapalaya sa inyo." Ito ang katotohanan: Ang Pagkakaisa sa Pagboto at Huling Mensahero ay mga maling aral. Sa pagkaalam ng katotohanan kayo'y makakalaya sa pagkabihag. Kung kayo'y naniniwala sa mga aral na yaon, kayo'y alipin ng kasalanan. Kaya kailangang maging malaya kayo sa kasalanan upang maging mga alipin ng Dios at alipin ng katuwiran; Magkaroon ng bunga sa ikababanal at magantimpalaan ng buhay na walang hanggan (Roma 6:7, 18, 20 at 22). 16. Ang tabak ay tatawaging tagapaghusay ng sira at tagapagsauli ng mga landas na matatahanan. Isaias 58:12-14: "At silang magiging iyo ay magtatayo ng mga dating sirang dako; ikaw ay magbabangon ng mga patibayan ng maraming sali't saling lahi; at ikaw ay tatawagin Ang tagapaghusay ng sira, Ang tagapagsauli ng mga landas na matatahanan. "Kung iyong iurong ang iyong paa sa sabbath, sa paggawa ng iyong kalayawan sa aking banal na kaarawan; at iyong tawagin ang sabbath na kaluguran, at ang banal ng Panginoon na marangal; at iyong pararangalan, na hindi ka lalakad sa iyong mga sariling lakad, ni hahanap ng iyong sariling kalayawan, ni magsasalita ng iyong mga sariling salita: "Kung magkagayo'y malulugod ka nga sa Panginoon; at pangangabayuhin kita sa mga mataas na dako sa lupa; at pakakanin 111
112 Ang Tunay na Iglesia kita ng mana ni Jacob na iyong ama; sapagka't sinalita ng bibig ng Panginoon." Ang binanggit na Sabbath sa talatang 13 ay hindi 'yong ipinag- utos sa mga Israelita sa panahon ng mga magulang. Pinawalang kabuluhan na 'yon ni Cristo ( Juan 5:18; Colosas 2:14-15). Ang kahulugan ng sabbath para sa akin ngayon: Pagtanggi sa sariling kagustuhan o kalayawan; Kailangang lumakad ako ng ayon sa kalooban ng Panginoon; At hindi ako dapat magsalita ng sariling salita. Ano naman ang kahulugan ng pangangabayuhin kita sa mga mataas na dako ng lupa at pakakanin kita ng mana ni Jacob na iyong ama? 17. Ang bukal ng Jacob, ay tutuntong sa matataas na dako ng kaniyang mga kaaway. Deuteronomio 33:28-29: "At ang Israel ay tumatahang tiwala, Ang bukal ng Jacob na nagiisa, Sa isang lupain ng trigo at alak; Oo't, ang kaniyang mga langit ay nagbababa ng hamog. "Maginhawa ka, Oh Israel: Sino ang gaya mo, bayang iniligtas ng Panginoon, Ng kalasag na iyong tulong, At siyang tabak ng iyong karangalan! At ang iyong mga kaaway ay susuko sa iyo: At ikaw ay tutungtong sa kanilang mga matataas na dako." Ang mga kaaway na binabanggit dito ay ang mga ministro ng Iglesia ni Manalo. Sila ay maliliwanagan at magsisisi sa kanilang mga kasalanan. Kaya sila'y susuko sa akin. Ako'y tutuntong sa kanilang mga matataas na dako--ang kahulugan ng "pakakanin kita ng mana ni Jacob na iyong ama." Nguni't papaanong si Jacob ay aking ama o ako'y kaniyang binhi gayong hindi naman niya ako anak sa laman? Ang sagot ay itinuro sa akin ni Apostol Pablo sa 1 Corinto 4:15: "Sapagka't bagaman mangagkaroon kayo ng sampung libong
Mga katibayang meron pang ibang mga Mensahero ng Dios. mga guro kay Cristo, ay wala nga kayong maraming mga ama; sapagka't kay Cristo Jesus ipinanganak ko kayo sa pamamagitan ng evangelio." Sapagka't ako'y naging Iglesia ni Cristo sa pagsampalataya na si Ka Felix Manalo ang Jacob sa mga wakas ng lupa; Siya'y sinugo ng Dios upang matayo ang iglesia sa Pilipinas, siya'y naging ama ko sa pamamagitan ng evangelio. Maaaring sabihin ninyo na ang aking ama sa pamamagitan ng evangelio ay ang ministrong nagdoktrina sa akin. Ito lamang ay lalapat kung ako'y nakumbinsi mula sa ibang relihiyon. Ako'y pinalaki ng nanay ko na Iglesia ni Cristo. Kaya hindi na kailangang kumbinsihin pa akong maniwala. Ang pagdoktrina ay pormalidad na lamang upang mabautismuhan. Sa Deuteronomio 33:28, ang sugong si Israel na tabak, ang bukal ng Jacob ay tumatahang tiwala na nag-iisa sa lupain ng trigo at alak. Ano ang kahulugan ng lupain ng trigo at alak? Genesis 27:28: "At bigyan ka ng Dios ng hamog ng langit, At ng taba ng lupa, At ng saganang trigo at alak:" Kaya ang kahulugan ng lupain ng trigo at alak: Lupaing pinagpala ng Panginoon. Bakit ang Pilipinas ay lupain na pinagpala ng Dios? Dahil ba mataba ang lupa marami tayong trigo at alak dito? Deut. 32:1-3: "Makinig kayo, mga langit, at ako'y magsasalita, At pakinggan ng lupa ang mga salita ng aking bibig. "Ang aking aral ay papatak na parang ulan; Ang aking salita ay bababa na parang hamog; Gaya ng ambon sa malambot na damo, At gaya ng mahinang ambon sa gugulayin: "Sapagka't aking ihahayag ang pangalan ng Panginoon: Dakilain ninyo ang ating Dios." Kaya ang Pilipinas at lupaing pinagpala ng Panginoon: Ang 113
114 Ang Tunay na Iglesia Kaniyang mga aral at mga salita ay papatak na parang ulan, gaya ng ambon at gaya ng mahinang ambon dito sa Pilipinas. 18. Ang karapatan ng tabak na ipagpatuloy ang gawaing sinimulan ni Jacob. Isaias 27:6: "Sa mga araw na darating ay maguugat ang Jacob; ang Israel ay mamumulaklak at magbubuko: at pupunuin nila ng bunga ang ibabaw ng sanglibutan." Pansinin: Si Jacob ang ugat samantalang si Israel ay mamumu- laklak at magbubuko. Dahil patay na si Jacob, si Israel na tabak na isa ring mensahero ng Dios (Malakias 3:1), anak ni Jacob sa pamamagitan ng evangelio at tinawag ding bukal ng Jacob ang may karapatang ipagpatuloy ang gawaing sinimulan ng ugat. Sapagka't ang nakasulat ay "pupunuin nila ng bunga ang ibabaw ng sanglibutan," sino ang makakasama ni Israel na tabak sa pangangaral ng evangelio sa buong sanglibutan. 19. Si Israel at si Juda ay lalakad na magkakasama. Jeremias 50:4: "Sa mga araw na yaon, at sa panahong yaon, sabi ng Panginoon, ang mga anak ni Israel ay magsisidating, sila, at ang mga anak ni Juda na magkakasama: sila'y magsisiyaon ng kanilang lakad na nagsisiiyak, at hahanapin nila ang Panginoon nilang Dios." Ang talatang ito ay suporta sa hula na ang Dios ay maglalabas ng mula sa Juda (Isaias 65:9). Gaya ng naipaliwanag ko na, si Juda ay isang ministrong tagapamahala ng iglesia. Siya at ang iba pang mga ministrong maliliwanagan ay magsisilabas na sa Iglesia ni Manalo. Sila ay susuko o sasama na kay Israel na tabak kaya sila ay magiging mga tunay na mensahero ng Dios; Sa gayon ay magkakaroon na rin sila ng karapatang mangaral ng evangelio at sila ang mga makakasama ko na pupuno ng bunga sa ibabaw ng sanglibutan.
Mga katibayang meron pang ibang mga Mensahero ng Dios. 20. Ang walang hanggang pakikipagtipan ng Dios sa sangbahayan ni Israel. Jeremias 50:5: "Kanilang ipagtatanong ang daan ng Sion, na ang kanilang mga mukha ay nakaharap sa dakong yaon, na magsasabi, Magsiparito kayo, at lumakip kayo sa Panginoon sa walang hanggang tipan na hindi malilimutan." Ano itong walang hanggang tipan na hindi malilimutan? Mga Hebreo 8:7-9: "Sapagka't kung ang unang tipang yaon ay naging walang kakulangan, ay hindi na sana inihanap ng pangangailangan ang ikalawa. "Sapagka't sa pagkakita ng kakulangan sa kanila, ay sinabi niya, Narito, dumarating ang mga araw, sinasabi ng Panginoon, Na ako'y gagawa ng isang bagong pakikipagtipan; sa sangbahayan ni Israel at sa sangbahayan ni Juda. "Hindi ayon sa tipang aking ipinakipagtipan sa kanilang mga magulang Nang araw na sila'y aking tangnan sa kamay, upang sila'y ihatid sa labas ng lupain ng Egipto; Sapagka't sila'y hindi nanatili sa aking tipan, At akin silang pinabayaan, sinasabi ng Panginoon." Sa pagkakita ng mga kakulangan sa una (Matandang Tipan) kaya ginawa ang ikalawa (Bagong Tipan). Bagama't sa talatang 9 ay parang ang Lumang Tipan lamang ang tinukoy, ipinahiwatig naman na kasali rin ang Bagong Tipan. Sinabi ng Dios, "Sapagka't sila'y hindi nanatili sa aking tipan, At akin silang pinabayaan." Ang bayan ng Dios ay sumuway sa Kaniyang tipan sapagka't sila'y pinabayaan o binigyan ng malayang kalooban (free will). Kung gayon, ang bagong pakikipagtipan na binanggit sa talatang 8 ay iba sa Bagong Tipan ng Biblia. Anong klaseng pakikipagtipan ito? Mga Hebreo 8:10-13: 115
116 Ang Tunay na Iglesia "Sapagka't ito ang pakikipagtipang aking gagawin sa sang- bahayan ni Israel Pagkatapos ng mga araw na yaon, sinasabi ng Panginoon; Ilalagay ko ang aking mga kautusan sa kanilang pagiisip, At sa kanilang mga puso'y aking isusulat ang mga ito. At ako'y magiging Dios nila, At sila'y magiging bayan ko: "At hindi magtuturo ang bawa't isa sa kaniyang kababayan, At ang bawa't isa sa kaniyang kapatid, na sasabihing, Kilalanin mo ang Panginoon: Sapagka't ako'y makikilala ng lahat, Mula sa kaliitliitan hanggang sa kadakidakilaan sa kanila. "Sapagka't ako'y magiging mahabagin sa kanilang kalikuan, At ang kanilang mga kasalanan ay hindi ko na aalalahanin pa. "Doon sa sinasabi niya, Isang bagong tipan, ay linuma niya ang una. Datapuwa't ang nagiging luma at tumatanda ay malapit ng lumipas." Itong talatang 13, ang nagpapatunay na hindi ang Bagong Tipan ng Biblia ang tinutukoy na bagong pakikipagtipan kay Israel sapagka't ito'y tumanda na rin at malapit nang lumipas--kapag natupad na ang lahat ng nakasulat dito. Hindi tulad ng Luma at Bagong Tipan na isinulat sa mga aklat, ang bagong pakikipagtipan ay isusulat sa ating mga isipan at sa ating mga puso; Wala nang tagapangaral na magtuturo kung sino ang Dios; Makikilala na ng lahat kung sino Siya mula sa kaliitliitan hanggang sa kadakidakilaan; At ang pinakamahalaga sa lahat, hindi na tayo makakasalangsang sa Dios sapagka't hindi na Niya tayo pababayaan kailanman. Ibig sabihin: Aalisan na tayo ng malayang kalooban (free will). Iyan ang dahilan kaya tayo nagkakasala. Kaya ito ay tatawaging walang hanggang tipan na hindi malili- mutan: Ito ay para sa lahat ng mga tao ng Dios na maliligtas sa Araw ng Paghuhukom; Ang tatanggap ng pangako ng Dios--ang buhay na walang hanggan. Ang mga Pari at mga Pastor ng ibang relihiyon ay hindi naniniwalang si Jacob, Israel na tabak at Juda ay mga tao sa huling araw. Sapagka't sila'y nakasulat din sa Lumang Tipan, inakala nilang
Mga katibayang meron pang ibang mga Mensahero ng Dios. ang mga pangalang yaon ay tumutukoy sa mga tao sa unang panahon. Pero nagkakamali sila. Tinatawag ng Dios ang kasalukuyan Niyang mga lingkod sa lumang pangalan ng mga tao sa panahon ng mga magulang. Basahing muli ang Mga Hebreo 8:8-9: "Sapagka't sa pagkakita ng kakulangan sa kanila, ay sinabi niya, Narito, dumarating ang mga araw, sinasabi ng Panginoon, Na ako'y gagawa ng isang bagong pakikipagtipan; sa sangbahayan ni Israel at sa sangbahayan ni Juda. "Hindi ayon sa tipang aking ipinakipagtipan sa kanilang mga magulang..." Pansinin ang sinabi ng Dios: "Ako'y gagawa ng isang bagong pakikipagtipan sa sangbahayan ni Israel at sa sangbahayan ni Juda. Hindi ayon sa tipang aking ipinakipagtipan sa kanilang mga magulang." Sa makatuwid, ang gagawan ng bagong pakikipagtipan ay mga tao sa huling araw; Hindi sina Israel at Juda sa panahon ng mga magulang, kundi si Israel at Juda sa ating panahon. At sapagka't ang pagbibigay ng bagong pakikipagtipan ay hindi pa natupad, ito ay nakasulat pa sa Mga Hebreo ng Bagong Tipan ng Biblia. Ang Israel sa panahon ng mga magulang ay si Jacob at si Juda ay kaniyang anak--mga ninuno ni Cristo (Mateo 1:1-2). Ang Israel na binanggit sa Hebreo 8:8 ay si Israel na tabak: anak sa pamamagitan ng evangelio ni Jacob sa mga wakas ng lupa. Kaya si Israel na tabak at si Juda ay hindi mag-ama kundi magkapatid sa pananampalataya. 21. Ang mga salita ng Dios ay hindi na hihiwalay sa bibig ni Israel na tabak. Isaias 59:19-21: "Sa gayo'y katatakutan nila ang pangalan ng Panginoon mula sa kalunuran, at ang kaniyang kaluwalhatian ay mula sa sikatan ng araw sapagka't siya'y darating na parang bugso ng tubig na pinayaon ng hinga ng Panginoon. 117
118 Ang Tunay na Iglesia "At isang Manunubos ay paroroon sa Sion, at sa kanila, na nangaghihiwalay sa Jacob ng pagsalangsang, sabi ng Panginoon." "At tungkol sa akin, ito ang aking tipan sa kanila, sabi ng Panginoon: ang aking Espiritu na nasa iyo, at ang aking mga salita na inilagay ko sa iyong bibig, hindi hihiwalay sa iyong bibig, o sa bibig man ng iyong lahi, o sa bibig man ng angkan ng iyong lahi, sabi ng Panginoon, mula ngayon at magpakailan pa man." Kung gayon, siguradong hindi na ako makakagawa ng pagsa- langsang sa Dios dahil sa salitang mula ngayon at magpakailan pa man. Nabasa ko na ang mga talatang ito noon. Ipinahayag nila na ang Isaias 59:19 at 21 ay mga katibayan na ang mga salita ng Dios ay hindi humiwalay sa pamamahala noon ni Ka Erdy. Si Ka Inocencio Santiago ay sumulat nito sa "Pasugo" na nalathala noong Agusto 1971, na pinamagatang "Ang Karapatan ng Kapalit ng Sugong Nagsimula ng Organisasyon." Isinulat ni Ka Santiago na ang Isaias 59:21 ay hula para kay Cristo. Nguni't nagkamali sila. Bakit? Bagama't totoong ang salita ng Dios ay hindi humiwalay kay Cristo sapagka't siya'y banal at anak ng Dios, humiwalay naman ito sa kaniyang lahi at sa angkan ng kaniyang lahi. Sa katunayan, ang Iglesia ni Cristo sa unang siglo ay natalikod. At ang kaniyang angkan ng lahi, si Jacob sa mga wakas ng lupa ay nakagawa ng kataksilan at pagsalangsang sa Dios. Mga pangyayari noon: Mga Palatandaang inihanda ako ng Dios para ngayon. Natuklasan ko ang talatang sinadya nilang itago sa atin. Kahit nasa elementarya pa lang ako, mahilig na talaga akong magbasa ng "Pasugo." Noong ako'y nasa college na, binabasa ko pa rin ito pero binubuklat ko rin kung minsan ang Biblia para malaman ko kung nakasulat nga doon. Nang mabasa ko sa nabanggit na sipi ng "Pasugo" ang Isaias 59:21, napansin kong parang may kulang na mga salita sa talata. Ang talatang ito raw ang katunayan ng hindi
Mga katibayang meron pang ibang mga Mensahero ng Dios. paghiwalay ng mga salita ng Dios sa pamamahala noon ni Ka Erdy: "At tungkol sa akin, ito ang aking tipan sa kanila, sabi ng Panginoon: ang aking Espiritu na nasa iyo, at ang aking mga salita na inilagay ko sa iyong bibig, o sa bibig man ng iyong lahi, o sa bibig man ng angkan ng iyong lahi, sabi ng Panginoon, mula ngayon at magpakailan pa man." Tumutol ang isip ko dahil wala namang nakasulat na hindi hihiwalay? Nagtaka rin ako kung bakit mula sa Isaias 59:19 ay nilampasan ang 20 at lumundag sa 21? Kaya binuklat ko ang Biblia at nalaman ko kung ano ang kulang na mga salita: "hindi hihiwalay sa iyong bibig." Dahil ang mga talatang 20 at 21 ay magkalapit lang, natuklasan ko ang kanilang itinatago: "At isang Manunubos ay paroroon sa Sion, at sa kanila, na nangaghihiwalay sa Jacob ng pagsalangsang." Nagulat ako kung bakit gano'n ang nakasulat? Si Jacob ay sugo pero may pagsalangsang? Noon ko nalaman kung bakit sinadya nilang lampasan o itago ang talatang 20. Baka itanong sa kanila ng mga kapatid, mahirapan silang sumagot. Ang pagkakakamali sa proofreading ng nabanggit na sipi ng "Pasugo" ay kalooban ng Dios. Hindi Niya itinulot na mailagay doon ang "hindi hihiwalay sa iyong bibig," sapagka't humiwalay na pala sa kanilang bibig ang mga salita ng Dios. Sinadya rin ng Dios na matuklasan ko kung ano ang kanilang tinatakpan. Itinatak Niya sa aking isipin: Balang araw, malalaman ko rin ang kahulugan ng Isaias 59:20. Ang dahilan na ipinakita Niya sa akin ang tinakpang talata: Ako pala ang Manunubos ni Jacob. Iyon ay tanda na inihanda Niya ako para sa panahong kasalukuyan. Nabasa ko ang nakakatakot na hula sa sangbahayan ni Jacob. Noong ako'y dalawangpu't apat na taong gulang na, nabasa ko sa Biblia ang isa sa mga masasamang hula kay Jacob. Isaias 10:20-23: 119
120 Ang Tunay na Iglesia "At mangyayari sa araw na yaon, na ang nalabi sa Israel, at ang nangakatanan sa sangbahayan ni Jacob, hindi na titiwala pa uli sa kaniya na sumakit sa kanila; kundi titiwala sa Panginoon, sa Banal ng Israel, sa katotohanan. "Isang nalabi ay manunumbalik, sa makatuwid baga'y ang nalabi sa Jacob, sa makapangyarihang Dios. "Sapagka't bagaman ang iyong bayang Israel ay magiging parang buhangin sa dagat, ang isang nalabi lamang sa kanila ang manunumbalik: ang pagkalipol ay naipasiya, na magtataglay ng katuwiran. "Sapagka't ang kagibaan, at ang ipinasiya, gagawin ng Panginoon, ng Panginoon ng mga hukbo, sa gitna ng buong lupa." Nagulo ang isipan ko. Sa talatamg 20, parang ang tatanan sa sangbahayan ni Jacob ang manunumbalik sa Dios? Pero sa talatang 21, parang ang mananatili sa kaniya ang sa Dios? Kaya nalito ako kung alin sa dalawa ang maliligtas? Inisip ko na lang, na darating ang araw may kasagutan din ito. Dahil natakot ako sa aking nabasa, nasabi ko sa aking sarili na hindi na ako magbabasa ng Biblia. Baka ito ang makasira ng ulo ko. Natuklasan ko ang tungkol sa kanilang Pandayang Pagkakaisa. Pero noong malapit na ang Snap Election, binuklat kong muli ang Biblia dahil nagduda ako na ang Pagkakaisa sa Pagboto ay talagang hindi totoong utos ng Dios. Nanalangin ako at magmakaawa sa Kaniya na gabayan ako sa aking pananaliksik sa katotohanan. Pinag-aralan ko ang mga batayan nila sa Biblia tungkol sa aral ng Pagkakaisa sa Pagboto upang ako'y maliwanagan at bumalik uli ang pagtitiwala ko sa aral na 'yan. Sa halip na bumalik, lalong lumayo ang aking paniniwala. Ang napag-aralan kong mga katibayan ay kontra sa katibayan nila; Matitibay na katibayang magpapatunay na ang Pagkakaisa sa Pagboto ay pandayang aral lamang. Noong una, akala ko nagawa ko 'yon sa aking sariling pag-aaral. Naidugtong kong lahat ang mga katibayan sa Biblia, hanggamg sa
Mga katibayang meron pang ibang mga Mensahero ng Dios. kasaysayan ng pagkakaroon ng Election Law sa Pilipinas na mali nga ang aral nila. Sapagka't nabasa ko na nga noon ang aklat ni Isaias, naghanap uli ako doon ng hula tungkol kay Jacob na ang aral na 'yan ay hindi sa Dios. Kaya nahanap at nabasa ko ang Isaias 48:1-8. Dahil sa salitang mananalangsang, naalala ko ang talatang tinakpan o nilampasan nila sa "Pasugo:" Ang tungkol sa Manunubos na maghihiwalay sa Jacob ng pagsalangsang. Pero nang mabasa ko na ang Isaias 58:1 at 49:1-6, ako'y natakot sa ipinag-uutos Niya sa akin. Noon ko nalamang hindi ang aking sarili ang tumuklas sa katotohanan kundi ang Dios ang gumabay at nagturo sa akin. Napakabigat ng misyon dahil maraming mga kapatid ang mapopoot sa akin; At napakamapanganib sapagka't ang ibang masasamang kapatid ay handang pumatay para sa mga Manalo. Tumutol ang isip ko. Tatanggapin ko: Ako'y tamad na may tungkulin kaya ayaw ko nga kahit diakono. Tapos ako pa ang naatangan ng mahirap paniwalaang misyong ito? Kaya nagsisi ako kung bakit ko pa pinag-aralan ang Biblia. Hindi sana ako ang naatangan ng mabigat na pasan at mapanganib na misyon. Ngunit natanto ko: Ito ang nakatakda sa akin. Bakit ako magsisisi? Sa halip, dapat pa nga akong magpasalamat sa Dios na ako ang napili Niya. Ang ibang tao ay handang mamatay alang-alang sa bayan. Lalo akong dapat na maging handang mamatay alang-alang sa Dios. Ito ang pinakamatamis na kamatayan. Natitiyak ko nang gagantimpalaan ako ng kaligtasan. Alam ko na ang tiyak na sagot sa kinatakutan kong mga talata sa hula sa Isaias 10:20-21. Sino ang talagang maliligtas: Ang tatanan ba sa sangbahayan ni Jacob? O ang mga mananatili sa kaniya? Ang inisip ko noon: Ang tanong na tumakot sa akin ay masasagot sa darating na panahon ay natupad na. Ako rin ang nakakita ng tamang sagot sa pamamagitan ng gabay ng Panginoon. Ang nangyari ay katuparan din ng hula sa Isaias 29:11-12: Ang aklat ay nabigay sa hindi marunong bumasa o hindi nag-aral ng pagka-ministro. Iyon ay tanda na ako'y inihanda ng Dios para sa misyong ito. 121
122 Ang Tunay na Iglesia Kalooban ng Dios na matuto ako sa paggamit ng computer. Ang isa pang pangyayari sa aking nakaraan na kalooban ng Dios ay nang ipina-imprinta ko na ang aklat na ipinamigay ko sa mga tagapamahala. Isang may-ari ng printing press ang tumugon sa aking panukala. Ito ang kasunduan: Magtratrabaho ako bilang part- time Layout Artist sa kanilang planta pero hindi ako tatanggap ng kikitain ko; Iipunin ito para sa pagpapa-imprinta ng aking aklat; At sisimulan lang nila ang pag-imprinta kapag meron na akong sapat na pundo para sa presyo ng aklat. Noong nag-resign ang Supervisor ng planta--magtatayo siya ng sariling printing shop--tinanong niya ako kung gusto ko bang irekomenda na kapalit niya. Alam kasi niyang kwalipikado ako sa posisyon dahil kaibigan ko siya. Sinabi ko sa kaniya: "Huwag mo akong irekomenda. Hayaan mong siya ang mag-offer sa akin na ako ang ipalit sa iyo. Kapag nangyari 'yon, ito ang tanda na kalooban ng Dios na magtrabaho ako sa kaniya." Hindi ko inaasahan na ganoon ang mangyayari dahil nalaman ko ang ugali ng may-ari. Ang gusto'y susuyuin siya na parang dalagang liligawan muna bago sagutin ng oo. Ang mga nag-apply ng trabaho sa kaniya ay pinababalik-balik ng ilang beses sa kaniyang tanggapan. Kapag pursigedo talaga sa pag-follow-up ng kanilang application, doon na sila tatanggapin. Iyong sa akin, kaya siguro hindi niya itinulad sa ibang aplikante, part-time lang ako at hindi ko kukunin ang kikitain ko, kundi babalik din sa kaniya dahil doon ii-imprinta ang aking aklat. Nguni't ang hindi inaasahan ay nangyari. Ang tanda na aking hinahanap ay naganap. Ini-offer sa akin 'yon ng may-ari. Kaya tinanggap ko naman upang matuto akong gumamit ng computer. Ngayon ko natanto kung bakit kalooban ng Dios na maka- pagtrabaho ako doon sa printing press. Gusto Niyang matuto ako tungkol sa computer upang malaman ko papaano gagawin ang eBook. Ito ang magiging paraan ko sa pagpapakalat ng katotohanan sa mga Iglesia ni Cristo sa buong mundo. Ang aking natutunan ay
Mga katibayang meron pang ibang mga Mensahero ng Dios. mapapakinabangan ko sa pagtupad ng aking misyon. Talagang inihanda ako ng Dios para sa kasalukuyan. Tinawag at pinili Niya ako kahit ako'y nasa bahay-bata pa lamang ng aking ina. Kaya kailangang tuparin ko ang itinadhana sa akin. Narito na ang sagot kung bakit sinabi ng Dios sa Jeremias 31:11 na ang tutubos kay Jacob ay lalong malakas kay sa kaniya. Nguni't kayo sa inyong sarili ang sasagot sa pamamagitan ng paghahambing sa kanikanilang kaibahan. Pagkakaiba ng dalawang Israel na mga mensahero ng Dios: Si Jacob na Israel: Si Israel na tabak: 1. Nagmula siya sa ibang mga relihiyon bago tinawag ng Dios 1. Nagmula siya sa ibang mga relihiyon bago tinawag ng Dios Iglesia ni Cristo 2. Tinawag na ibong mandaragit Tinawag na apoy, sabon, pana, at uod na Jacob bukal ng Jacob at Tagapagligtas 3. Taksil sa Dios, tinawag na mananalangsang mula sa bahay-bata, makasalanan at masama Nabuhay sa pananampalataya, ang katuwiran niya ang nagdala ng sariling kaligtasan, Manunubos ni Jacob 4. Inutusan ng Dios upang matatag ang Iglesia ni Cristo sa Pilipinas Inutusan ng Dios upang ibalik ang iglesiang inangkin na ni Jacob 5. Kinayamutan at kinapootan ng Dios dahil sa kaniyang kasamaan Luwalhati ng Dios dahil sa kaniyang katuwiran (righteousness) Noon, kahit ang aklat ay naimprinta na ('yong ipinamigay ko sa mga tagapamahala) hanggang sa panahon na isinulat kong muli bilang eBook, nag-alinlangan pa rin ako sa paghirang sa akin ng Dios. Nguni't nang isinulat ko na ang Mga pangyayari noon: Mga Palatandaang inihanda ako ng Dios para ngayon, tumaas ang paniniwala kong ako na nga si Israel na tabak. 123
124 Ang Tunay na Iglesia Nguni't meron pa rin akong kaunting pag-aalinlangan sa aking sarili. Napakahirap paniwalaan na sa milyun-milyong tao sa mundo, ako ang pinili ng Dios? Na ilang libong taon nang nakasulat sa hula ng mga propeta ng Dios sa Lumang Tipan at kahit sa Bagong Tipan? Noong isinulat ko na ang pagkakaiba namin ni Jacob, tuluyan nang napawi ang aking mga pag-aalinlangan. Pinapag-isip ako ng Dios: Kung si Jacob, sa kabila ng kaniyang mga kasalanan at kasamaan ay sinugo ng Dios at naisulat din sa Biblia, bakit hindi ako maaaring ipadala gayong ako naman ay matuwid? Kaya napagtanto ko kung bakit ilang beses na ginamit ang matuwid bilang pagkakakilanlan sa tabak ng Dios. Ito ang susi upang makalag ang lahat kong pag- aalinlangan. Ang mga mensahero ng Dios sa huling araw: 1. Si Jacob (Ka Felix Manalo): Ang unang mensahero Unang mensahero ang dapat na itawag sa kaniya sapagka't siya ang ugat o nagsimula ng pangangaral ng evangelio sa huling araw (Isaias 27:6). 2. Si Israel na tabak, ang inyong lingkod: Ang ikalawang mensahero Dahil sa ginawang kataksilan ni Jacob sa Dios sa pagtuturo ng kasinungalingang aral ng Pang-iisa sa Pagboto, sinugo ng Dios si Israel upang ibalik ang Jacob sa Kaniya (Isaias 49:1-6), at upang ipagpatuloy ang pangangaral ng evangelio hanggang sa katapusan ng sanglibutan (Isaias 27:6). 3. Si Juda: Ang ikatlong mensahero? Siya ang isa sa mga ministrong tagapamahala na susuko o sasama kay Israel (Deut. 33:29 at Jeremias 3:7-9); Sa pagsama niya, siya man ay magiging mensahero rin ng Dios at magkakaroon na ng karapatang mangaral ng evangelio na sinimulan ni Jacob. Nguni't hindi ito basta maaangkin ninoman. Dapat ay magkaroon din siya ng patotoo sa pamamagitang ng mga hula mula sa Biblia at kailangang angkinin din niya na siya si Juda.
Bakit hindi raw ako maaaring maging Mensahero ng Dios? Bakit may tandang pananong sa ikatlong sugo? Hindi ako nakatitiyak kung tama ang pakahulugan ko dahil hindi naman para sa akin ang hula. May posibilidad din na sa ibang iglesia magmumula si Juda. Ang katutuparan lamang ng hula ang makakapagpaliwanag na siya nga si Juda. 4. Iba pang mga ministro na sasama kay Israel at Juda. Sila ang tutulong kay Israel at Juda sa pangangaral ng evangelio hanggang sa katapusan ng sanglibutan. Sino ang dapat tawaging huling mensahero? Sapagka't ang mga ministrong sasama kay Israel at Juda ay magiging mga mensahero rin ng Dios, ang kahulihulihang ministro na maoordenahan at daratnan na ng Araw ng Paghuhukom ang siyang dapat na tawaging huling mensahero. Bakit talagang huli na? Bagama't hindi kailanman mawawalan ng sugo ang Dios, kahit pagkatapos ng Paghuhukom, ang mga sugong nagtuturo o nangangaral ng evangelio ay hindi na kakailanganin pa sa walang hanggang tipan na hindi malilimutan. Mga Hebreo 8:19-11: "Sapagka't ito ang pakikipagtipang aking gagawin sa sang- bahayan ni Israel Pagkatapos ng mga araw na yaon, sinasabi ng Panginoon; Ilalagay ko ang aking mga kautusan sa kanilang pagiisip, At sa kanilang mga puso'y aking isusulat ang mga ito. At ako'y magiging Dios nila, At sila'y magiging bayan ko: "At hindi magtuturo ang bawa't isa sa kaniyang kababayan, At ang bawa't isa sa kaniyang kapatid, na sasabihing, Kilalanin mo ang Panginoon: Sapagka't ako'y makikilala ng lahat, Mula sa kaliitliitan hanggang sa kadakidakilaan sa kanila." 125
126 Ang Tunay na Iglesia Kapitulo 5 Bakit hindi raw ako maaaring maging Mensahero ng Dios? ahil sa hindi magawang basahin ni Ka Ricardo Avanilla at Ka Rudy Cabahug ang aking mga katibayang meron pang ibang mga mensahero ng Dios, inubos na lang nila ang oras ng kanilang programa sa radyo sa pagtuligsa sa akin. Lumayo sila sa isyu at punto. Hindi nila binasa kahit isa sa aking mga katibayan. Iyon ang katunayang hindi nila kayang pasinungalingan ang aking mga katibayan. Ang ipinadala ko noon sa kanila ay hindi pa 'yong aklat, kundi pamphlet lang para makakuha ako ng sagot at reaksyon sa kanila. Ang mga makatuwirang dahilan na ang "Aral na Huling Sugo: Nakakahiya at Insulto sa Sarili" ay hindi pa kasali doon. Dahil sa ako ang nasa katuwiran, sasagutin ko sila ng isyu por isyu at punto por punto. D 1. Mataas daw ang aking ambisyon. Ito ang sinabi ni Ka Avanilla nang buksan ko ang radyo (isinalin ko na sa Tagalog dahil Bisaya ang ginamit nilang salita): "...mataas ang ambisyon. Nang makita niya na ang Iglesia ni Cristo ay umunlad, nagtagumpay, sa pamamagitan ng, una sa tulong at pagkasangkapan sa Kaniyang sugo sa huling araw, e, siya naman daw ngayon, sugo rin sa huling araw," ang sabi ni Ka Avanilla. "Sa pagsasabi niya, sugo siya, ibig sabihin, sinalungat niya ang
Bakit hindi raw ako maaaring maging Mensahero ng Dios? sinabi ng Biblia na may huling sugo nitong huling araw," ang wala sa katuwiran at wala sa lohikang sinabi naman ni Ka Cabahug. "Siya'y naniniwala rin na si Ka Felix Manalo ay sugo nitong huling araw; Lamang, gusto niyang maki-angkas, o gusto niyang makikabit o gusto niyang makisakay na siya daw ay sugo rin ng Dios," dagdag naman ni Ka Avanilla. Talagang wala sa lohika kung mangatuwiran itong si Ka Cabahug. Siya rin kasi ang nangatuwiran na kaya raw wala nang ibang sugo, dahil hindi raw itinakuwil si Jacob. Kapag sinabi ko bang sugo ako, sinalungat ko na ang sinabi ng Biblia na may huling sugo? Hindi ko naman sinalungat na may huling sugo? Ang sinasalungat ko ay ang pagtuturong si Ka Felix Manalo ang huling sugo? Maaari bang maging sugo ng Dios dahil lang sa ambisyon o sariling kagustuhan? Ang pasagutin natin dito ay ang mga ministro sa pamamagitan ng isinulat nila sa aklat na "Isang Pagbubunyag sa Iglesia ni Cristo," pahina 180-181 ay ganito ang nakasulat: "Maaari bang matamo ang karapatang maging sugo ng Dios sa sariling magagawa ng tao? "Sa Mga Hebreo 3:4 ay ganito ang sinasabi: 'At sinoman ay hindi tumatanggap sa kaniyang sarili ng karangalang ito, liban na lang kung tawagin siya ng Dios, na gaya ni Aaron.' "Maaari bang matamo ang karapatang maging sugo sa sariling magagawa ng tao? Hindi. Bakit? Sapagka't ang maging sugo ng Dios ay hindi tinatanggap ng sinoman sa kaniyang sarili. Paano ito tinatanggap? Tinatanggap nila ang pagiging sugo sa pamamagitan ng pagtawag ng Dios sa kanila, gaya ni Aaron. Si Aaron ay naging dakilang saserdote ng bayang Israel hindi sa kaniyang sariling kagustuhan, kundi siya'y tinawag ng Dios." Maliwanag ang isinulat nila: Ang pagiging sugo ng Dios ay hindi natatamo sa sariling kagustuhan. Pero sariling kagustuhan ko nga 127
128 Ang Tunay na Iglesia ba ang maging mensahero ng Dios? Kung ambisyon ko ito, dapat sana kumuha ako ng kursong para sa ministro? Tapos, sasabihing ambisyon ko ito? Civil Engineering ang kursong kinuha ko, hindi lang ako nakatapos. Pero dahil sa ang pagiging sugo ng Dios ay hindi natatamo sa sariling kagustuhan, tinawag Niya ako; Sinugo Niya akong dalhin uli sa Kaniya ang iglesiang inangkin na ng mga Manalo; Sinugo Niya ako kahit hindi ako nag-aral sa pagka-ministro at kahit ayaw ko sanang maging ministro. Dahil sa napawi na ang karunungan nila, baka hindi na rin nila alam kung ano ang kahulugan ng salitang ambisyon. 2. Wala raw mababasa sa Biblia na ang naunang sugo ay kinontra ng sumunod na sugo. "Hindi kailanman magpapadala ng sugo ang Dios at iba pa, na ang ipangangaral, magkaiba sa Kaniyang unang sugong nauna na walang iba kundi si Kapatid na Felix Manalo." Ang pangangatuwiran ni Ka Avanilla. "Wala tayong mababasa, Kapatid na Rudy, sa Biblia, kahit pa ang naunang mga sugo ng Dios, pagkatapos na lumitaw itong mga sugo sa huli niya, na ang ipinangaral ng naunang sugo, kinontra, sinalungat o tinuligsa ng sugo na nagbangon sa huli niya. Walang ganyan," dagdag pa niya. "Ang mga tunay na sugo ng Dios, walang kontradiksyon, walang pagsasalungatan. Kaya kailan man, kapag ang sugo ng Dios nangaral at merong sumalungat, hindi na 'yan tunay na sugo," sabi naman ni Ka Cabahug. Talagang mga sinungaling sila dahil meron tayong mababasa! Ito ang unang batayan sa Biblia na nakasulat sa Juan 5:18: "Dahil dito nga'y lalo nang pinagsikapan ng mga Judio na siya'y patayin, sapagka't hindi lamang sinira ang araw ng sabbath, kundi tinatawag din naman na kaniyang sariling Ama ang Dios, na siya'y
Bakit hindi raw ako maaaring maging Mensahero ng Dios? nakikipantay sa Dios." Hindi lamang kinontra ni Cristo ang aral ng sabbath, kundi talagang sinira niya! Sino ba ang naunang sugo na kinontra ni Cristo na nangaral ng sabbath? Si Moises (Exudo 31:12-13). Dahil ba kinontra ni Cristo si Moises, hindi na ba siya sugo? Kung sinira ni Cristo ang aral ng sabbath gayong totoong ipinag- utos ng Dios ito kay Moises, lalong dapat kong sirain ang aral ng Pang-iisa sa Pagboto dahil hindi naman ang Dios ang nag-utos niyan kundi si Ka Felix Manalo lang. Ang ikalawang batayan sa Biblia ay ang Mga Gawa15:1-2: "At may ibang mga taong nagsilusong mula sa Judea ay nagsipag- turo sa mga kapatid, na sinasabi, Maliban na kayo'y mangagtuli ayon sa kaugalian ni Moises, ay hindi kayo mangaliligtas. "At nang magkaroon si Pablo at si Bernabe ng di kakaunting pagtatalo at pakikipagtuligsaan sa kanila, ay ipinasiya ng mga kapatid na si Pablo at si Bernabe, at ang ilan sa kanila, ay magsiahon sa Jerusalem, sa mga apostol at sa mga matanda tungkol sa suliraning ito." Ito ang katibayang may mga mensahero ng Dios na nahuli na kinontra ang aral ng naunang mensahero. Hindi lang kinontra ni Pablo at Bernabe kundi nagkaroon pa sila ng di kakaunting pagtatalo at pakikipagtuligsaan sa mga taong nagsipagturo ng aral ni Moises. Sino ang totoong sinungaling at sugo ng demonyo? Sabi pa ni Ka Avanilla: "Maaaring ang nagpadala sa kaniya, hindi na ang Dios, komo ang itinuturo niya ay kasinungalingan na. Ang nagtuturo ng kasinungalingan ay sugo ng demonyo." Binasa naman ni Ka Cabahug ang Juan 8:44: "Kayo'y sa inyong amang diablo, at ang mga nais ng inyong ama ang ibig ninyong gawin. Siya'y isang mamamatay-tao buhat pa nang una, at hindi nananatili sa katotohanan, sapagka't walang katotohanan sa kaniya. Pagka nagsasalita siya ng kasinungalingan, 129
130 Ang Tunay na Iglesia ay nagsasalita siya ng sa ganang kaniya: sapagka't siya'y isang sinungaling, at ama nito." Ang binasa ni Ka Cabahug ay tumama sa kanila. Sila ang mga sugo ng demonyo at katulad sila ng kanilang amang sinungaling! Sila'y nagsalita ng sa ganang kanilang sarili. Wala raw mababasa? Bakit may nabasa ako? Hindi lang isa, kundi tatlong mga mensahero ng Dios at ang isa sa kanila ay ang pinakadakilang mensahero sa lahat--si Cristo. 3. Marami na raw ang tumuligsa sa sugo, pero walang nagawa. " Ano ang resulta ng kanilang pakikipaglaban sa sugo ng Dios sa huling araw?" tanong ni Ka Cabahug. At binasa niya ang Isaias 41:11-12: "Narito, silang lahat na nangagagalit sa iyo ay mangapapahiya at mangalilito: silang nangakikipaglaban sa iyo ay papanaw at mangapapahamak. "Iyong hahanapin sila, at hindi mo mangasusumpungan, sa makatuwid baga'y silang nangakikipaglaban sa iyo: silang nakikipagdigma laban sa iyo ay papanaw, at gaya ng bagay ng wala." Tapos ay may binanggit pa si Ka Avanilla na mga pangalan ng mga kumalaban kay Ka Felix Manalo, na nangawala na raw at walang nagawa. Itong binasa ni Ka Cabahug ay para rin sa akin. Katunayan nito, hindi naman ako ang napahiya at nalito, kundi silang mga ministro na nakaharap ko. Hindi naman si Ka Felix Manalo ang kalaban ko, kundi ang lahat ng mga ministro niyang bulag at bingi na mga sugo. Kaya sila ang walang magagawa sa akin. Katunayan nito, hindi nila kayang pabagsakin ang napakarami at napakatibay kong mga katibayan na sila ang mga sinungaling. Sila ang mangapapahiya, mangangalito at walang magagawa sa akin.
Bakit hindi raw ako maaaring maging Mensahero ng Dios? Walang mga mensahero ng Dios na naglaban at napabag- sak ang isa. Merong mababasa na ang mga hari na parehong mga sugo ng Dios na naglabanlaban; Pinabagsak sa kapangyarihan ang naunang sugong hari ng sumunod na sugong hari. Ang mga halimbawa dito: Ang unang haring si Saul ay pinabagsak ng ikalawang haring si David; At ang ikaapat na haring si Roboam ay pinabagsak naman ng ikalimang haring si Jeroboam. Nguni't walang mababasa na parehong mga mensahero ng Dios naglaban na kinailangang pabagsakin ang nauna. Bagama't kinontra ni Cristo ang sabbath na ipingaral ni Moises, hindi naman siya galit kay Moises at itinuring na kalaban ito. Kaya niya sinira ang aral na 'yon sapagka't lipas na (Colosas 2 :14-16). Patay na si Moises nang kontrahin ni Cristo. Kahit na kinontra nina Pablo at Bernabe ang aral ng pagtutuli na ipinangaral din ni Moises, hindi rin nila itinuring na kalaban ito. Kaya sila'y nakipagtalo at nakipagtuligsaan sa mga nagtuturo ng aral ng pagtutuli ay para sa kapakanan ng mga Gentil o ayaw magpatuli (Galacia 5:6). Patay na rin si Moises nang kontrahin nina Pablo at Bernabe. Bagama't kinokontra ko ang mga maling aral na itinuro ni Ka Felix Manalo, hindi ko rin siya itinuturing na kaaway. Ginagawa ko ito para rin sa kaniyang kapakanan, upang matubos ang kaniyang mga kasalanan. Ginagawa ko ito dahil mahal ko siya sapagka't siya'y naging ama ko sa pamamagitan ng ebanghelyo. Pero kahit hindi ako galit kay Ka Felix Manalo, itong ginagawa kong pagkontra sa kaniya ngayon ay talagang makagigiba. Kailangang giikin ko ang kaniyang mga bundok. Kailangang sundin ko ang kalooban ng Dios na dumhan ang kaniyang mga pangulo ng santuario o ang mga tagapamahala at mga ministro; At gawing sumpa ang Jacob at maging kahiyahiya. Kung nagkataong buhay pa siya ngayon, maglalaban kami ng mga salita. Dahil sa ang kaniyang mga sariling aral ay hindi sa katotohanan o sa katuwiran man, wala rin siyang magagawa. Magiging mas 131
132 Ang Tunay na Iglesia masakit sa kaniya para isumpa at malagay sa kahihiyan nang buhay. Kaya talagang sinadya ng Dios na patay na si Jacob bago Niya sinugo si Israel na tabak upang hindi sila magkalaban. Bakit itinakda ng Dios na patay na si Jacob nang suguin Niya si Israel na tabak? Isaias 48:4 at 8: "Sapagka't nakilala ko, na ikaw ay mapagmatigas, at ang iyong leeg ay parang litid na bakal, at ang iyong noo ay parang tanso: "Oo, hindi mo narinig; oo, hindi mo naalaman; oo, mula nang una ay hindi nabuksan ang iyong pakinig: sapagka't talastas ko na ikaw ay gumawa na totoong may kataksilan, at tinawag na mananalangsang mula sa bahay-bata." Alam ng Dios na si Jacob (Ka Felix Manalo) ay mapagmatigas at mananalangsang mula sa bahay-bata. Kung sinugo ako ng Dios sa panahon ni Jacob, magmamatigas siya. Paninindigan pa rin niya ang kaniyang mga aral kahit mali. Sa pagbagsak ng iglesiang inangkin niya, kasabay siyang babagsak. Kung gayon ang magaganap, hindi siya matutubos. Kaya ganito ang ginawa ng Dios upang matupad ang kasulatan: Isaias 48:9: "Dahil sa aking pangalan ay aking iuurong ang aking galit, at dahil sa kapurihan ko ay aking ititigil, upang huwag kitang ihiwalay." Iniurong o ipinagpaliban ng Dios ang kaniyang galit o parusa kay Jacob sa panahong buhay pa siya. Ang parusa ay magaganap sa panahong patay na siya upang hindi na siya makapagmatigas, kundi siya'y matubos sa ginawa niyang mga kasalanan sa Dios. 4. Bakit kung kailan natiwalag, doon pa naging sugo? Ito ang sinabi ni Ka Avanilla: "Ang katawa-tawa pa niyan, na kung kailan pa natiwalag, diyan pa niya nalaman na siya ay sugo
Bakit hindi raw ako maaaring maging Mensahero ng Dios? daw? Dapat pa sana siyang magpasalamat sa kaniyang pagkatiwalag, dahil sa kung hindi siya natiwalag, hindi niya malalaman na siya'y sugo." Talagang anak ng demonyo itong si Ka Avanilla dahil sinasadya niyang ibahin ang nakasulat. Sinungaling talaga! Nagmana nga sa ama niyang diablo! Ganito ang nakasulat doon sa polyetong natanggap nila: "Sa aking pag-aaral sa Biblia ay Dios pala ang nagturo sa akin at ako pala ay itinalaga na Niya sa isang misyon, kahit ako'y nasa bahay-bata pa lang ng aking ina. Kaya ako'y hindi natakot. Gumawa agad ako ng salaysay." Dito sa nakasulat, maliwanag na hindi pa ako itiniwalag, alam ko nang ako'y sugo. Pero pinalabas niyang noong natiwalag na, doon ko pa nalaman na ako'y sugo. Binabaluktot niya kung ano ang nakasulat. Ipagpalagay nang tama siya, na noong natiwalag na ako, saka ko pa nalaman na ako'y sugo, hadlang ba 'yon para ako'y maging mensahero ng Dios? Alam ba ng lahat ng mga mensahero ng Dios na sila'y sugo? Bagama't may mensahero ng Dios na nakaalam nang siya'y ipinadala--si Jesucristo--kahit siya'y labing dalawang taong gulang pa lamang (Lucas 2:42 at 49); At may mga magulang na nakaalam nang ang kanilang mga anak ay mga sugo kahit nasa tiyan pa lang ng kanilang mga ina--ang mga magulang ni Cristo (Mateo 1:18- 25) at mga magulang ni Juan Bautista (Lucas 1 :5-37)--hindi lahat ng mga mensahero ng Dios ay nakaalam nang sila'y mga sugo, kundi nang sila'y tinawag na. Narito ang mga halimbawa ng mga mensahero ng Dios na hindi nakaalam na sila'y ipinadala ng Panginoon. 1. Si Moises--Nakapatay ng isang Egipcio bago tinawag ng Dios. Exudo 2:11-12: 133
134 Ang Tunay na Iglesia "At nangyari nang mga araw na yaon, ng malaki na si Moises, na kaniyang nilabas ang kaniyang mga kapatid, at minasdan ang atang sa kanila: at kaniyang nakita ang isang Egipcio, na nananakit ng isang Hebreo, na isa sa kaniyang mga kapatid. "At siya'y nagmasid sa magkabikabilang dako, at nang siya'y walang makitang tao, ay kaniyang pinatay ang Egipcio at kaniyang tinabunan sa buhanginan." Dito pa lang ay bagsak na si Ka Avanilla. Hindi raw ako maaring maging mensahero ng Dios dahil kung kailan pa natiwalag, doon pa naging sugo. Si Moises nga nakapatay ng tao bago naging sugo. Ako pa kaya ang hindi maaaring maging sugo dahil itiniwalag lang naman ako bago naging sugo. Itiniwalag pa nila ako na walang kasalanan. Nagtanong lang ako at wala pang eleksyon noong ako'y itiniwalag. Kayo ang humusga: Alin ang masama? Ang nakapatay ng tao bago naging sugo? O ang natiwalag bago naging sugo? 2. Si Apostol Pablo--Inusig niya ang iglesia bago siya tinawag ng Dios. Mga Gawa 9:1-2: "Datapuwa't si Saulo, na sumisilakbo pa ng mga pagbabanta at pagpatay laban sa mga alagad ng Panginoon, ay naparoon sa dakilang saserdote, "At humingi sa kaniya ng mga sulat sa Damasco sa mga sinagoga, upang kung siya'y makasumpong ng sinoman sa mga nasa Daan, maging mga lalake o mga babae, ay kaniya silang madalang gapos sa Jerusalem." 3. Si Ka Felix Manalo mismo--hindi rin nakaalam na siya'y sugo. Kung si Moises na nakapatay at si Pablo na inusig ang iglesia ay tinawag ng Dios, bakit hindi ako maaaring tawagin at maging mensahero ng Dios? Kahit na ituring pang masama ang ginawa kong sinaktan ko sila dahil Iglesia ni Manalo ang isinulat ko sa salaysay,
Bakit hindi raw ako maaaring maging Mensahero ng Dios? hindi pa rin iyon kasing sama ng ginawa nina Moises at Pablo. Ang kanilang napakababaw at wala sa katuwirang mga dahilan na hindi raw ako maaaring ipadala ng Dios ay nagpakita lamang na nawala na nga sa kanila ang karunungan. Una: Mataas daw ang aking ambisyon. Masama ba ang mag-ambisyong maging sugo? Kung masama, bakit nila inambisyong maging ministro? Pangalawa: Wala raw mababasa sa Biblia na may nahuling sugo na kumontra sa ipinangaral ng naunang sugo. Bakit may nabasa ako? Talagang sinungaling sila. At pangatlo: Bakit kung kailan pa natiwalag, saka ko pa nalaman na ako'y sugo? Bakit? Alam din ba ni Ka Felix Manalo na siya ay sugo bago siya tinawag? Kaya lahat ng pagsisikap nilang depensahan ang kanilang panig ay naging kapalpakan. 5. Wala na raw ang Espiritu ng Dios sa mga natiwalag. Sinabi ni Ka Avanilla: "Ito kayang nahiwalay sa Iglesia ni Cristo, nariyan pa kaya sa kanila ang Espiritu ng Dios?" Binasa naman ni Ka Cabahug ang kanilang batayan na nakasulat sa Judas (Tadeo) 1:19: "Ang mga ito ang nagsisigawa ng paghihiwalay, malalayaw, na walang taglay na Espiritu." Kung ang pakahulugan nila ng paghihiwalay ay pagtitiwalag, sila ang lalabas na walang Espiritu. Bakit? Dahil sila naman ang nagsasagawa ng pagtitiwalag. Kung ang kaanib ay kusang humiwalay sa iglesia nila, hindi 'yon matatawag na pagtitiwalag--kundi kusang pagputol sa pagiging kaanib ng iglesia. Voluntary Termination of Membership kung sa English. Tulad ng ginawa ko. Sapagka't binaluktot nila ang kahulugan ng nakasulat, nag- backfire sa kanila.Sila ang walang taglay na Espiritu! Hindi naman ang natiwalag ang tinutukoy na walang taglay na Espiritu dahil ganito ang nakasulat kung binasa nila mula talatang 18 hanggang19: 135
136 Ang Tunay na Iglesia "Kung paanong sinabi sa inyo, Magkakaroon ng mga manunuya sa huling panahon, na magsisilakad ayon sa kanikanilang masa- samang pita. "Ang mga ito ang nagsisigawa ng paghihiwalay, malalayaw, na walang taglay na Espiritu." Maliwanag na ang mga manunuya ang walang Espiritu--hindi ang natiwalag. Sila'y talagang mga anak ng demonyo. Tinakpan nila ang katotohanan ng Dios at pinalitan ng mali. Sinadya niyang hindi basahin ang talatang 18 upang palabasing ang natiwalag ang walang Espiritu ng Dios. Ano ang gagawin ng mga manunuya? 2 Pedro 3:3-4: "Na maalaman muna ito, na sa mga huling araw ay magsisiparito ang mga manunuya na may pagtuya, na magsisilakad ayon sa kanikanilang masasamang pita, "At magsisipagsabi, Saan naroon ang pangako ng kaniyang pagparito? sapagka't, buhat nang araw na mangatulog ang mga magulang, ay nangananatili ang lahat ng mga bagay na gaya ng kalagayan nila mula nang pasimulan ang paglalang." Ang ibig sabihin nito, ang mga manunuya ay magsasabi na hindi totoo ang pangako ng kaniyang pagparito. Alin ba itong tinutukoy na kaniyang pagparito? 2 Pedro 3:10: "Datapuwa't darating ang araw ng Panginoon na gaya ng magnanakaw; na ang sangkalangitan sa araw na iyan ay mapaparam na kasabay ng malaking ugong, at ang mga bagay sa langit ay mapupugnaw sa matinding init, at ang lupa at ang mga gawang nasa lupa ay pawang masusunog." Sa makatuwid, ang mga manunuya ay hindi naniniwala na ang Araw ng Paghuhukom ay darating. Maaaring sabihin nila na isa ako sa mga manunuya. Kahit tinatanggap kong manunuya din ako.
Bakit hindi raw ako maaaring maging Mensahero ng Dios? Maraming mga ministrong nasusuya sa akin dahil tinutuya ko ang kanilang mga maling aral. Pero iba ako sa mga manunuyang binanggit. Naniniwala ako sa pangako ng kaniyang pagparito. Katunayan nito, ako'y inutusan ng Dios na pisanin na ang Kaniyang mga tupa at mga pastor dahil malapit na ang Araw ng Panginoon. Ang palusot ni Ka Avanilla sa aking mga katibayan. Ganito ang sinabi niya: "Ngayon, maaaring sabihin nila na bakit kung kami ay anak ng demonyo, bakit naman may mga batayan na ginagamit? Mga salita ng Dios? Aba, sa panahon pa ng Panginoong Jesucristo napatunayan na si Satanas gumamit din ng talata sa Biblia sa layuning baluktutin ang nakasulat sa Biblia." Kayo na rin ang humusga kung sino sa amin ang nagbabaluktot ng nakasulat: Siya ba na nagsabi na walang mababasa--kahit may mababasa? O ako ba na talagang may binasa? Sa sinabi niya na may mga batayan akong ginagamit, napansin din niyang mabibigat at matitibay ang mga yaon, kaya hindi niya nagawang pasinungalingan. Kung sila ang nasa katuwiran, bakit hindi nila magawang basahin ang aking mga katibayan at talakayin ng isyu por isyu at punto por punto? Kahit isa sa aking mga katibayan ay walang binasa at itinuwid sa pamamagitan ng kontra katibayan sa Biblia na sila ang tama? Wala kasi silang magawa sa tibay at bigat ng aking mga katibayan kaya hindi nila magawang basahin. Kapag binasa nila, lalo lamang silang mapapahamak. Magdududa na ang mga kapatid at maaring magtanong din sila sa mga ministro; At kapag hindi nila masagot nang makatuwiran, ay magsisilabas din sa iglesia ni Manalo--katulad ng aming ginawa, ng nanay ko at ng aking mga kapatid. Mga palatandaang malapit na ang katapusan: Darating muna ang pagtaliwakas. 2 Tesalonica 2:1-4: 137
138 Ang Tunay na Iglesia "Ngayon aming ipinamamanhik sa inyo, mga kapatid, tungkol sa pagparito ng ating Panginoong Jesucristo, at sa ating pagkakati- pon sa kaniya: "Upang huwag kayong madaling makilos sa inyong pagiisip, at huwag din naman kayong mabagabag maging sa pamamagitan man ng espiritu, o sa pamamagitan ng salita, o sa pamamagitan ng sulat na waring mula sa amin, na wari bagang nalalapit na ang kaarawan ng Panginoon; "Huwag kayong padaya kanino man sa anomang paraan: sapagka't ito'y hindi darating, maliban nang dumating mula ang pagtaliwakas, at mahayag ang taong makasalanan, ang anak ng kapahamakan, "Na sumasalangsang at nagmamataas laban sa lahat na tina- tawag na Dios o sinasamba; ano pa't siya'y nauupo sa templo ng Dios, na siya'y nagtatanyag sa kaniyang sarili na tulad sa Dios." Ang pagtaliwakas ay darating muna bago ang araw ng Pangi- noon. Sa Revised Standard Version, ito ay isinalin na: rebellion; Sa Bibliyang Bisaya (Maayong Balita): pag-alsa batok sa Dios (rebel- yon laban sa Dios). Nguni't nakasulat sa Isaias 10:20-21 na merong magsisitanan sa sangbahayan ni Jacob at sila'y manunumbalik sa Dios. Sa Isaias 2:17-20: "At ang kahambugan ng tao ay huhutukin, at ang mga pag- mamataas ng mga tao ay mabababa: at ang Panginoon magisa ay mabubunyi sa kaarawang yaon. "At ang mga diosdiosan ay mapapawing lubos. "At ang mga tao ay magsisipasok sa mga yungib ng malalaking bato, at sa mga puwang ng lupa, sa harap ng kakilabutan sa Panginoon, at sa kaluwalhatian ng kaniyang kamahalan, pagka siya'y bumangon upang yaniging may kapangyarihan ang lupa. "Sa kaarawang yaon ay ihahagis ng mga tao ang kanilang mga diosdiosang pilak, at ang kanilang mga diosdiosang ginto, na kanilang ginawa upang sambahin, sa yungib ng mga bilig at ng mga
Bakit hindi raw ako maaaring maging Mensahero ng Dios? paniki;" Sa makatuwid, ang rebelyon na magaganap ay hindi laban sa Dios kundi laban sa mga diosdiosan. Nguni't ang ating paghihimagsik sa mga diosdiosang mga tagapamahala ay sa pamamagitan ng mapayapang paraan: tatanan lang kayo sa sangbahayan ni Jacob o sa Iglesia ni Manalo. Mahahayag na ang anak ng kapahamakan. Sa aklat na "Isang Pagbubunyag sa Iglesia ni Cristo," mga pahina 57-58, ang tinutukoy daw na mga anak ng kapahamakan sa 2 Tesalonica 2:3 ay ang mga pari dahil itinataas nila ang kanilang mga sarili na tulad sa Dios: Ama ng kaluluwa. Pansinin ang talatang 4: "Na sumasalangsang at nagmamataas laban sa lahat na tinatawag na Dios o sinasamba; ano pa't siya'y nauupo sa templo ng Dios, na siya'y nagtatanyag sa kaniyang sarili na tulad sa Dios." Bagama't ang mga pari ay sumasalangsang din sa Dios, hindi nila sinasalungat ang diosdiosan--marami silang mga diosdiosan. Bukod dito, ang mga ministro ay nagtuturo na ang mga Katoliko ay hindi bayan ng Dios. Sa makatuwid, ang simbahan ng mga Katoliko ay hindi templo ng Dios. Dahil sa ang mga tagapamahala ng Iglesia ni Manalo ay itinataas ang kanilang mga sarili tulad sa Dios, sumasalangsang sa Dios at sa lahat ng tinatawag na dios o sinasamba (mga diosdiosan) at nakaupo sila sa templo ng Dios, sila ang mga anak ng kapahamakan. Inilalagay nila ang mga kapatid sa kapahamakan dahil sa pagtuturo ng kasinungalingang aral na Pang-iisa sa Pagboto. Ang trahedya sa EDSA 3 ang halimbawa. Ang mga ministro ng Iglesia ni Manalo ang mga bulaang propeta na ililigaw pati ang mga hirang. Mateo 24:5 at 24: "Sapagka't marami ang magsisiparito sa aking pangalan, na mangagsasabi, Ako ang Cristo; at ililigaw ang marami. 139
140 Ang Tunay na Iglesia "Sapagka't may magsisilitaw na mga bulaang Cristo, at mga bulaang propeta, at mangagpapakita ng mga dakilang tanda at mga kababalaghan; ano pa't ililigaw, kung maaari, pati ng mga hirang." Wala naman akong narinig o nalaman na mga tao na nangaral na sila ay si Cristo. Meron ba kayong alam tungkol dito? Kaya ang tinutukoy na marami ang magsisiparito sa aking pangalan, na mangagsasabi, Ako ang Cristo; at ililigaw ang marami ay ang mga bulaang propeta rin. Gagawin nilang bulaan si Cristo; Gagamit sila ng mga salita ni Cristo para palitawing si Cristo at ang Dios ay iisa. Sa ibang salita, si Cristo rin ang Dios. Para sa kapakanan ng mga hindi kaanib ng iglesia na maaaring makabasa nitong eBook, narito ang katibayan na ang nagtuturong si Cristo rin ang Dios Ama ay gumagawa ng bulaang Cristo. Marcos 15:34: "At nang oras na ikasiyam ay sumigaw si Jesus ng malakas na tinig: Eloi, Eloi, lama sabacthani? na kung liliwanagin ay, Dios ko, Dios ko, bakit mo ako pinabayaan?" Kung si Cristo rin ang Dios, sa talatang ito lalabas na siya'y sinungaling? Mamamatay na lang siya, nagkukunwari pa ring hindi siya ang Dios? Napakagaling niyang umarte. Umiyak pa siya at sumigaw ng malakas na tinig: "Dios ko, Dios ko, bakit mo ako pinabayaan?" Sa English Bible kasi, ang nakasulat ay "cried with a loud voice." Sa tingin n'yo ba magagawa niya ito? Kung talagang si Cristo ang Dios, magagawa ba niya na magsinungaling upang iligaw ang mga tao? Tito 1:2: " Sa pagasa sa buhay na walang hanggan, na ipinangako ng Dios na di makapagsisinungaling buhat pa ng mga panahong walang hanggan;" Isang ministro ng Iglesia ni Manalo na nagngangalang Pol Guevara ang nagsabi na magagawa raw ng Dios na magsinungaling
Bakit hindi raw ako maaaring maging Mensahero ng Dios? kung gugustuhin Niya. Ito ay mapapanood ninyo sa youtube; I-type lang ang Pol Guevarra pagkatapos ay i-enter. Maliwanag na nakasulat na "ang Dios ay hindi makakapag- sinungaling." Pero sinalungat niya ito. Kaya talagang siya'y bulaang propeta--anak ng ama ng mga sinungaling na si Satanas! Ang mga Iglesia ni Cristo ang mga hirang ng Dios. Dahil sa silang mga ministro ay nagtuturo ng mga kasinungalingang aral, iniligaw nila pati ang mga hirang. Sa Bibliyang English, ang nakasulat ay: "they shall deceive the very elect." Sa Tagalog: "ano pa't ililigaw, kung maaari, pati ng mga hirang." Ang tamang salin sana: "kanilang ililigaw ang mga hirang." Kahit mali ang pagkakasalin, tama pa rin 'yon dahil silang mga ministro ng iglesia ay dapat na mga hirang din. Pero iniligaw tayo pati ng mga hirang. 141
142 Ang Tunay na Iglesia Kapitulo 6 Ang mga parusa ng Dios kay Jacob! inabi ng isang diakono: "Kung talagang mali man ang aral ng Pagkakaisa sa Pagboto, hindi naman tayo ang parurusahan ng Dios, kundi sila: Ka Erdy lang at ang kaniyang mga ministro. At saka maliit na bagay lang 'yan." Totoo kayang hindi kayo parurusahan ng Dios kung patuloy pa ring susunod sa kasinungalingang aral na 'yan? Sina Ka Erdy at ang mga ministro lang ba ang maparurusahan? Maliit na bagay nga lang kaya ang ginawang pagsalangsang ni Jacob sa pagtuturo niya ng aral na 'yan? Ang sagot ko ay tanong din sa inyo: Maliit na bagay ba naman ang pagtuturo ng aral na sa diosdiosan? S Sa Isaias 48:8-9 ay mababasa natin na hindi naman ihihiwalay ng Dios si Jacob sa kabila ng kaniyang kataksilan at pagsalangsang. Pero tiyak na siya'y parurusahan. Jeremias 46:28: "Huwag kang matakot, oh Jacob na aking lingkod, sabi ng Panginoon, sapagka't ako'y sumasaiyo: sapagka't ako'y gagawa ng lubos na kawakasan sa lahat ng bansa na aking ipinagtabuyan sa iyo; nguni't hindi ako gagawa ng lubos na kawakasan sa iyo; kundi sasawayin kita ng kahatulan at hindi kita iiwan sa anomang paraan ng walang kaparusahan." Ang mga kasamaang ginawa ni Jacob at ng kaniyang mga ministro: 1. Napopoot sila sa mabuti at umiibig sa kasamaan. Mikas 3:1-2:
Ang mga parusa ng Dios kay Jacob! "At aking sinabi, Isinasamo ko sa inyo, na inyong dinggin, ninyong mga pangulo ng Jacob, at mga pinuno ng sangbahayan ni Israel: hindi baga sa inyo ang pagalam ng katuwiran. "Kayong napopoot sa mabuti at umiibig sa kasamaan..." Ang mga pangulo ng Jacob: Ka Eddie at ang mga tagapamahala; Ang mga pinuno ay ang mga ministro ng iglesia. Ang mag-ama (Ka Felix at Ka Erdy) ay kasali dito kahit parehong mga patay na dahil ang ginawa nila ay katulad din sa mga buhay pa. Sila'y napopoot sa mabuti at umiibig sa kasamaan. Mas iniibig pa nila ang mga tiwali at masasamang pulitikong taga labas kay sa mga taga loob (mga kaanib). Itinitiwalag nila ang mabubuting kapatid na hindi sumunod sa kanilang pandayang pagkakaisa; Nguni't ang nakiki-apid ay hindi itinitiwalag. Sa halip ay pinagtatakpan at pinagtatanggol pa yaong mga mangagawa ng kasamaan. May isang ministo na nadestino noon dito sa Davao City na naki-apid pero hindi itiniwalag. Inilipat lang sa ibang lugar. Nang sinabi ko ito sa pangulong diakono ng aming lugar, ang sagot niya, "Hindi totoo 'yon dahil hindi napatunayan." Meron ding isang diakono na naki-apid. Alam ko ang totoo dahil ang kaniyang kalaguyo ay kapitbahay namin noon. Tawagin na lang natin siyang Ka B. Hindi nga ako makapaniwala nang una. Akala ko'y mabuti o banal siya dahil lagi siyang umiiyak kapag nananalangin sa pagpupulong ng komite. Dahil alam din ng nanay kong diakonesa ang lihim ni Ka B, tinanong siya ng isang ministro na napadalaw sa bahay namin: "Kapatid, alam mo ba 'yong kay Ka B?" Siyempre, nagsabi ng totoo ang nanay ko. Ang sabi ng ministro, "Huwag mong ipagsasabi ito kapatid ha?" 2. Binabaluktot nila ang matuwid. Mikas 3:8-9: "Nguni't sa ganang akin, ako'y puspos ng kapangyarihan sa pamamagitan ng Espiritu ng Panginoon, at ng kahatulan, at ng 143
144 Ang Tunay na Iglesia kapangyarihan, upang ipahayag sa Jacob ang kaniyang pagsalansang, at sa Israel ang kaniyang kasalanan. "Dinggin ninyo ito, isinasamo ko sa inyo, ninyong mga pangulo sa sangbahayan ni Jacob, at mga pinuno sa sangbahayan ni Israel, na nangapopoot sa kahatulan, at nangagbabaluktot ng matuwid." Sinabi ko sa pangulong diakono: "Brad, bakit naman agad akong itiniwalag? Kilala ninyo ako na matuwid? Kaya dalawáng beses ninyo akong tinawagan para maging diakono." Ito ang sagot niya: "Noong una, matuwid ka nga; Pero ngayon, hindi na dahil nadidimlan ka na ng isipan." Binabaluktot nila ang matuwid. Iyon sanang hindi sumusunod sa kasinungalingang aral ang matuwid; Pero sinasabi nilang 'yon ang nadidimlan ng isipan. Noon: Naawa ako sa mga natiwalag. Akala ko, sila ang masama dahil hindi nila sinunod ang pagkakaisa. Ngayong alam ko na ang katotohanan, natanto kong ang mga kapatid na hindi nagpasakop sa madilim na aral ni Ka Felix Manalo ang mga mabuti at matuwid. 3. Pinabayaan nila ang mga tupa ng Dios. Mikas 3:2-4: "Kayong napopoot sa mabuti at umiibig sa kasamaan; na siyang umaagaw sa mga dukha ng balat nila, at ng kanilang laman sa kanilang mga buto; "Kayo ring kumakain ng laman ng aking bayan, at lumalapnos ng kanilang balat, at bumabali ng kanilang mga buto, at kanilang pinagputolputol yaon, na wari'y para sa palyok, at parang laman sa loob ng caldera. "Kung magkagayo'y magsisidaing sila sa Panginoon, nguni't hindi niya sasagutin sila; oo, kaniyang ikukubli ang kaniyang mukha sa kanila sa panahong yaon, ayon sa kanilang ginawang kasamaan sa kanilang mga gawa." Ano ang ibig sabihin nito?
Ang mga parusa ng Dios kay Jacob! Ezekiel 34:1-4: "At ang salita ng Panginoon ay dumating sa akin, na nagsasabi, "Anak ng tao, manghula ka laban sa mga pastor ng Israel, manghula ka, at iyong sabihin sa kanila, sa mga pastor, Ganito ang sabi ng Panginoong Dios: Sa aba ng mga pastor ng Israel na pinakakain ang kanilang sarili! hindi baga dapat pakanin ng mga pastor ang mga tupa? "Kayo'y nagsisikain ng gatas, at kayo'y nangananamit sa inyo ng lana, inyong pinapatay ang mga pinataba; nguni't hindi ninyo pinakakain ang mga tupa. "Hindi ninyo pinalakas ang payat, o inyo mang pinagaling ang may sakit, o inyo mang tinalian ang may bali, o inyo mang ibinalik ang iniligaw, o inyo mang hinanap ang nawala; kundi inyong pinagpunuang may karahasan at may kahigpitan." Inaagawan nila ng makakain ang mga dukhang kapatid dahil hinihingan pa nila ng abuloy. Ang mga tagapamahala ay namumuhay na masagana--libreng bahay, pagkain at may mga sasakyan pa; Nguni't pinabayaan nila ang kalagayan ng mga mahihirap na kapatid gayong sila'y kumakain dahil sa abuloy ng mga kaanib. 4. Pinagpunoan nila ng may kahigpitan at kabagsikan. Sila'y mga palalo at parang mga panginoon. Ang ibang mga tagapamahala ay nanununtok pa ng mga kapatid. Ang pangangatu- wiran naman ng ibang mga kapatid: "Hindi kasi natin maiiwasan na magalit. Tao lang naman sila." Tama nga kaya ang pangangatuwirang ito? l Timoteo 3:2-3: "Dapat nga na ang obispo ay walang kapintasan, asawa ng isa lamang babae, mapagpigil, mahinahon ang pagiisip, mahusay, mapagpatuloy, sapat na makapagturo; "Hindi magulo, hindi palaaway, kundi malumanay, hindi mapakipagtalo, hindi maibigin sa salapi;" 145
146 Ang Tunay na Iglesia Sa 1 Timoteo 4:16: "Mag-ingat ka sa iyong sarili, at sa iyong turo. Manatili ka sa mga bagay na ito; Sapagka't sa paggawa nito ay ang iyo ring sarili ang ililigtas mo at pati ng mga nagsisipakinig sa iyo." Ang obispo ay dapat na mapagpigil. Kung hindi nila magagawa ito, wala silang karapatang maging ministro. Hindi nila maililigtas kahit ang kanilang sarili dahil hindi sila nanatili sa turo. Sa Galacia 1:8: "Datapuwa't kahima't kami, o isang anghel na mula sa langit, ang mangaral sa inyo ng anomang evangelio na iba sa aming ipinangangaral sa inyo, ay matakuwil." Ang ibang evangelio na kanilang ipinangaral: (1) Huling Sugo, (2) si Ka Felix ang anghel sa Apoc. 7:2-3, (3) Pang-iisa sa Pagboto, (4) si Cristo ay tao pa rin kahit nasa langit na at (5) hindi raw Dios si Cristo. Kaya ang mga ministro ni Manalo ay dapat na matakuwil! 5. Itinatayo nila ang iglesia sa pamamagitan ng dugo at kasamaan. Mikas 3:10: "Kanilang itinatayo ang Sion sa pamamagitan ng dugo, at ang Jerusalem sa pamamagitan ng kasamaan. Ang Sion ay ang banal na bundok at Jerusalem ay banal na bayan ng Dios (Mga Hebreo 12:22). Sa ibang salita, ang iglesia. Ano ang kahulugan ng itinatayo sa pamamagitan ng dugo? Ezekiel 22:27-28 "Ang mga prinsipe sa gitna niyaon ay parang mga lobo na nangangagaw ng huli, upang mangagbubo ng dugo, at upang magpahamak ng mga tao, upang sila'y mangagkaroon ng mahalay na pakinabang. "At itinapal ng mga propeta niyaon ang masamang argamasa para sa kanila, na nakakita ng walang kabuluhan, at nanganghuhula
Ang mga parusa ng Dios kay Jacob! ng mga kabulaanan sa kanila, na nangagsabi, Ganito ang sabi ng Panginoong Dios, dangang hindi sinalita ng Panginoon." Ang ibig sabihin nito: Itinatayo nila ang iglesia sa pamamagitan ng walang kabuluhan at pandaraya na siyang ikinapahamak ng mga kapatid na nagbubo ng dugo (trahedya sa EDSA 3); Pero para naman sa kanilång mahalay na kapakinabangan--ang kanilang kapangyarihan sa pulitika. Kaya talagang lumapat sa kanila ang nakasulat: Ginagamit nila ang pangalan ng Panginoong Dios sa walang kabuluhan at kasinungalingan. Nakikipagkaisa raw tayo sa Dios sa ating pagboto kahit hindi sinalita ng Panginoon. 6. Totoong tumatanggap sila ng suhol mula sa kandidato. Mikas 3:9 at 11: "Dinggin ninyo ito, isinasamo ko sa inyo, ninyong mga pangulo sa sangbahayan ni Jacob, at mga pinuno sa sangbahayan ni Israel, na nangapopoot sa kahatulan, at nangagbabaluktot ng matuwid. "Ang mga pangulo niya'y nagsisihatol dahil sa suhol, ang mga saserdote niya'y nangagtuturo dahil sa upa, at ang mga propeta niya'y nangahuhula dahil sa salapi, gayunma'y sasandal sila sa Panginoon, ay mangagsasabi, Hindi baga ang Panginoon ay nasa gitna natin? Walang kasamaang darating sa akin." Sapagka't ayon sa kanila, ang paghatol sa 1 Corinto 1:10 ay pagboto, ang mga tagapamahala ay humahatol dahil sa suhol. Ang mga paratang ng mga kumakalaban sa iglesia ay totoo. Katunayan, nadulas ang dila ni Brad Julie sa pagsasabing: "Binigyan ako, eh. Ikaw, hindi, eh!" Maaaring si Ka Felix at Ka Erdy ay hindi tumanggap ng pera, kundi mga pabor upang irekomenda ang mga kapatid na puwedeng ilagay sa mataas na puwesto sa pamahalaan--'yon na ang suhol. Ito ang dahilan kung bakit itinayo ang New Era University: Nangagtuturo dahil sa upa. Nagtayo ng iba't-ibang negosyo at nagpalago ng kayamanang panlupa. Palaging ipinaaalala sa mga kapatid: "Huwag ninyong kalimutan ang tanging handogan at 147
148 Ang Tunay na Iglesia paglalagak sa pasalamat mga kapatid ha?" Puro na lang pera ang nasa isip nila. Gayunman, iniisip pa rin nilang walang kasamaang darating sa kanila dahil nakasandal sila sa Panginoon? Talagang sila'y mga "matalinong mangmang!" Ang mga parusa ng Dios kay Jacob (Ka Felix Manalo): 1. Sisirain ng Dios ang mga bayan ni Jacob. Mikas 15:13-15: "Aking ihihiwalay ang iyong larawang inanyuan at ang iyong haligi mula sa gitna mo; at hindi ka na sasamba sa gawa ng iyong mga kamay. "At bubunutin ko ang iyong mga asera mula sa gitna mo: at aking sisirain ang iyong mga bayan. "At ako'y mag-uukol ng paghihiganti sa galit at kapusukan sa mga bansa na hindi nangakinig." Kahit wala tayong mga rebulto sa loob ng ating mga bahay- sambahan, meron tayong larawang inanyuan sa mga isip natin: ang kasinungalingang aral na ginawa ni Ka Felix Manalo. Pero meron siyang rebulto sa INC Central Complex. Mula pa noong simula, ipinagbawal ng Dios kahit ang paggawa ng Kaniyang larawan o kahit ano na nasa langit o nasa lupa. Nguni't sinuway nila ito sa paggawa ng rebultong tanso ni Ka Felix Manalo: ang diosdiosan na aking sinunod noon sa aking pagboto. Kaya bubunutin o aalisin ng Dios ang aral na sa diosdiosan, sisirain Niya ang mga bayan ni Jacob at dudurugin ang kaniyang rebultong tanso: ang simbolo ng kaniyang kataksilan sa Dios. Ang talatang 15 ay katunayang hindi lamang sina ka Erdy ang parurusahan kundi pati ang hindi nangakinig. 2. Gagawing sumpa ang Jacob. Isaias 43:28: "Kaya't aking dudumhan ang mga pangulo ng santuario, at
Ang mga parusa ng Dios kay Jacob! gagawin kong sumpa ang Jacob, at isang kadustaan ang Israel." Ang mga pangulo ng santuario ay ang mga tagapamahala ng iglesia sa buong mundo. Madudumihan na sila sapagka't lilitaw na sila'y mga "matalinong mangmang" na nagtuturo ng aral na nakakahiya at insulto sa kanilang sarili: ang Huling Mensahero. Sila ay babatikusin dahil sa kanilang kawalang-galang sa Dios at kay Cristo. Hindi nila pinahalagahan ang pahayag ng Ama na ginawa na Niyang Panginoon o Dios ang Anak. Iginigiit nila na si Cristo ay tao pa rin kahit nasa langit na. Ang pangalang Manalo ay magiging sumpa at magiging kahiya- hiya pati ang mananatili sa iglesia niya. 3. Kukunin na ng Dios ang Kaniyang mga tupa. Ezekiel 34:9: "Kaya't Oh kayong mga pastor, pakinggan ninyo ang salita ng Panginoon: "Ganito ang sabi ng Panginoong Dios, Narito, ako'y laban sa mga pastor; at aking aalisin ang aking mga tupa sa kanilang mga kamay, at akin silang patitigilin sa pagpapakain ng mga tupa; at hindi na naman pakakanin ng mga pastor ang kanilang sarili; at aking ililigtas ang aking mga tupa sa kanilang mga bibig upang huwag maging pagkain sa kanila." Ang mga pastor o mga ministro ay umaasa lamang sa mga abuloy mula sa mga kaanib. Kaya hindi na nila pakakainin ang kanilang mga sarili dahil kukunin na ng Dios ang Kaniyang mga tupa sa kanilang mga kamay. 4. Babagsak sila sa kapangyarihan. Hagai 2:2: "At aking guguluhin ang luklukan ng mga kaharian, at aking gigibain ang lakas ng mga kaharian ng mga bansa; at aking guguluhin ang mga karo, at yaong nagsisisakay sa mga yaon; at ang mga kabayo 149
150 Ang Tunay na Iglesia at ang mga sakay ng mga yaon ay mangahuhulog, ang bawa't isa'y sa pamamagitan ng tabak ng kaniyang kapatid." Sa Mikas 5:10-11: "At mangyayari sa araw na yaon, sabi ng Panginoon, na aking ihihiwalay ang iyong mga kabayo sa gitna mo, at aking gigibain ang mga karo: "At aking ihihiwalay ang mga bayan sa iyong lupain, at aking ibabagsak ang lahat mong katibayan." Sila'y babagsak mula sa luklukan ng kaharian sa pamamagitan ng Tabak o salita ng Dios. Lahat ng kanilang katibayan tungkol sa kanilang mga kasinungalingang aral ay ibabagsak din. 5. Magigiba ang mga bundok ni Jacob o ang Iglesia ni Manalo. Mikas 1:4-5: "At ang mga bundok ay mangatutunaw sa ilalim niya, at ang mga libis ay muupos, na parang pagkit ng apoy, parang tubig na bumubuhos mula sa isang bundok. "Dahil sa pagsalangsang ng Jacob ang lahat ng ito, at dahil sa mga kasalanan ng sangbahayan ni Israel..." Mikas 3:12: Kaya't ang Sion ay bubukirin na parang isang bukid dahil sa inyo, at ang Jerusalem ay magiging mga bunton, at ang mga bundok ng bahay ay parang mga mataas na dako sa isang gubat. Bakit mataas na dako sa isang gubat? Tama ba na magtayo ng isang mataas na dako o gusali sa isang gubat na wala namang mga tao? Kaya ang ibig sabihin nito: Mawawalan ng mga kaanib ang Iglesia ni Manalo. Kung may maiiwan man, kakaunti na lang ang matitira. Gigiikin ang mga bundok ni Jacob. Isaias 41:15-16: "Narito, aking ginawa kang bagong kasangkapang panggiik
Ang mga parusa ng Dios kay Jacob! na matalas na may mga ngipin; iyong gigiikin ang mga bundok, at didikdiking durog, at iyong gagawin ang mga burol na parang ipa. "Iyong pahahanginan, at tatangayin ng hangin, at pangangalatin ng ipoipo: at ikaw ay magagalak sa Panginoon, ikaw ay luwalhati sa Banal ng Israel." Isaias 57:13: "Pagka ikaw ay humihiyaw, iligtas ka nila na iyong pinisan; nguni't tatangayin sila ng hangin, isang hinga ay tatangay sa kanila..." Maliwanag ang mga talatang nabanggit: Ang mga bundok ni Jacob ay matutunaw na parang pagkit (wax), gigiikin at gigibain. Ang mga kapatid na pinisan ng mga Manalo ay tatangayin ng hangin at ang ipoipo ang magpapangalat sa kanila. Ibig sabihin nito: Ang mga kaanib na maliliwanagan ay magsisitanan sa Iglesia ni Manalo. Sila ay manunumbalik sa Dios upang maging mga tunay na Iglesia ni Cristo. Ang mga kaaway ng Iglesia ay mangatutuwa sa kanilang pagbagsak. Sa Mga Panaghoy 2:l5-17: "Lahat na nangagdaraan ay ipinapakpak ang kanilang kamay sa iyo; sila'y nagsisisutsot at iginagalaw ang kanilang ulo sa anak na babae ng Jerusalem, na sinasabi, Ito baga ang bayan na tinatawag ng mga tao Ang kasakdalan ng kagandahan, Ang kagalakan ng buong lupa? "Ibinukang maluwang ng lahat mong kaaway ang kanilang bibig laban sa iyo: sila'y nagsisisutsot at nagsisipagngalit ng ngipin; kanilang sinasabi, Aming nilamon siya; tunay na ito ang kaarawan na aming hinihintay; aming nasumpungan, aming nakita. "Ginawa ng Panginoon ang kaniyang ipinasiya; kaniyang tinupad ang kaniyang salita na kaniyang iniutos nang mga kaarawan nang una; kaniyang ibinagsak, at hindi naawa: at kaniyang pinapagkatuwa sa iyo ang kaaway; kaniyang pinataas ang sungay ng iyong mga 151
152 Ang Tunay na Iglesia kalaban." Ang sungay dito ay nangangahulugan ng kapangyarihan (Mga Awit 132:17, Mga Panaghoy 2:1). Sa pagtubos kay Ka Felix Manalo, kasama ba si Ka Erdy? Ang mga talatang ito ay lumapat sa mag-ama: Isaias 57:9-14. Talakayin muna natin ang talatang 9: "At ikaw ay naparoon sa hari na may pahid na langis, at iyong pinarami ang iyong mga pabango, at iyong sinugo ang iyong mga sugo sa malayo, at ikaw ay nagpakababa hanggang sa Sheol." Bagama't pang-isahan ang nakasulat, ito ay parehong tumutukoy sa kanila. Hindi literal na sila ang naparoon dahil sila ang nilapitan ng mga Hari o mga Presidente upang humingi ng suporta. Noong unang panahon, yaong may pahid ng langis ay ang mga hari na hinirang ng Dios. Sa ating panahon: Ang mga kandidatong nailagay ng Dios sa kapangyarihan. Ang mag-ama ay nagparami ng kanilang mga pabango. Ibig sabihin: bumango sila sa mga pulitiko. Sila'y nagpakababa hangang sa Sheol o impiyerno dahil sa kanilang mga kasamaan at sa pagtuturo ng mga kasinungalingan; O sila ay nakatakda sa parusa sa impyerno sa Araw ng Paghuhukom. Sa Bibliyang English: ang Sheol ay Hell. Sa talatang 10: "Ikaw ay napagod sa kahabaan ng iyong lakad; gayon ma'y hindi mo sinabi, Walang kabuluhan: ikaw ay nakasumpong ng kabuhayan ng iyong lakas; kaya't hindi ka nanglupaypay." Kahit walang kabuluhan ang Pagkakaisa sa Pagboto--hindi naman ito nakababanal ng kaluluwa--hindi nila sinabi dahil nakasumpong sila ng kabuhayan at ng lakas: Ang ipinagyayabang nilang kapangyarihan sa pulitika. Kabuhayan ito para sa mga tagapamahalang pumipili ng mga kandidato sapagka't binibigyan sila ng suhol ng mga pulitiko. Sa talatang 11-12:
Ang mga parusa ng Dios kay Jacob! "At kanino ka nangilabot at natakot, na ikaw ay nagsisinungaling, at hindi mo ako inalaala, o dinamdam mo man? hindi baga ako tumahimik na malaong panahon, at hindi mo ako kinatatakutan. "Aking ipahahayag ang iyong katuwiran; at tungkol sa iyong mga gawa, ang mga yaong hindi makikinabang sa iyo." Ang mag-ama ay parehong hindi natakot sa Dios. Ginamit nila ang pangalan ng Panginoon na nakikipagkaisa raw tayo sa Kaniya kahit sa ating pagboto. Itinuro nila ang kalapastanganang aral na 'yan hanggang sa kanilang kamatayan. Kaya ipinahayag ng Dios ang kanilang mga kalikuan. Bakit pinalitan ko ang salitang katuwiran (righteousness) ng kalikuan? Ang talatang 12 ay hindi naman talagang nakakalito kung inyo lang aanalisahin ang mga talatang 9 at 11. Sila'y nagpakababa hanggang sa Sheol; Hindi nila kinatakutan ang Dios, nagsinungaling sila at hindi nila inalala ang Panginoon. Maaari ba ninyong ipalagay na ang kanilang mga gawa ay matuwid, gayong ang mga yaon ay hindi mapapakinabangan? Sa makatuwid, ang salitang katuwiran (righteousness) sa talatang 12 ay kabaliktaran ang kahulugan. Sa Isaias 57:13-14: "Pagka ikaw ay humihiyaw, iligtas ka nila na iyong pinisan; nguni't tatangayin sila ng hangin, isang hinga ay tatangay sa kanila: nguni't siyang naglalagak ng kaniyang tiwala sa akin ay magaari ng lupain, at magmamana ng aking banal na bundok. "At kaniyang sasabihin, inyong patagin, inyong patagin, inyong ihanda ang lansangan, inyong alisin ang katitisuran sa lansangan ng aking bayan." Si Ka Erdy ay nabigyan na ng pagkakataon na pumanig sa katotohanan noong buhay pa siya. Nagpadala ako ng sulat sa kaniya tungkol sa mga batayang magpapatunay na ang aral ng Pagkakaisa sa Pagboto ay hindi utos ng Dios. Iminungkahi ko na kung maaari ay alisin 'yan sapagka't katitisuran lang sa mga kapatid. O kung hindi man lubusang alisin, baguhin na lang sa paraang tunay na makikipagkaisa tayo sa Dios: "Bahala na ang Diós" ang ating isusulat 153
154 Ang Tunay na Iglesia sa balota. Nguni't nagtago ako sa pangalang Pablo Apostol baka agad akong itiwalag. Noong una ay natakot pa akong magpakilala sapagka't hindi ko pa alam na ako'y sugo o mensahero ng Dios. Pero binale-wala iyon ni Ka Erdy. Ipinagpatuloy pa rin niyang ituro ang kanilang maling aral. Kung sinunod niya ang tamang paraan ng pakikipagkaisa sa Dios, wala nang mga pulitikong pupunta sa kaniya. Ang Iglesia ni Manalo ay mawawalan na ng kapangyarihan sa pulitika. Ngayon ay natanto kong inutusan pala ako ng Dios nang padalhan ko ng sulat si Ka Erdy. Natupad ang kasulatan: "At kaniyang sasabihin, inyong patagin, inyong patagin, inyong ihanda ang lansangan, inyong alisin ang katitisuran sa lansangan ng aking bayan." Ang pagmana ko sa banal na bundok ng Dios ay pansamantala lamang bilang pastor ng kawan. Ang tunay na tagapagmana ay ang Panginoong Jesucristo sapagka't siya ang hahatol sa sanglibutan at magmamana ng mga bansa (Mga Awit 82:1 at 8). Si Jacob (Ka Felix Manalo) lamang ang matutubos. Isaias 43:1 at 4: "Nguni't ngayo'y ganito ang sabi ng Panginoon na lumalang sa iyo, Oh Jacob, at nag-anyo sa iyo, Oh Israel, Ikaw ay huwag matakot, sapagka't tinubos kita; tinawag kita sa iyong pangalan, ikaw ay akin. "Yamang ikaw ay naging mahalaga sa aking paningin, at kagalanggalang, at aking inibig ka; kaya't magbibigay ako ng mga tao na pinakatubos sa iyo, at ng mga bayan na pinakatubos sa iyong buhay." Kung minsan, ang Dios ay gumagamit ng mga salita pero kabaliktaran ang tamang kahulugan--tulad ng naparoon at katuwiran (righteousness) sa Isaias 57:9 at 12. Isa pang halimbawa ay itong buhay sa Isaias 43:4: ang kubling salita na nauna ko nang binanggit sa Kapitulo 4. Si Jacob ay matagal nang patay. Kaya hindi
Ang mga parusa ng Dios kay Jacob! na natin maaaring iligtas ang kaniyang buhay, kundi ang kaniyang kaluluwa sa ikalawang kamatayan sa impyerno. Sa Isaias 48:8-10: "Oo, hindi mo narinig; oo, hindi mo naalaman; oo, mula nang una ay hindi nabuksan ang iyong pakinig: sapagka't talastas ko na ikaw ay gumawa na totoong may kataksilan, at tinawag na mananalangsang mula sa bahay-bata. "Dahil sa aking pangalan ay aking iuurong ang aking galit, at dahil sa kapurihan ko ay aking ititigil, upang huwag kitang ihiwalay. "Narito dinalisay kita, nguni't hindi parang pilak; pinili kita sa hurno ng kadalamhatian." Ano ang kahulugan ng pilak sa Dios? Mga Awit 12:6: "Ang mga salita ng Panginoon ay dalisay na salita; na gaya ng pilak na sinubok sa hurno sa lupa, na makapitong dinalisay." Si Jacob ay dinalisay hindi gaya ng pilak. Taksil siya sa Dios at hindi dalisay ang kaniyang mga salita sapagka't nagturo siya ng mga kasinungalingan. Nguni't siya'y pinili pa rin ng Dios sa hurno ng kadalamhatian. Ang hurno ay ginagamit sa pagdalisay ng pilak at ito rin ang parusang ginamit ni Nabucodonosor: ihagis ang mga tao sa nagninigas na hurno. Kung gayon, ang ibig sabihin ng hurno ng kadalamhatian ay parusa sa Sheol o impiyerno. Dahil sa kaniyang masamang mga gawa, si Jacob ay dapat sanang parusahan sa impiyerno. Siya'y nagpakababa hanggang sa Sheol (Isaias 57:9). Nguni't sa kabila ng ginawa niyang mga kasamaan at kasalanan, siya ay tutubusin sapagka't siya'y naging mahalaga sa paningin ng Dios. Maaaring mag-alinlangan kayo na ang kaniyang kaluluwa ay hindi na matutubos. May mga talata sa Biblia na ang mga taong buhay ay wala nang magagawa pa upang iligtas ang kaluluwa ng mga patay. Pero hindi sa Dios. Siya ang pinakamataas at pinakamakapangyari- han. Kaya maaari Niyang gawin ang hindi magagawa ng mga tao. 155
156 Ang Tunay na Iglesia Lucas 18:27: "Datapuwa't sinabi niya, Ang mga bagay na di mangyayari sa mga tao ay may pangyayari sa Dios." Sinabi ng Dios, "tinubos kita." Kahit hindi pa 'yon naganap, waring natubos na siya (pangnakaraan) sapagka't ang salita ng Dios ay may kapangyarihan at talagang natutupad. Ang katunayang hindi pa ito natupad, panghinaharap naman ang ginamit sa Isaias 43:4: "kaya't magbibigay ako ng mga tao na pinakatubos sa iyo, at ng mga bayan na pinakatubos sa iyong buhay." Sa makatuwid, dahil si Jacob (Ka Felix Manalo) lamang ang tiniyak na matutubos, ang kaniyang anak na si Ka Erdy ay bababa sa Sheol o impiyerno. Bakit parang naganap na ang pagkakasulat ng mga hula sa Biblia kahit hindi pa nangyayari? Isaias 46:9-10 at Roma 4: 17: "Inyong alalahanin ang mga dating bagay ng una: sapagka't ako'y Dios, at walang iba liban sa akin; ako'y Dios, at walang gaya ko; "Na nagpapahayag ng wakas mula sa pasimula, at mula nang mga unang panahon, ng mga bagay na hindi pa nangyayari; na nagsasabi, Ang payo ko ay mananayo, at gagawin ko ang aking buong kaligayahan:" "(Gaya ng nasusulat, Ginawa kitang ama ng maraming bansa) sa harapan niyaong kaniyang pinanampalatayanan, sa makatuwid baga'y ang Dios, na nagbibigay ng buhay sa mga patay, at tumatawag sa mga bagay na hindi pa hayag na tila hayag na."
Aral na si Cristo ay tao pa rin sa langit: Kataksilan sa Dios at kay Cristo! Kapitulo 7 Aral na si Cristo ay tao pa rin sa langit: Kataksilan sa Dios at kay Cristo! to ang isa pang maling aral ni Jacob (Ka Felix Manalo): Itinuro niyang si Cristo ay tao pa rin kahit nasa langit na at nakaupo sa kanan ng Dios. Ang pagtuturong ito ay isa ring kalapastangan sa Dios at kay Cristo. Si Cristo ay itinaas na nang siya'y magmasunurin sa Dios hanggang sa kamatayan sa krus. Pero ang mga ministro ng Iglesia ni Manalo, hinihila siyang pababa. Ayaw nilang kilalaning Dios si Cristo gayong ginawa na siyang Panginoon ng kanyang Ama. Lumalabas nito na ayaw nilang sundin ang kalooban ng Dios. Hindi nila iginalang ang kapangyarihang ibinigay ng Ama sa Anak. Kaya dapat ninyong pag-aralan kung paano nalapastangan ang Dios at si Cristo sa pagtuturo ng aral na ito. I Mga batayan sa Biblia na ginagamit ng mga naniniwalang si Cristo ay Dios: 1. Kasama siya ng Dios bago simulan ang paglalang. Kawikaan 8:22-30: "Inari ako ng Panginoon sa pasimula ng kaniyang lakad, bago pinasimulan ang kaniyang mga gawa ng una. "Ako'y nalagay mula noong araw mula ng walang pasimula, bago nalikha ang lupa. "Ako'y nailabas nang wala pang mga kalaliman; nang wala pang mga bukal na sagana ng tubig. "Bago ang mga bundok ay nalagay, bago ang mga burol ay ako'y 157
158 Ang Tunay na Iglesia nailabas: "Samantalang hindi pa niya nililikha ang lupa, ni ang mga parang man, ni ang pasimula man ng alabok ng sanglibutan. "Nang kaniyang itatag ang langit nandoon ako: nang siya'y maglagay ng balantok sa balat ng kalaliman: "Nang kaniyang pagtibayin ang langit sa itaas: nang maging matibay ang mga bukal ng kalaliman: "Nang bigyan niya ang dagat ng kaniyang hangganan, upang huwag salangsangin ng tubig ang kaniyang utos: nang kaniyang iayos ang mga patibayan ng lupa: "Nasa siping nga niya ako na gaya ng matalinong manggagawa: at ako ang kaniyang ligaya sa araw-araw, na nagagalak na lagi sa harap niya;" Paano natin matitiyak na si Cristo nga ang binanggit sa Kawikaan 8:22-30? 1 Corinto 2:6-7: "Gayon man, ay nangagsasalita kami ng karunungan sa mga may gulang: bagaman hindi ng karunungan ng sanglibutang ito, o ng mga may kapangyarihan sa sanglibutang ito, na ang mga ito'y nangauuwi sa wala: "Kundi sinasalita namin ang karunungan ng Dios sa hiwaga, yaong karunungan na itinalaga ng Dios, bago nilalang ang mga sanglibutan sa ikaluluwalhati natin:" Sino ang karunungan ng Dios? 1 Corinto1:24: "Nguni't sa kanila na mga tinawag, maging mga Judio at mga Griego, si Cristo ang kapangyarihan ng Dios, at ang karunungan ng Dios." Nauna pa si Cristo kay Abraham. Juan 8:58: "Sinabi nga sa kaniya ng mga Judio, Wala ka pang limangpung taon, at nakita mo si Abraham?
Aral na si Cristo ay tao pa rin sa langit: Kataksilan sa Dios at kay Cristo! "Sinabi sa kanila ni Jesus, Katotohanan, katotohanang sinasabi ko sa inyo, Bago ipinanganak si Abraham, ay ako nga." Dahil sa mga nabanggit na mga talata, napatunayan na ang Anak ay kasama na ng Ama bago pa lalangin ang sanglibutan. Kung gayon, ang aral na itinuro ng mga ministro ng Iglesia ni Manalo na nauna lang si Cristo kay Abraham sa isip ng Dios ay mali. Siya ay talagang nauna kay Abraham. Bakit hindi nakilala na si Cristo ay ang kapangyarihan at ang karunungan ng Dios? Hindi ito isinulat sa Lumang Tipan. Binanggit nga siya sa Kawikaan 8:22-30, pero sa Bagong Tipan na inihayag (1 Corinto 2:6-8 at 24). Bagama't kasama ng Dios bago lalangin ang sanglibutan, hindi pa siya ipinakilala ng kaniyang Ama. Hinanap ko ang salitang Anak ng Dios sa Lumang Tipan sa pamamagitan ng quick search ng Online Bible: King James Version. Nag-type ako ng Son of God. Isang talata lang ang resulta--ang Daniel 3:25. Sa Daniel 3:24, si Haring Nabucodonosor ay namangha sapagka't ang inihagis nila sa nagniningas na hurno ay tatlong lalake lang-- sina Sadrach, Mesach, at Abednego. Sila ay pinarusahan dahil sa pagtanggi sa pagsamba sa larawang ginto na ipinagawa niya. Kaya ang Anak ng Dios ay sinugo sa anyong anghel upang sila'y iligtas. Daniel 3:25: "Siya'y sumagot, at nagsabi, Narito, aking nakikita ay apat na lalake na hindi gapos na nagsisilakad sa gitna ng apoy, at sila'y walang paso; at ang anyo ng ikaapat ay kawangis ng isang anak ng mga dios." Mali ang saling ito sa Tagalog. Dapat ay Anak ng Dios sapagka't ang ibig sabihin ng anak ng mga dios ay anak lamang ng hindi tunay na dios--hindi capital ang d at marami pa. Sa King James Version, "Son of God" ang nakasulat samantalang sa Revised Standard Version, "son of the gods" ang salin. Ang tamang salin ay ang King 159
160 Ang Tunay na Iglesia James Version sapagka't ang nagligtas kina Sadrach, Mesach, at Abednego ay ang tunay na Dios. Bakit tiyak na si Cristo ang ipinadala ng Dios sa anyong anghel? Bagama't hindi pa ipinakilala ang pangalang Cristo sa Lumang Tipan, siguradong siya 'yon sapagka't siya lang ang bugtong na Anak ng Dios. Pero kahit siya ay Anak ng Dios, wala pang pahayag mula sa Ama na siya ay Dios din sa Lumang Tipan. Kaya ang tinalakay na mga talata ay hindi sapat na mga batayan upang mapatunayan na si Cristo ay Dios din. 2. Pantay si Cristo at ang Dios pero hinubad lang niya ang kaniyang pagka-Dios. Sa Bibliyang Ingles, King James Version: Philippians 2:6-7: "Who, being in the form of God, thought it not robbery to be equal with God: " But made himself of no reputation, and took upon him the form of a servant, and was made in the likeness of men:" Nang isalin sa Tagalog, Filipos 2:6-7: "Na siya, bagama't nasa anyong Dios, ay hindi niya inaring isang bagay na nararapat panangnan ang pagkapantay niya sa Dios," "Kundi bagkus hinubad niya ito, at naganyong alipin, na nakitulad sa mga tao:" Bakit sa talatang 6, si Cristo ay kapantay na ng Dios? At sa talatang 7, ang "But made himself of no reputation, and took upon him the form of a servant, and was made in the likeness of men," ay naging "Kundi bagkus hinubad niya ito, at nag-anyong alipin, na nakitulad sa mga tao?" Ito ay napakalaking pandaraya! Sinadyang baluktutin ang pagsalin upang palitawin na si Cristo ay Dios at may kapangyarihang mag-anyong alipin na nakitulad sa mga tao. Kung isasalin nang tama sa Tagalog, hindi naman lalabas na magkapantay sila ng Dios, wala namang nakasulat na hinubad niya ang kaniyang pagka-Dios, nag-anyong alipin at nakitulad sa mga tao
Aral na si Cristo ay tao pa rin sa langit: Kataksilan sa Dios at kay Cristo! sa English Bible? Ganito sana ang tamang salin: "Na siya, bilang nasa anyong Dios, hindi inisip na pagnanakaw ang maging kapantay ng Dios: "Kundi tinanggap ang sarili na walang karangalan, at tinanggap niya ang anyong alipin, at ginawa na kawangis ng mga tao:" Kahit sa Revised Standard Version, si Cristo ay hindi naman kapantay ang Dios dahil ang nakasulat: "did not count equality with God." Sa Tagalog: "hindi ibinilang na kapantay ang Dios." Si Cristo ay hindi maaaring pumantay sa kaniyang Ama dahil sinabi niya sa Juan 14:28: "Ang Ama ay lalong dakila kay sa akin." Kaya hindi niya iisipin na nakawin o ibibilang na kapantay ang Dios. Katunayan nito, sa Filipos 2:8: "siya'y nagpakababa sa kaniyang sarili, na nagmasunurin hanggang sa kamatayan, oo, sa kamatayan sa krus." Bakit ko naman pinalitan ang "But made himself of no reputation" ng "Kundi tinanggap ang sarili na walang karangalan?" May salungatan kasi kahit sa English Bible: "But made himself of no reputation, and took upon him the form of a servant, and was made in the likeness of men." Kaya ang tama ay "tinanggap ang sarili na walang karangalan" upang maging kasang-ayon sa "took upon him the form of a servant" (tinanggap niya ang anyong alipin). Mali 'yong siya ang gumawa sa kaniyang sarili (made himself ) dahil may salungatan din na siya'y ginawa (was made in the likeness of men). Hindi niya kagustuhan na maging tao pero tinanggap niya ito. Sumunod lamang siya sa kalooban ng kaniyang Ama. 3. Si Cristo ay Dios na nagkatawang-tao. Juan 1:1 at 14: "Nang pasimula siya ang Verbo, at ang Verbo ay sumasa Dios, at ang Verbo ay Dios. "At nagkatawang-tao ang Verbo, at tumahan sa gitna natin (at nakita namin ang kaniyang kaluwalhatian, kaluwalhatian gaya ng 161
162 Ang Tunay na Iglesia sa bugtong ng Ama), na puspos ng biyaya at katotohanan." Si Cristo raw ay Dios dahil ang Verbo ay Dios. Kaya ang Verbo ay Dios sapagka't Dios ang nagsalita. Pero nang ang Salita ay gawing laman, ang laman ba ay Dios? Mali na naman ang pagkakasalin sa talatang 14. Sa Bibliyang Ingles, King James Version at Revised Standard Version, ang nakasulat ay "And the Word was made flesh." Ang tamang salin sana sa Tagalog ay "At ang Salita ay ginawang laman." Iba ang kahulugan ng nagkatawang-tao ang Verbo; Ibig sabihin: may kapangyarihan si Cristo na magpalit ng kalagayang maging tao. Pinalalabas nila na Dios talaga si Cristo pero nagkatawang-tao, nag- anyong alipin, nakitulad sa mga tao o nagbalatkayong tao. Pandaya ang mga saling ito upang iligaw ang mga tao na si Cristo ay Dios at may kapangyarihang magkatawang-tao. 4. Ang katawan lang ni Cristo ang tao, pero Dios ang nasa loob nito. Narinig ko ang pangangatuwirang ito kay Ka Eli Soriano; Isang mangangaral ng Mga Kaanib Iglesia ng Dios International na itinatag sa Pilipinas at mahigpit na kumakalaban sa Iglesia ni Manalo. Bagama't hindi sila sang-ayon sa aral na Trinidad ng Katoliko, naniniwala silang si Cristo ay Dios din na nasa katawang-tao. Ang paniniwala niya ay parang katulad na rin ng pagtuturo ng Katoliko na si Cristo at ang Dios ay iisa dahil ang Dios ay nasa loob ng katawan ni Cristo. Hindi niya alam na sinasalungat niya ang sarili sa paniniwala na Dios ang nasa loob ng katawan ni Cristo, hinubad niya ang kaniyang pagka-Dios at nagkatawang-tao siya. Mandaraya din pala itong si Ka Soriano at "matalinong mangmang." Ang galing niyang manuligsa sa mga aral ni Ka Felix Manalo, pero meron din pala siyang mga mali. Bakit? Ito ay aral na sumisira at sumasalungat sa sarili. Kung hinubad na ni Cristo ang kaniyang pagka-Dios, naroon pa ba ang Dios sa katawan niya? Sa halip na mapatunayang tama, lalo lamang
Aral na si Cristo ay tao pa rin sa langit: Kataksilan sa Dios at kay Cristo! pinatunayang mali! Wala na sa loob ng katawan ni Cristo ang Dios sapagka't hinubad na niya ito! At dahil hinubad na niya ang kaniyang pagka-Dios, kasabay din niyang binitiwan ang kaniyang kapangyarihan. Paano pa siya makakapagkatawang-tao kung wala na siyang kapangyarihang gawin ito? Tama ba na paniwalaan natin na ang titulo ng Dios lamang ang kaniyang hinubad, pero ang kaniyang kapangyarihan ay nasa kaniya pa rin? Ang Ama ay sinasamba at tinatawag na Dios dahil sa Kaniyang kapangyarihan; Kung wala ito, Dios pa ba siya? Salungatan ang aral na ito ni Ka Soriano. Kung ang salita niya ang aking gagamitin: Katarantaduhan ang aral na ito! Ang galing niyang maghanap at makakita ng maling mga salin ng Biblia. Pero bakit hindi niya nakita ang maling salin ng Filipos 2:6-7 at Juan 1:14? Alam kong alam niya na ang Ama ay lalong dakila kay Cristo. Pero ginagamit niya ang mga maling salin na kapantay ni Cristo ang Dios sa panloloko ng kapuwa?! Niloloko niya ang mga tao at ang kaniyang mga kaanib na paniwalain sila na si Cristo ay Dios pa rin kahit hinubad na niya ito? Pati ang kaniyang sarili ay niloloko niya sa paniniwala sa salungatan niyang aral! 5. Kapag Dios daw ang Ama, Dios din ang Anak? Si Ka Soriano ay nagbigay din ng ibang halimbawa: Kapag ang ama ay kalabaw, natural, ang anak ay kalabaw din; Kapag ang ama ay tao, tao rin ang anak. Kahit tama siya, mali siya kung ang halimbawa niya ay gagamitin niya sa Dios. Bakit? Ano ba ang kabuoan ng buhay na Dios? Juan 4:24 at Juan 3:6: "Ang Dios ay Espiritu: at ang mga sa kaniya'y nagsisisamba ay kinakailangang magsisamba sa espiritu at sa katotohanan. "Ang ipinanganak ng laman ay laman nga; at ang ipinanganak ng Espiritu ay espiritu nga." Ito ang lohika kung gagamitin sa Dios: Kapag ang Ama ay Espiritu, espiritu rin ang Anak. Kapag ang Ama ay Dios, hindi 163
164 Ang Tunay na Iglesia naman kasunod na Dios din agad ang Anak. Ang salitang Dios ay pangalan na itinatawag sa isa lamang, Pinakamakapangyarihan, at ang Manlalalang--ang Ama. Maaari bang tawaging Dios si Cristo gayong siya'y namatay sa krus? Kaya hindi nababagay na tawagin siyang Dios, gayong wala siyang katangian at kapangyarihan ng Dios noon. Siya ay ipinadala sa sanglibutan hindi bilang Dios kundi sa anyong Dios, sapagka't siya ang larawan ng Dios (Filipos 2:6 at 2 Corinto 4:4). Tulad halimbawa sa Hari: ito ay pangalan din na itinatawag sa pinakamataas na pinuno ng kaharian. Karaniwan, ang panganay na anak na lalake ang humahalili sa Hari. Nguni't hindi pa tinatawag na Hari habang nabubuhay pa ang kaniyang ama. Siya ay magiging Hari lang kapag ang ama niya ay wala nang kakayahang gampanan ang kaniyang tungkulin o patay na. Isa pang halimbawa: Ang Presidente ng isang napakalaking kompaniya ay may bugtong na anak. Ang kaniyang anak ay hindi naman agad tatawaging Presidente tulad ng ama. Kailangang lumaki muna siya, mag-aral at matuto sa pamamahala ng kanilang kompaniya, upang maging karapatdapat sa tungkulin. Samantalang siya ay nasa proseso ng paglaki at pag-aaral, siya ay tatawagin ng kanilang mga kawani bilang anak ng Presidente. Kapag siya ay ipinahayag na ng kaniyang ama na siya na ang kahalili, 'yon ang panahon na siya ay kikilalaning Presidente ng kompaniya. Kaya hindi natin dapat paniwalaan ang pahayag ng maling haka- haka na dahil Dios ang Ama, Dios din ang Anak. Ang katibayan na dapat nating paniwalaan ay ang pahayag ng Dios na ang Kaniyang Anak ay Dios na. Sa makatuwid, sapagka't si Cristo ay ipinanganak ng Dios na Espiritu, siya ay espiritu nga noong kasama pa niya ang Ama bago pa ang paglalang; Nguni't nang siya'y ipanganak sa laman (ni Maria), siya'y laman nga o talagang tao. Bakit kinailangan na si Cristo ay ipanganak sa laman? Mateo 1:20-21:
Aral na si Cristo ay tao pa rin sa langit: Kataksilan sa Dios at kay Cristo! "Datapuwa't samantalang pinagiisip niya ito, narito, ang isang anghel ng Panginoon ay napakita sa kaniya sa panaginip, na nagsasabi: Jose, anak ni David, huwag kang mangamba sa pagtanggap kay Maria na iyong asawa: sapagka't ang kaniyang dinadalang-tao ay sa Espiritu Santo. "At siya'y manganganak ng isang lalake; at ang pangalang itatawag mo sa kaniya'y Jesus; sapagka't ililigtas niya ang kaniyang bayan sa kanilang mga kasalanan." Papaano ililigtas ni Cristo ang kaniyang bayan sa kanilang mga kasalanan? Mateo 26:28: "Sapagka't ito ang aking dugo ng tipan, na nabubuhos dahil sa marami sa ikapagpapatawad ng mga kasalanan." Sapagka't si Cristo ay espiritu noon, ano ba ang kaibahan ng espiritu sa tao? Lucas 24:37-39: "Datapuwa't sila'y kinilabutan, at nangahintakutan, at inakala nila na nakakakita sila ng isang espiritu. "At sinabi niya sa kanila, Bakit kayo'y nangagugulumihanan? at bakit nangyayari ang pagtatalo sa inyong puso? "Tingnan ninyo ang aking mga kamay at ang aking mga paa, ako rin nga: hipuin ninyo ako, at tingnan; sapagka't ang isang espiritu'y walang laman at mga buto, na gaya ng inyong nakikita na nasa akin." Ano ang kabuoan ng buhay na tao? 1 Tesalonica 5:23: "At pakabanalin kayong lubos ng Dios din ng kapayapaan; at ang inyong espiritu at kaluluwa at katawan ay ingatang buo, na walang kapintasan sa pagparito ng ating Panginoong Jesucristo." Ang tao ay binubuo ng espiritu, kaluluwa at katawan. Kapag ang tao ay namatay, ang kaluluwa ay namamatay din at dumidikit sa alabok (Ezekiel 18:4 at Awit 119:25); Ang katawan (alabok) ay mauuwi sa lupa at ang espiritu ay bumabalik sa Dios (Ecclesiastes 12:7). Sa 165
166 Ang Tunay na Iglesia makatuwid, ang kaluluwa ay katulad din ng laman o katawan na mahina dahil namamatay, pero ang espiriu ay hindi. Kaya ang Dios na Espiritu ay hindi namamatay. Kung si Cristo ay ipinadala ng Dios bilang espiritu, papaano mabubuhos ang kaniyang dugo gayong ang espiritu ay walang laman at buto at wala ring dugo? Kaya kailangang ipanganak siya sa laman. Kailangang maging tao si Cristo upang matupad ang kahalagahan ng kaniyang pagiging tao--mabuhos ang kaniyang dugo sa ikaliligtas ng kaniyang bayan. Ito ang isa pang mahalagang dahilan kung bakit kailangang siya'y maging tao: 1 Timoteo 2:5: "Sapagka't may isang Dios at may isang Tagapamagitan sa Dios at sa mga tao, ang taong si Cristo Jesus," Ang pagiging tao ni Cristo ay ang paraan upang siya'y maging Tagapamagitan sa Dios at sa mga tao. Ang talatang ito ang katunayang si Cristo ay tao. Siya pa mismo ang nagsabi sa Juan 8:40: "Datapuwa't ngayo'y pinagsisikapan ninyo akong patayin, na taong sa inyo'y nagsaysay ng katotohanan, na aking narinig sa Dios: ito'y hindi ginawa ni Abraham." Dahil may mga nakasulat na si Cristo ay tao, tanggapin at paniwalaan natin ang nabanggit na mga batayan. Kung gayon, nang si Cristo ay pumarito sa sanglibutan upang iligtas ang kaniyang bayan, siya ay talagang tao. Makatuwirang mga dahilan bakit hindi Dios si Cristo nang ipinadala sa lupa: 1. Siya'y ipinanganak tulad ng karaniwang bata. Mula nang siya'y ipinaglihi hangang sa panahong nakilala na niya ang kaniyang Amang Dios, siya ay karaniwang bata. Wala siyang alaala ng kaniyang pag-iral sa sinapupunan ng kaniyang inang si Maria. At tulad ng ibang mga walang malay na mga bata, hindi rin niya kilala ang Dios.
Aral na si Cristo ay tao pa rin sa langit: Kataksilan sa Dios at kay Cristo! Ang Bagong Tipan ay tahimik tungkol sa kaniyang kapangyarihan at karunungang mula sa Dios samantalang ipinagbubuntis siya ni Maria, kahit nang siya'y maipanganak na. Ang panahon na nagsimula siyang magpakita ng karunungan ng kaniyang Ama, ay noong siya'y labing dalawang taong gulang na--dahil alam na niya noon na ang kaniyang Ama ay ang Dios (Lukas 2:42-49). 2. Lubhang namanglaw ang kaluluwa niya dahil sa nala- lapit na kamatayan. Mateo 26:41: "Kayo'y mangagpuyat at magsipanalangin, upang huwag kayong magsipasok sa tukso: ang espiritu sa katotohanan ay may ibig, datapuwa't mahina ang laman." Bakit mahina ang laman o may kahinaan si Cristo na tulad ng tao? Mateo 26:38-39 at 44: "Nang magkagayo'y sinabi niya sa kanila, Namamanglaw na lubha ang kaluluwa ko, hanggang sa kamatayan: mangatira kayo rito, at makipagpuyat sa akin. "At lumakad siya sa dako pa roon, at siya'y nagpatirapa, at nanalangin, na nagsasabi, Ama ko, kung baga maaari, ay lumampas sa akin ang sarong ito: gayon ma'y huwag ang ayon sa ibig ko, kundi ang ayon sa ibig mo. "At muli niya silang iniwan, at umalis, at nanalangin bilang ikatlo, na sinabing muli ang gayon ding mga salita." Natakot din siyang mamatay. Kaya nanalangin siya sa Dios ng tatlong beses. Kung si Cristo lang ang nasunod, gusto niyang lumampas ang saro sa kaniya, o ang itinakda na mabuhos ang kaniyang dugo; Nguni't hindi ayon sa ibig niya kundi ang kalooban ng Dios. Kaya mali 'yong salin na nagkatawang-tao siya at hinubad niya ang kaniyang pagka-Dios. Hindi niya kagustuhang maging tao at mamatay sa krus. Ito ang sinabi niya sa Juan 6:38: 167
168 Ang Tunay na Iglesia "Sapagka't bumaba akong mula sa langit, hindi upang gawin ko ang aking sariling kalooban, kundi ang kalooban ng nagsugo sa akin." 3. Dahil sa hirap at sakit na kaniyang naranasan, naghina- nakit siya sa Dios. Ipagpalagay nang hinubad niya ang kaniyang pagka-Dios, lalong lalabas na siya'y tao lamang nang ipadala sa lupa. Dahil sa hinubad na niya ito, naramdaman niya ang sakit at dalamhati ng labis na pagpapahirap sa kaniya nang siya'y ipako sa krus. Katunayan nito, nakasulat sa Marcos 15:34 nang malapit na siyang mamatay, sumigaw siya ng malakas na tinig: "Dios ko, Dios ko, bakit mo ako pinabayaan?" 4. Wala siyang sariling kapangyarihan ng pagka-Dios. Bagama't nakasulat na si Cristo ang kapangyarihan at karunungan ng Dios, siya ay walang kaniyang sariling kapangyarihan nang siya'y naging tao. Kaya siya tinawag na kapangyarihan at karunungan ng Dios sapagka't ang mga 'yon ay ipinakita sa pamamagitan ni Cristo. Nang siya'y bumuhay ng mga patay, gumamot ng bulag at maysakit, gumawa ng iba pang mga milagro, ang kapangyarihan ng Dios ang gumawa. Kung may sarili siyang kapangyarihan na gaya ng sa Dios, ginamit sana niya 'yon para hindi niya maramdaman ang matinding paghihirap ng kamatayan sa krus. 5. Siya'y ginawang mababa ng kaunti kay sa mga anghel. Mga Hebreo 2:9: "Kundi nakikita natin ang ginawang mababa ng kaunti kay sa mga anghel, sa makatuwid ay si Jesus, na dahil sa pagbata ng kamatayan ay pinutungan ng kaluwalhatian at karangalan, upang sa pamamagitan ng biyaya ng Dios ay lasapin niya ang kamatayan dahil sa bawa't tao." Ito ang pinakamaliwanag at pinakamalakas na katibayan na si
Aral na si Cristo ay tao pa rin sa langit: Kataksilan sa Dios at kay Cristo! Cristo ay hindi pa Dios noon: Siya'y ginawang mababa ng kaunti kay sa mga anghel. Ang talatang ito rin ang nagpatunay na mali ang salin ng Filipos 2:7: na siya'y nag-anyong alipin, na nakitulad sa mga tao; at ang Juan 1:14: na nagkatawang-tao ang Verbo. Walang kapangyarihan si Cristo ng pagka-Dios upang magkatawang-tao. Ang Dios ang gumawa sa kaniya. Kaya si Cristo ay hindi Dios sapagka't siya'y ginawang mababa kaysa mga anghel. Sa makatuwid, bulaang propeta itong si Ka Soriano. Itinuturo niyang Dios agad si Cristo dahil Anak siya ng Dios at gumagamit pa siya ng mga maling salin upang makapanloko ng mga tao. Nang bumalik na sa langit, tao pa rin ba si Cristo? Ayon sa "Pasugo," Enero 1964, ganito ang sinulat ni Ka Pedro Villanueva: "Tao rin ang kalagayan ni Cristo sa kaniyang muling pagparito sa Araw ng Paghuhukom. Hindi nagbabago ang kaniyang kalagayan, hindi siya naging Dios kailanman. TAO nang ipanganak, TAO nang lumaki na, at mangaral, TAO nang mabuhay na mag-uli, TAO nang umakyat sa langit, TAO nang nasa langit na, nakaupo sa kanan ng Dios at TAO rin siya na muling paririto. Kung gayon, ang aral ng Iglesia ni Cristo na si Cristo'y tao ay aral na mula kay Cristo." Pinagdiinan pa ni Ka Villanueva na si Cristo ay tao lamang dahil ang mga salitang TAO ay isinulat sa malalaking titik. Hindi raw naging Dios si Cristo kailanman. Si Ka Felix Manalo at ang kaniyang mga "matalinong mangmang" ay talagang mga lapastangan sa Dios at kay Cristo sa pagtuturo ng aral na ito! Marahil ay itong dalawang talata ang kanilang mga batayan sa pagtuturo na si Cristo ay tao pa rin kahit nasa langit na. Juan 1:18 at Juan 3:13: "Walang taong nakakita kailan man sa Dios; ang bugtong na Anak, na nasa sinapupunan ng Ama, siya ang nagpakilala sa kanya. 169
170 Ang Tunay na Iglesia "At walang umakyat sa langit, kundi ang nanggaling sa langit, sa makatuwid baga'y ang Anak ng tao, na nasa langit." Bagama't ang mga talatang ito ay parang nagsasalungatan sa isa't-isa, ang mga ito ay parehong tama. Bakit? Sapagka't si Cristo ay hindi tao nang siya'y kasama pa ng Dios bago lalangin ang sanglibutan. Siya ay espiritu. Kahit siya'y talagang anak ng tao nang ipanganak ni Maria, hindi na siya tao nang bumalik sa langit na kaniyang pinanggalingan. Bakit si Cristo ay hindi na tao nang siya ay nasa langit na? 1 Corinto 15:51-53: " Narito, sinasaysay ko sa inyo ang isang hiwaga: hindi tayong lahat ay mangatutulog, nguni't tayong lahat ay babaguhin, "Sa isang sangdali, sa isang kisap-mata, sa huling pagtunog ng pakakak: sapagka't tutunog ang pakakak, at ang mga patay ay mangabubuhay na maguli na walang kasiraan, at tayo'y babaguhin. "Sapagka't kinakailangan na itong may kasiraan ay magbihis ng walang kasiraan, at itong may kamatayan ay magbihis ng walang kamatayan." Sapagka't si Cristo ay naging tao, siya'y may kasiraan--kaya siya namatay. Nguni't nang siya'y umakyat sa langit, kailangang siya'y baguhin. Kailangang magbihis siya ng walang kasiraan at walang kamatayan. Alam na ninyo na may tatlong sangkap ang tao: kaluluwa, katawan at espiritu. Ang kaluluwa at katawan ay namamatay, pero ang espiritu ay hindi. May taas (altitude) mula sa lupa na pantay ng dagat (sea level) hanggang himpapawid, tinatayang 8,000 meters (26,246.7 feet) at higit pa, na hindi na makakahinga ang tao dahil sa kakulangan ng hangin (oxygen). Tiyak na mamamatay ang tao doon. Kaya ito ay tinatawag na "Death Zone." Sa makatuwid, talagang imposible na ang tao ay makaakyat sa langit na hindi babaguhin ang kaniyang kalagayan. Si Cristo ay hindi na tao, kundi espiritu na uli nang siya'y nasa langit na at nakaupo sa
Aral na si Cristo ay tao pa rin sa langit: Kataksilan sa Dios at kay Cristo! kanang kamay ng Dios. Talagang tama na walang taong nakakita o makakakita sa Dios sapagka't ang tao ay kailangang baguhin bilang espiritu upang makarating sa langit at makita Siya. Noon: Itinuro ng Iglesia ni Manalo na si Cristo ay Dios na may Dios. Sa August 1939 issue ng "Pasugo" ay ganito ang isinulat ni Ka Benjamin Santiago, Sr. sa pahina 17: "Ang batang lalaking ipanganganak na tinutukoy ni Isaias ay ang ating Panginoong Jesu-Cristo. Sinasabi ding Siya'y aatangan ng pamamahala; na ito'y pinatunayan ni Cristo nang sabihin Niyang: "Ang kapamahalaan sa langit at sa ibabaw ng lupa ay naibigay na sa akin." (Mateo 28:18) Pagkatapos na Siya'y atangan ng pamama- hala, Siya'y tatawaging Dios; nguni't HINDI TUNAY NA DIOS, KUNDI TATAWAGIN LAMANG, gaya ng pagkatawag sa mga Anak ng Kataastaasan. "Maliwanag na sinasabi ng talata na si Cristo na tinatawag na Dios na may Dios na kinikilala; at ang Kanyang Dios ang nagpahid o naghalal sa Kanya; sapagka't ang kahulugan ng salitang Cristo--ay pinahiran. Sa Juan 20:17 ay sinabi ni Cristo: "Aakyat ako sa Aking Ama, sa inyong Ama, at sa aking Dios, na inyong Dios." Kung gayon, ang ating Panginoong Jesu-Cristo ay Dios na may Dios." Mabuti pa pala noon dahil kinilala nila na si Cristo ay Dios na may Dios. Nguni't ang kanilang paniniwala na si Cristo ay hindi tunay na Dios, kundi tatawagin lamang gaya ng pagtawag sa mga anak ng Kataastaasan ay mali. Malalaman ninyo kung bakit pagkatapos kong mapatunayang mali rin na si Cristo ay hindi naging Dios kailanman. Mga katibayang si Cristo ay naging Dios na: 1. Si Jesucristo ay Panginoon sa ikaluluwalhati ng Dios Ama. Filipos 2:8-11: 171
172 Ang Tunay na Iglesia "At palibhasa'y nasumpungan sa anyong tao, siya'y nagpakababa sa kaniyang sarili, na nagmasunurin hanggang sa kamatayan, oo, sa kamatayan sa krus. "Kaya siya naman ay pinakadakila ng Dios, at siya'y binigyan ng pangalang lalo sa lahat ng pangalan; "Upang sa pangalan ni Jesus ay iluhod ang lahat ng tuhod, ng nangasa langit, at ng nangasa ibabaw ng lupa, at ng nangasa ilalim ng lupa, "At upang ipahayag ng lahat ng mga dila na si Jesucristo ay Panginoon, sa ikaluluwalhati ng Dios Ama." Kahit si Cristo ay Anak ng Dios, hindi agad siya naging Dios. Sentido kumon lang ang gamitin natin: Noong sila'y magkasama pa ng kaniyang Ama bago ang paglalang, si Cristo ay mas mataas kay sa mga anghel dahil siya'y Anak ng Dios at panganay ng sangkalupaan. Nguni't nang siya'y ipadala ng Dios sa lupa at naging tao, siya'y ginawang mababa ng kaunti sa mga anghel. Kaya sa Filipos 2:8: "Siya'y nagpakababa sa kaniyang sarili, na nagmasunurin hanggang sa kamatayan, oo, sa kamatayan sa krus." Sumunod siya sa kalooban ng Dios; Tinanggap ang anyong alipin kahit siya'y ginawang mababa sa mga anghel at kahit ayaw sana niyang mamatay sa krus. "Kaya naman siya ay pinakadakila ng Dios, at siya'y binigyan ng pangalang lalo sa lahat ng pangalan; Upang sa pangalan ni Jesus ay iluhod ang lahat ng tuhod, ng nangasa langit, at ng nangasa ibabaw ng lupa, at ng nangasa ilalim ng lupa; At upang ipahayag ng lahat ng mga dila na si Jesucristo ay Panginoon, sa ikaluluwalhati ng Dios Ama." Ang mga talatang ito ay hindi pa ba sapat sa inyo upang maniwala na si Cristo ay ipinahayag nang siya ay Dios na? Ano ba ang kahulugan ng salitang Panginoon na may capital P? Sa Lumang Tipan, ang katumbas nito ay ang salitang Dios na may capital D. Ito ay nakasulat sa 2 Samuel 22: 32: "Sapagka't sino ang Dios, liban sa Panginoon? At sino ang
Aral na si Cristo ay tao pa rin sa langit: Kataksilan sa Dios at kay Cristo! malaking bato liban sa ating Dios? " Sa makatuwid, sapagka't si Jesucristo ay Panginoon, siya ay naging Dios na sa ikaluluwalhati ng kaniyang Ama. Kailan siya naging Dios? Nang matapos niyang sundin ang kalooban ng Kaniyang Ama at nakabalik na siya sa langit. 2. Si Jesus ay ginawa ng Dios na Panginoon at Cristo. Mga Gawa 2:34-36: "Sapagka't hindi umakyat si David sa mga langit; datapuwa't siya rin ang nagsabi, Sinabi ng Panginoon sa aking Panginoon; Maupo ka sa kanan ko, "Hanggang sa gawin ko ang mga kaaway mo na tuntungan ng iyong mga paa. "Pakatalastasin nga ng buong angkan ni Israel, na ginawa ng Dios na Panginoon at Cristo itong si Jesus na inyong ipinako sa krus." Ang tinutukoy na Panginoon na nakaupo sa kanan ng Panginoon ay si Cristo. Ang talatang 36 ay isa pang maliwanag na paghahayag na ginawa ng Dios na Panginoon at Cristo si Jesus na ipinako sa krus. Binabasa itong palagi ng mga ministro ng Iglesia ni Manalo, nguni't hindi nila naunawaan. Tinatawag nilang Panginoon si Jesus pero hindi nila pinarangalan bilang Dios--kundi tao pa rin kahit nasa langit na. 3. Si Cristo ay ipinanganak muli ng Dios, ipinasamba sa mga anghel at tinawag na Dios. Mga Hebreo 1:4-5: "Na naging lalong mabuti kay sa mga anghel, palibhasa'y nagmana ng lalong marilag na pangalan kay sa kanila. "Sapagka't kanino nga sa mga anghel sinabi niya kailan man, Ikaw ay aking Anak, Ikaw ay aking ipinanganak ngayon? at muli, Ako'y magiging kaniyang Ama, At siya'y magiging aking Anak? 173
174 Ang Tunay na Iglesia Sinabi ng Dios: "Ikaw ay aking Anak, Ikaw ay aking ipinanganak ngayon?" Ang ngayon ay ang panahon nang ang Anak ay bumalik na sa langit. Kung gayon, siya ay hindi na tao sa langit. Siya ay ipinanganak muli ng Dios bilang espiritu. Sa talatang 6: "At muli nang dinadala niya ang panganay sa sangkalupaan ay sinasabi, At sambahin siya ng lahat ng mga anghel ng Dios. Sa talatang ito, pinatunayan din na si Cristo ay hindi pa Dios kahit noong kasama pa niya ang Ama bago lalangin ang sanglibutan. Walang mababasa sa Lumang Tipan na ipinasamba ng Dios ang Anak sa mga anghel. Lalong hindi siya Dios noong siya'y ipinadala sa lupa sapagka't siya'y ginawang mababa ng kaunti sa mga anghel. Nguni't nang matupad na ni Cristo ang kalooban ng Ama na mabuhos ang kaniyang dugo upang matubos ang kasalanan ng kaniyang bayan, ipinasamba na siya ng Dios sa mga anghel nang nakabalik na siya sa langit. Hindi ba ito'y pagpapahayag na si Cristo ay Dios na? Kung ipinasamba ng Amang Dios sa lahat ng mga anghel ang Kaniyang Anak, lalo natin siyang dapat sambahin bilang Dios, sapagka't mas mababa tayo kay sa mga anghel. Ano ba ang kahulugan ng sambahin? Tiyak na ito ay hindi naiintindihan ng mga ministro ng Iglesia ni Manalo sapagka't sila'y mga "matalinong mangmang." Hindi nila sinasamba si Cristo bilang Dios, kundi tao. Kaya sila ay sumsamba sa tao o diosdiosang Cristo. Ipinipilit nilang tao pa rin siya kahit nasa langit na. Sa talatang 7: "At sinasabi niya tungkol sa mga anghel, Yaong ginagawang mga anghel niya ang mga hangin, At ang kaniyang mga ministro ay ningas ng apoy:" Sa King James Bible, ang mga anghel ay mga espiritu; Dahil sila ay mga espiritu o mga hangin, maaari nilang makayanan bumaba at umakyat sa langit na hindi sila kailanman mamatay. Si Cristo ay mas
Aral na si Cristo ay tao pa rin sa langit: Kataksilan sa Dios at kay Cristo! mataas na kaysa mga anghel. Kaya hindi maaaring tao pa rin siya sa langit. Ito ay talagang kamangmangang aral ni Ka Felix Manalo. Sa talatang 8: "Nguni't tungkol sa Anak ay sinasabi, Ang iyong luklukan, Oh Dios, ay magpakailan man; At ang setro ng katuwiran ay siyang setro ng iyong kaharian." Ito ay isa na namang paghahayag na si Cristo ay Dios na. Tapos itong mga ministro ni Manalo, na gusto pa mandin na maipakilala ang kanilang sarili na Iglesia ni Cristo, tumatangging kilalanin siya bilang Dios? Hindi lamang ito paglapastangan kay Cristo, kundi sa Ama na gumawang Dios o Panginoon sa Anak. Dahil sa kanilang ginagawa, hindi rin sila kikilalanin ni Cristo sa Araw ng Paghuhukom. 4. Si Cristo ang dakilang Dios at Tagapagligtas. Tito 2:13: "Na hintayin yaong mapalad na pagasa at ang pagpapakita ng kaluwalhatian ng ating dakilang Dios at Tagapagligtas na si Jesucristo;" Ang mga ministro ay nagturo sa atin na ang dakilang Dios dito ay ang Ama sapagka't tumatanggi silang kilalanin ang pahayag ng Ama na si Cristo ay Dios na. Siya ang tinutukoy na dakilang Dios at Tagapagligtas. Mapapatunayan ito sa talatang 14: "Na siyang nagbigay ng kaniyang sarili dahil sa atin, upang tayo'y matubos niya sa lahat ng mga kasamaan, at malinis niya sa kaniyang sarili ang bayang masikap sa mabubuting gawa, upang maging kaniyang sariling pag-aari." Sino ba ang nagbigay ng kaniyang sarili dahil sa atin? Hindi ang Ama, kundi ang Anak. Kung ang nakasulat ay mas dakilang Dios, ito ay tiyak na tumutukoy sa Dios Ama. Ang Tito 2:13 ay magiging mali lang kung paniniwalaan natin na si Cristo rin ang Ama. Pero kung uunawain natin na ang dakilang Dios ay si Cristo na may 175
176 Ang Tunay na Iglesia kinikilalang mas dakilang Dios, ito ay tama. Mahirap bang tanggapin at paniwalaan na ginawa ng Dios na Panginoon o Dios ang Kaniyang bugtong na Anak na si Cristo? 5. Si Cristo ang Dios na hahatol sa kapisanan ng Dios. Dito ay malalaman na ninyo ang mga katunayang si Cristo ay hindi lamang tatawaging dios gaya ng mga Anak ng Kataastaasan kundi talagang Dios na. Sa Mga Awit 82:1-8: "Ang Dios ay tumatayo sa kapisanan ng Dios; siya'y humahatol sa gitna ng mga dios. "Hanggang kailan magsisihatol kayo ng kalikuan, at magsi- sigalang sa mga pagkatao ng masama? (Selah) "Hatulan mo ang dukha at ulila: gawan mo ng kaganapan ang napipighati at walang nagkakandili. "Sagipin mo ang dukha at mapagkailangan: iligtas ninyo sila sa kamay ng masama, "Hindi nila nalalaman, ni nauunawa man; sila'y nagsisilakad na paroo't parito sa kadiliman: lahat ng patibayan ng lupa ay nangakilos. "Aking sinabi, Kayo'y mga dios, at kayong lahat ay mga anak ng Kataastaasan. "Gayon ma'y mangamamatay kayong parang mga tao, at mangabubuwal na parang isa sa mga pangulo. "Bumangon ka, O Dios, hatulan mo ang lupa: sapagka't iyong mamanahin ang lahat ng mga bansa." Sino ba ang tinututukoy na mga anak ng Kataastaasan nguni't mamamatay na parang mga tao, at mangabubuwal na parang isa sa mga pangulo? Ito ang paliwanag ni Cristo sa Juan 10:34-35: "Sinagot sila ni Jesus, Hindi baga nasusulat sa inyong kautusan, Aking sinabi, Kayo'y mga dios? "Kung tinawag niyang mga dios, yaong mga dinatnan ng salita
Aral na si Cristo ay tao pa rin sa langit: Kataksilan sa Dios at kay Cristo! ng Dios (at hindi mangyayaring sirain ang kasulatan)," Ang ibig sabihin nito, ang tinatawag na dios na mga anak ng Kataastaasan ay yaong dinatnan ng mga salita ng Dios: Katulad ninyo at ng mga ministro ng iglesia. Pero hindi tunay na dios at hindi lang parang tao kundi talagang mga tao na mamamatay at mabubuwal. Kahit kayong lahat ay matatawag na mga anak ng Kataastaasan at kasali sa kapisanan ng Dios na hahatulan, hindi lahat kayo ang maliligtas sapagka't hindi ninyo nalalaman, ni nauunawa man; na kayo'y nagsisilakad na paroo't parito sa kadiliman--ang mga aral na mali na inyong sinusunod. Kayo ang mga dios na hahatulan batay sa inyong mga gawa. Ang mga ministro ang nagsisihatol ng kalikuan, na itinitiwalag ang hindi sumusunod sa kanilang pandayang aral na Pang-iisa sa Pagboto; At kayo na kaanib ang gumagalang sa pagkatao ng masasamang ministro--lalo na sa mga Manalo. Hindi nila kinandili ang mga dukha at ulila at hindi nila sinagip ang mga nangangailangan. 4. Si Cristo ang Dios na hahatol sa Araw ng Paghuhukom. Juan 5:22: "Sapagka't ang Ama'y hindi humahatol sa kanino mang tao, kundi ipinagkaloob niya sa Anak ang buong paghatol; " Balikan natin ang Mga Awit 82:1 at 8: "Ang Dios ay tumatayo sa kapisanan ng Dios; siya'y humahatol sa gitna ng mga dios. "Bumangon ka, O Dios, hatulan mo ang lupa: sapagka't iyong mamanahin ang lahat ng mga bansa." Ang Dios na tatayo sa kapisanan ng Dios, hahatol sa gitna ng mga dios, babangon upang hatulan ang lupa at magmamana ng mga bansa ay si Cristo. Hindi maaaring ang Ama ang tinutukoy sa talatang 8. Bakit pa Niya mamanahin ang mga bansa gayong Siya ang may-ari ng lahat ng mga bagay? Kaya si Cristo ang Dios na tagapagmana ng mga bansa. Sa makatuwid, ang tinutukoy na Dios 177
178 Ang Tunay na Iglesia na hahatol sa kapisanan ng Dios, hahatol sa lupa at magmamana ng mga bansa ay ang Dios na si Cristo. Ito ay isa na namang paghahayag na si Cristo ay Dios na. Ang mga ministro ng Iglesia ni Manalo ay mga bulaang propeta dahil itinuturo nila na si Cristo ay hindi naging Dios kailanman. Bakit si Cristo ay hindi raw maaaring maging Dios? Ayon sa isang kapatid: "Kung Dios si Cristo, ito ay salungat sa salita ng Dios na walang gaya Niya?" Isaias 46:9: "Inyong alalahanin ang mga dating bagay ng una: sapagka't ako'y Dios, at walang iba liban sa akin; ako'y Dios, at walang gaya ko;" Kahit ginawa na ng Ama si Cristo na Dios, hindi ito salungat Kaniyang salita. Bakit? Siya pa rin ang nananatiling walang hanggang Dios bago ang paglalang at pagkatapos ng paghuhukom ng sanglibutan. Walang gaya Niya na pinakamataas, mas dakilang Dios at ang Makapangyarihan. Kahit na si Jesus ay tinatawag na Dios sa Mga Hebreo 1:8, ang Ama ay hindi sasamba kay Cristo bilang Kaniyang Dios. Si Cristo ay sasambahin lamang ng mga anghel at mga tao. Ngunit sa Dios Ama, si Jesucristo ay Kaniyang kanang kamay lamang. Kaya talagang walang gaya Niya. Sapagka't ginawa nang Dios si Cristo, dalawa na ba ang Dios natin ngayon? Samantalang nanonood ako ng TV, inilipat ko sa ibang channel. Nadaanan ko ang programa ni Ka Soriano. Kaya huminto ako sandali dahil may isang tao na nagtanong sa kaniya tungkol sa isang talata na isa lamang ang Dios. Hindi ko lang naabutan kung ano ang tanong at ang batayan sa Biblia. Baka ang Isaias 46:9 din. Kaya ko naisip na 'yon ang linya ng tanong, dahil parang ganito ang sagot ni Ka Soriano (hindi ko kasi nai-record ang eksaktong mga salita): "Sinabi ng Dios 'yon sa Lumang Tipan. Kaya walang ibang Dios noon. Pero nang ginawa na Niyang Panginoon si Cristo, dalawa na ang Dios natin ngayon. Wala tayong pakialam kung
Aral na si Cristo ay tao pa rin sa langit: Kataksilan sa Dios at kay Cristo! ginawa man ng Ama na Dios si Cristo." Sa sinabi niya, na ginawang Panginoon si Cristo, hindi niya alam na siya mismo ang nagpatunay na mali ang kaniyang itinuturo na Dios agad si Cristo dahil sa siya'y Anak ng Dios? Bakit ginawa pa siyang Panginoon kung dati na siyang Dios? Isa na naman itong katunayan na hindi Dios si Cristo noong siya'y espiritu pa at kasama ng Ama, at lalong hindi pa siya Dios noong siya'y tao sa lupa. Tama ba ang kaniyang sinabi na dalawa na ang Dios natin ngayon? Naghanap ako sa Biblia kung meron bang mababasa na dalawa ang Dios (two Gods) sa pamamagitan ng internet simple searches ng online Bible: King James Version. Ang sagot: "Your simple query produced no results." Kaya may mali na naman na naituro ni Ka Soriano. Alamin natin ang tama sa 1 Corinto 8:4-6: " Tungkol nga sa pagkain ng mga bagay na inihain sa mga diosdiosan, nalalaman natin na ang diosdiosan ay walang kabuluhan sa sanglibutan, at walang Dios liban sa iisa. "Sapagka't bagama't mayroong mga tinatawag na mga dios, maging sa langit o maging sa lupa; gaya nang may maraming mga dios at maraming mga panginoon; "Nguni't sa ganang atin ay may isang Dios lamang, ang Ama, na buhat sa kaniya ang lahat ng mga bagay, at tayo'y sa kaniya; at isa lamang Panginoon, si Jesucristo, na sa pamamagitan niya ang lahat ng mga bagay, at tayo'y sa pamamagitan niya." Ako man noong naniwalang Dios na si Cristo dahil ginawa na siyang Panginoon, naisip ko ring dalawa na ang Dios natin ngayon. Pero nalito ako rito dahil ang nakasulat ay "may isang Dios lamang, ang Ama, at isa lamang Panginoon, si Jesucristo." Kaya pinapag- isip ako ng Dios kung alin ang tama. Halimbawa: Meron tayong Presidente at Besi-Presidente, pero hindi naman natin sinasabi na dalawa ang ating mga Presidente. Kahit ang titulong Presidente ay nakakabit din sa Besi, siya ay kanang kamay lamang ng Presidente. 179
180 Ang Tunay na Iglesia Sa Lumang Tipan, ang Dios at Panginoon ay parehong tumutukoy sa Dios Ama. Sa Bagong Tipan, nang ginawa na ng Dios si Cristo na Panginoon, nagkaroon na ng pagkakaiba sa Dios at Panginoon; Ang Ama ang Dios at si Cristo ang Panginoon. Bagama't sila'y parehong tinatawag na Dios at Panginoon, ang Ama ay mas makapangyarihan dahil Siya'y likas na Dios; Samantalang ang pagka-Dios ng Anak ay ginawa lamang ng Ama. Kaya naunawaan ko na kung bakit iisa pa rin ang Dios noon at ngayon. Papaano magiging dalawa ang Dios gayong hindi naman pantay ang kanilang kapangyarihan at pagka-Dios? Mali na naman ang itinuro ni Ka Soriano. Nagdagdag siya ng hindi nakasulat. Dahil ginawa lang na Dios si Cristo, hindi ba siya tunay na Dios? 1 Juan 5:20: "At nalalaman natin na naparito ang Anak ng Dios, at tayo'y binigyan ng pagkaunawa, upang ating makilala siya na totoo, at tayo'y nasa kaniya na totoo, sa makatuwid ay sa kaniyang Anak na si Jesucristo. Ito ang tunay na Dios, at ang buhay na walang hanggan." Siya'y tunay na Dios din sapagka't ang gumawa sa kaniya ay tunay na Dios. Ipinagbawal lang ang pagsamba at paggawa ng ibang dios sa mga tao sapagka't Siya'y mapanibughuing Dios; At imposibleng makagawa ang mga tao ng tunay na Dios. Mga diosdiosan lang ang magagawa nila na walang kabuluhan at walang kapangyarihan. Kung ang kanilang diosdiosan ay gagawa ng milagro, 'yon ay mula sa kapangyarihan ng demonyo upang iligaw ang marami. Pero sa Dios, sino tayo para tanungin Siya bakit gumawa ng ibang Dios? Siya ang Kataastaasan at pinakamakapangyarihan. Maaari rin Siyang makagawa ng tunay na Dios. Si Cristo ay nakatakdang maging Dios. Siya ang Dios na tatayo sa kapisanan ng Dios at ang Dios na babangon upang hatulan ang lupa at magmamana ng lahat ng mga bansa (Mga Awit 82:1 at 8). Bukod pa rito, ang Ama ay
Aral na si Cristo ay tao pa rin sa langit: Kataksilan sa Dios at kay Cristo! hindi maaaring manibugho kay Jesus dahil siya'y Anak Niya at hindi Siya mapapalitan ni Cristo kailanman. Ang aral na si Cristo ay tao kahit nasa langit na ay isa pang kataksilang aral ni Ka Felix Manalo. Sa August 1939 issue ng "Pasugo," ang mga ministro noon ay naniwala na si Cristo ay Dios na may Dios. Sa makatuwid, noong simula: Nang ipangaral ni Ka Felix Manalo ang Iglesia ni Cristo, naniwala siyang si Cristo ay Dios. Kaya ang tunay na Iglesia ni Cristo ay nang hindi pa niya itinuro ang kalapastanganang mga aral: na si Cristo ay tao kahit nasa langit na at ang Pang-iisa sa Pagboto. Sinimulan niyang italikod ang iglesia nang inihayag ang sarili na siya ang "anghel na umaayat sa sikatan ng araw at huling mensahero ng Dios"--ang nakakahiyang aral. Kung tutuusin, sina Ka Felix Manalo, Ka Erdy, Ka Eddie at mga ministro ay nagtatrabaho kay Cristo at sa Dios. Sa pangalan kasi ni Cristo sila kumukuha ng ikinabubuhay. Nguni't ang taksil na tagapamahala ng iglesia na si Ka Felix Manalo ay inangkin ang iglesia. Nangaral siya ng ibang ebanghelyo. Hinila pa niyang pababa si Cristo. Bakit? Sapagka't itinuro niya noon na si Cristo ay Dios batay sa 1939 issue ng "Pasugo." Ngayon: Tao na lang kahit nasa langit na? Nang namatay ang taksil na tagapamahala, ang pumalit ay ang lalo pang taksil at tiwali kay sa ama. Ipinangaral na kay Cristo raw ang iglesia nila. Nguni't nang magtayo ng Christian ERA Broadcasting Service at New ERA University, ipinangalan mula sa kaniya: ERAño Manalo. Nagtayo ng maraming negosyo at nagpayaman sa sarili ng mga kayamanang panlupa. Tinatawag nilang Panginoon si Cristo gayong hindi nila kini- kilalang Dios? Nagpapatawag na Iglesia ni Cristo gayong sila'y mga suwail sa Dios at kay Cristo? Gusto nilang tawagin sila sa pangalan ni Cristo gayong sinasalungat nila ang pahayag ng Dios na ginawa na Niya ang Kaniyang Anak na Panginoon? Ano ba ang kahulugan ng salitang Panginoon na may capital 181
182 Ang Tunay na Iglesia P? Para sa kanila, ang kahulugan nito: Si Jesucristo ay tao pa rin kahit nasa langit na at kahit sa kaniyang pagbabalik sa Araw ng Paghuhukom. Ito bang mga bulag na mga mangangaral ng Iglesia ni Manalo ay makapagliligtas ba sa inyo sa Araw ng Paghuhukom? Mateo 15:13-14: "Datapuwa't sumagot siya at sinabi, Ang bawa't halamang hindi itinanim ng aking Ama na nasa kalangitan, ay bubunutin. "Pabayaan ninyo sila: sila'y mga bulag na tagaakay. At kung ang bulag ay umakay sa bulag, ay kapuwa sila mangahuhulog sa hukay." Hayaan ninyong ulitin ko itong nakasulat sa Isaias 43:8 at Isaias 42:19: "Iyong ilabas ang bulag na bayan na may mga mata, at mga bingi na may mga tainga." "Sino ang bulag kundi ang aking lingkod? o ang bingi, na gaya ng aking sugo na aking sinusugo? sino ang bulag na gaya niya na nasa kapayapaan sa akin, at bulag na gaya ng lingkod ng Panginoon?" Tinutupad ko lang ang utos ng Dios sa akin: Ilabas kayong mga bulag na tagaakay at mga bulag na inaakay. Pero nasa inyo na ang pagpapasiya, dahil ang sabi ng Biblia: "Pabayaan ninyo sila." Napakaliwanag na may nakasulat na mga talata sa Banal na Kasulatan na si Cristo ay tao. Pero meron ding maraming batayan na siya'y ginawa at inihayag na ng Dios na siya'y Panginoon o Dios na. Kaya dapat din nating kilalanin siya bilang Dios sapagka't si Cristo ang Dios na hahatol sa Araw ng Paghuhukom.
Alin ang tunay na iglesia: Iglesia ni Cristo o Iglesia ng Dios? Kapitulo 8 Alin ang tunay na Iglesia: Iglesia ni Cristo? O Iglesia ng Dios? aramihan ng mga kapatid na lumipat sa ibang relihiyon ay umanib sa Mga Kaanib Iglesia ng Dios International ni Ka Eli Soriano. Noong panahong ako'y nag-alinlangan sa aking misyon, isa rin akong masugid na tagasubaybay ng Dating Daan sa telebisyon. Humanga ako sa kaniyang galing sa Biblia. Halos memoryado niya ang mga talata. Ako man ay muntik nang umanib sa kaniya noon. Nguni't bago ko gawin 'yon, sumulat muna ako sa kaniya na pagbigyan ako sa isang friendly debate kahit ako pa ang pupunta sa Maynila. Ang tema namin ay patunayan niya sa Biblia na hindi si Ka Felix Manalo ang uod na Jacob. Nguni't walang sagot sa aking liham. Sa aking pag-aaral sa mga salita at pagtuturo ni Ka Soriano, natuklasan ko ang maraming salungatan. Kaya naliwanagan akong hindi maaaring ang kaniyang samahan ang tunay na iglesia. K Sapagka't meron din akong tungkuling dalhin uli sa Dios ang mga dating mga kapatid na iniligaw o umanib sa ibang pananampalataya at pinalayas o itiniwalag, kailangang mapagpaliwanagan ko rin sila. Mga makatuwirang dahilan bakit hindi iglesia ni Soriano ang tunay na Iglesia: 1. Walang espiritu ng hula mula sa nagsimula. Sa aking panonood noon sa programa niya sa TV (Ang Dating Daan at Itanong mo kay Soriano), nalaman ko na siya'y nagmula sa 183
184 Ang Tunay na Iglesia Iglesia ng Dios kay Kristo Hesus, Haligi at Suhay ng Katotohanan. Si Nicolas Perez (dating Iglesia ni Cristo raw) ang nagtatag ng samahang ito. Ang mga Iglesia ni Cristo lamang ang naniniwala na ang mensahero ng Dios ay kinakailangang may patotoo tungkol sa hula sa kaniya. Kailangang angkinin niya na siya ang kinatuparan ng hula at, ang pinakamahalaga sa lahat, kailangang lumapat ang hula sa kaniya--tulad ni Cristo, Juan Bautista, Apostol Pablo at, kahit hindi sila maniwala, si Ka Felix Manalo: ang Jacob sa mga wakas ng lupa. Nguni't si Ginoong Perez ay walang patotoo sa pamamagitan ng hula mula sa Biblia sa kaniyang pagiging sugo o mensahero ng Dios. 2. Walang pagpapatuloy mula sa nagsimula. Kung pinaniwalaan ni Ka Soriano na si Ginoong Perez ay sugo ng Dios, bakit nagtayo siya ng ibang samahan? Ang kaniyang samahan ngayon ay hindi na karugtong ng sinimulan ng kinilala niyang sugo. Nang hindi inaprobahan ng SEC (Securities and Exchange Commission) ang pangalang ginamit noon, pinangalanan niya ng ibang mga pangalan hanggang naging Mga Kaanib Iglesia ng Dios International. Hindi katulad ng pinaninindigan ko ngayon. Hindi ako magtatayo ng ibang samahan sapagka't ang iglesiang 'yan mismo na inangkin na ng mga Manalo ang ibabalik ko sa Dios. Ang aking patotoo ay itong nakasulat sa Isaias 49:5-6: " At ngayo'y sinasabi ng Panginoon na naganyo sa akin mula sa bahay-bata upang maging kaniyang lingkod, upang dalhin uli ang Jacob sa kaniya, at ang Israel ay mapisan sa kaniya: (sapagka't ako'y marangal sa mga mata ng Panginoon, at ang aking Dios ay naging aking kalakasan;) "Oo, kaniyang sinasabi, Totoong magaan ang bagay na ikaw ay naging aking lingkod upang ibangon ang mga lipi ng Jacob, at isauli ang iningatan ng Israel, ikaw ay aking ibibigay na pinakailaw sa mga
Alin ang tunay na iglesia: Iglesia ni Cristo o Iglesia ng Dios? Gentil upang ikaw ay maging aking kaligtasan hanggang sa wakas ng lupa." 3. Hindi lumapat kay Ka Soriano ang hula tungkol sa dukhang pantas. Sa ang Mangangaral (Ecclesiastes) 9:15: "May nasumpungan nga roong isang dukhang pantas na lalake, at iniligtas niya ng kaniyang karunungan ang bayan; gayon ma'y walang umalaala sa dukhang lalaking yaon." Kahit maaari namang matawag na pantas si Ka Soriano dahil marami siyang alam, hindi lamang sa Biblia kundi maging sa siyensiya, ang nakasulat ay hindi lumapat sa kaniya. Narinig ko sa kaniya na marami siyang negosyo at milyones ang kaniyang mga utang. Imposibleng magkautang ng milyones ang isang dukha. Kaya hindi katanggap-tanggap at hindi kapanipaniwala na siya'y dukha. Isa pa, ang nakasulat ay "walang umalaala sa dukhang lalaking yaon." Wala bang umaalala kay Ka Soriano? Kahit sinasalungat niya ang kaniyang mga salita, ang kaniyang mga panatikong mga kaanib ay nananatili at umaalala sa kaniya. 4. Hindi totoo na walang makapanaig sa kaniya. Lucas 21:13-15: "Ito'y magiging patotoo sa inyo. "Pagtibayin nga ninyo ang inyong mga puso, na huwag munang isipin kung paano ang inyong isasagot: "Sapagka't bibigyan ko kayo ng isang bibig at karunungan, na hindi mangyayaring masalangsang o matutulan man ng lahat ninyong mga kaalit." Noong pumunta rito sa Davao City si Ka Soriano, dumalo ako sa kaniyang Bible Exposition na ginanap sa Central Bank Convention Hall. (Hindi ko natandaan ang tiyak na petsa at taon.) Sinabi niyang hindi niya inaasahang si Ka Erdy talaga ang lalaban sa kaniya sa 185
186 Ang Tunay na Iglesia debate. Kahit sino lang sa mga ministrong ipadadala niya. Nguni't nang hamunin siya ni Ka Joe Ventilacion, tumanggi siya sapagka't siya raw ay puno kaya dapat lang na ang puno rin ang makalaban niya. Doon nawala ang paghanga ko sa kaniya. Sinalungat niya ang kaniyang sinabi. Nagduda na ako sa kaniya sapagka't kung totoong siya'y sugo ng Dios, bakit natakot siyang lumaban kay Ka Ventilacion? Kung mga puno lang ang nilalabanan niya sa debate, bakit lumaban siya sa isang batang--mahigit dalawangpung taong gulang lamang--na hindi naman puno at parang hindi mangangaral? Ang pinagdebatehan nila ay kung may puwet ba ang Dios. Kaya siguradong walang makapanaig sa kaniya dahil hindi naman siya lumalaban kapag alam niyang matatalo siya. Kaya hindi totoong walang makakasalangsang at makakatutol sa kaniya! 5. Itinuro niya na si Cristo ang uod na Jacob. Mga Awit 22:6 at 16: "Nguni't ako'y uod at hindi tao; duwahagi sa mga tao, at hinamak ng bayan. "Sapagka't niligid ako ng mga aso: kinulong ako ng pulutong ng mga manggagawa ng masama; binutasan nila ang aking mga kamay at ang aking mga paa." Wala namang duda na si Cristo ang tinutukoy dito na uod dahil sa nakasulat sa talatang 16: "binutasan nila ang aking mga kamay at ang aking mga paa." Pero si Cristo pa ba ang uod na Jacob na binanggit sa Isaias 41:14? Pakibasa: "Huwag kang matakot, ikaw na uod na Jacob, at kayong mga tao ng Israel; aking tutulungan ka, sabi ng Panginoon, at ang iyong Manunubos ay ang Banal ng Israel." Hindi niya naunawaan kung ano ang binasa niya? Sa
Alin ang tunay na iglesia: Iglesia ni Cristo o Iglesia ng Dios? pamamagitan ng pagtuturo na si Cristo ay ang uod na Jacob, hindi niya alam na ginawa niya si Cristo na isang makasalanan. Si Cristo ay hindi maaaring ang uod Jacob dahil hindi siya nagkasala. Siya ay Manunubos. Ang Jacob na aking tinalakay dito na tutubusin ay isang makasalanan; Nagturo siya ng kamangmangang aral tulad ng mga propeta ng Samaria, taksil sa Dios at tinawag mananalangsang mula sa bahay-bata. 6. Ginagamit ni Ka Soriano ang Isaias 58:1 gayong hindi ito lumapat sa kaniya. "Humiyaw ka ng malakas, huwag kang magpigil, ilakas mo ang iyong tinig na parang pakakak, at iyong ipahayag sa aking bayan ang kanilang pagsalangsang, at sa sangbahayan ni Jacob ang kanilang mga kasalanan." Ginamit din niya ito na hindi niya naunawaan. Ang talatang ito ay para sa bayan ng Dios. Inuutusan Niya ang kaniyang mensahero na humiyaw nang malakas upang ipahayag sa bayan ng Dios ang kanilang pagsalangsang at sa sangbahayan ni Jacob ang kanilang mga kasalanan. Si Ka Soriano ay naniniwala na ang kanilang samahan ang bayan ng Dios, pero siya ay humihiyaw nang malakas at nagpapahayag ng pagsalangsang sa labas ng bayan ng Dios o ibang relihiyon? Dahil naniwala siya na si Cristo ang uod na Jacob, siya ay nagpapahayag din sa sangbahayan ni Jesus ng kanilang mga kasalanan? Siya ay walang karapatan upang angkinin ang hulang ito. Hindi ito lumapat sa kanya. Ginamit niya sa maling paraan. Kaya marahil hindi niya ako pinagbigyan sa aking kahilingang friendly debate sapagka't hindi niya mapapatunayan na si Cristo ang uod na Jacob. Alam niyang matatalo siya. 7. Ginagamit din niya ang Isaias 29:12 sa kasinungalingan. "At ang aklat ay nabigay sa kaniya na hindi marunong, na sinasabi, Iyong basahin ito, isinasamo ko sa iyo: at kaniyang sinasabi, Ako'y hindi marunong bumasa." 187
188 Ang Tunay na Iglesia Hindi raw siya nag-aaral sa mga unibersidad. Ngunit kahit hindi siya nag-aaral sa mga paaralan ng ministerio, pinag-aralan niya ang Biblia; Natuto siya kay Nicolas Perez at naging ministro bago siya nagtayo ng kaniyang sariling iglesia. Sinabi niya na tumigil siyang tapusin ang High School dahil nag-aral na siya ng mga salita ng Dios. Pagkatapos sinabi niyang hindi siya nag-aral? Sinasalungat niya ang kanyang sarili?! Sinabi niya na maaari niyang basahin ang Biblia sa gabi kahit patay ang ilaw. Naniniwala naman ako dahil halos kabisado niya ang lahat ng mga talata sa Biblia. Ang tinatalakay dito ay hindi ang kaalamang panlupa, na High School lang ang inabot niya, kundi ang kaalaman sa Biblia na kaniyang natutunan. Humanga ako sa kanya dahil nakikita niya at natukoy ang mga maling salin. Natutunan ko sa kanya na ang Kapitulo 10 hanggang 16 ng aklat ni Marcos ay idinagdag lamang; Hindi totoo dahil ang mga ito ay hindi nakasulat sa orihinal na Bibliyang Griyego. Kaya itinuring ko siyang matalino. Sa galing niya, hindi kapanipaniwala na hindi siya nag-aral. Kaya siya ay isang sinungaling. Ngunit bakit hindi niya nakita ang maling salin sa Tagalog ng Filipos 2:6-7: na si Cristo ay kapantay ng Dios, hinubad niya ang kaniyang pagka-Dios? At Juan 1:14: na nagkatawang-tao ang Verbo? Ang hula ay hindi lumapat sa kaniya. Ang umakma sa kaniya at sa mga ministro ng Iglesia ni Manalo ay ang naunang talata--Isaias 29:11: "At ang lahat ng pangitain ay naging sa inyo'y gaya ng mga salita ng aklat na natatatakan, na ibinibigay ng mga tao sa isang marunong bumasa, na sinasabi, Iyong basahin ito, isinasamo ko sa iyo: at kaniyang sinasabi, Hindi ko mababasa, sapagka't natatatakan;" Kahit na sila ay marurunong, hindi nila mababasa o maunawaan kung ano ang kanilang binabasa dahil natatatakan o nakatago sa kanila. Kaya ang aklat ay nabigay sa hindi marunong o hindi magaling dahil hindi siya nag-aaral ng pagka-ministro. Ang hula ay natupad sa akin. Nagawa kong basahin at maintindihan ang mga natatakang
Alin ang tunay na iglesia: Iglesia ni Cristo o Iglesia ng Dios? mga salita na hindi naunawaan ng mga marurunong. Nguni't kahit wala ako sa kalingkingan ni Ka Soriano, kung ihahambing sa kaalaman sa Biblia, at kahit sa iba pang mga bagay, ang kaunting kaalaman ko ang dudurog sa kasinungalingan niyang mga aral! Ito ang magbubukas sa isipan ng mga kaanib ng kaniyang iglesia--lalo na sa aking mga kapatid na dating mga Iglesia ni Cristo na nabiktima ng kaniyang panloloko! Mga dahilan ni Ka Soriano bakit hindi ang Iglesia ni Cristo ang tunay na iglesia: 1. Walang mababasa mula sa Biblia na Iglesia ni Cristo. Ang nakasulat daw ay mga Iglesia ni Cristo. Iisa lang ang iglesiang itinayo ni Cristo--ang iglesia ng Dios. Kaya mga Iglesia ni Cristo ang nakasulat dahil mga lokal daw ang tinutukoy sa Roma 16:16: "Mangagbatian kayo ng banal na halik. Binabati kayo ng lahat ng mga iglesia ni Cristo." Ano ang ang kahulugan ng banal na halik? Ayon sa kaniya, itong nakasulat sa Mga Awit 85:10: "Kaawaan at katotohanan ay nagsalubong; katuwiran at kapa- yapaan ay naghalikan." Ipinaliwanag niya na kaawaan at katotohanan ay papagsalubu- ngin; Katuwiran mo sa katuwiran ko upang magkaroon ng kapa- yapaan. Ibig sabihin ng banal na halik: Ang kabutihang ginawa ng isang kapatid sa isa, ay dapat salubungin o gantihan din ng kabutihang ginawa sa kaniya. Parang napakagaling sa Biblia nitong si Ka Soriano. Nalaman niya ang sagot sa napakalalim at napakahirap na tanong kung ano ang kahulugan ng banal na halik, na hindi masagot ng mga ministro ni Manalo. Pero ang mababaw na lohika ay hindi niya nakita? Bagama't may binanggit nga na mga lokal ng iglesia sa Roma 16:1: Cencrea, talatang 4: iglesia ng mga Gentil, at talatang 5: Asia, mali siya na ang tinutukoy sa Roma 16:16 ay mga lokal. Maaari 189
190 Ang Tunay na Iglesia bang magbatian ng banal na halik ang mga lokal o lugar? Ang nagsagawa ng banal na halik ay ang mga tao o mga kaanib ng iglesia. Katunayan nito, sa talatang 1 hanggang 15 ay may binanggit si Pablo na mga pangalan ng mga kapatid para batiin ng mga kaanib; Sila ang tinawag ni Pablo na mga Iglesia ni Cristo hindi ang mga lokal. Mababasa ba sa Biblia ang mga pangalan ng iglesia ni Soriano? Ang unang pangalan ng iglesia niya ay Mga Kaanib Iglesia ng Dios kay Kristo Hesus, Haligi at Saligan ng Katotohanan. Napakahabang pangalan. Dito pa lang sa unang pangalang ginawa niya, hindi niya alam na sinalungat niya ang kaniyang sarili. Itinuturo niya na ang Dios na tinutukoy sa Iglesia ng Dios ay ang Ama. Pero pansinin ninyo ang pangalan: Iglesia ng Dios, kay Kristo Hesus? Hindi nga sa Dios Ama ang iglesia kundi kay Cristo Jesus. Tapos pinalitan ng lalo pang pagkahaba-habang pangalan: Mga Kaanib Iglesia ng Dios kay Kristo Hesus, Haligi at Saligan ng Katotohanan sa Bansang Pilipinas, Incorporated. Pero sinampahan siya ng kaso ni Levita Gugulan (humalili kay Nicolas Perez) dahil ginaya lang ni Ka Soriano ang pangalan ng kanilang iglesia. Pinalitan lang ang Suhay ng Saligan ang kay Ka Soriano--mali raw ang suhay ayon sa kaniya--kaya hindi inaprobahan ng SEC (Securities and Exchange Commission). Pinalitan na naman ng Bayan ng Katotohanan Incorporated. Nang punahin si Ka Soriano, bakit wala na ang mahalagang salitang iglesia sa samahan niya, pinalitan na naman hanggang ito ay naging Mga Kaanib Iglesia ng Dios International. Napakahigpit nitong si Ka Soriano: Kahit ang iglesia ni Cristo ay nakasulat sa Biblia, wala raw mababasa? Talagang siya ay isang sinungaling na binabaluktot ang kahulugan ng nakasulat upang lokohin ang mga tao! Ang hindi mababasa sa Biblia ay ang pangalan ng iglesia niya: Mga Kaanib Iglesia ng Dios International. Magaling lang siyang bumatikos sa iba, pero sarili niyang mga mali--kahit napakahaba at napakarami
Alin ang tunay na iglesia: Iglesia ni Cristo o Iglesia ng Dios? --hindi niya nakita? Tiyak na hindi sa Dios ang iglesia ni Soriano dahil siya lang ang pumili ng mga pangalan kaya maraming beses na pinalitan dahil mali! Sa tunay na iglesia, ang Dios ang pumili ng pangalang nakasulat na sa Biblia--walang labis, walang kulang at walang mali! Kung Iglesia ng Dios ang tama at ito ang nakasulat sa Biblia, bakit idinagdag ni Ka Soriano ang Mga Kaanib at International? Wala raw mali sa kaniya? Sa pangalan pa lang, mali na dahil dinagdagan niya ng Mga Kaanib at International! Kaya ito ang parusa ng Dios sa kaniya--Apoc. 22:18: "Aking sinasaksihan sa bawa't taong nakikinig sa mga salita ng hula ng aklat na ito, Kung ang sinoman ay magdagdag sa mga ito, ay daragdagan siya ng Dios ng mga salot na nakasulat sa aklat na ito:" Lalong naging mali ang pangalan ng iglesia ni Soriano dahil sa salitang Mga Kaanib na idinagdag niya. Gaano kahalaga ang pangalang iglesia? 1 Corinto 12:27 at Epeso 5:23: "Kayo nga ang katawan ni Cristo, at bawa't isa'y samasamang mga sangkap niya." "Sapagka't ang lalake ay pangulo ng kaniyang asawa, gaya naman ni Cristo na pangulo ng iglesia, na siya rin ang tagapagligtas ng katawan." Sa English Bible, 1 Corinthians 12:27: "Now you are the body of Christ and individually members of it." Mga kaanib sana ang tamang salin dahil hindi naman ingredients ang nakasulat. Ang iglesia ay napakahalaga dahil ito ang katawan ni Cristo na kaniyang ililigtas. Ito ay binubuo ng mga kaanib. Sa makatuwid, dapat tayong maging mga kaanib ng katawan o iglesia ni Cristo upang maligtas. Sa gramatika ng Dios: Ang word of God kahit na pang- isahan ay maaari ding pangmaramihan. Kaya ang word of God (singular) ay ginamit 50 beses kaysa words of God (plural) na 191
192 Ang Tunay na Iglesia ginamit lamang ng 6 na beses sa King James Bible. Gayundin, ang iglesia (church) ay maaaring gamitin na pang-isahan o pangmaramihan: mga iglesia (churches). Kaya ang mga iglesia ni Cristo sa mga Taga Roma 16:16 ay tumutukoy sa mga kaanib. Hindi ang iglesia ang marami dahil iisa lang ang itinayo ni Cristo. Kapag sinasabi ko: Ako ay Iglesia ni Cristo, hindi ko na kailangang sabihin na ako ay isang kaanib ng Iglesia ni Cristo dahil ang kahulugan ng iglesia ay kaanib ng katawan. Paulit-ulit na kung sasabihin ko: Ako ay isang kaanib ng kaanib ng katawan ni Cristo? Hindi lahat ng mga tao ay nakakaalam nito--kahit si Ka Soriano; Kung alam niya, hindi sana niya naidagdag ang salitang Mga Kaanib sa pangalan ng kanyang iglesia. Ngunit sa gramatika ng tao: Mali kung sasabihin ko lamang na ako ay Iglesia ni Cristo. Sa kanilang pang-unawa, ito ang pangalan ng iglesia. Dahil hindi ako ang iglesia, dapat kong sabihin na ako ay kaanib ng Iglesia ni Cristo--upang malinaw na nauunawaan. Kaya minsan dapat sundin ko ang gramatika ng tao. May mga umalis sa nagpapatawag na Iglesia ni Cristo dahil sa mga maling aral ni Ka Felix Manalo. Naniwala silang ang tunay na iglesia ay ang kay Ka Soriano. Kaya sila ngayon ay mga kaanib ng Mga Kaanib Iglesia ng Dios International? Kung ilalagay natin ang kahulugan ng iglesia: Sila ay mga kaanib ng Mga Kaanib Kaanib ng katawan ng Dios International? Paulit-ulit parang sirang plaka? Parang hindi rin sila nakatitiyak na sila ay talagang kaanib ng iglesia dahil wala ang salitang ng--pandugtong sa Iglesia ng Dios? Kaya parang sila'y nahihiya rin na kaanib ng iglesia ni Soriano? Bakit? Sila ay mga kaanib ng Mga Kaanib--mag-aalangang bigkasin ang salitang ng kaya parang pabulong na lang ang--Iglesia ng Dios International. Sila ay umanib lamang sa Mga Kaanib? Hindi direktang umanib sa iglesia? Maililigtas ba sila ng Mga Kaanib? Ang makapagliligtas ay ang iglesia--hindi ang mga kaanib? Mali na nga kahit international lang ang idinagdag sa pangalan ng iglesia niya, lalo pang nagimg mali nang idinagdag ang mga salitang Mga Kaanib!
Alin ang tunay na iglesia: Iglesia ni Cristo o Iglesia ng Dios? Si Soriano ay manlolokong tindero ng pekeng produkto! Alin ang tunay na iglesia? Babasahin agad ang paborito niyang talata, 2 Corinto 1:1: "Iglesia ng Dios." Naniniwala naman ang mga nakikinig dahil parang magaling siya sa Biblia. Pero hindi nila alam na dinadaya lang sila ni Ka Soriano. Ginagamit lang niya ang nakasulat na iglesia ng Dios upang makapanloko ng kapuwa at mahikayat na umanib sa kaniya. Pero hindi alam ng mga umanib na naloko na sila. Ang kanilang inaniban ay hindi makapagliligtas sa kanila sapagka't umanib lang sila sa Mga Kaanib Iglesia ng Dios International. Si Ka Soriano ay tulad sa isang manlolokong nagtitinda ng pekeng produkto. Ang ipapakita ay orihinal na produkto---iglesia ng Dios. Dahil sa pambihirang galing niya sa pagbebenta, marami ang bumibili ng kaniyang produkto. Pero ang hindi alam ng bumili, ang binili nila ay hindi ang orihinal--na ipinakita sa kanila--kundi ang pekeng produkto ni Ka Soriano! Ang ipinapakitang pangalan ng orihinal na produkto ay Iglesia ng Dios. Pero ang ibinibigay sa mga nakabili ay Mga Kaanib Iglesia ng Dios International. Bakit walang ng, parang nahihiya at parang pabulong ang pagbanggit sa pangalan ng iglesia? Talagang mahihiya ang mga kaanib kahit sa kanilang sarili na naloko pala sila ni Ka Soriano. Ang nabili nila ay peke! Umaasa ako na kung kayo ay isa sa nakabili ng pekeng produkto niya ay maliwanagan. 2. Iglesia ng Dios ang pangalan ng tunay na iglesia. Hayag na pinananiwalaan nila na ang Dios na tinutukoy sa Iglesia ng Dios ay ang Ama. Merong walong mga talata sa Bagong Tipan ng King James Version na bumabanggit sa iglesia ng Dios. Anim nito ay isinulat ni Apostol Pablo: 1 Cor. 1:2, 1 Cor. 10:32, 1 Cor. 11:22, 1 Cor.15:9, 2 Cor.1:1 at Gal. 1:13. Ito ang paboritong talata ni Ka Soriano--2 Corinto 1:1: "Si Pablo, na Apostol ni Cristo Jesus sa pamamagitan ng kalooban ng Dios, at si Timoteo, na ating kapatid sa Iglesia ng Dios na nasa Corinto, kalakip ng lahat ng mga banal na nasa buong Acaya." 193
194 Ang Tunay na Iglesia Palagi itong binabasa ni Ka Soriano pero natatatakan o nakatago sa kaniya. Bulag at bingi din siyang mangangaral dahil hindi niya nakita at narinig kung sino ang Dios na tinutukoy sa Iglesia ng Dios kahit palagi niyang binabasa. Ang Dios na tinutukoy sa iglesia ng Dios ay si Cristo. Ito ang patutunayan ni Apostol Pablo, ang sumulat tungkol sa iglesia ng Dios--1 Corinto 15:9: "Ako nga ang pinakamaliit sa mga apostol, at hindi ako karapatdapat na tawaging apostol, sapagka't pinagusig ko ang iglesia ng Dios." Sino ang Dios na inusig ni Apostol Pablo: Ang Amang Dios ba o si Cristo na naging Dios na? Mga Gawa 26:14-15: "At nang mangapasubasob sa lupa kaming lahat, ay narinig ko ang isang tinig na nagsasalita sa akin sa wikang Hebreo, Saulo, Saulo, bakit mo ako pinaguusig? mahirap sa iyo ang sumikad sa mga matulis. "At sinabi ko, Sino ka baga, Panginoon? At sinabi ng Panginoon, Ako'y si Jesus na iyong pinaguusig." Si Saulo ay tinatawag ding Pablo (Mga Gawa 13:9). Sa makatuwid, si Cristo ang tinutukoy na Dios sa Iglesia ng Dios. Si Cristo rin ang Dios na binanggit sa Mga Gawa 20:28: "Ingatan ninyo ang inyong sarili, at ang buong kawan, na sa kanila'y ginawa kayo ng Espiritu Santo na mga obispo, upang pakanin ninyo ang iglesia ng Panginoon na binili niya ng kaniyang sariling dugo." Dahil iglesia ng Panginoon ang nakasulat, ang saling Ingles ng King James Version ang gamitin nating batayan: "Take heed therefore unto yourselves, and to all the flock, over the which the Holy Ghost hath made you overseers, to feed the
Alin ang tunay na iglesia: Iglesia ni Cristo o Iglesia ng Dios? church of God, which he hath purchased with his own blood." Hindi maaaring ang Ama ang tinutukoy dito. Bakit? Sapagka't binili na ni Cristo ang iglesia ng kaniyang sariling dugo. Ito pa, Tito 2:13-14: "Na hintayin yaong mapalad na pagasa at ang pagpapakita ng kaluwalhatian ng ating dakilang Dios at Tagapagligtas na si Jesucristo; "Na siyang nagbigay ng kaniyang sarili dahil sa atin, upang tayo'y matubos niya sa lahat ng mga kasamaan, at malinis niya sa kaniyang sarili ang bayang masikap sa mabubuting gawa, upang maging kaniyang sariling pag-aari." Maliwanag ang mga katibayang si Cristo ang tinukoy ni Pablo na Dios sa Iglesia ng Dios. Si Cristo talaga ang may-ari ng iglesia sapagka't sa Mateo 16:18 sinabi niyang, "Itatayo ko ang aking iglesia." Siya ang ulo ng katawan, sa makatuwid baga'y ng iglesia (Colosas 1:18). Sapagka't si Cristo ang Dios na inusig ni Pablo, ang iglesia ng Dios na tinutukoy sa Bagong Tipan ay Iglesia ni Cristo. Kaya mali ang aral ni Ka Soriano. 3. Ang Dios Ama pa rin ang may-ari ng iglesia. Mga Hebreo 3:4 at 1 Corinto 12:28: "Sapagka't ang bawa't bahay ay may nagtayo; datapuwa't ang nagtayo ng lahat ng mga bagay ay ang Dios." "At ang Dios ay naglagay ng ilan sa iglesia, una-una'y mga apos- tol, ikalawa'y mga propeta, ikatlo'y mga guro, saka mga himala, saka mga kaloob na pagpapagaling, mga pagtulong, mga pamamahala, at iba't ibang mga wika." Ano ang ibig sabihin ni Ka Soriano: Pababayaan na ng Dios si Cristo at ang kaniyang iglesia dahil ibinigay na sa kaniya? Kailangan pa rin ni Cristo at ng kaniyang mga tupa na mapasakop sa Ama dahil Siya ang kanilang Dios. Ito pa ang isang dahilan bakit kailangan pa rin ni Cristo ang 195
196 Ang Tunay na Iglesia kaniyang Ama--Juan 10:27-30: "Dinirinig ng aking mga tupa ang aking tinig, at sila'y aking nakikilala, at sila'y nagsisisunod sa akin: "At sila'y binibigyan ko ng walang hanggang buhay; at kailan ma'y hindi sila malilipol, at hindi sila aagawin ng sinoman sa aking kamay. "Ang aking Ama, na sa kanila ay nagbigay sa akin, ay lalong dakila kay sa lahat; at hindi sila maaagaw ninoman sa kamay ng Ama. "Ako at ang Ama ay iisa." Si Cristo at ang Ama ay iisa o nagkakaisa sa pangangalaga ng mga tupa. Dahil sa ang kaniyang Ama ay mas makapangyarihan kay sa kaniya, lalo siyang nakatitiyak na ang kaniyang mga tupa ay hindi maaagaw ng sinoman sa kamay ng Ama. Anong mangyayari kung pababayaan ng Dios ang mga tupa ni Cristo? Baka sila ay tuluyan nang nakatali sa panloloko ni Ka Soriano! Kaya sinugo ako ng Dios upang wasakin ang mga kasinungalingang aral niya--upang ang aking mga kapatid na nadaya niya ay maibalik ko sa kamay ng Dios at ni Cristo! Ang Dios at si Cristo ay ginawang sinungaling ni Soriano. Ang nakasama sa pagtuturo niya, sinalangsang niya ang sinabi ni Cristo na "Itatayo ko ang aking iglesia." Hindi raw dapat gawing batayan na siya ang may-ari dahil noon pang una ay mayroon nang iglesia ng Dios; Ito ay tinawag na iglesia ng mga panganay. Sabi pa niya, kaya raw itatayo dahil may nakabuwal. Hindi ko na pinagka-abalahang saliksikin kung saan mababasa ang iglesia ng mga panganay at kung totoong nakabuwal nga ito. Doon pa lang sa sinabi niyang iglesia ng mga panganay, mali na 'yon pa rin ang itinayo ni Cristo? Tiyak na sa Lumang Tipan nakasulat ang kaniyang batayan. Sa panahon ni Cristo, Bagong Tipan na ang batayan ng kaligtasan. Maging si Ka Soriano ay ganito ang itinuturo. Isa ito sa kaniyang mga batayan---Mga Hebreo 7:12:
Alin ang tunay na iglesia: Iglesia ni Cristo o Iglesia ng Dios? "Sapagka't nang palitan ang pagkasaserdote ay kinailangang palitan naman ang kautusan." Bakit pagdating sa pagpapatunay na hindi si Cristo ang may- ari ng iglesia, bumabalik siya sa lumang kautusan? Sino ang dapat paniwalaan: Si Cristo na nagsabing kaniya ang itinayo niyang iglesia sa Bagong Tipan? O si Ka Soriano na bumabalik sa iglesia ng mga panganay sa Lumang Tipan? Para lang patunayan na tama siya, pati si Cristo ay sinalangsang at ginawang sinungaling? Anti-Cristo siya dahil kinukontra niya si Cristo! Ano ang ibig niyang sabihin? Siya ang higit na paniwalaan kay sa Panginoong Jesus? Kalapastanganan kay Cristo ang kaniyang ginagawa! Tinutuligsa niya ang mga nagtuturo ng ikapo sa abuloy na bumabalik sa Lumang Tipan. Siya rin pala ay bumabalik din sa lumang kautusan para ipagtanggol ang mali niyang aral? Bakit hindi na ang Ama ang tinutukoy sa iglesia ng Dios sa Bagong Tipan? Binili na ni Cristo ang iglesia ng kaniyang sariling dugo. Para kay Ka Soriano, ang Ama pa rin ang may-ari? Meron bang ganyan, na binili mo na pero hindi pa rin ikaw ang may-ari? Buhay pa si Cristo nang sinabi niya sa Juan 1:29 na ang Ama ang nagbigay ng kaniyang mga tupa. Lalong dapat na siya na ang may- ari noong siya'y namatay na sapagka't ang dugo niya ang ipinambili sa iglesia. Anong klaseng dios ang naituro ni Ka Soriano? Ang dios niya ay makasarili, sakim at hindi totoo sa kaniyang mga salita. Bakit? Kung susundan ang kaniyang pangangatuwiran: Kahit binili na ni Cristo ang iglesia, ang Ama pa rin ang may-ari, maaring hindi rin totoo na si Cristo ang magmamana ng mga bansa? Kaya hindi maaaring ang tunay na Dios ang naituro niya, kundi diosdiosan na hindi mapagkakatiwalaan ang mga salita! Pati ang Dios ginawa niyang sinungaling? Hindi lamang katarantaduhan ang aral niya, kundi kalapasta- nganan pa sa Dios at kay Cristo! 197
198 Ang Tunay na Iglesia 4. Ang iglesia ay tinatawag sa pangalan ng Dios. Ito ang kaniyang batayan--Isaias 43:7: "Bawa't tinatawag sa aking pangalan, at yaong aking nilikha ay sa aking kaluwalhatian, yaong aking inanyuan oo, yaong aking ginawa." Sa King James Bible, Isaiah 43:7 ay ganito ang nakasulat: "Even every one that is called by my name: for I have created him for my glory, I have formed him; yea, I have made him." Ito sana ang mas tamang salin: "Kahit bawa't tinatawag sa aking pangalan: dahil nilikha ko siya para sa aking kaluwalhatian, inanyuan ko siya; oo, ginawa ko siya." Ang Isaiah 43:7 ay isa pang katunayan na mali ang salin sa Bibliyang Tagalog ng Filipos 2:7 na si Cristo ay nag-anyong alipin at Juan 1:14 na nagkatawang-tao ang Verbo. Wala siyang kapangyarihang mag-anyong alipin at magkatawang-tao. Ang Dios ang lumikha, nag-anyo at gumawa sa kaniya. Kahit na ang pangalan ng iglesia ay tinatawag din sa pangalan ng Dios (iglesia ng Dios), ang tiyak na pangalan nito ay Iglesia ni Cristo dahil si Jesucristo ang nilikha, inanyuan at ginawa para sa kaluwalhatian ng Dios Ama. Filipos 2:11: "At upang ipahayag ng lahat ng mga dila na si Jesucristo ay Panginoon, sa ikaluluwalhati ng Dios Ama." Pinatunayan din ng Isaiah 43:7 na mali na naman si Ka Soriano sa sinabi niya: "Si Cristo ay hindi nilikha ng Dios." Pero naniniwala siyang si Cristo ang panganay ng sangkalupaan? Siya ay talagang "matalinong mangmang!" Kahit ang simplemg salitang panganay, hindi niya naintindihan? Ang ibig sabihin ng panganay, unang ipinanganak. Maari bang ipanganak kung hindi nilikha? Siya ang unang nilikha ng Dios bago nalikha ang lupa. Iba lang ang pagkakalikha sa kaniya--siya ay mula sa sinapupunan ng
Alin ang tunay na iglesia: Iglesia ni Cristo o Iglesia ng Dios? Ama ( Juan 1:18). Nilikha siya sapagka't meron siyang pinagmulan. Baka sumalangsang na naman siya at ang Kawikaan 8:23 ang gamitin: "Ako'y nalagay mula noong araw mula ng walang pasimula, bago nalikha ang lupa." Hindi ibig sabihin nito na umiiral na siya mula nang walang pasimula. Saan siya nalagay? Nasa sinapupunan pa siya ng Dios. Kailan naging ganap ang kaniyang pagiging nilikha? Nasa ibaba lang ang sagot--ang mga talatang 24-25: "Ako'y nailabas ng wala pang mga kalaliman; nang wala pang mga bukal na sagana ng tubig. Bago ang mga bundok ay nalagay, bago ang mga burol ay ako'y nailabas:" Naging ganap ang kaniyang pagiging nilikha nang siya'y nailabas o ipinanganak na ng Dios. Tututulan pa ba niya ang Isaiah 43:7? 5. Hindi totoo na ang Iglesia ni Cristo lang ang maliligtas. Totoo ito sapagka't sinabi ni Cristo na siya ang tagapagligtas ng katawan--ang iglesia. Ito rin ang mga batayang hindi ang Ama ang tinutukoy sa iglesia ng Dios ng Bagong Tipan: 1. Hindi tayo makakapuntang diretso sa Ama. Kailangang pumasok muna tayo kay Cristo upang maligtas. "Ako ang pintuan; ang sinomang taong pumasok sa akin, ay siya'y maliligtas, at papasok at lalabas, at makasusumpong ng pastulan." ( Juan 10:9) 2. Kailangan natin si Cristo bilang Tagapamagitan sa Dios at sa mga tao. "Sapagka't may isang Dios at may isang Tagapamagitan sa Dios at sa mga tao, ang taong si Cristo Jesus," (1 Timoteo 2:5) 3. Kailangang maging sangkap o kaanib tayo ng kaniyang katawan upang maligtas. 199
200 Ang Tunay na Iglesia "Kayo nga ang katawan ni Cristo, at bawa't isa'y samasamang mga sangkap niya. " (1Cor. 12:27) "Sapagka't ang lalake ay pangulo ng kaniyang asawa, gaya naman ni Cristo na pangulo ng iglesia, na siya rin ang tagapagligtas ng katawan." (Epeso 5:23) 4. Walang ibang pangalan sa silong ng langit na ibinigay sa mga tao upang maligtas kundi sa pangalan ni Cristo. "Talastasin ninyong lahat, at ng buong bayan ng Israel, na sa pangalan ni Jesucristo ng taga Nazaret, na inyong ipinako sa krus, na binuhay ng Dios na maguli sa mga patay, dahil sa kaniya ay nakatindig ang taong ito sa inyong harap na walang sakit. "At sa kanino mang iba ay walang kaligtasan: sapagka't walang ibang pangalan sa silong ng langit, na ibinigay sa mga tao, na sukat nating ikaligtas." (Mga Gawa 4:10 at 12) Sinalangsang ni Ka Soriano ang mga aral ng kaligtasan! Kahit naniniwala siyang si Cristo ang ulo ng iglesia, tumatanggi siyang umanib sa katawan ni Cristo. Hindi niya kailangan ng Tagapamagitan. Gusto niyang direktang umanib sa Dios; Kaya nais niyang ang kaniyang iglesia ay ipangalan sa Dios Ama; At dahil ang Ama ay lalong dakila kay Cristo, marahil inisip niyang hindi lamang sa pangalan ni Cristo siya maaaring maligtas--kundi sa pangalan din ng Ama. Siya ay masyadong mapagmataas na lampasan si Cristo dahil nais niyang dumiretso sa Dios? Saan niya mababasa sa Biblia na puwede siyang maging kaanib ng katawan ng Dios Ama? Kapag nabasa na ito ng mga kaanib ng iglesia niya, mauunawaan na nila kung bakit walang ng na pandugtong sa iglesia ng Dios: Walang nakasulat na maaaring umanib sa katawan ng Dios kundi kay Cristo lamang! Suriin natin ang kalaliman ng aral na ito ni Ka Soriano: Naniniwala siyang si Cristo ang ulo ng iglesia ng Dios--ang Ama; Para sa kaniya, Iglesia ng Dios ang tama kay sa Iglesia ni Cristo. Ano ang ginawa niya? Pinugutan niya si Cristo, itinapon ang kaniyang
Alin ang tunay na iglesia: Iglesia ni Cristo o Iglesia ng Dios? katawan at pinalitan ng katawan ng Ama? Kaya pinugutan din niya ang Ama at inilipat ang katawan sa ibaba ni Cristo? Anong mangyayari pagkatapos? Si Cristo ay mas mataas na kay sa kaniyang Ama dahil siya ang Tagapagligtas ng katawan? Ang Dios naman ay wala nang katawan? Baliw na ideya! Gumagawa siya ng sariling patakaran ng kaligtasan? Nguni't ang kaniyang paraan ay papunta sa kapahamakan! Sinasalangsang niya ang mga aral ng mga apostol. Hindi niya natanto na sinasalangsang din niya si Cristo at ang Dios na nagsugo sa kaniya. Siya ay Master in Deception Major in Teaching Stupidity and Lies! Sasabihin pa kaya niyang walang makakasalangsang at makakatutol sa kaniya? Sa mga kaanib na naloko ni Ka Soriano, lalo na sa mga dating kapatid ko na Iglesia ni Cristo, sundin ninyo ang kaniyang payo na kapag nakakita kayo ng mali sa kaniya: "Magsilayas kayo!" Ang mga tunay na Iglesia ni Cristo lamang ang maliligtas. Kahit ang mga kaanib na nariyan pa sa mga Manalo ay hindi naman siguro naniniwala na silang lahat ay maliligtas. Meron ding masasamang tao na nasa loob ng iglesia. Ano ang akala ni Soriano kay Cristo: Mangmang na ililigtas na lang lahat basta't kaanib? Siya ang mangmang sapagka't hindi siya marunong gumamit ng sentido kumon. Kaya nagtuturo siya ng mga kagaguhan. Karaniwan, ang mga taong salungat sa aral na Iglesia ni Cristo lamang ang maliligtas--tulad ni Soriano--ay mga kaanib ng ibang relihiyon na hindi tinatawag sa pangalan ni Cristo. Nakakainis nga namang marinig ito dahil ang nagsasalita ay ang mga likong ministro ng Iglesia ni Manalo. Pero kung pakikinggan lang nila ang mga apostol at si Cristo, dapat ay dinggin at tanggapin nila. Balikan natin ang Juan 10:27-28: "Dinirinig ng aking mga tupa ang aking tinig, at sila'y aking nakikilala, at sila'y nagsisisunod sa akin: "At sila'y binibigyan ko ng walang hanggang buhay; at kailan ma'y hindi sila malilipol, at hindi sila aagawin ng sinoman sa aking kamay." 201
202 Ang Tunay na Iglesia Nakikilala ni Cristo ang totoong kaniyang mga tupa: Ang mga nagsisisunod sa kaniya; Yaon ang ililigtas niya o bibigyan ng walang hanggang buhay. Kay Cristo ba ang mga kaanib ng iglesia na sumali sa EDSA 3 at namatay nang walang kabuluhan dahil lang kay Erap? Kay Cristo ba si Ka Erdy? Ang bilyonaryong mangangaral na nagpayaman ng kayamanang panlupa at isinubo ang mga kapatid sa kapahamakan dahil sa kapabayaan nang pumanig siya kay Erap? Ang katunayang hindi: Si Jacob (Ka Felix Manalo) lang ang nakasulat sa Biblia na matutubos. Walang binanggit na kasali ang anak ni Jacob. Kilala ni Cristo ang totoong kaniya, kaya sila'y itatakuwil kahit na sila'y nagpapatawag pa sa pangalang Iglesia ni Cristo. Paano ang mga taong nasa labas ng Iglesia ni Cristo, hindi ba sila maliligtas? Sasalangsangin na naman ni Ka Soriano si Cristo. Ito agad ang babasahin niya upang patunayang mali na ang Iglesia ni Cristo lang ang maliligtas--1 Corinto 5:13: "Datapuwa't sa nangasa labas ay Dios ang humahatol. Alisin nga ninyo sa inyo ang masamang tao." Sino ang Dios na humahatol? Juan 5:22: "Sapagka't ang Ama'y hindi humahatol sa kanino mang tao, kundi ipinagkaloob niya sa Anak ang buong paghatol;" Pinuproblema niya ang nasa labas gayong hindi nga niya maililigtas kahit ang kaniyang sarili dahil nagturo siya ng ibang evangelio? Ang dapat niyang lutasin ay ang kaniyang sariling problema muna: Paano siya maliligtas dahil sa mga kasinungalingan at mga aral niyang katarantaduhan? Tigilan na niya ang panloloko sa mga tao at pagsalangsang kay Cristo! Dahil si Cristo naman ang Dios na hahatol, hindi 'yan problema sa kaniya. Ibibilang lang niya ang mga matuwid na kaanib ng kaniyang katawan--patay man o buhay--matutupad na ang kaniyang salita na ang iglesia niya lamang ang maliligtas. Alam ni Cristo kung sino ang totoong kanya--nasa loob man o nasa labas.
Alin ang tunay na iglesia: Iglesia ni Cristo o Iglesia ng Dios? Katulad ko halimbawa: Nasa labas na ako ng Iglesia ni Manalo. Pero ako ang naging tunay na Iglesia ni Cristo kay sa kanila na nasa loob sapagka't dininig ko ang mga utos ni Cristo at ng Dios. Hindi ko na sinunod ang mga maling aral ni Ka Felix Manalo. Kabilang pa rin ako sa katawan ni Cristo na kaniyang ililigtas kahit ako'y nasa labas na. Nakapasa ako sa pagsubok ng Dios kung papaano magiging tunay na Iglesia ni Cristo. Kaya ako'y sinugo ng Dios upang subukin din kayo at pisanin na ang mga tunay na Iglesia ni Cristo. Ang utos na alisin ang mga masamang tao ay hindi natupad ng mga ministro ng Iglesia ni Manalo sapagka't sila mismo ay masasama. Nagtuturo sila ng aral na sa diosdiosan--ang Pagkakaisa sa Pagboto. Ang totoong masasama ay hindi nila itinitiwalag sa kanilang kasalanan kundi pinagtatakpan pa ng mga ministro. Ang mga kaanib na hinahatulan nilang matiwalag ay ang mga matuwid na hindi sumunod sa kanilang pandayang aral. Kahit noong si Cristo pa ang namamahala ng kaniyang iglesia, merong masasamang tao sa loob tulad ni Judas Iscariote. Kaya hahatulan pa rin kahit yaong mga nasa loob. Ang maliligtas lamang ay ang mga tunay na Iglesia ni Cristo--hindi lahat nang nagpapatawag sa pangalang Iglesia ni Cristo tulad ng Iglesia ni Manalo! 6. Hindi Iglesia ni Cristo ang tunay na iglesia dahil si Ka Felix Manalo ay nagturo ng mga maling aral. Ang gagawing kataksilan at pagsalangsang ni Ka Felix Manalo ay nakasulat na sa hula nang napakatagal na panahon kahit hindi pa siya ipinanganak. Kaya siya tinawag na mananalangsang mula sa bahay-bata (Isaias 48:8). Sa kabila ng kaniyang mga maling ginawa, yaon ay lalong nagpatunay na natupad ang hula sa kaniya. Siya nga ang Jacob sa mga wakas ng lupa. Nguni't siya ay matutubos at ang pinakamahalaga sa lahat: ang bayan na maliligtas ay magmumula sa Jacob. Isaias 10:20-23: "At mangyayari sa araw na yaon, na ang nalabi sa Israel, at ang nangakatanan sa sangbahayan ni Jacob, hindi na titiwala pa uli sa 203
204 Ang Tunay na Iglesia kaniya na sumakit sa kanila; kundi titiwala sa Panginoon, sa Banal ng Israel, sa katotohanan. "Isang nalabi ay manunumbalik, sa makatuwid baga'y ang nalabi sa Jacob, sa makapangyarihang Dios. "Sapagka't bagaman ang iyong bayang Israel ay magiging parang buhangin sa dagat, ang isang nalabi lamang sa kanila ang manunumbalik: ang pagkalipol ay naipasiya, na magtataglay ng katuwiran. "Sapagka't ang kagibaan, at ang ipinasiya, gagawin ng Panginoon, ng Panginoon ng mga hukbo, sa gitna ng buong lupa. Hindi lahat ng nasa loob ng sangbahayan ni Jacob (Iglesia ni Manalo) ang maliligtas, kundi yaong mga nakatanan lamang. Sila ang nalabi sa Jacob na manunumbalik sa makapangyarihang Dios sa pamamagitan ng pag-iwan sa mga maling aral ni Ka Felix Manalo. Yaong mga mananatili sa mga Manalo at patuloy na susunod sa kaniyang mga maling aral ang lilipulin. Kaya ang mga nakatanan ay tatawaging nalabi sa Jacob sapagka't sila ang maliligtas sa kapahamakan. Sila ang mga tunay na mga kaanib ng katawan ni Cristo o ang mga tunay na Iglesia ni Cristo na bibigyan ng buhay na walang hanggan. Kung gayon, ang pangako ng kaligtasan ay nasa Iglesia ni Cristo: ang tunay na iglesia. Sa dating Iglesia ni Cristo na lumipat kay Soriano: Magbulaybulay kayo. Ang inyong nilipatang iglesia ay walang katiyakan ng kaligtasan. Ang tiyak na maliligtas ay ang mga nakatanan sa sangbahayan ni Jacob pero hindi lumipat sa ibang relihiyon. Huwag kayong padaya na maging bulag at bingi sa labis na pagsampalataya kay Ka Soriano. Dadalhin lang niya kayo sa hukay sapagka't siya'y bulag ding mangangaral. Balatkayo lamang ang ipinapakita niyang galing sa Biblia. Ang totoo: Magaling lang siyang pumuna sa mali ng iba pero sarili niyang mga mali, hindi niya nakikita; At magaling lang siyang magturo ng mga katarantaduhan!
Alin ang tunay na iglesia: Iglesia ni Cristo o Iglesia ng Dios? Malapit na ang wakas. Manumbalik kayo sa Dios upang maligtas at mabigyan ng buhay na walang hanggan. Sumama kayo sa akin upang maging kaanib ng tunay na iglesia ng Dios--ang Iglesia ni Cristo. Humihingi ako ng paumanhin kay Ka Eli Soriano: Kahit tinuligsa ko kayo sa eBook na ito, hindi naman ako totoong galit sa inyo. Tinutularan ko lang ang inyong ginagawa kung papaano ang gagawing pagbatikos sa mga nagtuturo ng kasinungalingan. Alam kong may batayan kayo tungkol dito mula sa Biblia Sana kayo rin ay maliwanagan. Sayang ang inyong pagpapagal sa paglilingkod sa Dios kung ang inyong puso ay magmamatigas laban sa katotohan. Sana hindi rin kayo galit sa akin. 205
206 Ang Tunay na Iglesia Kapitulo 9 Sino ang mga tunay na Iglesia ni Cristo? apagka't ito na nga ang panahon ng pagpipisan sa mga tupa ng Dios, ang paghihiwalay sa matuwid at sa masama, alin sa mga Iglesia ni Cristo ang mapipisan sa Dios: Ang tatanan ba S sa sangbahayan ni Jacob? O ang mananatili sa kaniya? Bago ko patunayan sa pamamagitan ng mga katibayan sa Biblia na ang tatanan ang tiyak na manunumbalik sa Dios, talakayin muna natin ang kanilang depensa. Ito ang posibleng gamitin nilang mga talata upang palitawin na ang mananatili sa sangbahayan ni Jacob o sa mga Manalo ang mga tunay na Iglesia ni Cristo. Mateo 24:23-26: " Kung magkagayon, kung may magsabi sa inyong sinomang tao, Narito ang Cristo, o, Nariyan; huwag ninyong paniwalaan. "Sapagka't may magsisilitaw na mga bulaang Cristo, at mga bulaang propeta, at mangagpapakita ng mga dakilang tanda at mga kababalaghan; ano pa't ililigaw, kung maaari, pati ng mga hirang. "Narito, ipinagpauna ko nang sinabi sa inyo. "Kaya nga kung sa inyo'y kanilang sasabihin, Narito, siya'y nasa ilang; huwag kayong magsilabas: Narito, siya'y nasa mga silid; huwag ninyong paniwalaan." Ito ang dapat ninyong maliwanagan: Hindi ko kayo hinihimok na lumabas sa Iglesia ni Cristo. Lalabas lang kayo sa pagiging Iglesia ni Manalo sa pamamagitan ng pagtatakuwil sa kanilang mga maling aral. Ang mga matuwid na mga tupa ng Dios na iniutos Niyang
Sino ang mga tunay na Iglesia ni Cristo? aking pisanin ay nariyan pa sa sangbahayan ni Jacob. Kaya kailangang ilabas ko kayong mga bulag at binging bayan ng Dios (Isaias 43:8 at 42:19). Ang nakatanan sa sangbahayan ni Jacob ang tiyak na manunumbalik sa Dios. Isaias 10-20-23: "At mangyayari sa araw na yaon, na ang nalabi sa Israel, at ang nangakatanan sa sangbahayan ni Jacob, hindi na titiwala pa uli sa kaniya na sumakit sa kanila; kundi titiwala sa Panginoon, sa Banal ng Israel, sa katotohanan. "Isang nalabi ay manunumbalik, sa makatuwid baga'y ang nalabi sa Jacob, sa makapangyarihang Dios. "Sapagka't bagaman ang iyong bayang Israel ay magiging parang buhangin sa dagat, ang isang nalabi lamang sa kanila ang manunumbalik: ang pagkalipol ay naipasiya, na magtataglay ng katuwiran. "Sapagka't ang kagibaan, at ang ipinasiya, gagawin ng Panginoon, ng Panginoon ng mga hukbo, sa gitna ng buong lupa." Ang talatang 20 ay napakaliwanag na katibayang ang mga nakatanan sa sangbahayan ni Jacob ang maliligtas. Sapagka't patay na si Jacob, ibig sabihin na ang mga tatanan ay hindi na magtitiwala pa sa kaniyang mga kasinungalingang aral kailan man. Paano niya tayo sinakit? Sa pamamagitan ng sapilitang ipaboto sa atin ang masamang kandidatong pinili nila. Kahit masakit sa loob ng ibang kapatid na iboto ang kandidatong gumawa ng masama sa kanila, napilitan silang bumoto pa rin doon, dahil ayaw nilang matiwalag. Ang nakatanan sa mga bansa ang makakalapit sa Dios. Isaias 45:20: "Kayo'y mangagpipisan at magsiparito; magsilapit kayong magkakasama, kayong mga nakatanan sa mga bansa: sila'y walang 207
208 Ang Tunay na Iglesia kaalaman na nangagdadala ng kahoy ng kanilang larawang inanyuan, at nagsisidalangin sa dios na hindi makapagliligtas." Maliwanag na ang mga nakatanan sa mga bansa ang makakalapit sa Dios. Suriing mabuti: "sila'y walang kaalaman na nangagdadala ng kahoy ng kanilang larawang inanyuan." Bakit hindi natin malalaman na may dala tayong kahoy? Kahit maliit na kahoy lang, mararamdaman nating may dala tayo? Kung gayon, hindi literal na kahoy 'yong larawang inanyuan. Sa paniniwala nating nakikipagkaisa tayo sa Dios sa ating pagboto, may dinadala na pala tayong larawang inayuan sa ating isipan. At dahil natakot ako sa Dios na sumuway sa pagboto kay Marcos noon, nanalangin ako sa Kaniya: "Ama, Kung talagang utos Ninyo ang aral na ito, magpadama po Kayo sa akin. Ituro Ninyo sa akin ang katotohanan. Kahit mabigat sa aking kalooban na iboto si Marcos, susunod pa rin ako sa Inyo kung ito ang Inyong kalooban." Sapagka't hindi naman pala utos ng tunay na Dios ang aral na 'yan, kundi sa pekeng dios na si Ka Felix Manalo lang, hindi rin pala ako nakipagkaisa sa tunay na Dios, kundi kay Ka Erdy sa national elections at sa mga tagapamahalang panlokal sa local elections, ako pala noon ay nanalangin at natakot sa mga dios na hindi makapagliligtas. Mabuti na lang dininig ako ng tunay na Dios at tinuruan ako ng katotohanan: Hindi pala ako nakipagkaisa sa Kaniya sa aking pagboto, dahil hindi Siya ang nag-utos ng aral na 'yan na walang kabuluhan at wala sa katuwiran. Isaias 45:19: "Ako'y hindi nagsalita ng lihim, sa dako ng lupain ng kadiliman; Hindi ako nagsabi sa lahi ni Jacob, hanapin ninyo ako ng walang kabuluhan, hanapin ninyo ako ng walang katuwiran: akong Panginoon ay nagsasalita ng katuwiran, ako' nagpapahayag ng mga bagay na matuwid."
Sino ang mga tunay na Iglesia ni Cristo? Sapagka't ako'y naliwanagan nang sa diodiosan ang aral ng Pagkakaisa sa Pagboto, nawala na ang dinadalang kahoy ng larawang inanyuan sa aking isipan. At dahil sa ako'y nakatanan na sa sangbahayan ni Jacob o Iglesia ni Manalo, ako ay hindi gaya nila na mananatili sa mga Manalo: "walang kaalaman na nangagdadala ng kahoy ng kanilang larawang inanyuan, at nagsisidalangin sa dios na hindi makapagliligtas." Bakit sa Isaias 10:21, ang nalabi sa Jacob ang manunumba- lik sa makapangyarihang Dios? Jeremias 51:17-19: "Bawa't tao ay naging tampalasan at walang kaalaman; bawa't panday ginto ay nalagay sa kahihiyan dahil sa kaniyang larawang inanyuan; sapagka't ang kaniyang larawang binubo ay kasinungalingan, at walang hinga sa mga yaon. "Ang mga yaon ay walang kabuluhan, isang gawa ng karayaan: sa panahon ng pagdalaw sa mga yaon ay mangalilipol. "Ang bahagi ng Jacob ay hindi gaya ng mga ito; sapagka't siya ang naganyo sa lahat ng bagay; at ang Israel ay lipi ng kaniyang mana: ang Panginoon ng mga hukbo ay kaniyang pangalan." Sapagka't ang aral ng Pagkakaisa sa Pagboto ay larawang binubo o aral na sa diosdiosan ay kasinungalingan, yaong nakatanan--ang bahagi ng Jacob--ay hindi na maniniwala pa sa kaniyang mga likong aral. Yaong hindi gaya nila ay ang mga kapatid na bagama't bahagi rin ng Jacob ay patuloy pa ring mananatili sa mga Manalo. Ang dahilan kung bakit ang nakatanan ay nalabi sa Jacob ay hindi naman kayo lilipat sa ibang relihiyon. Kaya kailangang manatili tayo sa mga tunay na aral ng Iglesia ni Cristo--pero hindi na Iglesia ni Manalo sa pamamagitan ng pagtatakuwil sa mga maling mga aral ni Ka Felix Manalo. Ito pa ang dahilan kung bakit ang nalabi sa Jacob ang manu- numbalik. Isaias 10: 22-23: 209
210 Ang Tunay na Iglesia "Sapagka't bagaman ang iyong bayang Israel ay magiging parang buhangin sa dagat, ang isang nalabi lamang sa kanila ang manunumbalik: ang pagkalipol ay naipasiya, na magtataglay ng katuwiran. "Sapagka't ang kagibaan, at ang ipinasiya, gagawin ng Panginoon, ng Panginoon ng mga hukbo, sa gitna ng buong lupa." Kahit ang mga Iglesia ni Cristo ay dumami at kumalat na sa ibang mga bansa na parang buhangin sa dagat, isang nalabi o isang bahagi ng Jacob lamang ang manunumbalik. Ang pagkalipol ay naipasiya ng Dios na magtataglay ng katuwiran (righteousness). Kung Gayon, ang isang bahagi na mananatili pa rin sa Jacob o sa kasinungalingan niyang mga aral ang lilipulin ng Dios. Narito pa ang katibayang ang nakatanan sa sangbahayan ni Jacob ang mga makapanunumbalik sa Dios o ang mga maliligtas. Roma 11:26: "At sa ganito'y ang buong Israel ay maliligtas: gaya ng nasusulat, Magbubuhat sa Sion ang Tagapagligtas; Siya ang maghihiwalay sa Jacob ng kalikuan: Bagama't si Jacob ay tinawag ding Israel ng Dios, ang binanggit na ang buong Israel na maliligtas ay ang sasama lang kay Israel na tabak, ang Tagapagligtas, sapagka't siya ang maghihiwalay o mag- aalis ng kalikuan sa Jacob. Hindi lang ang mga tatanan ang manunumbalik sa Dios, kundi ang mga natisod, iniligaw at itiniwalag. Ezekiel 34:11-13: "Sapagka't ganito ang sabi ng Panginoong Dios: Narito, ako, sa makatuwid baga'y ako, sisiyasat ng aking mga tupa, at aking hahanapin sila. "Kung paanong hinanap ng pastor ang kaniyang kawan sa kaarawan na siya'y nasa gitna ng kaniyang mga tupa na nangangalat,
Sino ang mga tunay na Iglesia ni Cristo? gayon ko hahanapin ang aking mga tupa; at ililigtas ko sila sa lahat ng dako na kanilang pinangalatan sa maulap at madilim na araw. "At aking ilalabas sila sa mga bayan, at pipisanin ko sila mula sa mga lupain, at dadalhin ko sila sa kanilang sariling lupain; at pasasabsabin ko sila sa mga bundok ng Israel, sa tabi ng mga daan ng tubig, at sa lahat na tinatahanang dako sa lupain." Dalawa ang kahulugan ng bayan dito: Una, Literal na bayan o lupain dahil kumalat na ang iglesia sa iba't ibang mga bansa sa mundo; Ikalawa, ay dahil sa may ibang mga tupa na lumipat sa ibang bayan o iglesia. Ang ibig sabihin ng talatang 13: Ang mga tupa ng Dios ay ilalabas Niya sa mga bansang merong Iglesia ni Manalo; Pipisanin sila mula sa mga bansa kung saan sila naninirahan; At dadalhin sila sa kanilang sariling lupain o ibabalik sila sa pagiging tunay na Iglesia ni Cristo. Hindi literal ang kahulugan nito na ibabalik sa sariling lupain o sa Pilipinas ang mga kaanib na naninirahan na sa ibang bansa. Sapagka't hahanapin ng Dios ang Kaniyang mga tupa, ibabalik din sa pagiging Iglesia ni Cristo ang mga tupa Niyang iniligaw o lumipat sa ibang relihiyon. Sa Mikas 4:1, 6-7: "Nguni't sa mga huling araw ay mangyayari, na ang bundok ng bahay ng Panginoon ay matatatag sa taluktok ng mga bundok, at matataas sa mga burol; at mga tao'y paroroon sa kaniya. "Sa araw na yaon, sabi ng Panginoon, aking pipisanin siya na napipilay, at aking titipunin siya na natapon, at siya na aking pinagdalamhati; "At aking gagawin ang pilay na isang nalabi, at ang natapon sa malayo na isang matibay na bansa: at ang Panginoon ay maghahari sa kanila sa bundok ng Sion mula ngayon hanggang sa walang hanggan." Sa Zefanias 3:19 ay nakasulat ang kahulugan ng natapon: "Narito, sa panahong yao'y aking parurusahan ang lahat na 211
212 Ang Tunay na Iglesia mga dumadalamhati sa iyo: at aking ililigtas ang napipilay, at aking pipisanin ang pinalayas; at aking gagawin silang kapurihan at kabantugan, na ang kahihiyan nila ay napasa buong lupa." Sinabi ng Dios na ang mga napilay, iniligaw o lumipat sa ibang pananampalataya at mga pinalayas o itiniwalag ang mapipisan sa Kaniya. Kung gayon, si Ka Avanilla ay talagang sinungaling sa pagsasabing ang mga itiniwalag ay walang Espiritu ng Dios. Ang mananatili sa sangbahayan ni Jacob ang lilipulin. Itong nakasulat sa Ezekiel 34:16-17 ang para sa mga mananatili sa sangbahayan ni Jacob: "Aking hahanapin ang nawala, at ibabalik ang iniligaw, at tatalian ang nabalian, at palalakasin ang may sakit: nguni't aking lilipulin ang mataba at malakas; aking pakakanin sila sa katuwiran. "At tungkol sa inyo, Oh aking kawan, ganito ang sabi ng Panginoong Dios: Narito, ako'y humahatol sa gitna ng hayop at hayop, sa gitna ng mga lalaking tupa at mga kambing na lalake." Ito ang mga walang kuwentang tupa para sa mga masasamang pastor ni Manalo: Ang mga iniligaw o ang lumipat sa ibang relihiyon; Ang mga nabalian o natisod, kaya hindi na sumamba o maaaring lumipat din sa ibang relihiyon; Ang mga may sakit o malamig, mahina sa pananampalataya; At ang pinalayas o itiniwalag. Ang matataba at malalakas na mga tupa naman para sa kanila ay 'yong mga kapatid na pikit-matang sumusunod sa kanila, kahit mali na ang kanilang itinuturo. Pero sila ang lilipulin ng Dios; Pakakanin sila ng kahatulan. Hindi masyadong maliwanag ang pagkakasalin sa Tagalog na "aking pakakanin sila sa katuwiran." Kahatulan ang mas tamang salin kung Bibliang Ingles ang pagbabatayan, sapagka't ang hatol sa mga matataba at malalakas ay lilipulin ng Dios. Sa English Bible kasi, "I will feed them with judgment" ang nakasulat. Kaya ang tinutukoy na hahatulan din
Sino ang mga tunay na Iglesia ni Cristo? ng Dios na mga kambing na lalake ay ang mananatili sa Jacob na mananalangsang. Ano ang dapat gawin upang huwag mapasama sa isu- sumpang pangalan? Isaias 65:15: "At inyong iiwan ang inyong pangalan na pinakasumpa sa aking pinili... at kaniyang tatawagin ang kaniyang mga lingkod ng ibang pangalan:" Dahil sa ang pangalang Jacob (Ka Felix Manalo) ay magiging sumpa (Isaias 43:28), dapat ay umalis na kayo sa pagiging Iglesia ni Manalo. Huwag na kayong sumunod sa mga sinungaling na rnga ministro niya upang kayo'y maging mga tunay na Iglesia ni Cristo. Ano ang ibang pangalang itatawag sa mga lingkod ng Dios? Bilang mga Iglesia ni Cristo, alam nating walang ibang pangalan sa silong ng langit na ibinigay sa mga tao na sukat nating ikaligtas (Gawa 4:10, 12). Kaya mananatili tayo sa pangalang Iglesia ni Cristo. Pero kailangang maiba tayo sa mga sumusunod pa rin sa pangalang magiging sumpa. Yaong mga mananatili sa mga Manalo ay hindi tatanggap na sila'y Iglesia ni Manalo. Ipipilit pa rin nilang sila'y Iglesia ni Cristo. Dahil dito, ang samahang ito'y mababahagi sa dalawa:(1) ang mga nakatanan at (2) ang mga patuloy pa ring maniniwala sa mga kasinungalingang aral ni Jacob (Ka Felix Manalo). Kaya upang tayo'y maiba naman sa kanila, tayo ay pansamantalang tatawagin sa pangalang Tunay na Iglesia ni Cristo. Saan sasamba ang mga nakatanan? Jeremias 30:18: "Ganito ang sabi ng Panginoon: Narito, aking ibabalik uli mula sa pagkabihag ang mga tolda ng Jacob, at pakukundanganan ko ang 213
214 Ang Tunay na Iglesia kaniyang mga tahanang dako; at ang bayan ay matatayo sa kaniyang sariling bunton, at ang bahay-hari ay tatahanan ng ayon sa ayos niyaon." Dahil sa ang tolda ng Jacob, mga tahanang dako, ang bayan ay matatayo sa sariling bunton at ang bahay-hari ay tatahanan ng ayon sa ayos niyaon, ito'y nangangahulugan na ang mga yaon ay hindi literal na magigiba. Ang mga bahay-sambahan na ipinatayo ng mga Manalo ay hindi kanila. Hindi sana tayo nagbigay ng abuloy at handog ng pasalamat kung ipinahayag nilang ang iglesiang 'yan ay Iglesia ni Manalo. Sapagka't ginagamit nila ang pangalang Cristo, ang tunay na may-ari ay si Cristo. Kaya tayo, ang tunay na mga Iglesia ni Cristo, ang may karapatang bawiin ang iglesia. Nguni't kailangang hintayin natin hanggang kusang isuko ng mga Manalo ang iglesia sa atin. Pagkatapos ng pambuong sanglibutang pagtanan ng mga nalabi o bahagi ng Jacob na manunumbalik sa Dios, ang Iglesia ni Manalo ay babagsak. Dahil dito, ang mga Manalo ay mapapahiya at tatanggap ng pagkatalo na ang Dios ay wala na sa kanilang panig. Ang bunga, ibabalik nila sa atin ang iglesia upang maging tunay na Iglesia ni Cristo uli. Ito ang salita ng Dios sa Jeremias 30:10: " Kaya't huwag kang masindak, Oh Jacob na aking lingkod, sabi ng Panginoon; huwag ka mang manglupaypay, Oh Israel: sapagka't narito, ililigtas kita mula sa malayo, at ang iyong binhi mula sa lupain ng kanilang pagkabihag; at ang Jacob ay babalik, at magiging tahimik at tiwasay, at walang tatakot sa kaniya." Sapagka't si Jacob (Ka Felix Manalo) ay patay na, ang ibig sabihin ay babalik ang iglesiang naiugnay sa kaniya sa pagiging tunay na Iglesia ni Cristo. Sa panahong iyon, hindi na tayo tatawaging Iglesia ni Manalo dahil hindi na si Ka Eddie o alin man sa mga Manalo ang tagapamahala ng Iglesia. Marahil ang iba sa inyo ay pupuna na patay ang inyong pananampalataya kapag hindi kayo papasok sa sambahan. Anong silbi pa ang magpunta sa kanilang bahay-sambahan gayong hindi na
Sino ang mga tunay na Iglesia ni Cristo? diringgin ng Dios ang inyong mga panalangin? Nagkubli na Siya ng Kaniyang mukha sa sangbahayan ni Jacob at hindi na Niya sasagutin ang inyong tawag dahil sa kanilang kasamaan (Isaiah 8:17 at Mikas 3:4). Kaya mabuti pang sambahin ang Dios sa isang simpleng bahay lamang kay sa pumunta sa sambahan na ang maririnig ninyong mangangaral ay ang mga bulaang propeta ni Jacob na nagsisihatol dahil sa suhol, nangagtuturo dahil sa upa at nangahuhula dahil sa salapi (Mikas 3:11). Diringgin ba ng Dios ang panalangin ng mga nakatanan? Isaias 58:9: "Kung magkagayo'y tatawag ka, at ang Panginoon ay sasagot; ikaw ay dadaing, at siya'y magsasabi, Narito ako. Kung iyong alisin sa gitna mo ang atang, ang pagtuturo, at ang pagsasalita ng masama:" Diringgin tayo ng Dios sapagka't aalisin ko na ang atang na ipinapapasan sa inyo sa tuwing eleksiyon at plebisito--ang aral ng Pang-iisa sa Pagboto; Hindi lamang ito, kundi lahat ng mga maling aral ni Jacob (Ka Felix Manalo). Talagang gusto ng Dios na kayo'y pakawalan sa tali ng kasamaan. Ang pagboto ay walang kabuluhan sa paningin Niya. Hindi 'yan makakabanal ng kaluluwa. Sa makatuwid, may kalayaan kayong bumoto kahit sino ang gusto ninyo, sa kondisiyong lalayo kayo sa pagkakampi-kampi at mapapait na panibugho na sanhi ng kaguluhan. Si Israel na tabak ang ilalagay na pastor ng mga tupa ng Dios. Ezekiel 34:15 at 24: "Ako ay magiging kanilang pastor ng aking mga tupa at aking pahihigain sila, sabi ng Panginoong Dios. "At ako'y maglalagay ng isang pastor sa kanila, at kaniyang 215
216 Ang Tunay na Iglesia papastulin sila sa makatuwid baga'y ang aking lingkod na si David; kaniyang papastulin sila, at siya'y magiging kanilang pastor," Sinong David ang tinutukoy dito na ilalagay ng Dios na pastor ng Kaniyang mga tupa? Hindi maaaring si Haring David ito, dahil matagal na siyang patay at ang pagpipisan naman ng mga tupa ay magaganap sa huling araw (Mikas 4:1 at 6). Bukod sa pangalang Israel, tabak, pana, parang apoy at sabon, tinawag din ako ng Dios ng David. Marahil kaya ako tinawag ng David dahil parang bata lang ako kung ihahambing sa mga ministro na nag-aral. Bakit ko naman natiyak na si Israel na tabak at David ay iisa? Ezekiel 34:30-31: "At kanilang malalaman na akong Panginoon nilang Dios ay sumasa kanila, at sila na sangbahayan ni Israel ay aking bayan, sabi ng Panginoong Dios. "At kayong mga tupa ko, na mga tupa sa aking pastulan ay mga tao, at ako'y inyong Dios, sabi ng Panginoong Dios." Sapagka't si Israel na tabak ang puno ng sangbahayan, siya ang magiging pastor ng mga tupa ng Dios. Sa Jeremias 31:10: "Inyong dinggin ang salita ng Panginoon, Oh ninyong mga bansa, at inyong ipahayag sa mga pulo sa malayo; at inyong sabihin, Ang nagpangalat sa Israel, siyang magpipisan sa kaniya, at magiingat sa kaniya, gaya ng ginagawa ng pastor sa kaniyang kawan." Ang binanggit na Israel dito ay ang bayan o mga tao ng Dios; Ngunit ang nagpakalat sa kanila ang mag-iingat sa kanila bilang pastor ng kawan. Si Israel na tabak ang inutusan ng Dios upang saktan ang pastor upang kumalat ang mga tupa (Zacarias 13:7), kaya siya nga ang magiging pastor ng mga tupa ng Dios. Ang mga salita ng Dios ay talagang nakakubli sa iba. Ang mga pangalang ginagamit Niya ay buhat sa mga tao noong una--tulad ng Jacob, Israel, Juda, David at iba pa. Dahil nakasulat sa Matandang Tipan, hindi talaga maniniwala ang ibang relihiyon na itong Pilipinas
Sino ang mga tunay na Iglesia ni Cristo? ang bayang Israel na binabanggit sa Biblia. Sa pangalang Israel pa lang napakarami ang pinatungkulan nito: 1. Ang Jacob sa panahon ng mga magulang (Genesis 35:21); 2. Ang lupain ng mga anak ng Dios noon na nasa Gitnang Silangan; 3. Ang bayan o mga tao ng Dios na nasa Gitnang Silangan; 4. Ang Jacob sa mga wakas ng lupa (Isaias 48:1 at 43:22); 5. Ang Tabak ng Dios na tutubos kay Jacob (Isaias 49:3); 6. Ang lupain ng mga tupa ng Dios sa huling araw (Ezekiel 34:13); 7. Ang bayan ng Dios sa huling araw (Isaias 10:20) 8. Ang tumatalikod na bayan ( Jeremias 3:7); 9. Ang bayang magiging kadustaan (Isaias 43:28); 10. Ang maliligtas na bayan (Roma 11:26). Kaya ang mga taong hindi tinuruan ng Dios ay talagang malilito kung alin o sino sa mga Israel na nabanggit ang tinutukoy sa isang nakasulat sa hula ng Biblia. Hindi tunay na kalaban ang turing ko kay Ka Felix Manalo. Bagama't tinutuligsa ko siya dahil sa pagtuturo ng mga kasinungalingang aral, hindi ko talaga siya itinuturing na totoong kaaway--kundi parang kaaway lamang. Kahit talagang parurusahan ng Dios ang mga mananatili sa sangbahayan ni Jacob, hindi naman totoong kaaway ang turing ng Dios sa kaniya. Pakibasa ang Mga Panaghoy 2:2-5: "Nilamon ng Panginoon ang lahat na tahanan ng Jacob, at siya'y hindi naawa: Kanyang ibinagsak sa kaniyang poot ang mga katibayan ng anak na babae ng Juda; kaniyang inilugmok ang mga yaon sa lupa: kaniyang ipinahamak ang kaharian at ang mga prinsipe niyaon. "Kaniyang inihiwalay sa pamamagitan ng mabangis na galit ang 217
218 Ang Tunay na Iglesia buong sungay ng Israel; kaniyang iniurong ang kaniyang kanang kamay sa harap ng kaaway: at kaniyang sinilaban ang Jacob na parang maalab na apoy, na namumugnaw sa palibot. "Kaniyang iniakma ang kaniyang busog na parang kaaway, kaniyang iniyamba ang kaniyang kanan na parang kalaban, at pinatay ang lahat na maligaya sa mata: sa tolda ng anak na babae ng Sion ay kaniyang ibinuhos ang kaniyang kapusukan na parang apoy. "Ang Panginoon ay naging parang kaaway, kaniyang nilamon ang Israel; kaniyang nilamon ang lahat niyang palacio, kaniyang iginiba ang kaniyang mga katibayan; at kaniyang pinarami sa anak na babae ng Juda ang panangis at panaghoy." Ihihiwalay din ngDios ang boong sungay ng Israel, ang bayan ng Dios o mga bahagi ng Jacob na patuloy pa ring susunod sa kasinungalingang aral niya. Ang sungay naman ay simbolo ng lakas at kapangyarihan (Awit 18:2, Dan.7:7 at Lucas 1:69). Ang ibig sabihin nito, babagsak ang 1g1esia ni Manalo; Babagsak ang kanilang mga katibayan: Sila'y mapapahiya dahil sa lilitaw na ang kanilang mga kalikuan. Sa Awit 64:3, ang pana ay nangangahulugan ng masakit na salita; Samantalang sa Jeremias 23:29, ang ibig sabihin ng salita ng Dios ay parang apoy at parang pamukpok na dumudurog sa bato. Sa Isaias 27:9: "Kaya't sa pamamagitan nito ay malilinis ang kasamaan ng Jacob, at ito ang buong bunga ng pagaalis ng kaniyang kasalanan: pagka kaniyang ginagawa ang mga bato ng dambana na gaya ng mga malambot na batong naluluray upang ang mga Asera at ang mga larawang araw ay hindi na matatayo. " Sa makatuwid, hindi literal na gigibain ng Dios ang sangbahayan ni Jacob sa pamamagitan ng pana at susunugin ng totoong apoy. Ang Dios ay parang kaaway lamang kay Jacob. Katunayan nito, ang parusa ni Jacob ay para rin sa kaniyang kapakanan: upang malinis ang kaniyang kasamaan at maalis ang kaniyang mga kasalanan.
Sino ang mga tunay na Iglesia ni Cristo? Ang magigiba lang ay ang mga kasinungaling mga aral na kaniyang naituro. Ang dapat gawin ng mga naliwanagan: 1. Bigyan ninyo ng kopya ng eBook ang mga ministro sa inyong lokal. Hingin ninyo ang kanilang email address at padalhan ninyo sila. O kung gusto ninyo ng personal, bigyan ninyo sila ng CD copy (mas mahal kasi ang USB). Bigyan ninyo sila ng pagkakataong mapag- aralan din ito. Baka sakaling maliwanagan din sila at sumama na rin sa atin upang matubos ang kasalanang ginawa ni Jacob, magkaroon na sila ng karapatang mangaral ng ebanghelyo at maging mensahero na rin ng Dios. Ipasagot ninyo sa kanila ang mga nakasulat dito--lalo na ang tanong kung alin ang tunay na maliligtas sa Isaias 10:20-23: Ang tatanan ba sa sangbahayan ni Jacob o ang mananatili sa kaniya? Pagkatapos, saka na kayo lumabas. 2. Magsilapit na magkakasama ang mga nakatanan. Isaias 45:20: " Kayo'y mangagpipisan at magsiparito; magsilapit kayong magkakasama, kayong mga nakatanan sa mga bansa..." Ganito naman ang sinabi ng Dios sa Isaias 43:5: "Huwag kang matakot, sapagka't ako'y sumasaiyo: aking dadalhin ang iyong lahi mula sa silanganan, at pipisanin kita mula sa kalunuran;" Ang unang mapipisanin o magsisilabas sa sangbahayan ni Jacob ay ang mga matatakot sa pangalan ng Panginoon mula sa kalunuran (west). Ang kalunuran ay nasa ibang bansa. Sa Wikipedia ay ganito ang pahayag kung alin ang mga matatawag na bansang kanluranin o western nations: 219
220 Ang Tunay na Iglesia "...the Western World generally refers to the nations of the Americas, Europe, Australia, New Zealand, Israel, and South Africa. "When referring to current events, the term "Western World" often includes developed countries in Asia, such as Japan, Singapore, Taiwan, and South Korea, that have strong economic, political and military ties to Western Europe, NATO or the United States." Sapagka't ang nakasulat sa Isaias 45:20 ay "Kayo'y mangagpipisan at magsiparito; magsilapit kayong magkakasama, kayong mga nakatanan sa mga bansa," hindi lamang ang nasa kalunuran ang unang mapipisan sa Dios, kundi ang nasa ibang bansa. Kaya sa inyong panunumbalik sa pagiging Tunay na Iglesia ni Cristo, hanapin ninyo ang inyong mga kasama na nagsitanan na sa sangbahayan ni Jacob, saan mang bansa kayo nakatira; At magsilapit kayo sa Dios na magkakasama. Pansamantalang magdaos muna kayo ng pagsamba sa inyong mga bahay samantalang hindi pa nababawi ang ating mga bahay-sambahan. Bakit mauunang mapipisan ang nasa kalunuran o ibang bansa kay sa Pilipinas? Isaias 59:19: "Sa gayo'y katatakutan nila ang pangalan ng Panginoon mula sa kalunuran, at ang kaniyang kaluwalhatian ay mula sa sikatan ng araw sapagka't siya'y darating na parang bugso ng tubig na pinayaon ng hinga ng Panginoon." Bagama't ang kaluwalhatian ng Dios ay mula sa sikatan ng araw o Pilipinas, ang unang mapipisan ay ang nasa kalunuran o ibang bansa sapagka't sila ang matatakot sa pangalan ng Panginoon. Ibig sabihin nito, ang mga nasa Pilipinas ay hindi matatakot. Ang mga Pilipino ay kilala sa pagka-panatiko lalo na sa relihiyon at pulitika. Kahit na napakatibay ng aking mga katibayang kasinungalingan ang ibang mga aral ni Ka Felix Manalo, marami sa mga kapatid ay hindi pa rin maniniwala.
Sino ang mga tunay na Iglesia ni Cristo? Ang dahilan ay itong nakasulat sa Isaias 29:14 "Dahil dito narito, pasisimulan kong gawin ang isang kagilagilalas na gawa sa gitna ng bayang ito, isang kagilagilalas na gawa at kamanghamangha: at ang karunungan ng kanilang mga pantas ay mapapawi, at ang unawa ng kanilang mga mabait ay malilingid." Hindi na makakaunawa kahit ang kanilang mga mabait dahil nabulag at nabingi na sa labis na pagsampalataya sa mga Manalo. Katunayan nito, 'yong isang diakonong kasama ni Brad Julie, na mukha namang mabait, ay naniwalang hindi raw maaaring magkamali sa Ka Felix Manalo dahil siya ay sugo. Kahit nga ang isa kong kapatid na yumao na at ang aking mga pamangkin sa kaniya ay hindi naniwala sa akin dahil mga panatiko. Hindi ko naman sila masisisi kung hindi man sila naniwala sa akin dahil kahit ang mga kapatid na babae ng ating Panginoong Jesucristo ay hindi naniwala sa kaniya. Marcos 6:3: "Hindi baga ito ang anluwagi, ang anak ni Maria, at kapatid ni Santiago, at ni Jose, at ni Judas, at ni Simon? at hindi baga nangaririto sa atin ang kaniyang mga kapatid na babae? At siya'y kinatitisuran nila." Sa English Bible, ang nakasulat ay "And they were offended at him." Paano sila maniniwala kay Cristo gayong sila'y naiinis sa kaniya? Ang isa pang halimbawang nagpakita ng labis na pagkapanatiko ay mga botanteng Pilipino noong 2010 Presidential Election. Ang dating Pangulong si Joseph Estrada ay napatunayan ng Sandiganbayan na nagkasala at nahatulan ng pagkabilanggo habang buhay dahil sa Pandarambong. Nguni't nang siya'y binigyan ng presidential pardon at tumakbong Presidente, ang mga panatikong mga botante ay bumoto pa rin sa kaniya. Muntik pa niyang tinalo si Presidente Noynoy Aquino. Kaya marahil binawi na ng Dios ang buhay ng diosdiosang si Ka Erdy bago mag-eleksiyon--namatay siya noong Agusto 31, 2009--sapagka't tiyak na ididikta pa rin nito 221
222 Ang Tunay na Iglesia sa mga kapatid na iboto si Erap kung buhay pa siya. Ang mga kapatid na nasa kalunuran o ibang bansa ay bukas ang isip--lalo na ang mga lumaki na roon. Hindi katulad ng mga sarado ang isip na ayaw tumanggap at umunawa kung ano ang tama o mali dahil sa labis na pagkapanatiko. Kapag ang mga kapatid mula sa kalunuran at ibang mga bansa ay nagpipisan nang magkakasama, ang mga narito sa Pilipinas ay susunod na rin dahil sa isa pang kakaibang ugali ng mga Pilipino: ang colonial mentality. 3. Padalhan ninyo ng kopya ng eBook ang mga kapatid sa Pilipinas at sa mga malayong bansa. Pakibasa uli ang Jeremias 31:10: "Inyong dinggin ang salita ng Panginoon, Oh ninyong mga bansa, at inyong ipahayag sa mga pulo sa malayo; at inyong sabihin, Ang nagpangalat sa Israel, siyang magpipisan sa kaniya, at magiingat sa kaniya, gaya ng ginagawa ng pastor sa kaniyang kawan." Ang tinutukoy dito na mga bansa ay hindi ang lupain sapagka't hindi sila nakakarinig o nakakapagsasalita. Ang bansa dito ay tumutukoy sa mga nakatanan sa mga bansa o kayong mga tupa ng Dios na nakatanan sa sangbahayan ni Jacob na nakatira sa ibang bansa. Ipahayag ninyo sa mga pulo sa malayo o sa mga kapatid (kamag- anak, kaibigan at kakilala) na naninirahan dito sa Pilipinas at sa ibang bansa: Na kayo'y tumanan na sa sa sangbahayan ni Jacob at sumama na sa akin upang mapisan sa Dios. I-post ninyo ang tungkol dito sa inyong walls sa Facebook o kung anomang social networking websites meron kayong account. May tatlong paraan kung papaano maipadadala itong eBook sa mga kapatid: (1) Ipadala sa pamamagitan ng email na may attachment; (2) I-upload sa facebook o anumang social network na meron kayong account; at (3) I-paste sa inyong webpage kung meron kayong website. Kayo na ang bahala paano gagawin.
Sino ang mga tunay na Iglesia ni Cristo? 4. Padalhan ninyo ako ng email. Ipadala ang inyong mensahe o komento sa aking email address o sa Sa inyong email, isali ang lahat na pangalan ng miyembro ng inyong pamilya na sumasampalataya na ang sasama sa akin ay ang mga tunay na Iglesia ni Cristo at mapipisan sa Dios. Isulat din ang lokal at bansa kung saan kayo nakatira upang malaman ko kung gaano na karami ang naliwanagan. Kung gusto ninyo ng English Version ng eBook dahil ang bibigyan ninyo ay hindi nakakaunawa ng Tagalog, padalhan ninyo ako ng request. 5. Kapag may ministro nang naliwanagan sa inyong lugar at sumama na sa atin, tiyakin na ito'y totoo. Padalhan ninyo ako ng email tungkol sa pangalan ng ministro upang matiyak na totoong siya'y nasa listahan ko na ng mga naliwanagan. Kapag totoo, kukumpirmahin ko sa pagpapadala rin ng email sa inyo. Tulungan ninyo ang ministrong yaon sa pamamagitan ng pag-aabuloy para sa kaniyang ikabubuhay. Sa unang aklat na ipinadala ko sa mga tagapamahala, isinulat ko na hindi dapat bigyan ng abuloy kahit ang mga sasama sa atin. Kung talagang nagsisisi sila sa kanilang mga kasalanan, hindi sila pababayaan ng Dios. Nguni't sa kasalukuyang kalagayan ng pandaigdigang krisis sa ekonomiya, lalong mas mahirap para sa kanila. Anong trabaho ang makukuha nila para suportahan ang kanilang pamilya? Lalong dapat nilang pagtuunan ang pangangaral ng ebanghelyo sapagka't napakalapit na ng Araw ng Paghuhukom. Kaya tulungan na lang ninyo sila. Panawagan sa mga kapatid: Kay Ka Eduardo Manalo: Humihingi ako ng paumanhin upang maging patas sa inyo. Hindi ko kayo kilala ng personal at ang laman ng inyong puso. Maaaring 223
224 Ang Tunay na Iglesia mabuti kayo kay sa inyong ama. Napansin ko ang napakalaking pagkakaiba ng proyektong Lingap sa inyong panahon. Pinakamarami ang nabigyan ng tulong. Hindi lamang sa mga taga labas kundi sa mga kaanib ng iglesia. Ako'y umaasa at nananalangin na sana kayo ay maliwanagan din na ang aking misyon ay para sa kapakanan ng inyong lolo. Kailangang ibalik ko ang iglesia sa Dios upang matubos ang mga kasalanang ginawa ni Jacob (Ka Felix Manalo). Sa lahat ng mga ministrong sinaktan ko dito: Pagpasensiyahan ninyo ako. Tumutupad lamang ako sa utos ng Dios bilang Kaniyang tabak: na saktan kayo ng masasakit na salita at durugin ang inyong mga maling aral sa pamamagitan ng Kaniyang salita--na parang apoy at pamukpok. Ginagawa ko rin ito para sa inyong kapakanan. Mahal ko rin kayo kaya nais kong kayo'y manumbalik sa Dios, maliwanagan sana na kayo ay dapat na mensahero rin Niya. Pagkatapos, magkakaroon na kayo ng karapatang mangaral ng ebanghelyo at iligtas, hindi lang ang inyong sarili kundi ang mga magsisipakinig sa inyo. Sa lahat ng mga kapatid na may apelyidong Manalo: Ako ay humihingi rin ng kapatawaran sa inyo. Kung kamag-anak man kayo ni Ka Felix Manalo o hindi, alam kong masakit para sa inyo na madawit sa kasamaan niya kahit wala kayong kinalaman sa kaniyang mga maling ginawa. Nauunawaan ko ang inyong damda- min. Nguni't huwag kayong mag-alala. Ang pangalang Manalo ay malilinis. Kapag dumating na ang araw na 'yon, ikararangal ninyong muli ang inyong pangalan. Sa kabataan: Pakibasa uli ang Isaias 10:20-23: "At mangyayari sa araw na yaon, na ang nalabi sa Israel, at ang
Sino ang mga tunay na Iglesia ni Cristo? nangakatanan sa sangbahayan ni Jacob, hindi na titiwala pa uli sa kaniya na sumakit sa kanila; kundi titiwala sa Panginoon, sa Banal ng Israel, sa katotohanan. "Isang nalabi ay manunumbalik, sa makatuwid baga'y ang nalabi sa Jacob, sa makapangyarihang Dios. "Sapagka't bagaman ang iyong bayang Israel ay magiging parang buhangin sa dagat, ang isang nalabi lamang sa kanila ang manunumbalik: ang pagkalipol ay naipasiya, na magtataglay ng katuwiran. "Sapagka't ang kagibaan, at ang ipinasiya, gagawin ng Panginoon, ng Panginoon ng mga hukbo, sa gitna ng buong lupa." Dahil ikaw ay nasa ilalim pa ng pangangalaga ng iyong mga magulang, ipakita mo sa kanila ang eBook na ito. Ipabasa at hayaan mong sila ang magpasiya para sa iyo. Kahit naniniwala ka na ang mga tatanan sa sangbahayan ni Jacob ang maliligtas, nguni't ang kanilang pasiya ay salungat sa iyo, huwag kang mag-alala. Ang Dios ay hahatol sa iyo na makatuwiran--ayon sa nilalaman ng iyong puso. Sa ibang mga kapatid: Taimtim kayong manalangin sa Dios. Hilingin ninyong dinggin Niya ang inyong tawag, bigyan kayo ng espiritwal na karunungan at gabay upang maunawaan ninyo ang katotohanan. Kailangang tumanan kayo sa sangbahayan ni Jacob upang maka- panumbalik sa Dios. O kung kayo ay nakatanan na nguni't lumipat sa ibang pananampalataya, hinahanap kayo ng Dios. Nais niyang kayo'y mapisan pabalik sa Kaniya. Sumama kayo sa akin upang maging tunay na Iglesia ni Cristo na maliligtas sa Araw ng Paghuhukom at magmana ng buhay na walang hanggan. 225
228 Ang Tunay na Iglesia "At kung magmamagandang-loob ka sa gutom, at iyong sisiyahan ng loob ang nagdadalamhating kaluluwa; kung mag- kagayo'y sisilang ang iyong liwanag sa kadiliman, at ang iyong kadiliman ay magiging parang katanghaliang tapat;" - Isaias 58:10 "Sapagka't ang salita ng Dios ay buhay, at mabisa, at matalas kay sa alin mang tabak na may dalawang talim, at bumabaon hanggang sa paghihiwalay ng kaluluwa at espiritu, ng mga kasukasuan at ng utak, at madaling kumilala ng mga pagiisip at mga haka ng puso." - Mga Hebreo 4:12